
Desenele după originalul l., ruse 


- Coperta de DUMITRU IONESCU 


Cartea este scrisă de un cunoscut popularizator şi 
pedagog. Ea conține paradoxuri, ghicitori, probleme, 
experiențe, întrebări și povestiri distractive din dọ- 
meniul “fizicii. Prin felul expunerii și prin volumul 
de cunoştinţe solicitate, cartea se id resează elevilor 
din şcolile- medii şi persoanelor. care au un nivel 
de cunoștințe similar. 


A. V. IEPEJIBMAH 
3AHHMATEJIBHAA SMUKA 

MOCKBA 1965 


DIN PARTEA REDACŢIEI SOVIETICE 


Ediţia de față a Fizicii distractive a lui la. I. Perelman este 
a 17-a. Precedenta a apărut acum șase ani şi este de mult epuizată. 

Cartea îşi datorează succesul talentului, cu adevărat rar, cu 
care autorul a ştiut să observe și să culeagă din viaţă fapte şi fe- 
nomene aparent neînsemnate și obișnuite, dar care, prin esenţa 
lor fizică au o semnificație profundă. Datorită formei accesibile 
a expunerii și caracterului ei distractiv, cartea se bucură de o largă 
popularitate în rîndurile. cititorilor. 

Scriind-o autorul a urmărit obiective bine definite. Poves- 
tind despre noțiuni și legi de mult cunoscute și bine fundamentate, 
autorul s-a orientat spre fundamentele fizicii moderne, căutînd 
să-l deprindă pe cititor „să gîndească în spiritul fizicii“. De pe 
aceste poziții este ușor de înţeles de ce în cartea de faţă nu a fost 
rezervat un loc celor mai noi cuceriri din radioelectronică, fizică 
atomită şi altor probleme moderne: 

Scrisă aproape acum o jumătate de veac, cartea a fost mereu 
îmbunătățită și completată de autor pînă la ediţia a 13-a inclu- 
siv (1936). Ediţiile a 14-a şi a 15-a (1947—1949) au văzut lumina 
tiparului fără contribuţia autorului, sub redacția prof. A. B. Mlo- 
dzeevski. La pregătirea şi la redactarea ediției a 16-a a participat 
docentul V. A. Ugarov. 

Reeditind din nou Fizica distractivă, redacţia nu a mai urmărit 
prelucrarea radicală a textului acestei cărţi, de acum. binecunoscute, 
La redactarea ei au fost doar înlocuite unele cifre si definiţii depă- 
șite, au fost eliminate unele proiecte care s-au dovedit a fi neiusti- 
ficate au fost reînnoite şi corectate unele desene și s-au făcut unele 
completări și note la text. 


DIN PREFAȚA AUTORULUI LA EDIŢIA A 13-a 


În această carte, autorul nu urmărește atît scopul de a-i co- 
munica cititorului cunoștințe noi cît de a-l ajuta „să cunoască ceea ce 
ştie“, adică să aprofundeze și să-şi imagineze noţiunile de bază 
din fizică ce-i sînt cunoscute, să înveţe să le folosească şi să se 
deprindă să le aplice în diferite împrejurări. Aceasta se realizează 
prin analizarea unui caleidoscop de ghicitori şi de probleme dis- 
tractive, de tot felul de povestiri interesante, paradoxuri și com- 
paraţii neaşteptate din domeniul fizicii, culese din cercul de feno- 
mene ale vieţii cotidiene sau din opere literare știinţifico-fantastice 
binecunoscute. De materialul din ultima sursă, autorul s-a folosit 
din plin, considerînd că ea corespunde cel mai bine scopurilor cule- 
gerii de față: sînt citate fragmente din romanele și povestirile lui 
Jules Verne, Wells, Mark Twain ș.a. Experiențele fantastice des- 
crise în ele, pe lîngă latura lor pasionantă, pot juca un rol impor- 
tant şi ca ilustrații vii la cele expuse. ; 

Autorul cărții de față a încercat de asemenea, pe cît posibil, 
să expună cele menționate mai sus într-o formă interesantă, să 
facă obiectul expunerii cît mai atractiv posibil. El a adoptat axio- 
ma psihologică, conform căreia interesul față de o problemă face să 
crească atenţia, uşurează înțelegerea și, prin urmare, contribuie la o 
asimilare mai conştientă şi mai temeinică. 

Contrar obiceiului devenit tradițional pentru acest gen de 
culegeri, în Fizica distractivă s-a rezervat foarte puţin loc descrieri 
unor experiențe de fizică amuzante și de efect. Destinația acestei 
cărţi este alta decît cea a culegerilor care oferă material pentru 
experienţe. Scopul principal al cărţii este de a stimula activ ima- 
ginaţia științifică, de a-l deprinde pe cititor să gîndească în spiri- 
tul fizicii şi de a-i crea în memorie numeroase asociaţii între cunoş- 
tințele sale de fizică şi diversele fenomene ale vieţii cotidiene. 

Ideea după care s-a călăuzit autorul la revizuirea cărţii a fost for- 
mulată de către V. I. Lenin astfel: „Scriitorul popularizator îl 
apropie pe cititor de o idee profundă, de o învățătură profundă, 
plecînd de la datele cele mai simple și îndeobște cunoscute, ară- 
tînd, cu argumente simple sau exemple bine alese, principalele 
concluzii care se pot trage din aceste date și punînd mereu pe citi- 
torul în stare să gîndească în fața a noi şi noi probleme. Scriitorul 
popularizator presupune că are de-a face nu cu un cititor care nu 
gîndeşte, care nu vrea saunue în stare să gîndească, ci, dimpotrivă, 
cu un cititor nedezvoltat, care e într-adevăr animat de intenţia de 
a-şi pune mintea la contribuţie şi-l ajută să facă această treabă 
serioasă și grea, îl îndrumează, ajutîndu-l să facă primii paşi şi 
învățindu-l să meargă singur mai departe.“1 

Pentru a veni în întîmpinarea interesului pe care cititorii 
l-ar putea manifesta față de istoricul acestei cărți, dăm cîteva 
date bibliografice. 

Fizica distractivă s-a născut acum un sfert de veac și a fost 
prima din numeroasa familie de cărți scrise de același autor, familie 
care numără acum cîţiva zeci de membri. 

Fizica distractivă a pătruns, după cum atestă scrisorile 
cititorilor, în cele mai îndepărtate colțuri ale Uniunii So- 
vietice. 

Răspîndirea largă a cărții — mărturie a interesului viu pe 
care-l manifestă cercurile largi față de problemele fizicii — mă- 
rește responsabilitatea autorului față de calitatea materialului pe 
care-l cuprinde. Fiind conştient de responsabilitatea ce-i revine, 
autorul a făcut numeroase schimbări și adăugiri la fiecare ediţie 
nouă a Fizicii distractive. Se poate afirma că această carte a fost 
scrisă în decursul tuturor celor 25 de ani ai existenţei ei. În ultima 
ediție a fost păstrată cel mult o jumătate din textul ei iniţial, iar 
figurile au fost înlocuite aproape integral. 

Autorul a primit de la unii cititori scrisori cu rugămintea de a 
se abține de la prelucrarea textului, pentru a nu-i forța ca „din 
pricina a zece pagini noi să cumpere fiecare ediție nou apărută“. 
Nu credem însă că astfel de considerente îl pot absolvi pe autor de 
obligaţia de a-și îmbunătăți opera. Fizica distractivă nu este o 
operă literară, ci una științifică, chiar dacă este vorba numai de 


1 V.I. Lenin, Opere complete, ed. a Il-a, vol. V, Buc., Edit. 
politică, 1964, p. 358. 


știință popularizată. Obiectul ei este fizica, ale cărei baze sînt 
într-un continuu proces de îmbogăţire cu date noi, care trebuie să 
fie periodic incluse în text. 

Pe de altă parte, mi se reproșează adesea că Fizica distractivă 
nu abordează probleme ca cele mai noi realizări ale radiotehnicii, 
dezagregarea nucleului atomic, teoriile fizicii moderne ș.a. Repro- 
șurile de acest gen se datoresc unei neînţelegeri. Fizica distractivă 
are la bază un scop bine definit, iar examinarea problemelor men- 
ționate constituie sarcina altor lucrări. l 

În afară de volumul al doilea al Fiziċiř distractive, cărții de 
față i se alătură alte cîteva lucrări ale autorului. Una dintre ełe se 
adresează cititorului cu nivel de pregătire relativ scăzut eare nu a 
început încă studiul sistematic al fizicii. Aceasta este intitulată 
Fizica la fiecare pas (editată de Detizdat). Alte două căți se adre- 
sează, dimpotrivă, persoanelor care au terminat studiul fizicii 
la nivelul şcolii medii. Este vorba de Mecanica distractivă şi Cu- 
noaştefi fizica? Ultima este, într-un fel, o continuare a Fizicii dis- 
tractive. 


1936. 
IA. I. PERELMAN 


Capitolui 1 
VITEZA. COMPUNEREA MIȘCĂRILOR 


CIT DE REPEDE MERGEM? 


—_ 


Un sportiv, bun alergător, parcurge distanța de 1,5 km 
în aproximativ 3'50''. Pentru a putea compara viteza aceasta 
cu viteza de mers obișnuită (1,5 m pe secundă) trebuie să 
facem un mic calcul, al cărui rezultat ne va arăta că sportivul 
parcurge 7 m pe secundă. De altfel, trebuie să menționăm că 
aceste două viteze nu sînt pe deplin comparabile: pietonul 
poate să meargă multă vreme, ore întregi, cîte 5 km pe oră, 
pe cînd sportivul poate zezista la efortul depus pentru a păstra 
o viteză sporită numai un timp scurt. O unitate de infanterie 
se deplasează, în pas forțat, cu o viteză de trei ori mai mică 
decît cea a ălergătorului ; ea face 2 m pe secundă sau 7 km şi 
ceva pe oră, avînd însă față de sportiv avantajul de a putea 
parcurge distanţe incomparabil mai mari. 


i 


Este interesant de comparat mersul normal al omului cu 


viteza de deplasare a unor animale devenite proverbiale pen- 
tru încetineala tor, cum sînt melcul și broasca ţestoasă. Mel- 
cul nu-și dezice de loc reputaţia: el parcurge 1,5 mm pe secundă, 
adică 5,4 m pe oră, sau de o mie de ori mai puţin decît omul. 
Celălalt animal devenit proverbial pentru încetineala lui, 
broasca țestoasă, nu-l depăşeşte prea mult pe melc, viteza ei 
obișnuită fiind de circa 70 m pe oră. i 

Omul, atît de iute în comparaţie cu melcul și cu broasca 
țestoasă, ne va apărea într-o altă lumină dacă-i comparăm 
mersul cu alte mișcări, chiar şi cu cele nu prea rapide, din 
natura înconjurătoare. Este drept că el depăşeşte cu ușurință 

Figura | — Motonava rapidă de pasageri cu aripi subacvatice. 
cursul apei rîurilor de şes şi nu rămîne cu mult în urma unui 
vînt moderat. Dar cu musca, care zboară cu o viteză de m pe 
secundă, omul se poate lua la întrecere cu succes doar dacă 
îşi pune schiuri. Pe iepure însă sau pe cîinele de vînătoare, 
omul nu-l poate întrece nici chiar dacă încalecă un cal care 
aleargă în plin galop. Iar cu vulturul omul se poate lua la 
întrecere numai folosind avionul. 

Mașinile inventate de om îl fac pe acesta ființa cea mai 
rapidă din lume. 


Figura 2 — Autoturismul ZIL—III. 


De curînd, în U.R.S.S. a fost construită o motonavă de 
pasageri cu aripi subacvatice (fig. 1), care dezvoltă viteza de 
60—70 km pe oră. Pe uscat omul se poate deplasa mai repede 
decît pe apă. In unele locuri, viteza de deplasare a tre- 
nurilor de pasageri din U.R.S.S. atinge 100 km/oră. 
Autoturismul ZIL—111, (fig. 2), poate atinge o viteză de 


10 


-170 km/oră, iar autoturismul cu şapte locuri Ceaika pînă 
la 160 km/oră. 

Aceste viteze au fost mult depăşite de aviația modernă. 
Multe linii ale Flotei aeriene civile a U.R.S.S. sînt deser- 


Figura 3— Avionul de pasageri cu reacţie TU—104. 


vite de avioanele de cursă TU-104 și TU-114 (fig. 3). Viteza 
medie de zbor a acestor avioane este de aproximativ 800 km/oră. 
Încă nu de mult, în fața constructorilor de avioane stătea 
problema  depășirii „barierei sonice“, a depășirii vitezei su- 
netului (330 m/s, adică 1 200 km/orăâ). In prezent, această 
problemă a fost rezolvată. Viteza avioanelor mici cu motoare 
cu reacție puternice se apropie de 2 000 km/oră. 

Aparatele create de om pot atinge viteze și mai mari. 
Primul satelit artificial sovietic al Pămîntului a fost lansat 
cu o viteză inițială de circa 8 km/s. In sfîrşit, rachetele cos- 
mice sovietice au depășit cea de-a doua viteză cosmică, care 
în apropiere de suprafața Pămîntului este de 11,2 km/s, fapt 
datorită căruia au ieșit din limitele cîmpului de gravitație 
al Pămîntului. Cititorul poate consulta tabela de mai jos a 
unor viteze: 


Meli - geaca do aa da 1,5 mm/s 5,4 m/oră 
Broasca ţestcasă .......... 20 , 72 s 
PESTELE; arice soia ati ee zica | m/s 3,6 km/oră 
Pietonul. cms, caseta oaie dania 14 , 5 i 
Cavalerie la pas.......... ÎS 6 A 

ze sn AURII) reei GI y 126 , 
Musta: „se ter e aia eta nd d (03 Di 18 S 
Schiorul ....esanenanenen Gog 18 ei 

Cavalerie în galop .....-.. 8,5 m/s 30  km/oră 
Motonava cu aripi subac- 


Valice: poriseae aci n ra 16 .,. „58 FI 
Iepurele ............ eray 18 , 65 SI 
Vulturul cca te ce e 0 a ea 94 86 5 
Cîinele de vînătoare...... 25) 90 » 
Trenul a asatcai aci a ia ae en erris 28 , 100 5 
Automobilul ZIL-111 .... 50, 170 a 
Automobilul de curse (record) 174 „ 633 i 
UO ETE 220 , 800 5 
Sunetul în aer............ 330 „ 1 200 . 
Avionul cu reacție uşor '.. 550 , 2 000 i 
Pämîntul pe orbită........ 30.000, 108 000 E 


ÎN GOANĂ DUPĂ TIMP - 


Se poate oare decola din Vladivostok la ora 8 dimineața 
şi ateriza tot la ora 8 în dimineaţa aceleiaşi zile la Moscova? 
Această problemă nu este de loc lipsită de sens. Da, se poate. 
Pentru- a înţelege răspunsul trebuie să ne amintim doar că 
diferența de timp zonal între Vladivostok și Moscova este 
de nouă ore. Și, dacă un avion poate parcurge în acest timp 
distanța dintre Vladivostok şi Moscova, atunci el va ateriza 
la Moscova la aceeaşi oră la care a decolat la Vladivostok., 

Distanţa Vladivostok-Moscova este de aproximativ 9000 km. 
Prin urmare, viteza avionului trebuie să fie egală cu 9 000 : 
: 9 = 1 000 km/oră. Aceasta este o viteză pe deplin reali- 
zabilă în condiţiile actuale. 

Pentru „a întrece Soarele“ (sau, mai exact, Pămîntul) la 
latitudinile polare este necesară o viteză mult mai mică. La 
paraleta 77 (Novaia Zemlea), un avion cu viteza de aproximativ 
450 km/oră parcurge aceeași distanță pe care reuşeşte s-o par- 
curgă, în același interval de timp, un punct al suprafeţei teres- 
tre în timpul rotirii Pămîntului în jurul axei proprii. Pentru 
pasagerul unui astfel de avion, Soarele va părea oprit, nemiş- 
cat pe bolta cerească, fără să se apropie de apus (se înțelege 


12 


de fa sine că este necesar ca avionul să se deplaseze în direcția 
corespunzătoare): 

Este şi mai uşor „să întrecem Luna“ în rotația ei în jurul 
Pămîntului. Luna se roteşte în jurul Pămîntului de 29 de 
ori mai încet decît se roteşte Pămîntul în jurul axei sale (sînt 
comparate, bineînţeles, așa-numitele viteze unghiulare şi nu 
cele liniare). De aceea un vapor care parcurge 25—30 km/oră 
poate „depăşi Luna“ chiar la latitudini mijlocii. 

Un astiel de fenomen este menționat de Mark Twain în 
schițele lui. În timpul călătoriei pe Oceanul Atlantic de la 
New York spre insulele Azore: „Erau zile minunate de vară, 
iar nopțile erau și mai pline de farmec. Am avut ocazia să 
observăm un fenomen straniu: Luna apărea în fiecare seară 
la aceeaşi oră, în acelaşi punct al bolţii cereşti. La început, 
cauza acestei comportări originale a Lunii a rămas pentru 
noi un mister, dar mai tîrziu ne-am dumirit despre ce era vorba: 
noi ne deplasam în fiecare oră cu 20” longitudine spre răsă- 
rit, adică cu acea viteză care nu ne permitea să rămînem în 
urma Lunii“ 


O MIIME DE SECUNDĂ 


Pentru noi, cei obișnuiți să măsurăm timpul cu unităţile 
de măsură cotidiene, o miime de secundă este, practic, egală 
cu zero. Asemenea intervale de timp au început să fie întîl- 
nite în practica noastră numai de curînd. 

Cînd timpul era determinat după înălțimea Soarelui sau 
după lungimea umbrei, atunci nu putea fi vorba nici măcar 
de o precizie pînă la un minut (fig. 4); oamenii considerau 
că minutul este o unitate de măsură prea mică pentru a merita 
să fie măsurată. În antichitate, omul ducea o viață atit 


de lentă, încît pe ceasul lui — solar, de apă, cu nisip — nu. 


existau diviziuni pentru minute (fig. 5). Numai la începu- 
tul.secolului al XVIII-lea pe cadranul ceasului a început să 


apară acul minutarului. lar la începutul secolului al. 


XIX-lea a apărut şi acul secundarului. 

Și, totuşi, ce se poate întîmpla într-o miime de secundă? 
Foarte multe! Este drept că trenul se poate deplasa în acest 
interval de timp doar pe o distanţă de vreo trei centimetri; 


Figura 4 — Determinarea timpului în decursul zilei, după poziţia Soarelui 
pe bolta cerească (stînga) şi după lungimea umbrei (dreapra) 


sunetul însă va parcurge 33 cm, avionul aproximativ o jumă- 
tate de metru, globul pămîntesc în mișcarea lui în jurul Soa- 
relui în acest interval de timp 30 m, iar lumina 300 km. 


Figura 5 — Ceasul de apă (stînga), folosit în antichitate. În dreapta — un 
vechi ceas de buzunar. Nici unul şi nici celălalt nu au încă minutare. 

Dacă minusculele vietăţi care ne înconjoară ar fi înzestrate 
cu rațiune, o miime de secundă n-ar îi pentru ele un interval 
neglijabil. Pentru insecte, această fracțiune de timp este des- 
tul de mare. Într-o secundă, un țînțar îşi flutură aripioarele 
de 500—600 de ori; prin urmare, într-o miime de secundă 
el reușește ori să le ridice, ori să le coboare. 

Omul este incapabil să-și miște membrele la fel de repede 
ca insectele. Mișcarea noastră cea mai rapidă este clipirea, 
de unde provin şi expresiile de „clipă“ şi „cît ai clipi din ochi.“ 
Această mişcare este atît de rapidă, încît nu avem timp să 
observăm nici măcar întunecarea temporară a cîmpului vizual. 
Sînt puţini însă cei care știu că această mișcare, care a deve- 
nit sinonimul rapidităţii nemaipomenite, se desfășoară des- 
tul de încet dacă o măsurăm în miimi de secundă. O „clipă“ 
durează, după cum au arătat măsurătorile de precizie, în 
medie 2/5 dintr-o secundă, adică 400 de miimi de secundă. 
Ea are următoarele faze: coborîrea pleoapei (70—90 miimi 
de secundă, starea de imobilitate a pleoapei coborîte (130— 
170 miimi) și ridicarea ei (circa 170 miimi). După cum 
vedeţi, o „clipă“, în sensul ei strict, este un interval de 
timp destul de mare, timp în care globul ochiului poate să 
se şi odihnească puțin. Şi dacă am putea percepe distinct 
impresiile care durează o miime de secundă, atunci într-o 
„clipită“ am sesiza două mişcări line ale pleoapei, separate 
între ele printr-un interval de repaus. 

Dacă sistemul nostru nervos ar fi astfel alcătuit, atunci 
lumea înconjurătoare ar deveni pentru noi de nerecunoscut. 
Descrierea acelor imagini stranii, care ar apărea atunci în 
fața ochilor noștri, a fost dată de scriitorul englez Wells în 
povestirea Cel mai nou accelerator. Eroii povestirii au băut 
un elixir fantastic care acţiona asupra sistemului nervos şi 
făcea ca organele simțurilor să devină sensibile la perceperea 
distinctă a fenomenelor instantanee. Iată cîteva fragmente 
din povestire: 

„— Ai văzut vreodată pînă acum la vreo fereastră o perdea 
înțepenită aşa? E 

l-am urmat privirea. Într-adevăr, capătul perdelei era 
cu colțul ridicat, ca şi cînd ar fi înghețat în timp ce flutura 
în adierea vîntului. 

— Nu, n-am mai văzut. Ce ciudat! 

— lată, spuse el descleștîndu-și mîna de pe pahar. 

Firește, am tresărit, aşteptîndu-mă ca paharul să cadă și 
să se spargă. Dar, departe de a se sfărîma, părea că nici nu 
se mișcă; rămînea în aer nemișcat. . 

— La această latitudine, spuse Gibberne, un obiect cade 
la început cu -aproximativ 16 picioare pe secundă. Așadar 
paharul acesta cade acum cu 16 picioare pe secundă. Numai 
că, ştii, pînă agum nu atăzut nici cu o sutime de secundă măcar. 
Ţi-o spun ca să-ţi dai seama întriicîtva de viteza imprimată de 
«acceleratorul» meu. 

Flutură mîna de jur împrejurul, deasupra şi dedesubtul 
paharului care cobora încet.. 

Am privit pe fereastră. Un biciclist nemișcat, cu capul 
aplecat şi cu un nor de praf încremenit în urma roții din spate, 
alerga cu toată viteza pentru a întrece un tramcar în galop 
care nu se mișca. 

Partea de sus a roților $ și cîteva dnie picioarele cailor 
tramcarului, sfîrcul biciului și falca vizitiului care tocmai 
începuse să caște erau în mod perceptibil în mișcare, dar tot 
restul vehiculului acela aglomerat părea. liniştit. Şi cu desă- 
vîrşire tăcut. Şi printre componentele acestui bloc înghețat 
erau: un vizitiu, un taxator și unsprezece oameni! ... 

.... Un'domn cu fața purpurie înțepenise în mijlocul unei 
lupte violente cu vîntul în timp ce-și împăturea ziarul; erau 
multe semne că bătea un vînt serios, dar noi nu-l simțeam ... 

. Tot ceea ce spusesem, gîndisem și făcusem de cînd pre- 
paratul începuse să acționeze în vinele mele se petrecuse pen- 
tru aceşti oameni, pentru întreaga omenire, într-o clipită“. 

Probabil că cititorii vor fi curioşi să afle care este inter- 
valul de timp cel mai scurt ce poate fi măsurat cu mijloacele 
puse la dispoziţie de ştiinţa modernă.. Încă la începutul seco- 
lului nostru el era egal cu a 10 000-a parte dintr-o secundă, 
iar în prezent fizicianul are posibilitatea de a măsura în labo- 
ratorul_său a 100 000 000 000-a parte dintr-o secundă. Acest 
interval de timp este aproximativ tot de atîtea ori mai mic 
decît o secundă întreagă de cîte ori o secundă este ' mai mică 
decît 3 000 de anii; : . 


1 16 picioare = circa 5 metri. Trebuie să ținem seama și de faptul 
că, în prima sutime a primei secunde de cădere, corpul nu parcurge o sutime 


din 5 m, ci a 10 000-a parte (după formula S == 3: 2), adică o jumă- 


tate de milimetru, iar în prima miime de secundă doar 1/200 mm. 


Can 23, 2 

LUPA DE TIMP 


-= 


Pe vremea cînd Wells îşi scria Cel mai nou accelerator, 
desigur că el s-a gîndit. că ceva asemănător ar putea Îi realizat 
vreodată în realitate. Totuşi, el a trăit pînă în acele vremuri 
cînd a putut să vadă cu propriii săi ochi —este adevărat, 
numai pe ecrane — acele imagini pe care le-a creat cîndva 
imaginația sa. Aşa-numita „lupă-de timp“ ne arată pe ecran 
într-un ritm încetinit multe dintre fenomenele care se peirer 
de obicei rapid. 


„Lupa de timp“ este o cameră de cinema care, în loc de 
24 de cadre pe secundă cum iau aparatele cinematografice 
obişnuite, înregistrează un număr de cadre mult mai mare. 
Dacă fenomenul astfel filmat este proiectat pe ecran cu o viteză 
de 24 de cadre pe secundă, atunci spectatorii îl pot vedea pe 
ecran mult încetinit; desfăşurat cu o viteză mai mică decît 
cea normală de un număr de ori corespunzător. Probabil că 
cititorul a avut ocazia să vadă pe ecran sărituri anormal de 
line și alte fenomene mult încetinite. Cu ajutorul unor aparate 
mult mai complexe de același gen, se! realizează. încetiniri 
şi mai mari, care aproape reproduc ceea ce este descris în 
povestirea lui Wells. 


-. 


* 


“CÎND NE DEPLASĂM MAI REPEDE. 
ÎN JURUL SOARELUI: ZIUA SAU NOAPTEA? 


“ În ziarele pariziene a apărut. odată un anunţ în care se 
preciza că fiecărui cetățean care va plăti 25 de centime i se 
va indica metoda de a călători ieftin și fără nici o oboseală. 
S-au găsit unii creduli care au trimis cele 25 de centime cerute. 
Drept răspuns fiecare dintre ei a primit prin poștă o scrisoare 
cu următorul conţinut: 

„Rămîneţi liniştit, cetățene, în patul dumneavoastră -şi 
nu uitaţi că Pămîntul nostru se roteşte. Pe paralela Parisului 
— a 49-a — parcurgeţi în fiecare 24 de ore peste 25 000 km. 

lar dacă vă plac colțișoarele pitorești, atunci dați la o parte 
perdeaua și admiraţi imaginea cerului înstelat“. 

Trimis în judecată pentru escrocherie, inițiatorul acestei 
fapte şi-a ascultat verdictul de condamnare, a plătit amenda 
la care a fost condamnat şi se spune că, luînd o atitudine 
teatrală, a repetat cunoscuta remarcă a lui Galilei: 

_— Și totuși se mișcă ! 

Intr-un anumit sens, acuzatul avea dreptate, pentru că 
fiecare locuitor al globului pămîntesc nu „călătorește“ numai 
rotindu-se în jurul axei Pămîntului, ci mai este transportat 
de acesta, cu o viteză și mai mare, în mișcarea lui de rotaţie 
în jurul Soarelui. In fiecare secundă, planeta noastră, cu 
toți locuitorii ei, se deplasează în spaţiu cu 30 km, rotindu-se 
în același timp în jurul axei sale. 


Miezul zilei 


ad p 


ză 


af 


Mă w : 
AN SA Pâmintului 
Orbita E ST ka EIEE AN Fag 


~ A 
Miezul noptii 


Figura 6 — În acea jumătate a globului pămîntesc unde 
este noapte, oamenii se deplasează în jurul Soarelui mai 
repede decît cei din jumătatea unde este zi. 


În legătură cu aceasta se poate pune o întrebare intere- 
santă: cînd ne mișcăm în jurul Soarelui mai repede: ziua sau 
noaptea? 

Această întrebare poate produce nedumerire; se ştie doar 
că, atunci cînd într-o parte a Pămîntului este zi, în cealaltă e 

noapte; atunci ce rost are întrebarea noastră? Aparent nici 
unul. 

Şi, totuşi, lucrurile stau altfel. Doar nu se pune întrebarea 
cînd anume întregul Pămînt se deplasează mai repede, ci 
cînd ne mișcăm noi, locuitorii lui, mai repede printre stele. 
lar aceasta nu mai este întrebare lipsită de sens. În sistemul 
solar noi efectuăm două mișcări; ne rotim în jurul Soarelui 
și totodată în jurul axei Pămîntului. Ambele mișcări se adună, 
dar se obține un rezultat diferit în funcție de faptul dacă ne 
ailăm în acea jumătate a gobului terestru unde este zi sau 
aceea unde este noapte. Priviţi figura 6 şi veţi înțelege că 
la miezul nopții viteza de rotire se adaugă la viteza de tran- 
slație a Pămîntului, iar la amiază, dimpotrivă, se scade 
din ea. Prin urmare, la miezul nopţii ne miș- 
căm,în sistemul solar, mai repede de- 
cît la amiază. 

Deoarece punctele ecuatorului parcurg într-o secundă 
aproximativ o jumătate de kilometru, pentru zona ecuatorială 
diferența dintre viteza din timpul zilei și cea din timpul 
nopții atinge un kilometru pe secundă. Cei care cunosc geo- 
metria pot calcula cu uşurinţă că pentru Leningrad, care este 
situat pe paralela 60, această diferenţă este de două ori mai 
mică: la miezul nopţii, leningrădenii parcurg în sistemul 
solar, în fiecare secundă, cu o jumătate de kilometru mai 
mult decît la amiază. 


„SECRETUL“ ROȚII DE CĂRUȚĂ 


Fixați în partea dinafară a jantei roții unei căruţe, sau 
de anvelopa unei biciclete o bucăţică de hîrtie colorată şi 
urmăriți-o în timpul deplasării căruței (bicicletei). Veţi ob- 
serva un fenomen curios: atîta timp cît hiîrtia se află în par- 
tea de jos a roții care se rostogolește, ea se vede destul de 
distinct; în partea de sus însă ea se deplasează atît de repede 
încît cu greu o puteţi urmări. 

S-ar părea că partea de sus a roții se mișcă mai repede de- 
cît cea de jos. Aceeași constatare se poate face dacă comparăm 

intre ele spițele de sus cu cele de jos ale roții unui vehicul oare- 
care aflat în mișcare. Se va. observa că spiţele de sus se con- 
topesc într-un singur tot, pe cînd cele de jos se văd distinct, 
fiecare jn parte. Í 

Care este oare explicația acestui fenomen straniu? Ea 
constă pur şi simplu în aceea că partea de sus a roții care 


Figura 7 — Cum ne putem convinge de.faptul că partea de sus a roții 
se mişcă mai repede decît cea de jos. Comparaţi distanțele parcurse de 
punctele A şi B față de un jalon fix (desenul din dreapta). 


+ 


efectuează o mișcare de rostogolire se mişcă într-a- 
devăr mai repede decît cea de jos. La 
prima impresie, acest fapt pare de necrezut şi, totuşi, un raţi- 
onament simplu ne va convinge că lucrurile stau într-adevăr 
așa. Fiecare punct al roții, în rostogolirea acesteia, efectu- 
ează în același timp două mişcări; de rotaţie în jurul 
axului roții şi totodată de translație împreună cu acest ax. 
Ca și în cazul globului pămîntesc, are loc o compunere a celor 
două mișcări și rezultatele ce se obțin pentru partea de sus şi 
pentru cea de jos a roții sînt diferite. In partea de sus, miş- 
carea de rotație a roții se adună cu cea de translație, pentru 
că ambele mișcări seefectuează în acelaşi sens. In” partea de 
jos însă, mișcarea de rotațieare sens invers celei de 
translație și, prin urmare, se scade din aceasta. lată 
de ce partea de sus a roții se deplasează față de un obser- 
vator imobil mai repede decît cea de jos. 

“Putem să ne convingem de acest adevăr efectuînd, atunci 
cînd avem posibilitatea, o experienţă simplă. 
= Infigeţi în pămînt, alături de roata unei căruțe çare 
staționează, un băț, astfel încît el să se afle în dreptul osiei. 

Pe janta roții, în partea cea mai de-sus și și cea mai de jos, fa- 
ceți un semn cu cretă sau cu cărbune; prin urmare, semnele 
vor marca punctele aflate în dreptul bățului. Acum depla- 
sați căruța puțin spre dreapta (fig. 7), astfel încît osia 
roții “să se depărteze cu 20—30 cm de băț şi apoi priviţi 
în ce poziție.se află acum semnele făcute.. Veţi constata că 
semnul făcut în partea de sus (A) s-a deplasat pe băț mult 
mai mult decît cel de jos (B). 


PARTEA CEA MAI LENTĂ A ROȚII 


Deci nu toate punctele unei roţi ce se rostogolește se depla- 
sează cu aceeași viteză. Care este oare acea parte a roții ce 
se mișcă cu viteza cea mai mică? 

Nu este greu să ne dăm seama că mișcarea cea mai înceată 
o au punctele roții care la un moment dat vin în contact cu 
pămîntul. Strict vorbind, în momentul contactului cu pămîn- 
tul aceste puncte ale roții sînt complet imobile. 
~ Toate cele de mai sus sînt valabile numai pentru roata 
care se rostogolește şinupentruceacare se rotește în 
jurul unui ax imobil. De exemplu, la volant, punctele de 
sus şi cele ae jos ale jantei se.mişcă cu aceeași viteză. 


O PROBLEMĂ CARE NU-I O GLUMĂ 


lată încă o problemă interesantă: în trenul care merge, 
să zicem, dela Leningrad la Moscova există oare puncte care 
în raport cu terasamentul căii ferate se deplasează înapoi, de 
la Moscova spre Leningrad? 

În fiecare moment, pe fiecare roată, există astfel de pyncte. 
Unde se află ele? 

Ştiţi, desigur, că pe janta roților de tren există o parte: 
proeminentă (rebordă). Şi iată că se constată că punctele de 

jos ale rebordei nu se deplasează înainte o dată cu mișcarea 
trenului, ci înapoi! Este uşor să ne convingem de acest lucru 


Figura 8 — Experienţa cu discul Figura 9 — Cînd roata de tren 
și cu chibritul. Cînd roata se ros- se rostogolește spre stînga atunci 
togolește spre stînga, atunci punc- partea de jos a marginii ei proe- 
tele F, E, D ale părţii libere a minente se deplasează spre 
bățului de chibrit se deplasează dreapta, adică în sens opus. 


în sens opus. 


Figura 10 — Sus este reprezentată curba („cicloidă“) pe care 

o descrie fiecare punct al jantei roții de căruţă, care efectuea- 

ză mișcarea de rostogolire. Jos este reprezentată curba descrisă 
de fiecare punct al marginii proeminente a roții de tren. 


făcînd următoarea experienţă. Fixaţi cu ceară pe un disc mic, 
de exemplu pe o monedă sau un nasture, un chibrit, a cărui 
poziție să fie astfel potrivită, încît să se suprapună peste raza 
discului şi să-i depășească mult marginea. Dacă sprijinim 

acum discul (fig. 8) de marginea unei rigle în punctul C şi 
începem să-l rostogolim dinspre dreapta spre stînga, atunci 
punctele F, E şi D din partea proeminentă nu se vor deplasa 
înainte, ci înapoi. Cu cît este mai depărtat punctul de marginea 
discului, cu atît mai mult se va deplasa el înapoi la rosto- 
golirea acestuia (punctul D se va deplasa în punctul D’). 

Punctele rebordei roții de tren se mișcă tot așa ca şi partea 
chibritului care în experiența noastră depăşeşte marginea dis- 
cului. 

Nu trebuie să vă mire acum faptul că există unele puncte 
ale trenului care nu se deplasează înainte, ci îna- 
poi. E adevărat că această mișcare durează numai o mică 
fracțiune de secundă, totuși este cert că, contrar reprezentării 
noastre obișnuite, în mişcarea trenului există și o depla- 
sare în sens opus. Cele spuse sînt explicate în figurile 9 și 10. 


DINCOTRO VENEA BARCA? 


Imaginaţi-vă că o barcă cu viîsle lunecă pe un lac și că să- 
geata a din figura 11 indică direcţia și viteza ei de deplasare. 
Perpendicular pe această direcţie se apropie o barcă cu pînze; 


Figura 11 — Barca cu pînze are direcţia perpendiculară pe cea a bărcii 
cu visle. Săgeţile a şi b indică vitezele. Ce vor vedea vislaşii? 

săgeata b indică direcția şi viteza ei de deplasare. Dacă dum- 
neavoastră, cititorul, veți fi întrebat din ce loc a pornit acea- 
stă barcă, sînt sigur că veți răspunde: din punctul M de pe 
mal. Dar dacă vor fi întrebaţi și pasagerii din barca cu vîsle, 
ei vor indica un alt punct. De ce oare? 


Figura 12 — Vislaşilor li se pare că barca cu pînze nu se depla- 
sează pe o direcţie PEREP R na pe una oblică față de cea 
a bărcii lor. 


e “ 


Pasagerii din barca cu vîsle nu văd barca deplasîndu-șe 
perpendicular pe direcția lor de deplasare. Ei nu simt propria 
lor mișcare, ci li se pare că stau pe loc, iar obiectele din mediul 
înconjurător se mișcă cu viteza lor proprte, dar în sens opus. 
De aceea, pentru ei barca cu pînze nu se deplasează 
numai în direcția săgeţii b, dar şi în direcţia liniei punctate a, 
în sensul opus mişcării bărcii cu vîsle (fig. 12). Ambele mișcări 
ale bărcii cu pînze — cea reală și cea aparentă — se adună 
după regula paralelogramului. Ca rezultat, pasagerii bărcii 
cu visle au impresia că barca cu pînze se deplasează de-a 
lungul diagonalei' paralelogramului care are laturile b şi a. 
lată de ce lor li se pare că barca cu pînze nu a pornit din punctul 
M de pe mal, ci dintr-un oarecare punct N mai depărtat(iig.12). 

Mişcîndu-ne ò dată cu Pămîntul pe orbita lui și recepţi- 
onînd lumina stelelor, ne facem o impresie tot atît de eronată 

despre poziția exactă-a acestora ca și pasagerii bărcii cu 
visle cu privire la locul de plăcare a bărcii cu pînze. De aceea 
stelele ne. apar întrucîtva deplasate. înainte în sensul de 
deplasare a Pămîntului.. Desigur că viteza de deplâsare a 
Pămîntului este neînsemnată în comparație cu viteza luminii 
(de 10 000 de ori mai mică); de aceea deplâsarea aparentă a 
stelelor este mai mică. Dar ea poate fi pusă în valoare cu aju- 
torul aparatelor astronomice. Acest fenomen poartă denumi- 
rea de aberația luminii. i 

Dacă astfel de probleme v-au trezit interesul, atunci, fără 
a modifica condițiile problemei noastre cu barca, încercați 
să indicaţi: 
` 1 — în ce direcție se deplasează barca cu vîsle după părerea 
pasagerilor bărcii cu pînze? 

2 — încotro se îndreaptă barca cu vîsle după părerea pasa- 
gerilor celei cu pînze? 

Pentru a răspunde la aceste probleme trebuie să construiți 
pe linia a (fig. 12) paralelogramul vitezelor; diagonala lui va 
arăta că pasagerii bărcii cu pînze au impresia că barca cu 
vîsle se deplasează oblic, intenționînd parcă-să acosteze. 


Capitolul2 


GRAVITAȚIA ȘI GREUTATEA. PIRGHIA. 
PRESIUNEA 


RIDICAȚI-VĂ! 


Dacă vă voi spune: ,,Aşezaţi-vă acum pe scaun astfel ca 
să nu vă mai puteţi ridica“*, veţi crede că glumesc. 
Bine. Aşezați-vă atunci aşa cum stă băiatul din figura 13, 


Figura 13 — În această poziţie este 
imposibil să te ridici de pe scaun. 


corpurilor, în general, şi a 
Un obiect așezat în poziţie 
timp cît perpendiculara dusă 


adică ținîndu-vă corpul în pozi- 
ție verticală şi fără să ţineţi 
picioarele sub scaun. lar acum 
încercați să vă ridicați fără 
a schimba poziția picioarelor 
şi fără a vă apleca corpul 
înainte. 

Vedeţi că nu reușiți? Nici 
un efort al mușchilor nu vă 
poate ridica de pe scaun dacă 
nu deplasați picioarele sib 
scaun sau dacă nu aplecaji 
corpul înainte. 

Pentru a înţelege de ce se în- 
tîmplă așa, va trebui să discu- 
tăm puţin despre echilibrul 
corpului omenesc în particular. 
verticală nu se răstoarnă atît 
din centrul lui de greutate 

cade în interiorul suprafeței care formează baza obiectu- 
lui. De aceea cilindrul înclinat (fig. 14) trebuie neapărat să 
cadă; dar dacă el este suficient de gros pentru ca perpen- 
diculara coborîtă din centrul de greutate să cadă în inte- 
riorul bazei sale, atunci ci- 
lindrul nu se răstoarnă. e 
Așa-numitele „turnuri i = == 
înclinate“ din Pisa, Bo- T. -ai 
logna sau chiar „clopotnița 
înclinată“ din Arhanghelsk 
(fig. 15) nu cad, cu toate că 
nu au o poziție verticală, 

Figura 14—Un astfel de cilindru Figura 15 — Clopotnița înclinată 
trebuie să se răstoarne pentru că din Arhanghelsk (reproducere după 
perpendiculara coborîtă din cen- o fotografie veche). 


trul de greutate cade în afara 
bazei cilindrului. 


deoarece perpendiculara coborîtă din centrul lor de greutate 
nu cade în afara suprafeței bazei. O a doua cauză, de altfel 


secundară, constă în faptul că fundația lor este construită 
adînc în påámînt. 

Un om care stă în picioare nu cade atît timp cît perpen- 
diculara coborîtă din centrul de greutate cade în interiorul 
suprafeței cuprinse de marginile tălpilor picioarelor lui 
(fig. 16). De aceea este atît de greu de stat într-un picior și 
este și mai greu de stat pe o îrînghie: baza este foarte mică 
şi verticala poate cădea cu ușurință în afara limitelor ei. 
Aţi observat ce mers legănat au bătrînii „lupi de mare“? 
Petrecîndu-şi întreaga viață pe vasul în continuă legănare, 

unde verticala coborîtă din centrul lor de .greutate poate 
cădea oricînd cu ușurință în afara suprafeţei delimitate de 
tălpi, marinarii se deprind să calce astfel încît baza corpului 
lor, adică picioarele mult depărtate, să cuprindă o supra- 
față cît mai mare. Astfel, marinarii realizează o stabilitate 
mai mare pe puntea navei; este firesc 
ca acest obicei îndelungat să se păs- 
` treze și aunci cînd ei păşesc pe us- 
cat. Se poate da și un exemplu con- 
trar, cînd necesitatea de a-și menţine 
echilibrul condiționează frumusețea 
poziției. Ați observat vreodată cîtă 
eleganță în mișcare are omul care 
duce pe cap o povară? Sînt cunoscute 
Figura. 16 — Cind omul {e toată lumea grațioasele statuete care 
stă în picioare, atunci ver- reprezintă siluete feminine cu urciorul 
greutate cade în interiorul pe cap. Cînd avem o greutate pe cap, 
suprafeței delimitate de A sea aus ik 
tălpile lui. . atunci sîntem nevoiţi să ținem drept 
atît capul cît și corpul; orice deviere 
de la această poziție duce la riscul de a scoate centrul de 
greutate, în astfel de cazuri situat ceva mai sus decît de 
obicei, dincolo de limitele suprafeţei de bază şi atunci echi- 
librul se va strica. | 

Să ne întoarcem la experiența cu băiatul care vrea să se 
ridice de pe scaun. Centrul de greutate al celui așezat pe 
scaun se află în interiorul corpului în apropiere de șira 
spinării, cu aproximativ 20 de centimetri mai sus de: nive- 
lul ombilicului. Coborîţi din acest punct o verticală: ea va 
trece pe 'sub scaun în spatele tălpilor. Pentru ca băiatul să 
poată sta în picioare, această linie trebuie să cadă între 
tălpi. - 

Deci, ridicîndu-ne, trebuie ori să ne aplecăm, deplasînd 
astfel centrul de greutate, ori, să deplasăm picioarele sub 
scaun pentru a crea o suprafață de sprijin sub centrul de greu- 
tate. În mod obişnuit așa și facem cînd ne ridicăm de pe 
scaun. Dar dacă nu ni se permite nici una, nici-alta, atunci, 
după cum am constatat din experiența făcută, nu ne putem 


ridica. 

MERSUL ŞI. FUGA 


Ceea ce faceți de zeci de mii de ori în-decursul întregii 
vieţi trebuie să vă fie perfect cunoscut. Așa obișnuim să cre- 
dem, dar nu chiar totdeauna lucrurile stau astfel. Exemplul 
cel mai bun îl constituie mersul şi fuga. Există oare ceva ce 
cunoaștem mai bine decît aceste mişcări? Dar sînt oare mulți 
oameni care să-și imagineze clar modul de deplasare a corpu- 
lui atunci cînd mergem și alergăm și prin ce se- deosebesc 
aceste două feluri de mișcare? Să vedem ce spune despre 
mers „și fugă fiziologia:. Sînt convins că pentru majoritatea 
oamenilor această descriere va fi total nouă. 

Să presupunem că omul stă într-un picior, de exemplu 
în cel drept. Să ne închipuim că el ridică puțin.călcîiul 
înclinîndu-şi în același timp corpul în față?. In această 
poziție este firesc ca perpendiculara coborîtă din centrul de 
greutate să cadă în afara suprafeţei bazei de sprijin şi -omul 
ar trebui să cadă. 


Figura 17 — Cum merge omul. Poziţiile succesive ale corpului 
în timpul mersului. 


Dar îndată ce începe această cădere, piciorul sting, care 
rămăsese suspendat în aer, se deplasează repede în faţă și 
calcă pe pămînt în fața perpendicularei coborîte din centrul 


l Textul fragmentului este luat din Lecţii de zoologie de Paul Berat; 
ilustrațiile aparţin autorului. 

2 Mergînd şi desprinzîndu-se de baza de sprijin, omul apasă asupra 
ei cu o greutate suplimentară față de greutatea lui (circa 20 kg). De aici 
rezultă că omul care merge apasă mai mult asupra pămîntului decît cel. 
care stă. l 

de greutate, astfel încît aceasta (perpendiculara) să cadă în 
interiorul suprafeței formate de liniile ce unesc punctele de 
sprijin ale ambelor picioare. Astfel echilibrul se restabilește; 
omul a mers, a făcut un pas. 


, a b C d 

A 

8 

Figura 18 — Reprezentarea grafică a deplasării picioarelor în 


timpul mersului. Linia de sus (A) reprezintă mişcarea unui picior, 
iar cea de jos (B) a celuilalt. Liniile drepte corespund momentelor 
de sprijin pe pămînt, iar curbele — momentelor cînd piciorul 
execută mișcarea fără sprijin. Din grafic se vede că în inter- 
valul de timp a ambele picioare se sprijină pe pămînt, în inter- 
valul b piciorul A este desprins de pămînt, iar B continuă să 
se sprijine! În timpul c ambele picioare se sprijină din nou. 
Cu cît mersul devine mai rapid, cu atit mai mult se scurtează 
intervalele a şi c (comparaţi cu graficul fugii, fig. 20). 


El se şi poate orpi în această poziţie destul de obosi- 
toare. Dar dacă vrea să pornească mai departe, atunci tre- 
buie să-și plece și mai mult corpul înainte, deplasînd perpen- 
diculara din centrul său de greutate dincolo de limitele su- 
prafeței de sprijin, și, în momentul cînd este amenințat să 
cadă, își deplasează din nou în față piciorul, dar nu stîngul, 
ci dreptul, efectuînd încă un pas ș.a.m.d. De aceea mersul 
nu este altceva decît un şir de căderi îna- 
inte, preîntîmpinate prin sprijinirea la timp pe pămînt 
a piciorului care rămîne în urmă. 


Figura 19 — Cum aleargă omul. Poziţiile succesive ale corpu- 
lui în timpul fugii (în unele momente ambele picioare rămîn 
fără sprijin). 

Să examinăm acum lucrurile mai îndeaproape. Presu- 
punem că primul pas a fost făcut. În acest moment, piciorul 
drept mai atinge pămîntul, iar stîngul a venit de acum în 
contact cu el. Dar dacă pasul nu este prea mic, atunci căl- 

Figura 20 — Reprezentarea grafică a mişcării picioarelor 

în timpul fugii (comparați cu fig. 18). Din grafic se vede că 

pentru omul care aleargă există momente (b, d, f) cînd 

ambele picioare sînt suspendate în aer. Tocmai prin aceasta 
se deosebesc între ele fuga şi mersul. 


cîiul drept trebuie să se ridice, pentru că tocmai această 
ridicare a călcîiului permite înclinarea înainte a corpului 
şi ieșirea din echilibru. Piciorul stîng calcă pe pămînt, în 
primul rînd, cu călcîiul. Cînd apoi întreaga talpă se sprijină 
pe pămînt, atunci piciorul drept se ridică mult. În același 
timp, piciorul stîng, cu genunchiul puțin îndoit, se îndreaptă 
în urma contractării tricepsului femural și ia momentan o 
poziţie verticală. Aceasta permite piciorului drept, pe jumă- 
tate îndoit, să se deplaseze înainte fără a atinge pămîntul 
și, urmînd mișcarea trunchiului, să-și așeze pe pămînt căl- 
cîiul la timp, pentru a putea executa pasul următor. 

Apoi un șir identic de mișcări începe pentru piciorul 
stîng, care în timpul acesta este sprijinit pe pămînt numai 
cu degetele și trebuie să se ridice curînd în aer. 

Fuga se deosebeşte de mers prin aceeacă piciorul care se 
sprijină pe pămînt este energic întins prin contractarea muş- 
chilor și împinge corpul înainte, astfel încît acesta din urmă 
se desprinde cu totul pentru o clipă 
de pămînt. Apoi el cade iar pe pămînt cu piciorul celă- 
lalt, care s-a deplasat repede în clipa cînd corpul era suspen- 
dat în aer. Astfel, fuga este alcătuită dintr-un șir de sal- 
turi de pe un picior pe altul. 

In ceea ce privește energia consumată de om atunci cînd 
merge pe un drum orizontal, ea nu este egală cuzero, după 

cum își închipuie unii: la fiecare pas, centrul de greutate al 
corpului pietonului se ridică cu cîțiva centimetri. Se poate 
calcula că lucrul. mecanic efectuat în. timpul mersului pe un 
drum orizontal constituie cam a cincisprezecea parte din 
lucrul mecanic efectuat pentru ridicarea corpului pietonului 
la: o înălțime egală cu drumul parcurs. 


CUM TREBUIE SĂ SĂRIM DINTR-UN VAGON 
AFLAT ÎN MIŞCARE? 


Dacă puneţi cuiva această întrebare, vi se va răspunde. 
desigur: „nainte, în sensul deplasării, conform legii iner- 
ției“. Dacă veți cere să vi se explice mai amănunţit ce amestec 
are aici legea inerției, putem prevedea că interlocutorul dum: 
neavoastră va începe să-și demonstreze cu multă siguranță 
teoria; el se va opri însă în curînd nedumerit: concluzia ar fi 
că, tocmai datorită legii inerţiei, ar trebui să sărim în sens 
opus sensului mişcării | l | 

Intr-adevăr, aici legea inerției are un rol secundar; cauza 
principală este cu totul alta. Şi dacă neglijăm această cauză 
principală, atunci ajungem. cu adevărat la concluzia eronată 
că saltul trebuie făcut înapoi şi nicidecum înainte. 

Să presupunem că trebuie să sărim dintr-un vehicul în 
timpul mișcării acestuia. Ce se întîmplă în acest caz? 

` Cînd sărim dintr-un vagon alfat în mişcare, atunci corpul 
nostru, desprinzîndu-se de vagon, are viteza -acestuia (el 
se mișcă datorită inerţiei) şi tinde-să se deplaseze înainte. 
Făcînd un salt înainte, nu numai că nu anulăm această vi- 
teză, ci, dimpotrivă, o sporim. De aici rezultă că ar trebui 
să sărim înapoi și nu înainte, -în sensul deplasării va- 
gonului. Se ştie doar că în cazul saltului înapoi, viteza dez- 
voltată de salt se scade din cea cu care corpul nostru se: 
mişcă datorită inerției; de aceea, atingînd pămîntul, corpul 
nostru va tinde să se răstoarne cu ò forță mai mică. 

Şi, totuși, atunci cînd éste vorba să sari dintr-un vehicul 
în mișcare, toţi sar înainte, în sensul 'mișcării vehiculului 

respectiv. Acesta este într-adevăr mijlocul cel mai bun şi 
într-atît de verificat, încît noi îi rugăm cu insistenţă pe citi- 
tori să nu încerce să experimenteze incomodiţatea saltului 
înapoi la coborîre din mers dintr-un vehicul. 

Dar cum se explică, totuşi, această situaţie? 

Inconsistența explicaţiei constă tocmai în simplificarea 
incorectă a problemei. Fie că sărim înainte, fie că sărim 
înapoi, în ambele cazuri sîntem amenințați de pericolul de 
a cădea, pentru că partea superioară a corpului nostru con- 
tinuă încă să se miște atunci cînd picioarele s-au oprit. La 
saltul înainte, viteza acestei mișcări este chiar mai mare 
decît la cel înapoi. Deosebit de important este însă faptul 
că o cădere în față este mai puțin periculoasă decît cea pe 
spate. În primul caz, cu un gest obișnuit, plasăm piciorul 
în față (iar dacă viteza vagonului este mare, atunci fugim 
cîțiva paşi) şi astfel preîntîmpinăm căderea. Această miş- 
care este obişnuită, deoarece o efectuăm întreaga 
viață în timpul mersului: am aflat doar în paragraful prece- 
dent că, din punctul de vedere al mecanicii, mersul nu este 
altceva decît un şir de căderi în față, pre- 
întîmpinate prin deplasarea înainte 
a piciorului. La căderea pe spate însă nu dispunem 
de această mișcare salvatoare a picioarelor şi de aceea în 
acest caz pericolul este mult mai mare. În sfîrşit, este impor- 
tant şi faptul că, dacă vom cădea înainte, atunci vom avea 
posibilitatea de a ne sprijini în mîini, riscînd astfel să ne lo- 
vim mai puţin decît în cazul căderii pe spate. 

Astfel, secretul necesităţii de a sări înainte, în direcţia 
mișcării, dintr-un vehicul constă mai mult în obişnuința 
noastră decît în legea inerției. Este de la sine înțeles faptul 
că pentru obiectele neînsuilețite această regulă 
nu este aplicabilă: o sticlă aruncată din vagon înainte, se 
poate sparge la cădere mai repede decît cea aruncată în sen- 
sul opus mișcării vagonului. De aceea, dacă veţi fi vreodată 
nevoiți să săriți din vagon, aruncîndu-vă totodată din el 
bagajul, atunci bagajul trebuie aruncat înapoi, iar dv. 
să săriţi înainte. 

Oamenii cu experiență — conducătorii de tramvaie, con- 
trolorii — procedează adesea astfel: sar înapoi, aran- 
jîndu-se:cu spatele spre sensul saltu- 

lui. Astfel ei realizează un dublu avantaj: reduc viteza pe 
care a căpătat-o corpul prin inerție și, în afară de aceasta, 
preîntîmpină pericolul căderii pe spate, pentru că în saltul 
lor au partea din față a corpului îndreptată în direcția po- 
sibilă a căderii. 


SĂ PRINDEM CU MINA UN PROIECTIL 
DE LUPTĂ 


După cum anunțau ziarele, în timpul războiului s-a în- 
tîmplat un caz cu totul neobișnuit cu un aviator francez. 
Zburînd la o înălțime de 2 km, el a observat că în apropiere 
de faţa sa se mișcă un obiect mic. Crezînd că este o insectă, 
aviatorul a prins obiectul cu mîna. Imaginați-vă uimirea 
aviatorului cînd a constatat că a prins un glonț de luptă 
german | 

Nu-i așa că această poveste ne amintește de minciunile 
baronului Münchhausen, care prindea, zice-se, cu mîinile 
obuzele de tun? 

Și totuşi, în povestea despre aviatorul carea prins cu mîna 
un glonț nu e nimic imposibil. 

Mai întîi glonțul nu se mișcă tot timpul cu viteza sa ini- 
țială de 800—900 m pe secundă. Din cauza rezistenţei aeru- 
lui, el își încetinește mereu zborul și spre sfîrşitul traseului 
său nu are decît 40 m/s. O astfel de viteză o are şi avionul. 
Prin urmare, nu este greu ca glonţul şi avionul să aibă ace- 
eași viteză; atunci, în raport cu aviatorul, glonțul va fi 
imobil sau se va mișca foarte încet. Nu va constitui deci 
nici o greutate să-l apuce cu mîna, mai ales dacă aceasta este 
înmănușată, pentru a nu simți fierbințeala lui, căci se încăl- 
zeşte puternic în timpul zborului prin aer. 


UN PEPENE-OBUZ 


Dacă în anumite ocazii un glonţ poate îi făcut inofensiv, 
atunci este posibil și cazul contrar: un „corp inofensiv“, lan- 
sat cu o viteză nu prea mare, poate avea o acţiune distructivă 

destul de mare. În timpul unei curse automobilistice Lenin- 
grad — Tbilisi (în 1924), țăranii unor sate caucaziene salu- 
tau automobilele, aruncînd pasagerilor acestora pepeni verzi 
şi galbeni, mere. Insă efectul acestor daruri nevinovate nu 

Figura 21 — Un pepene aruncat înaintea unui automobil în mișcare 
se transformă într-un „proiectil“. 


era de loc plăcut: pepenii deteriorau capota automobilelor, 
iar merele pricinuiau pasagerilor accidente destul de grave. 
Cauza este evidentă: viteza proprie a automobilului se aduna 
la viteza pepenelui sau a mărului aruncat, transformînd aceste 
fructe „pașnice“ în niște proiectile distrugătoare. Nu este 
greu de calculat că un glonţ cu o greutate de 10 g are aceeași 
energie de mișcare ca și un pepene de 4 kg aruncat într-un 
automobil care gonește cu 120 km/oră. 

In aceste condiţii însă puterea de străpungere a pepene- 
lui nu se poate compara cu cea a glonţului, pentru că pepenele 
nu are rigiditatea acestuia din urmă. 

In avioanele care ar zbura cu viteze de aproximativ 
3 000 km/oră, adică cu viteza glonţului,  aviatorii ar avea 
de-a face cu fenomene asemănătoare celui menţionat mai sus. 
Fiecare obiect întîlnit în cale de un asemenea avion ultra- 
rapid ar fi pentru el un proiectil distrugător. Dacă un astfel 
de avion ar întîlni în calea sa un pumn de gloanţe, căzute 
pur şi simplu dintr-un alt avion, aceasta ar fi echivalent cu un 
adevărat atac cu mitraliera: gloanţele s-ar lovi de avion cu 
aceeași forță cu care s-ar lovi de el proiectilele unei mitra- 

liere. Deoarece în ambele cazuri vitezele relative sînt egale 
(avionul și gloanţele se apropie unul de altul cu o viteză de 
aproximativ 800 m pe secundă), și urmările celor două cioc- 
niri ar fi aceleași. 

Dimpotrivă, dacă glonţul este lansat în urma unui avion 
care zboară cu aceeaşi viteză, atunci, după cum am văzut în 
paragraful precedent, el este inofensiv pentru aviator. Fap- 
tul că obiectele care se deplasează în aceeași direcție cu o 
viteză aproximativ egală se ating aproape fără a se produce 
un şoc a fost folosit cu iscusință de mecanicul de locomotivă 
Borșcev, care a provocat ciocnirea fără şoc dintre trenul 
său și o garnitură de alte 36 de vagoane aflate în mișcare 
pentru a preîntimpina o catastrofă feroviară. Acest lucru s-a 
întîmplat pe calea ferată între stațiile Elnikov şi Olşanka în 
următoarele împrejurări. In fața trenului condus de mecani- 
cul Borşcev mergea un alt tren. Din cauza presiunii insufi- 
ciente a aburului, trenul din față s-a oprit; mecanicul lui a 
continuat drumul cu locomotiva însoţită de cîteva vagoane, 
lăsînd pe linie 36 de vagoane. Vagoanele au început să alu- 
nece înapoi pe pantă cu o viteză de 15 km pe oră, amenin- 
țînd astfel trenul lui Borșcev. Dîndu-şi seama de acest pe- 
ricol, istețul mecanic şi-a oprit trenul şi apoi a pornit îna- 
poi, dezvoltînd treptat tot o viteză de circa 15 km/oră. Da- 
torită acestei manevre, el a reuşit să se ciocnească, fără a 
suferi nici o deteriorare, cu garnitura formată din 36 de va- 
goane. 

Figura 22 — Un dispozitiv care permite să se scrie cu uşurinţă în timpuj 
mersului trenului. 

În sfîrşit, pe același principiu se bazează dispozitivul 
care ușurează foarte mult scrisul într-un tren aflat în mișcare. 
În tren scrisul este îngreuiat doar pentru că șocurile resim- 
țite la locurile de joncțiune a șinelor de cale ferată nu sînt 
transmise simultan atît hiîrtiei, cît şi vîrfului peniţei. Dacă 
însă aranjăm lucrurile astiel încît şocul să fie transmis în 
același timp hîrtiei și peniţei, atunci ele vor fi una față de 
cealaltă în repaus și astiel scrisul în timpul mersului trenu- 
lui nu va mai prezenta nici o problemă. 

Acest lucru se realizează cu ajutorul dispozitivului repre- 
zentat în figura 22. Mîna cu tocul este fixată cu ajutorul 
unei curele de scîndurica a, care se poate deplasa de-a lun- 
gul canelurilor din stinghia b. Aceasta, la rîndul ei, se poate 
deplasa de-a lungul canelurilor planșetei care se sprijină 
de măsuța din vagon. După cum vedem, mîna este destul de 
mobilă pentru a putea scrie literă după literă, rînd după 
rînd; totodată, fiecare șoc primit de hîrtia:de pe planşetă 
este transmis simultan, cu aceeași forță, mîinii care ține 
tocul. În aceste condiţii, scrisul în timpul mersului trenului 
devine tot atît de comod ca şi într-un vagon imobil; deran- 
jează doar faptul că privirea noastră nu lunecă lin pe hîrtie 
de-a lungul rîndurilor scrise, deoarece şocul nu este transmis 
capului în același timp cu mîna. 


PE PLATFORMA BALANŢEI 


Balanța zecimală va indica greutatea exactă a corpului 
numai dacă staţi nemișcat pe platforma ei. În momentul cînd 
vă aplecaţi, balanţa indică o greutate mai mică. De ce? Pen- 
tru că muşchii care apleacă partea superioară a corpului, 
trag în același timp în sus partea inferioară a acestuia, re- 
ducînd presiunea exercitată pe suprafața de sprijin. Dimpo- 
trivă, în momentul cînd reveniţi la poziția verticală, prin 
efortul mușchilor respectivi, cîntarul indică o greutate cres- 
cută, corespunzător presiunii mai mari, exercitate pe plat- 
formă de partea inferioară a corpului. 

Chiar şi o simplă ridicare a miinii trebuie să provoace 
oscilarea unui cîntar sensibil, oscilare care corespunde unei 
mici creșteri a greutății aparente a corpului nostru. Muşchii 
care ridică în sus mîna se sprijină deumăr şi, prin urmare, 
îl împing împreună cu corpul în jos: presiunea pe platiormă 
creşte. Oprind ridicarea mîinii, punem în funcție mușchii 
opuşi, care împing umărul în sus, căutînd să-l apropie de 
extremitatea mîinii; în consecință, greutatea corpului, deci 
presiunea exercitată de el pe suprafața de sprijin, scade. 

Dimpotrivă, coborînd brațul în timpul efectuării aces- 
tei mișcări, provocăm o reducere a greutăţii corpului nostru, 
iar în momentul opririi mîinii o sporire a greutăţii. Prin 
urmare, prin acţiunea forțelor noastre interioare putem spori 
sau reduce greutatea corpului nostru, subînţelegînd aici 
prin greutatea presiunea exercitată de acesta pe suprafața 


de sprijin. 


UNDE SINT MAI GRELE CORPURILE? 


Forța cu care sînt atrase corpurile de globul pămîntesc 
scade o dată cu creșterea înălțimii de la suprafața Pămîn- 
tului. Dacă am ridica o greutate de un kilogram la o înăl- 
time de 6 400 km, adică dacă am îndepărta-o de centrul 
Pămîntului cu aproximativ de două ori raza acestuia, atunci 
forța de atracție ar fi slăbită de 2,2 ori, adică de patru ori, 
iar greutatea ar cîntări doar 250 g în loc de 1 000. Conform 
legii gravitației, Pămîntul exercită asupra corpurilor exte- 
rioare o astfel de forță de atracţie ca și cum masa lui ar îi con- 
centrată în centrul său, iar forța acestei atracţii scade invers 
proporțional cu pătratul distanţei. În cazul nostru, distanța 
de la greutate la centrul Pămîntului s-a dublat, de aceea 
forța de gravitație a slăbit de 4 ori. Îndepărtînd greutatea 
noastră cu 12 800 km de suprafața Pămîntului, adică cu o 

distanță egală aproximativ cu de 3 ori raza Pămîntului, 
această forță de atracţie ar descrește de 32, adică de 9 ori; 
greutatea de 1 000 g ar cîntări doar 111 g etc. 

X Centrul pă mintului 


Figura 23 — De ce scade forţa gravitaţiei o dată cu afun- 
darea în interiorul Pămîntului? 


Ar fi natural să credem că, afundîndu-ne cu greutatea de 
l kg sprecentrul planetei noastre, ar trebui să asistăm la 
o creștere a forței de gravitație, iar greutatea noastră ar 
trebui să cîntărească mai mult. Dar lucrurile nu stau așa: 
o dată cu afundarea lor în interiorul Pămîntului, corpurile 
nu-și sporesc greutatea, ci, dimpotrivă, greutatea lor scade. 
Aceasta se explică prin faptul că în acest caz particulele de 
pămînt care exercită forța de atracţie asupra corpurilor nu 
mai sînt așezate numai deoparte a corpului, ci împrejurul 
lui. Priviţi desenul din figura 23. Vedeţi că greutatea pla- 
sată în interiorul Pămîntului este atrasă în jos de particulele 
situate sub greutatea considerată, dar, în același timp, asu- 
pra lor își exercită forța de atracţie şi particulele care se 
găsesc deasupra ei. Se poate demonstra că, în ultimă instanţă, 
trebuie luată în consideraţie numai forța de atracţie a unei 
sfere a cărei rază este egală cu distanța de la centrul Pămîn- 

tului pînă la punctul în care se află corpul. De aceea, pe 
măsura aiundării sub suprafaţa terestră, greutatea corpului 
trebuie să descrească rapid. Atingînd centrul Pămîntului, 
corpul își va pierde greutatea, va deveni imponderabil, 
deoarece acolo el este atras cu aceeași forţă de toate particu- 
lele care-l înconjoară. 

Am ajuns la concluzia că un corp cîntărește cel mai mult 
la suprafața Pămîntului; o dată cu depărtarea de această 
suprafață fie în sus, fie în jos, greutatea lui scadel. 


CÎT CÎNTĂREŞTE UN CORP ÎN TIMPUL 
CĂDERII LUI? 


Ați remarcat ce senzaţie stranie aveţi în momentul cînd 
începeți să coboriîţi cu liftul? O ușurare anormală în 
greutate, asemenea celei pe care ar simţi-o un om atunci 
cînd ar cădea într-o prăpastie... Nu este altceva decît sen - 
zația imponderabilităţții: în primul mo- 
ment al mișcării, cînd podeaua de sub picioarele dumnea- 
voastră a și început să coboare, iar corpul nu a căpătat încă 
aceeaşi viteză, el nu exercită asupra podelei aproape nici. o 
presiune și, prin urmare, cîntăreşte foarte puţin. 
Clipa trece şi o dată cu ea încetează şi această senzație stra- 
nie; corpul dumneavoastră, tinzînd să cadă mai repede 
decît liftul care se mișcă uniform, apasă asupra podelei 
acestuia și-și recapătă din nou întreaga sa greutate. 

Atîrnaţi o greutate de cîrligul unei balanţe cu arc şi ve- 
deți încotro se înclină săgeata indicatoare dacă coborîți re- 
pede balanţa cu greutate. Vă veţi convinge de faptul că în 
timpul căderii indicatorul nu mai arată valoarea inițială a 
greutății considerate, ci una mult mai mică! Dacă balanța 


l Așa s-ar petrece lucrurile dacă globul pămîntesc ar fi pe deplin 
omogen din punctul de vedere al densităţii; în realitate însă densitatea 
Pămîntului creşte o dată cu apropierea de centrul lui; de aceea, o dată 
cu apropierea de centrul Pămîntului, forța de gravitație crește întîi pînă 
la o distanță oarecare şi numai după aceea începe să scadă. 

ar cădea liber şi ați avea posibilitatea să urmăriţi indicaţiile 
săgeţii, ați observa că în timpul căderii greutatea nu mai 
cîntărește nimic, indicatorul ailîndu-se în dreptul lui zero. 

Cel mai greu corp devine complet imponderabil în de- 
cursul întregului interval de timp al căderii sale. Cauzele 
acestui fenomen sînt 
ușor de înțeles. Nu- 
mim greutate a corpu- 
lui forța cu care corpul 
trage punctul său de 
suspensie sau apasă pe 
suprafața sa de spri- 
jin. Dar un corp ailat 
în cădere nu exer- 
cită nici o forță de 
tracțiune asupra ar- 
cului balanței, pentru 
că acesta coboară îm- 
preuna. cu el. Atît Figura 24 — Experiența care ilustrează im- 
timp cît corpul cade, ponderabilitatea corpului în timpul căderii. 
el nu trage și nu a- 
pasă nimic. Prin urmare, a întreba cît cîntărește un corp 
în timpul căderii lui înseamnă a întreba: cît cîntărește un 
corp cînd el nu .cîntărește ? 

Incă Galilei, fondatorul mecanicii, afirma în secolul al 
XVII-lea? că „noi simțim o povară pe umerii noștri atunci 
cînd ne străduim să împiedicăm căderea ei. Dar dacă ne 
mișcăm în jos cu aceeași viteză ca şi povara aflată în spinarea 
noastră, atunci ea nu poate să ne apese. Este ca și cum am 
vrea să lovim cu sulița? pe cineva care aleargă în fața noas- 
tră cu aceeași viteză cu care ne deplasăm şi noi“. 

Experiența descrisă mai jos şi foarte uşor de efectuat va 
confirma justețea acestor raționamente. 

Pe un taler al unei balanțe comerciale aşezaţi un cleşte 
de spart nuci astfel încît un braț al cleștelui să se sprijine pe ta- 
ler, iar celălalt braţ legaţi-l cu un fir de aţă de cîrligul de 
care este suspendat talerul (fig. 24). Pe celălalt taler puneţi 


l În lucrarea sa  Demonstrații matematice privind două ramuri ale 
noii Ştiinţe. 
2 Fără a o lansa. 


41 


atîtea greutăți cîte sînt necesare pentru a echilibra cele două 
talere. Apropiaţi de firul de aţă un chibrit aprins; aţa va 
arde și brațul suspendat al cleştelui va cădea pe taler. 

Ce se va întîmpla cu balanţa în acest moment? Oare 
talerul cu cleștele va coborî încă în timpul căderii, se va 
ridica sau va rămîne în echilibru? 

Acum, cînd știți că un corp în cădere nu are greutate, 
puteți răspunde imediat la această întrebare: pentru o clipă 
talerul trebuie să salte în sus. 

Într-adevăr, în momentul cînd braţul care fusese suspen- 
dat începe să cadă, apasă asupra celuilalt braţ, cu toate că 
este în legătură cu el, mai puţin decît atunci cînd era în stare 
de repaus. Pentru o clipă, greutatea cleștelui scade, iar tale- 
rul, bineînțeles, se ridică. 


DIN TUN SPRE LUNĂ 


Între anii 1865 și 1870 în Franţa a apărut romanul științi- 
fico-fantastic al lui Jules Verne De la Pămînt la Lună, în 
care el a formulat o idee neobişnuită: să trimită spre Lună 
un uriaş vagon-proiectil cu oameni viil Jules Verne și-a 
prezentat proiectul într-o formă atît de convingătoare, încît, 
probabil, majoritatea cititorilor și-au pus întrebarea: oare 
nu poate fi realizată cu adevărat ideea scriitorului? Este 
interesant să discutăm această problemă?. 

Mai întîi de toate să vedem dacă, cel puţin teoretic, se poate 
trage cu tunul astiel încît proiectilul să nu cadă niciodată 
pe Pămînt. Teoria admite o astfel de posibilitate. Într-ade- 
văr, de ce un proiectil lansat de tun orizontal cade pînă la 
urmă pe Pămînt? Pentru că Pămîntul, prin forța de atracţie 


1 Acum, după lansarea sateliților artificiali ai Pămîntului şi a pri- 
melor rachete cosmice, putem: spune că pentru călătoriile cosmice vor fi 
folosite rachetele și nu proiectilele. Dar după intrarea în funcțiune a ulti- 
mei trepte, mişcarea rachetei se supune acelorași legi ca şi mișcarea proiec- 
tilului de artilerie. De aceea textul autorului nu şi-a pierdut valabilitatea. 
(Nota red. sovietice.) 

pe care o exercită asupra proiectilului, îi deviază traiecto- 
ria; proiectilul nu zboară în linie dreaptă, ci după o curbă 
îndreptată spre Pămînt, și de aceea, mai devreme sau mai 
tîrziu, atinge solul. Este adevărat că și suprafața Pămîntu- 
lui e curbă, dar curbura traiectoriei proiectilului este mult 
mai mare. Dacă însă curbura traiectoriei proiectilului ar 
putea fi aranjată astfel încît să devină egală cu cea a supra- 
feței globului terestru atunci proiectilul respectiv nu ar 
putea cădea niciodată pe Pămînt. El s-ar deplasa pe o curbă 
concentrică cu sfera globului pămîntesc; cu alte cuvinte, 
ar deveni satelitul Pămîntului, un fel de a doua Lună a 
acestuia. 

Dar cum se poate face ca un proiectil lansat de un tun să 
aibă o traiectorie mai puţin curbă decît suprafața Pămîntu- 
lui? Pentru aceasta este necesar doar să i se imprime o viteză 
suficientă. Examinați desenul din figura 25, care reprezintă 
o secțiune a unei părți din globul pămîntesc. In vîrful unui 
munte, în punctul A, este plasat un tun. Proiectilul, lansat 
orizontal, ar ajunge după o secundă în punctul B dacă nu ar 
exista forța de gravitație. Dar intervine gravitația şi sub 
influența acestei forțe proiectilul se va afla după o secundă 
nu în punctul B, ci cu 5 m mai jos, în punctul C. Cinci 
metri este drumul parcurs (în vid) de fiecare corp care cade 
liber, în prima secundă, sub acțiunea forţei de gravitație 
în apropiere de suprafața Pămîntului. Dacă, coborînd cu 
acești cinci metri, proiectilul nostru se va afla la aceeași 
înălțime față de suprafața Pămîntului la care s-a aflat şi 
în punctul A, atunci înseamnă că el se deplasează după o 
curbă concentrică cu curbura globului pămîntesc. 

Rămîne de calculat intervalul AB (fig. 25), adică dru- 
mul pe care-l parcurge proiectilul într-o secundă în direcție 
orizontală; vom afla atunci cu ce viteză ar trebui să fie 
lansat proiectilul din gura tunului pentru a putea servi 
scopului nostru. Calculul se face ușor din triunghiul AOB, 
în care OA este raza globului pămîntesc (aproximaiiv 
6 370 000 m); OC = OA; BC=5m; prin urmare, OB = 
= 6 370 005 m. De aici, în baza teoremei lui Pitagora, avem 
(AB)? = (6 370 005)2 — (6 370 000). 

Efectuînd calculele, aflăm că AB este aproximativ egal 
cu 8 km. 

Astfel, dacă nu ar exista aerul care împiedică mult miş- 
carea rapidă, atunci proiectilul lansat de un tun în direcţie. 
orizontală cu o viteză de 8 km/s nu ar cădea nici- 
odată pe Pămînt, ci s-ar roti veșnic în jurul Pă- 

mîntului, asemenea unui satelit. 
A 5 Dar încotro va zbura. proiectilul dacă-l 
AZ lansăm cu o viteză şi mai mare? În meca- . 
Aare nica cerească se demonstrează că un pro- 
SAINTS iectil ieşit din gura tunului cu o viteză de 


SE 


ANNIN Ni 8,9 şi chiar 10 km/s trebuie să descrie în 
Kata jurul globului pămîntese o elipsă cu atît 
REA MR mai alungită cu cît mai mare a fost vi- 
se teza inițială. Cînd viteza proiectilului atinge 
E 11,2 km/s, atunci în locul elipsei el va 
8 descrie o curbă deschisă, o parabolă, pără- 
Rx sind pentru totdeauna Pămîntul (fig. 26). 
Š g Prin urmare, vedem că din punct de ve- 
IS dere teoretic este posibil zborul spre 
NN Lună cu un proiectil lansat cu o viteză sufi- 
Sig cient de mare!. 
Yy n 
Š 
% 
pentru viteza 

Zo 
CS 
VA 
i e la 

Figura 25 — Cal- Figura 26—Soarta proiectilului de tun lansat cu o viteză 
culul vitezei pro- inițială de 8 km sau mai mult. 


iectilului care tre- 

buie să părăsească 

pentru totdeauna 
Pămîntul. 


1 Aici însă putem întîmpina greutăţi de un gen cu totul diferit. Aceas- 
tă problemă va fi examinată mai amănunţit în al doilea volum al Fizi- 
cii distractive. 

În cele spuse mai sus am avut în vedere o atmosferă care 
să nu opună rezistență la mişcarea proiectilului. In condiţii 
reale, existența atmosferei, care opune rezistență la înain- 
tarea proiectilului, ar îngreuia obținerea unor asemenea 
viteze sau chiar ar face-o imposibilă. 


CUM A DESCRIS JULES VERNE CĂLĂTORIA 
SPRE LUNĂ ŞI CUM AR TREBUI EA SĂ 
DECURGĂ 


Cine a citit romanul lui Jules Verne a reținut, probabil, 
acel moment interesant al călătoriei cînd proiectilul trecea 
prin punctul unde forța de atracție a Pămîntului este egală 
cu cea a Lunii. Acolo s-a întîmplat ceva cu adevărat fantas- 
tic: toate obiectele din interiorul. proiectilului și-au pierdut 
greutatea, iar călătorii înşişi, săltîndu-se, au rămas suspen- 
dați în aer fără nici un punct de sprijin. 

Lucrurile sînt descrise foarte veridic, dar romancierul a 
pierdut din vedere faptul că același fenomen trebuia să se 
observe şi înainte, și după trecerea prin punctul de atracţie 
egală. Este ușor de demonstrat că atît călătorii, cît şi toate 
obiectele din interiorul proiectilului trebuie să devină impon- 
derabile chiar din primul moment de zbor 
liber. 


Fenomenul pare de necrezut, dar sînt convins că veţi 
rămîne îndată uimiți cum de nu v-aţi dat seama singuri de 
o eroare esențială. 


Să luăm un exemplu din romanul lui Jules Verne. Sînt 
Sigur că nu ați uitat cum pasagerii au aruncat cadavrul 
cîinelui și cum au observat cu uimire că el nu cade pe Pă- 
mînt, ci continuă să zboare alături de proiectil. Romancierul 
a descris bine acest fenomen și i-a dat o explicație justă. 
Într-adevăr, după cum se ştie, în vid toate corpurile cad cu 
aceeaşi viteză: forța de gravitație a Pămîntului imprimă tu- 
turor corpurilor aceeași accelerație. In cazul de față, atît 
proiectilul, cît și cadavrul cîinelui trebuia să capete sub 

acțiunea forței de gravitație a Pămîntului aceeași viteză 
de cădere (aceeași accelerație); mai exact, viteza care i-a 
fost imprimată proiectilului la ieşirea lui din gura tunului 
trebuia să descrească uniform sub acțiunea gravitaţiei. 
Prin urmare, vitezele proiectilului și cadavrului trebuiau 
să rămînă egale pe întregul parcurs şi de aceea cadavrul cîine- 
lui aruncat din proiectil trebuia să-l urmeze în continuare, 
fără a rămîne în urmă. 

Dar iată ce a scăpat din vedere romancierul: dacă cada- 
vrul cîinelui nu cade spre Pămînt, aflîndu-se în afara 
proiectilului, atunci de ce ar cădea el aflîndu-se în inte- 
riorul lui ? Doar atît în exteriorul, cît ṣi în interiorul 
proiectilului acţionează aceleași forțe! Cadavrul cîirelui, 
plasat fără suport în interiorul proiectilului, trebuie să ră- 
mînă suspendat în spaţiu: el are absolut aceeași viteză ca 
şi proiectilul și, prin urmare în raport cu acesta 
rămîne în repaus. 

Ceea ce e adevărat pentru cadavrul cîinelui e adevărat şi 
pentru corpurile pasagerilor și, în general, pentru toate 
obiectele din interiorul proiectilului: în fiecare punct al 
traiectoriei, ele au aceeași viteză ca proiectilul însuși şi, ca 
atare, nu trebuie să cadă chiar dacă rămîn fără nici un punct 
de sprijin. Scaunul care se sprijină pe podeaua proiectilului 
poate fi așezat cu picioarele în sus pe tavan fără a cădea 
„în jos“, pentru că îşi va continua zborul împreună cu tavanul. 
Pasagerul se poate așeza cu capul în jos pe acest scaun şi 
să rămînă asifel aşezat fără a avea vreo tendinţă de a cădea 
pe podeaua proiectilului. Ce forță îl poate sili să cadă? 
Dacă el ar cădea, adică s-ar apropia de podea, aceasta ar 
fi însemnat propriu-zis că proiectilul zboară în spațiu cu o 
viteză mai mare decît pasagerul (altiel scaunul nu s-ar apro- 
pia de podea). Iar aceasta este imposibil: noi știm că toate 
obiectele din interiorul proiectilului au aceeași accelerație 
ca proiectilul însuși. 

Romancierul nu a observat acest lucru: el credea că obiec- 
tele din interiorul proiectilului, în timpul zborului liber al 
acestuia, vor continua să exercite o presiune pe suprafețele 
lor de sprijin, așa cum o exercitau atunci cînd proiectiluţ 

nu-și luase încă zborul. Jules Verne a scăpat din vedere 
faptul că corpul ponderabil apasă asupra suprafeței sale de 
a numai pentru că aceasta este imobilă sau se mişcă 
uniform; dacă însă atît corpul, cît şi suportul său se mișcă 
în spațiu cu o accelerație egală, atunci ele nu pot să apese 
unul asupra celuilalt. 

Deci, din momentul călătoriei cînd gazele au încetat să 
mai acționeze asupra proiectilului, pasagerii nu mai aveau 
nici un fel de greutate şi puteau pluti liber în interiorul 
proiectilului; tot astfel toate obiectele din el trebuiau să 
fie cu totul imponderabile. După acest indiciu, pasagerii 
puteau constata cu ușurință dacă și-au luat zborul sau con- 
tinuă să rămînă nemișcați în gura tunului. Cu toate acestea, 
romancierul povesteşte cum în prima jumătate de oră a călă- 
toriei lor cosmice pasagerii îşi puneau zadarnic întrebarea 
dacă zboară sau nu. 

— „Zburăm, Nicholl? 

Amâîndoi se uitară lung unul la altul. De fapt nici Ardan 
și nici căpitanul nu se gîndiseră încă la asta. Prima lor grijă 
fusese Barbicane, nu proiectilul. 

Ardan îi spuse: 

— Cred că zburăm. 

— Doar nu-ţi vei fi închipuind că ne odihnim liniștiți 
pe țărmul Floridei? întrebă Nicholl. 

— Sau poate crezi că sîntem în fundul golfului Mexic? 
făcu Michel Ardan“. 

Astfel de dubii pot avea pasagerii unui vapor, dar ele sînt 
de neimaginat pentru pasagerii unui proiectil care zboară 
liber; primii își mențin greutatea, iar ceilalți nu pot să nu 
observe că au devenit complet imponderabili. 

Ciudat fenomen trebuie să fi fost acel vagon-proiectil 
fantastic! O lume în miniatură în care corpurile sînt lipsite 
de greutate, unde toate obiectele scăpate din mînă rămîn pe 
loc şi-și păstrează echilibrul în orice poziție, unde apa nu 
se varsă dintr-o sticlă răsturnată. Toate acestea au scăpat 
din vederea autorului romanului De la Pământ la Lună şi 
ce posibilități uimitoare s-ar fi deschis fanteziei neobosite a 
romancierului ! 

A CÎNTĂRI EXACT CU O BALANȚĂ DEFECTĂ 


Ce este mai important pentru a putea cîntări exact: ba- 
lanţa sau greutățile? 

Dacă credeţi că amîndouă sînt la fel de importante, atunci 
greșiți. Dacă avem la îndemînă greutăți bune, atunci putem 
cîntări cu exactitate chiar dacă balanța nu dă indicaţii exacte. 
Există pentru aceasta cîteva metode. Vom examina două 
dintre ele. 

Prima metodă a fost propusă de marele chimist rus 
D. I. Mendeleev. Cîntărirea începe prin aşezarea pe taler 
a unei tare oarecare, indiferent care, cu condiția doar ca 
ea să fie mai grea decît corpul care urmează să fie cîntărit. 
Această tară se echilibrează cu ajutorul greutăților ce se 
așază pe celălat taler. După aceea pe talerul cu greutăți se 
așază corpul care urmează a fi cîntărit și se scot atîtea greutăţi 
cît este necesar pentru a restabili echilibrul. Este evident că 
valoarea greutăților scoase este egală cu greutatea corpului; 
aceasta din urmă înlocuieşte acum greutățile respective pe 
același taler, avînd, prin urmare, aceeași greutate. 

Această metodă, numită metoda încărcării permanente, este 
deosebit de comodă cînd avem de cîntărit unul după altul 
cîteva corpuri: tara inițială rămîne mereu aceeași şi este 
folosită la cîntărirea tuturor obiectelor. 

O altă metodă, numită metoda lui Borda, după numele 
savantului care a propus-o, constă în următoarele: 

Se așază obiectul care urmează a fi cîntărit pe unul din- 
tre talere, iar pe celălalt se toarnă nisip sau alice pînă la 
echilibrarea balanței. Apoi, îndepărtînd obiectul de la 
primul taler (fără a atinge nisipul), se pun pe el greutăţi 
pînă cînd balanţa revine la echilibru. Este evident acum că 
valoarea greutăților folosite este egală cu greutatea obiectu- 
lui pe care l-au înlocuit. De aici provine cea de-a doua de- 
numire a acestei metode: cîntărire prin substituție. 

Pentru balanța cu arc, care nu are decît un singur taler, 
este de asemenea valabilă această metodă dacă dispunem de 
greutăţi exacte. De data aceasta nu mai avem nevoie de nisip 

sau de alice. Aşezăm obiectul de cîntărit pe taler și notăm, 
valoarea dată de acul indicator al balanței. Apoi înlocuim 
obiectul respectiv cu atîtea greutăţi încît săgeata indicatoru- 
lui să revină în dreptul aceleiași diviziuni ca mai înainte. 
Este evident că valoarea respec- 
tivă a greutăților ne dă greutatea 
obiectului pe care l-am înlocuit. 


MAI PUTERNIC 
DECIT EL ÎNSUŞI 


Ce greutate puteţi ridica cu 
mîna? Să presupunem că una 
de 10 kg. Credeţi că aceste 10 kg 
determină forța musculară a mîi- 
nii dumneavoastră? Vă înșelațţi: 
forța musculară este mult mai 
mare! Urmăriţi, de exemplu, ac- 
iunea bicepsului brațului dum- 


Figura 27 — Antebraţul A al 
omului este o pîrghie de gradul- 


neavoastră (fig. 27). El este fixat 
în apropierea punctului de spri- 
jin al pîrghiei pe care o prezintă 
osul antebraţului, iar greutatea 
își exercită acțiunea asupra ce- 
luilalt capăt al acestei pîrghii 
vii. Distanţa de la greutate pînă 
la punctul de sprijin, adică pînă 
la încheietură, este de 8 ori 
mai mare decît distanța de la 


al doilea. Forţa activă este apli 
cată în punctul I!l Punctul de 
sprijin al pîrghiei se află în punc- 
tul O al articulației; rezistenţa 
întîmpinată (greutatea R) este 
aplicată în punctul B. Distanţa 
BO este mai mare decit distanţa 
10 de aproximativ 8 ori. (Dese- 
nul a fost luat dintr-o lucrare 
veche a lui Borelli. un savant 
florentin din secolul al XVII-lea, 
intitulată „Despre mișcarea ani- 
malelor“, în care pentru prima 
dată legile mecanicii au fost apli- 
cate la fiziologie.) 


capătul mușchiului pînă la punc- 
tul de sprijin. Prin urmare, dacă greutatea este de 10 kg, 
atunci muşchiul depune o forță de tracţiune de opt ori mai 
mare. Dezvoltînd o putere de opt ori mai mare decît mîna 
noastră, mușchiul ar îi putut ridica direct nu 10, ci 80 kg. 
Fără a exagera, putem spune că fiecare om este mult mai 
puternic decît el însuși, adică mușchii noștri dezvoltă o forță 
mult mai mare decît cea care se manifestă în activităţile 
noastre. | 
Este oare raţională o asemenea structură a miinilor şi 
brațelor noastre? La prima privire s-ar părea că nu: apare o 

pierdere de putere necompensată prin nimic. Să ne amintim 
totuși vechea „lege de aur“ a mecanicii: ceea ce se pierde ca 
putere se cîștigă ca mișcare. Aici are loc un cîştig de viteză. 
Mîinile noastre se mişcă de 8 ori mai repede decît mușchii 
care le comandă. Această fixare a mușchilor, pe care o cons- 
tatăm în corpul animalelor, asigură viteza de mișcare a mem- 
brelor, viteză care în lupta pentru existență are o impor- 
tanță mai mare decît forța. Noi, oamenii, am fi fost nişte 
ființe foarte încete dacă mîinile şi picioarele noastre nu ar 
fi avut această structură. 


DE CE ÎNȚEAPĂ OBIECTELE ASCUȚITE? 


V-aţi pus oare vreodată întrebarea: de ce acul străpunge 
cu atîta uşurinţă un obiect? De ce un ac subțire străpunge 
așa de ușor o stofă sau un carton în timp ce un cui bont le 
străpunge mult mai greu? S-ar părea că în ambele cazuri 
acționează aceeași forţă. 

Forța este aceeaşi, dar presiunea este inegală. 
În primul caz, întreaga forță este concentrată în vîrful acului; 
în cel de-al doilea, aceeaşi forță se distribuie pe suprafața 
mult mai mare a cuiului bont; deci presiunea exercitată de 
ac este mult mai mare decît a cuiului, deși efortul depus de 
mîna noastră rămîne același. 

Oricine vă va spune că o grapă cu 20 de dinţi va săpa mai 
adînc pămîntul decît una cu 60 de dinţi dar cu aceeași greu- 
tate. De ce? Pentru că în primul caz încărcarea pe 
fiecare dinte este mai mare decît în cazul al doilea. 

Cînd este vorba de presiune, atunci totdeauna trebuie să 
avem în vedere, în afară de forță, şi suprafața asupra căreia 
acționează această forță. Cînd ni se spune că cineva are un 
salariu de 1 000 de ruble, noi nu ne putem da seama dacă 
acest salariu este mare sau mic, pentru că nu ştim dacă este 
vorba de salariul lunar sau anual. Tot astfel, și acțiunea 
forței depinde de faptul dacă ea este distribuită pe un centi- 
metru pătrat sau este concentrată pe o sutime de milimetru 
pătrat. 

Cu schiuri omul poate:merge pe zăpada afînată, iar fără 
schiuri se afundă în ea. De ce? Pentru că în primul caz pre- 
siunea corpului lui se distribuie pe o suprafață mult mai mare 
decît în cazul al doilea. Dacă, de exemplu, suprafaţa schiuri- 
lor este de 20 de ori mai mare decît suprafața tălpilor noastre 
atunci presiunea exercitată de noi asupra zăpezii este de 20 
de ori mai mică decît atunci cînd stăm pe zăpadă fără schiuri. 
Zăpada afînată ne va ține în primul caz pe suprafaţa ei; în 
al doilea caz ne afundăm. 

Din aceeași cauză, cailor care lucrează în locurile mlăș- 
tinoase li se leagă la copite nişte „ghete“ speciale, pentru a 
mări suprafața de sprijin a picioarelor, micşorînd astfel presi- 
unea exercitată asupra terenului mlăștinos; astfel picioarele 
cailor nu se mai afundă în solul moale. Tot așa procedează și 
oamenii din regiunile mlăștinoase. 

Pe suprafața gheții subțiri oamenii se deplasează tîrîş pen- 
tru a-şi distribui greutatea întregului corp pe o arie mai mare. 
În sfîrşit, particularitatea caracteristică a tancurilor și a 
tractoarelor cu șenile de a nu se împotmoli în terenurile moi 
cu toate că au greutate mare se explică tot prin distribuirea 
greutății lor pe o suprafaţă de sprijin mare. O mașină cu șenile, 
cu o greutate de 8 şi chiar de mai multe tone, exercită pe 1 cm? 
de teren o presiune de cel mult 600g. Din acest punct de vedere 
este interesant autocamionul cu șenile folosit pentru trans- 
porturile în regiunile mlăștinoase. Un astiel de camion, trans- 
portînd 2 tone de mărfuri, exercită asupra solului doar o 
presiune de 160g pe 1 cm2; de aceea el poate fi folosit cu 
succes pe terenurile mlăștinoase de turbă, pe terenuri nisi- 
poase etc. 

În acest caz, suprafața mare de sprijin este tot atît de 
avantajoasă ca și suprafața mică în cazul acului. 

Din cele spuse este clar că un vîrf ascuțit străpunge numai 
datorită suprafeţei reduse pe care se distribuie acțiunea 
forței. 

Tot din același motiv un cuțit ascuţit taie mai bine decît 
unul tocit: forța este concentrată pe un spațiu mai mic. 

Astfel, obiectele ascuţite taie şi străpung bine deoarece 


pe ascuţișul şi pe vîrful lor se concentrează o presiune mai 
mare. 

ASEMENEA LUI LEVIATAN 


De ce atunci cînd şedem pe un taburet simplu el ni se 
pare mai tare decît un scaun de lemn? De ce ni se pare atît 
de moale un hamac împletit din îrînghii destul de aspre? De 
ce ni se pare suficient de moale patul cu plasă de sîrmă în locul 
saltelei cu arcuri? 

Nu este greu să găsim răspunsul la aceste întrebări. Supra- 
fața unui taburet simplu este plană și de aceea corpul nostru 
vine în contact cu el numai pe o suprafață mică, pe care se și 
concentrează întreaga lui greutate. Scaunul însă are o supra- 
față curbă, care vine în contact cu o parte mai mare din supra- 
fața corpului nostru și deci pe o unitate de suprafaţă revine 
o greutate mai mică, presiune mai redusă. 


Astiel, totul se explică aici printr-o distribuţie mai uni- 
formă a presiunii. Cînd dormim pe un pat moale, în el se 
formează adîncituri care coincid cu neregularitățile corpu- 
lui nostru. Atunci presiunea pe suprafața de contact se dis- 
tribuie destul de uniform și pentru fiecare centimetru pătrat 
revin doar cîteva grame. Nu este de mirare faptul că în ase- 
menea condiții ne simțim bine. 


Această deosebire poate fi ușor exprimată şi în cifre. Supra- 
fața corpului unui om matur este de aproximativ 2 m? sau 
20 000 cm?. Să presupunem că, atunci cînd stăm culcaţi în 
pat, în contact cu acesta vine aproximativ 1/4 din întreaga 
suprafață a corpului, adică 0,5 m? sau 5 000 cm? . Greutatea 
corpului nostru este de aproximativ 60 kg (în medie) sau 
60 000 g. Prin urmare, pentru fiecare cm? revin doar 12 g. 
Cînd însă sîntem culcați pe o scîndură goală, atunci venim 
în contact cu suprafața de sprijin doar în cîteva porțiuni mici, 
a căror suprafaţă totală însumează numai vreo sută de centi- 
metri pătraţi. În acest caz, asupra fiecărui centimetru pătrat 
se exercită o presiune de o jumătate de kilogram și nu de zece 
grame. Diferenţa este mare şi o simțim imediat pe corpul 
nostru. 


Dar chiar pe patulcel mai tare putem să ne simțim 
foarte comod dacă presiunea se distribuie uniform pe o supra- 
față mare. Imaginaţi-vă că v-aţi culcat pe o argilă moale și 
în ea s-au imprimat formele trupului dumneavoastră. Lăsaţi 

apoi argila să se usuce (uscîndu-se, argila „se lasă“ cu 5—10%, 
dar presupunem că acest lucru nu se întîmplă). Cînd ea va deveni 
tare ca piatra, păstrînd contururile corpului dv., culcați-vă 
din nou pe ea, umplînd cu corpul dv. această formă de piatră. 
Vă veți simţi ca pe o saltea de pui, deşi de fapt culcuşul acesta 
este tare ca piatra. Veţi fi asemenea lui Leviatan, despre 
care Lomonosov scrie în versurile sale: 


„ Pe stînci ascuţite se culcă. 
Dispreţuind a lor tărie 

Și considerîndu-le moi ca mîlul 
Pentru marile sale forţe.“ 


Dar cauza insensibilității noastre față de rigiditatea cul- 
cuşului nu vor îi „marile forţe“, ci distribuirea greutăţii cor- 
pului pe o suprafață de sprijin foarte mare. 


Capitolul3 
- REZISTENTA MEDIULUI 


GLONȚUL ȘI AERUL 


Este cunoscut de toți faptul că aerul opune rezistenţă la 
zborul glonțului, dar numai puţini își dau seama cît de mare 
este această acțiune de frînare a aerului. Majoritatea oameni- 
lor tind să creadă că un asemenea mediu cum este aerul, pe 
care în mod obişnuit nici nu-l simțim, nu poate împiedica 
prea mult zborul unui glonț de armă. 


ZĂm $OKM 


Figura 28 — Zborul glonțului în vid și în aer. Arcul cel 

mare reprezintă traseul pe care l-ar avea glonțul dacă 

n-ar exista atmosfera. Arcul cel mic reprezintă traiecto- 
ria reală a glonțului în atmosferă. 


Dar priviți desenul din figura 28 şi veți înțelege că aerul 
prezintă o piedică serioasă pentru glonț în zborul lui. Arcul 
mare din acest desen reprezintă traiectoria pe care ar parcur- 
ge-o glonțul dacă nu ar exista atmosferă. Părăsind ţeava armei 

sub un unghi de 450 şi cu viteza iniţială 620 de m/s, glonţul ar 
descrie un arc uriaş cu o înălțime de 10 km, iar bătaia lui 
ar fi de aproape 40 km. In realitate însă, în condiţiile de mai 
sus, glonțul descrie un arc de cerc relativ mic şi distanţa lui 
de zbor va fi doar de 4 km. Acest arc, reprezentat pe acelaşi 
desen, este cu totul neînsemnat față de primul; iată care este 
rezultatul rezistenţei opuse de aer! Dacă nu ar exista aerul, 
atunci s-ar putea trage cu arma într-un inamic aflat la o dis- 
tanță de 40 km, împroșcînd cu o ploaie de plumb la o înăl- 
time de 10 km! 


TRAGEREA LA DISTANȚE FOARTE MARI 


Tragerile la distanțe de o sută de kilometri şi mai mult au 
fost folosite pentru prima oară de către artileria germană pe 
la sfîrșitul primului război mondial (1918), cînd succesele avia- 
ției franceze și engleze au pus capăt atacurilor aeriene ale ger- 
manilor. Statul-major german a ales atunci o altă metodă, 


? P'P R 


Figura 29 — Cum variază distanța de zbor a proiectilului o dată 

cu variația unghiului de înclinare a unui tun cu bătaie ultra- 

lungă; cînd avem unghiul 1, atunci proiectilul cade în P; în 

cazul unghiului 2 — în P; pentru unghiul 3 bătaia creşte brusc 

de mai multe ori, deoarece proiectilul nimereşte în straturile 
cu atmosferă rarefiată. 


folosind de data aceasta artileria pentru a putea dezlănțļui 


focul asupra capitalei Franței, aflată la o distanță de cel puțin 
110 km de linia frontului. 

Această metodă era cu totul nouă, neexperimentată încă 
de nimeni. Fa a fost găsită de artileriștii germani cu totul 
întîmplător. Trăgîndu-se cu un tun de calibru mare cu un unghi 
de înălțare mare, s-a constatat pe neaşteptate că în locul 
unei distanțe de bă- 
taie de 20 km s-a atins 
o bătaie de 40 km. S-a 
constatat că proiecti- 
lul trimis în sus cu 
o viteză inițială mare 
ajunge în acele stra- 
turi de atmosferă rare- 
fiată unde rezistenţa 
aerului este foarte 
mică; în acest mediu, 
care opune o rezistență 
mică, proiectilul par- 
curge o mare parte din 
traiectoria sa şi apoi 
coboară brusc spre pă- 
mînt. In figura 29se 
arată cît de mare este 
diferența dintre tra- 
iectoria proiectilelor a- 
tunci cînd variază un- 
ghiul de înălțare. 

i» Germanii au pus 

g || eat SI această observație la 

Figura 30 — Tunul german „Kolossal“. Aspectul baza proiectului de 

exterior. construcție a unui tun 

cu bătaie ultralungă 

pentru bombardarea Parisului, aflat la distanța de 115 km. 

Tunul a fost construit în grabă și în vara anului 1918 a 
lansat asupra Parisului peste 300 de proiectile. 

lată ce s-a aflat ulterior despre acest tun. 

El era format dintr-o țeavă de oţel cu lungimea de 34 m 
și grosimea de | m; grosimea pereţilor în partea camerei în- 
chizătorului era de 40 cm. Greutatea tunului era de 750 de 
tone. Proiectilele lui în greutate de 120 kg, aveau o lungime 
de ] m și o grosime de 21 cm. Pentru încărcarea tunului erau 
necesare 150 kg de pulbere; se dezvolta o presiune de 5 000 

de atmosfere, care împingea proiectilul afară din ţeavă cu o 
viteză inițială de 2 000 m/s. Tragerea se făcea cu un unghi 
de înălțare de 520; proiectilul descria un arc uriaş al cărui 
punct superior se afla la o înălțime de 40 km deasupra pămîn- 
tului, în stratosferă. De la locul lansării şi pînă la Paris (cei 
115 km), proiectilul făcea 3,5 minute, din care două minute 
zbura prin stratosferă. 

Așa se prezenta primul tun cu bătaie ultralungă, stră- 
bunul artileriei moderne de tragere la distanţe foarte mari. 

Cu cît este mai mare viteza inițială a glonțului (sau a 
proiectilului), cu atît rezistența aerului este mai mare; ea 
nu creşte proporțional cu viteza, ci mai repede proporțional 
cu puterea a doua sau şi mai mare a vitezei (în funcţie de mări- 
mea acestei viteze). 


DE CE SE ÎNALȚĂ ZMEUL DE HIRTIE? 


Aţi încercat vreodată să vă explicați de ce zmeul de hîr- 
tie se înalță în sus atunci cînd este tras de frînghie înainte? 

Dacă puteți răspunde la această întrebare, veţi înțelege 
de asemenea de ce zboară avionul, 
de ce plutesc în aer seminţele de 
arțar şi, în parte, vă veți da seama 
de cauzele mișcărilor stranii ale 
bumerangului. Toate aceste feno- 
mene fac parte din aceeași catego- 
rie. Același aer care prezintă o pie- 
dică atît de serioasă pentru zborul 
gloanțelor și al proiectilelor condi- 
ționează nu numai zborul fructului 
ușor de arțar sau al zmeului de 
hîrtie, dar şi pe cel al greoiului 
avion cu zeci de pasageri. 

Pentru a explica înălțarea zme- Figura 31 — Forţele care ac- 
ului de hîrtie va trebui să recurgem  Îioneâză asupra zmeului de 
la o schiță simplificată. Să presu- 
punem că linia MN (fig. 31) reprezintă secțiunea zmeului. 
Dacă, vrînd să înălțăm zmeul, îl tragem de îrînghie, atunci 

el, din cauza greutăţii cozii, se mișcă într-o poziţie înclinată. 
Să considerăm că această mişcare are loc dinspre dreapta spre 
stînga. Notăm unghiul de înclinare a planului zmeului față 
de orizontală cu a. Să vedem acum ce forțe acționează 
asupra zmeului în această situaţie. Aerul trebuie, desigur, să 
împiedice mişcarea lui, exercitînd asupra zmeului o presiune 
oarecare, reprezentată în figura 31 prin săgeata OC; deoarece 
aerul apasă totdeauna perpendicular pe o suprafaţă, linia 
OC formează în desenul nostru un unghi drept cu MN. 
Forța OC poate fi descompusă în două forţe, construindu-se 
paralelogramul forțelor; în locul forței OC obţinem astfel 
forțele OD şi OP. Forţa OD împinge zmeul nostru înapoi și, 
prin urmare, reduce viteza lui inițială. Cealaltă forță, OP, 
îl împinge în sus; ea îi reduce greutatea și, dacă este sufi- 
cient de mare, o poate chiar învinge astfel că zmeul se 
înalță. lată de ce zmeul se ridică în sus cînd îl tragem 
de îrînghie înainte. 

Avionul este tot un fel de zmeu, cu deosebirea că forţa 
motoare a miîinii este înlocuită aici cu forța elicei sau a moto- 
rului cu reacţie, care comunică aparatului mişcarea înainte 
Și, prin urmare, asemenea zmeului, îl forțează să se înalțe. 
Schema reprezentată aici este grosolană; există și alte cauze 
care determină decolarea avionului, cauze despre care se 
va vorbi în altă parte 1. 


PLANOARELE VII 


Ştiţi că avioanele nu sînt construite, după cum se obiş- 
nuiește să se creadă, asemenea păsărilor, ci mai curînd ase- 
menea veverițelor zburătoare, sau peştilor zburători. De altfel, 
animalele enumerate mai sus nu-şi folosesc membrele de zbor 
pentru a se ridica în sus, ci doar pentru a putea efectua salturi 
mari, coboriri planate, cum ar zice un aviator. La ele, forța 
OP (fig. 31) este insuficientă pentru a echilibra pe deplin 


l Vezi volumul al doilea al Fizicii distractive, paragraful Unde şi 
virtejuri. 

greutatea corpului lor; ea le reduce doar greutatea și le ajută 
să facă sărituri uriașe din puncte aflate la înălțime (fig. 32). 
Veveriţele zburătoare sar 20—30 m din vîrful unui co- 
pac pe ramurile de jos ale altuia. În India şi în Ceylon 
trăieşte o specie de veverițe zburătoare mai mari, tagnanii 
(Schoinobates volans), 
care au mărimea unei 
pisici obișnuite; cînd 


tagnanul îşi întinde T E 
NI PSR 4 A i 
„planorul“, atunci lă- A Ari 


țimea lui atinge o ju- 
mătate de metru. A- 
ceste dimensiuni mari 
ale membrelor de zbor 
îi permit acestui ani- 
mal să efectueze „zbo- 
ruri“ pe o distanţă de 
50 m, cu toate că 
greutatea lui este de- 
stul de mare. lar der- 
moptera care popu- 
lează insulele Sonde 
și Filipine face chiar 


A 


i) 


i i 3 Figura 32 — Veverițele zburătoare în timpul 
salturi p~ 9 distanță saltului. Ele efectuează de la înălțime sărituri pe 
pînă la 70 m. o distanță de 20—3v m. 


BALL: Cute at ai 


ZBORUL „FĂRĂ MOTOR“ LA PLANTE 


Plantele recurg şi ele adesea la zborul planat, și anume 
pentru a-și răspîndi fructele și seminţele. Multe fructe și 
seminţe sînt prevăzute cu mănunchiuri de puf (păpădia, bum- 
bacul), care funcționează asemenea unei parașute, sau cu 
niște planuri de susținere sub forma unor protuberanţe, pro- 
eminenţe etc. Astfel de planoare vegetale găsim la conifere, 
arțari, ulmi, mesteceni, carpeni, tei, nenumărate umbelifere etc. 

În cunoscuta carte Viaţa plantelor a lui Kerner von Mari- 
laun citim despre aceasta următoarele: 

„In zilele însorite, fără vînt, curentul de aer vertical ridică 
o mulțime de fructe și de seminţe la o înălțime destul de mare; 
după apusul soarelui însă, de obicei, ele coboară din nou în 
apropiere. Aceste zboruri sînt importante nu atît pentru răs- 
| pîndirea largă a plantelor, cît 
pentru plasarea lor pe cornișe 
şi în crăpăturile pantelor ab- 
rupte și ale stîncilor, unde se- 
mințele nu ar fi putut ajunge 
pe altă cale. Totodată, masele 
de aer care se deplasează ori- 
zontal răspîndesc fructele şi 
semințele, care planează în 
aer, la distanțe foarte mari. 
La unele plante, aripioa- 
rele și paraşutele rămîn legate 
de semințe numai în timpul 
zborului. Semințele acestor 
plante zboară lin în aer, dar 
de îndată ce întîlnesc un ob- 
stacol își leapădă parașuta și 
cad pe pămînt“. 
In figurile 33 și 34 sînt re- 
Figura 33 —:Fructul tragopogonului. prezentate cîteva fructe și se- 
minţe prevăzute cu „planoare“. 
In multe privinţe, planoarele plantelor sînt chiar mai 
perfecte decît cele construite de om. Ele ridică o sarcină rela- 


EET LU 


Figura 34 — Semințele zburătoare ale plantelor: a — ari- 
pioara arţarului, b — a pinului, c— a ulmului de cîmp, 
d — a mesteacănului. 


tiv mare în comparaţie cu propria lor greutate. De asemenea, 
acest „avion“ vegetal se caracterizează printr-o stabilitate 

automată: dacă sămînța unei iasomii indiene este răsturnată, 
atunci ea se va întoarce singură din nou cu partea convexă 
în jos; dacă în timpul zborului sămînța întîlnește un obstacol, 
ea nu-şi pierde echilibrul, nu cade, ci coboară lin. 


SALTUL ÎNTIRZIAT AL PARAȘUTISTULUI 


Aici ne vin în minte săriturile eroice efectuate de maeştrii 
parașutismului sportiv, efectuate de la o înălţime de circa 
10 km fără a deschide parașuta. Numai după ce parcurg o 
mare parte din drum ei trag de inelul parașutei și ultimele 
sute de metri coboară planînd cu ajutorul umbrelelor lor. 

Mulţi îşi închipuie că atunci cînd omul cade „ca o piatră“, 
fără a deschide paraşuta, el coboară ca într-un spaţiu vid. 
Dacă lucrurile ar sta astfel, cu alte cuvinte dacă în aer corpul 
omenesc ar cădea ca în vid, atunci săritura cu întîrziere ar 
dura mult mai puțin decît în realitate, iar viteza dezvoltată 
spre sfîrșit ar fi uriașă. 

Rezistența aerului împiedică însă creşterea vitezei. Viteza 
corpului paraşutistului în timpul săriturii cu întîrziere crește 
doar în decursul primelor zece secunde, în primele sute de 
metri. Rezistenţa aerului creşte o dată cu creşterea vitezei 
atît de mult, încît momentul cînd viteza nu mai vari- 
ază vine destul de repede. Din accelerată, viteza devine 
uniformă. 

Cu ajutorul calculelor se poate trasa în linii generale ta- 
bloul săriturii întîrziate din punctul de vedere al mecanicii. 
Căderea accelerată a parașutistului durează numai 
primele 12 secunde sau ceva mai puțin, în funcţie de greutatea 
lui. In aceste secunde el reușește să coboare cu 400—450 m 
și să capete o viteză de aproximativ 50 m/s. Tot restul drumu- 
lui pînă la deschiderea parașutei este parcurs cu o mișcare 
uniformă, cu această viteză. 

Aproximativ tot așa cad şi picăturile de ploaie. Diferenţa 
constă doar în faptul că prima perioadă a căderii, cînd viteza 
încă crește, durează pentru picătura de ploaie doar aproxima- 
tiv o secundă și chiar mai puţin. De aceea viteza finală a 

picăturilor nu este atît de mare ca la săritura întîrziată a pa- 
raşutistului; ea oscilează între 2 și 7 m/s, în funcţie de di- 
mensiunile picăturii 1. 


BUMERANGUL 


Această armă originală, cea mai remarcabilă realizare 
tehnică a omului primitiv a trezit multă vreme umirea savan- 
ților. Intr-adevăr, figurile stranii, întortocheate, descrise 
de bumerang în aer (fig. 35) pot pune în încurcătură pe oricine. 

In prezent, teoria zborului bumerangului este elaborată 
foarte amănunţit și minunile au încetat să mai fie minuni. 
Nu ne vom opri însă asupra acestor amănunte interesante. 
Vom spune doar că traiectoria neobișnuită de zbor a bumeran- 
gului este rezultatul interacțiunii a trei factori: 1 — impulsul 
inițial; 2— rotirea bumerangului și 3 rezistenţa aerului. Austra- 


Figura 35 — Cum folosesc australienii bumerangul la vînătoare pen- 
tru a-și lovi victima de după o acoperire. Traiectoria bumerangului 
(în cazul unei lovituri greşite) este arătată printr-o linie punctată. 


1 Despre viteza picăturilor de ploaie se vorbește mai amănunțit în 
volumul Mecanica distractivă, iar despre saltul întîrziat în Cunoașteţi 
fizica? scrise tot de autorul Fizicii distractive. 

lianul ştie instinctiv să îmbine aceşti trei factori; el variază 
cu dibăcie unghiul de înclinare al bumerangului, forța și 
direcția de lansare pentru a obține rezultatul dorit. 


Figura 36 — Bumerangul de hirtie şi 
metoda de lansare a acestuia. 


De altfel oricine poate 
căpăta puţină iscusință 
în această artă. 

Pentru exerciții în ca- 
meră ne vom mulțumi cu 


Figura 37 — O altă 

formă a bumerangului 

de hîrtie (în mărime 
naturală). 


bumerangul de hîrtie, care poate fi decupat chiar dintr-o 
carte poștală, dîndu-i forma indicată în figura 36. Dimen- 
siunile fiecărui braț sînt: aproximativ 5 cm lungime şi 


ceva mai puțin de 1 cm lățime. 
Prindeţi cu unghia degetului mare 
bumerangul de hîrtie și loviți-i 
capătul, astiel încît lovitura să 
fie îndreptată înainte și puţin 
în sus. Bumerangul va parcurge 
în zbor vreo cinci metri, va 
descrie lin o curbă uneori destul 
de întortocheată și, dacă nu se 
va lovi de vreun obiect din ca- 
meră, va cădea la picioarele dum- 
neavoastră. 

Experienţa va fi și mai reu- 
şită dacă-i dăm bumerangului 
dimensiunile și forma reprezen- 
tate în figura 37 în mărime na- 
turală. Este bine să îndoim bra- 
tele  bumerangului în spirală 

Figura 38 — Reprezentarea unui 
ostaş egiptean din antichitate, 
care lansează bumerangul. 


(fig. 37, jos). După mai multe exerciţii putem face ca un 
astfel de bumerang să descrie în aer niște curbe complexe 
şi să se înapoieze la locul de unde a fost lansat. 

In concluzie, menţionăm că bumerangul nu constituie, 
după cum se obișnuiește să se creadă, particularitatea exclu- 
sivă a armelor locuitorilor Australiei. El este folosit în dife- 
rite regiuni ale Indiei şi, judecînd după rămășițele picturii 
murale, a constituit cîndva arma obișnuită a ostașilor asi- 
rieni (fig. 38). În Egipt şi în Nubia antică, bumerangul era 
de asemenea cunoscut. Singura trăsătură caracteristică a bume- 
rangului australian este curbura lui în spirală. lată de ce 
bumerangul australian descrie niște curbe întortocheate și, 
în cazul loviturii greşite, se înapoiază la picioarele 
celui care l-a lansat. 

Capitolul 4 
ROTAŢIA. PERPETUUM MOBILE 


CUM PUTEM DEOSEBI UN OU FIERT 
DE UNUL CRUD? 


Cum să procedăm cînd trebuie să constatăm, fără a sparge 
coaja oului, dacă acesta este fiert sau crud? Cunoașterea meca- 
nicii vă va ajuta să ieşiţi cu succes din această mică încurcă- 
tură. 

Trebuie să știm că ouăle fierte se 
rotesc altfel decît cele crude. Tocmai 
de această proprietate ne putem folosi 
pentru rezolvarea problemei noastre. 
Oul respectiv se așază pe o farfurie 
plată şi se pune în mișcare de rotație 
cu ajutorul a două degete (fig. 39). 

Oul fiert (mai ales răscopt) se rotește 
Figura 39 — Cum să r- mult mai repede și timp 

mai îndelungat decît cel crud. 
Oul crud, dimpotrivă, se pune chiar greu în mișcare, pe 
cînd oul fiert se învîrteşte atît de repede, încît conturu- 
rile sale se contopesc pentru ochi într-o elipsoidă albă turtită 
şi se poate ridica singur în vîriu-i ascuţit. 

Cauza acestor fenomene constă în aceea că oul răscopt se 
rotește ca un tot, întreg; în oul crud însă conţinutul lui lichid, 
necăpătînd imediat mişcarea de rotație, îrînează, datorită 
inerției sale, mișcarea învelișului solid; el joacă rolul de 
îrînă. 

Ouăle fierte se deosebesc de 
cele crude și atunci cînd se 
opresc în mișcarea lor de ro- 
tire. Dacă atingem cu degetul 
oul fiert care se învîrteşte, el 
se opreşte imediat. Oul 
crud însă oprindu-se pentru o 
clipă, se va mai roti puţin 
după ce îndepărtăm mîna. 
Aceasta se întîmplă tot dato- 
rită inerției : masa _ lichidă 
Figura 40 — Cum putem deosebi un din interiorul oului crud con- 
ou îirt de unul crud oberta roli- -tinua să se miște chiar după 

ce învelișul solid a intrat în 
repaus; conţinutul oului răscopt însă se opreşte simul- 
tan cu învelișul exterior. ) 

Aceeași experiență poate fi făcută şi altfel. Incercuiţi cele 
două ouă cu brățări de elastic „pe meridian“ și suspendaţi-le 
de două sfori egale (fig. 40). Răsuciți de un număr de ori egal 
și lăsați ouăle să atîrne liber. Deosebirea dintre oul crud și 
cel fiert va deveni imediat evidentă. Revenind la poziţia ini- 
țială oul fiert va începe să răsucească sfoara datorită inerţiei 
în sensul opus, desfăcînd-o apoi din nou și aceasta de cîteva 
ori, reducîndu-se treptat numărul de rotiri. Oul crud 
însă se va răsuci o dată, de două ori şi se va opri cu 
mult înaintea oului fiert, mișcările lui fiind îrînate de con- 
ținutul lichid. 


„DIVANUL FERMECAT“ 


Deschideţi o umbrelă, sprijiniți-o cu vîrful de podea şi 
rotiţi-o cu ajutorul mînerului; nu vă va fi greu să-i imprimaţi 
o mișcare de rotaţie destul de rapidă. Aruncaţi acum în inte- 

riorul umbrelei o minge sau un ghem de hîrtie; obiectul res- 
pegtiv nu va rămîne în umbrelă, ci va fi aruncat din ea de 
ceca ce se obişnuieşte a fi numit în mod incorect „forţa centri- 
fugă“ şi ceea ce în realitate nu este alceva decît o manifes- 
tare a inerției. Mingea nu este aruncată în direcția razei, ci 
în cea a tangentei la traseul mișcării circulare. 

Pe acest efect al mișcării de rotaţie se bazează construcția 
„divanului fermecat“, care constituie un mod original de dis- 
tracție (fig. 41) și care poate fi văzută, de exemplu, prin par- 
curile de distracţii. Aici vizitatorii au ocazia de a încerca 
pe proprie piele acțiunea inerției. Publicul se așază pe o supra- 
față rotundă, în picioare, șezînd, culcaţi, cum dorește fie- 
care. Un motor ascuns sub această suprafață o roteşte lin în 
jurul axului vertical, întîi încet, apoi tot mai repede, mărin- 
du-i treptat viteza. Atunci sub acțiunea inerției, toți cei aflați 
pe platiormă încep să lunece spre marginile ei. La început 
această mişcare se observă puţin, dar, pe măsură ce „pasagerii“ 
se depărtează de centru și nimeresc pe circumierințe cu 
raze tot mai mari, viteza și, prin urmare, inerția mișcării se 

Figura 41 — Oamenii sînt aruncați dincolo de marginile discului 
rotitor. 


manifestă tot mai vizibil. Nici un fel de eforturi depuse pen- 


tru a rămîne pe loc nu dau rezultate şi oamenii sînt aruncați 
de pe „roata rîsului“. 

În esenţă, globul pămîntesc este tot o asemenea roată, însă 
de dimensiuni uriaşe. Desigur, Pămîntul nu ne aruncă de pe 
el, dar ne reduce totuși greutatea. La ecuator, unde viteza de 
rotație este maximă, reducerea de greutate care rezultă ajunge 
pînă la a 1/300 parte. Iar împreună cu o altă cauză (turtirea 
Pămîntului), greutatea fiecărui corp la ecuator scade, în gene- 
ral, cu o jumătate de procent (adică cu 1/200), astfel încît un 
om matur cîntăreşte la ecuator aproximativ cu 300 g mai 
puțin decît la pol. 


VIRTEJURI DE CERNEALĂ 


Străpungeți centrul unui disc, decupat dintr-un carton 
alb neted, cu un băț de chibrit ascuţit la un capăt; veţi obține 
sfîrleaza reprezentată în figura 42 (stînga) în mărime naturală. 
Pentru a forța discul să se rotească sprijinit pe vîrful ascuţit 


Figura 42 — Cum se împrăștie picăturile de cerneală pe 
un disc de hirtie aflat în mişcare de rotație. 


al bățului de chibrit, nu este nevoie de prea multă dibăcie; 
este suficient să răsucim chibritul între degete și să lansăm 
repede sfîrleaza pe o suprafață plană. 

Cu ajutorul unei astfel de sfîrleze se poate face o experien- 
ă foarte instructivă. Înainte de a pune sfîrleaza în mişcare 
picurați pe partea de sus a discului cîteva picături mici de 
cerneală. Faceţi să se rotească sfîrleaza înainte ca picăturile 
de cerneală să se usuce. Cînd ea se va opri, veţi constata că 
fiecare pată de cerneală s-a scurs, formînd o linie în spirală, 
iar toate aceste spirale laolaltă dau impresia unui vîrtej. 

Asemănarea cu vîrtejul nu este întîmplătoare. Ce sînt, de 
fapt, spiralele de cerneală de pe discul de carton? Ele sînt ur- 
mele pe care le-au lăsat în deplasarea lor picăturile de cerneală. 
Ele suferă acelaşi efect ca și omul care s-a instalat pe „diva- 
nul fermecat“. Depărtîndu-se de centru sub acțiunea forței 
centrifuge, picătura nimerește în acele regiuni ale discului 
unde viteza circulară este mai mare decît viteza de deplasare 
a picăturii. In aceste regiuni, discul lunecă de sub picătură, 
luîndu-i-o înainte. Lucrurile se petrec ca şi cum picătura ar 
ji în întîrziere față de disc, rămînînd în urma razei respective 
a acestuia. De aceea drumul parcurs de ea se curbează și pe 
disc vedem urmele unei mişcări curbilinii. 

Același lucru se petrece cu fluxurile de aer care diverg de 
la regiunile de înaltă presiune a atmosferei (în ,,anticicloane“) 
sau care converg spre locurile de joasă presiune (în „cicloane“). 
Spiralele de cerneală sînt o imagine în miniatură a uriaşelor 
vîrtejuri de aer. 


PLANTA AMĂGITĂ 


` 


Dacă mişcarea de rotație este rapidă, atunci efectul centri- 
fug poate atinge o valoare atît de mare, încît depășeşte acți- 
unea forței de gravitație. 

lată o experiență interesantă care arată ce forță centrifugă 
mare se dezvoltă la rotirea unei roți obișnuite. Ştim că o plantă 
tînără îşi îndreaptă întotdeauna tulpina în partea opusă sensu- 
lui forței de gravitație, adică crește în sus. Dacă însă facem 
în aşa fel încît seminţele să încolțească pe janta unei roți care 

se rotește repede, aşa cum a făcut pentru prima dată botanis- 
tul englez Knight cu peste o sută de ani în urmă, vom observa 
un fenomen uimitor: rădăcinile tinerelor mlădiţe vor fi îndrep- 
tate în afară, iar tulpi- 
nile spre interior, de-a 
lungul razelor roții (fig. 
43). 

Pur şi simplu am amă- 
git planta: în locul forţei 
de gravitație am silit-o 
să se supună acțiunii 
unei alte forțe, care este 
îndreptată dinspre cen- 
trul roții în afară. Şi în- 
trucît planta își îndreaptă 
tulpina întotdeauna în 
sens opus forței de gravi- 
tație, în cazul de față ea 
și-a îndreptat tulpina 
Figura 43 — Grăunțe de bob crescute pe Spre interiorul roții, din- 
Ke Tulpinile sint Tndreptate spre osie iar SPre jantă spre axa ace- 

rădăcinile spre exterior. steia. Forța de gravita- 

ție artificială pe care am 

creat-o s-a dovedit mai puternică decît cea naturală! şi 
tînăra plantă a crescut sub acțiunea ei. 


PERPETUUM MOBILE 


Despre perpetuum mobile, „mişcarea veşnică“, se vorbeşte 
adesea atît la propriu, cît şi la figurat, dar nu toţi îşi dau seama 
ce anume trebuie să se subînțeleagă prin această noțiune. 
Perpetuum mobile este un astfel de mecanism imaginar care 
se mișcă prin el însuși fără oprire şi care, în afară de aceasta, 
mai efectuează şi un oarecare lucru util (de exemplu ridică 
greutăți). Nimeni nu a putut construi un asemenea mecanism, 


1 Concepţia modernă asupra naturii forţei de gravitație nu vede, 
de altfel. aici nici o deosebire de principiu. 

deşi încercări de realizare au fost făcute încă din vremuri 
îndepărtate. Inutilitatea acestor încercări a dus la convin- 
gerea fermă că realizarea unui perpetuum mobile este imposi- 
bilă şi la formularea legii conservării energiei, una dintre legile 
fundamentale ale științei mo- 
derne. In ceea ce priveşte miş- 
carea veșnică, prin ea se sub- 
înțelege o mişcare perpetuă, 
fără efectuarea unui lucru. 

În figura 44 este reprezen- 
tat un mecanism automotor 
imaginar, care este unul din- 
tre cele mai vechi proiecte de 
perpetuum mobile şi care mai 
este reluat uneori şi astăzi de 
către unii adepţi fanatici ai 
acestei idei. La marginea roții 
sînt articulate niște tije mobile 
cu greutăți la capăt. Oricare Figura 44 — Roata „perpetuum mo- 

3 i ss Sos bile“ imaginară, inventată în evul 
ar fi poziția roții, greutățile mediu. 
din partea dreaptă vor îi mai 
depărtate de centru decît cele din stînga, deci această jumătate 
trebuie totdeauna să depăşească în forță partea stîngă și să 
silească astfel roata să se rotească. Prin urmare, roata ar tre- 
bui să se rotească veșnic sau cel puţin pînă în momentul cînd 
i se va roade axul . Așa a crezut inventatorul. Dar dacă cons- 
truim un astfel de motor, el nu se va roti. De ce oare calcu- 
lele inventatorului au dat greş? 

lată de ce: deși greutățile din partea dreaptă sînt totdea- 
una mai depărtate de centru, totuși este inevitabilă poziţia 
în care numărul acestor greutăți este mai mic decît cel din 
stînga. Priviţi desenul din figura 44: în dreapta nu sînt decît 
4 greutăţi, iar în stînga 8. Se constată că întregul sistem se 
echilibrează ; este firesc ca roata să nu se învîrtească, ci, după 
cîteva oscilaţii, să se oprească în această poziţie ` t 

În prezent s-a demonstrat .pe deplin faptul că nu poate fi 
construit nici un mecanism care să se miște prin el însuşi şi 


l Mişcarea unui astfel de sistem se descrie cu ajutorul așa-numitei 
teoreme a momentelor. 

să mai şi execute un lucru oarecare. Munca depusă pentru 
realizarea unui astfel de mecanism este cu totul zadarnică. 
În trecut, maiales în evul mediu, oamenii îşi băteau capul cău- 
tînd rezolvarea acestei probleme şi au consumat mult timp şi! 
eforturi pentru inventarea unui 
perpetuum mobile. Realizarea 
unui astfel de motor apărea 
chiar mai ispititoare decît arta 
de a face aur din metale ief- 
tine. 

Pușkin, în Scene din vre- 
muri cavalerești, vorbeşte des- 
pre un astfel de visător, întru- 
chipat în persoana lui Bert- 
hold: 

„,— Ce este perpetuum mo- 
bile? a întrebat Martin. 

l poe — Perpetuum mobile, i-a 
Figura 45 — Un „perpetuum mobile ó . 
“imaginar, cu bile mobile. răspuns Berthold, este mişca- 
rea veşnică. Dacă voi găsi miş- 
carea eternă, atunci creația omenirii nu va mai avea 
limite.... Vezi, dragul meu Martin! Să creezi aur este ceva 
cît se poate de ispititor, ar fi, poate, o descoperire interesantă 
şi avantajoasă, dar să inventezi perpetuum mobile.. O! “ 


Au fost inventate sute de perpetuum mobile, dar nici unul 
din ele nu se mişca. În fiecare caz, ca și în exemplul nostru, 
inventatorul scăpa din vedere o împrejurare oarecare care-i 
distrugea apoi planurile. 

lată încă un model de perpetuum mobile; o roată cu bile 
grele (fig. 45). Inventatorul și-a închipuit că bilele dintr-o 
parte a roții, găsindu-se mereu mai aproape de margine, 
vor sili prin greutatea lor ca roata să se miște. 

Desigur că acest lucru nu va avea loc din acelaşi motiv care 
a fost expus atunci cînd am prezentat roata din îig.44. Totuşi, 
într-unul din oraşele americane a fost realizată, în scopul de 
a face reclama unei cafenele, o roată uriașă de acest gen (fig.46). 

Desigur că acest perpetuum mobile era pus în mișcare de 
un alt mecanism, mascat cu grijă, astfel încît trecătorilor lise 
părea că roata se învîrtește datorită bilelor grele care se rosto- 
goleau în locaşurile lor. Într-o vreme, în vitrinele unor cea- 


72 


sornicării puteau fi văzute şi alte modele de perpetuum mobile 
de acest gen, menite să atragă atenţia publicului: ele toate 
erau puse în mișcare de curentul electric. 

Figura 46 — „Perpetuum mobile“ imaginar din oraşul 
Los Angeles (California), construit în scopul reclamei. 


O dată un astfel de perpetuum mobile de reclamă mi-a dat 
multă bătaie de cap. Elevii mei, muncitori, au fost atît de 
impresionați de el, încît au rămas insensibili faţă de toate 
demonstrațiile mele menite să arate imposibilitatea de a cons- 

trui un perpetuum mobile. Bilele care, rostogolindu-se, puneau 
în mișcare roata erau pentru ei o dovadă mai puternică decît 
toate demonstrațiile mele; ei nu voiau să creadă că minunea 
mecanică aparentă este pusă în mișcare de curentul electric 
al reţelei urbane. Mi-a venit în ajutor faptul că pe atunci în 
zilele de sărbătoare curentul era întrerupt. Știind acest lucru, 
mi-am sfătuit elevii să viziteze vitrina într-o astfel de zi. 
Fi mi-au ascultat sfatul. 

— Ei, aţi văzut motorul? i-am întrebat eu. 

— Nu, mi-au zis ei ruşinați. Nu l-am văzut: era acoperit 
cu o hîrtie... 

De atunci au început din nou să creadă în legea conser- 
vării energiei și nu au mai pierdut această încredere. 


„CLENCIUL“ 


Mulţi au fost inventatorii autodidacţi ruşi care au muncit 
la rezolvarea problemei atît de ispititoare a unui perpetuum 
mobile. Pe unul dintre ei, țăranul Alexandr Șceglov din Sibe- 
ria, l-a descris M.E. Șcedrin, în povestirea sa O idilă contem- 
porană, sub numele de „mic-burghezul Prezentov“. Iată ce 
spune Șcedrin despre vizitarea atelierului acestui inventa- 
tor: 

„Cetăţeanul Prezentov era un om în jur de treizeci şi cinci 
de ani, slab, palid, cu ochii mari şi gînditori și cu părul lung, 
care-i cobora în șuvițe drepte pe umeri. Coliba lui era destul 
de spațioasă, dar jumătate din ea era ocupată de un volant 
uriaș, astfel încît numai cu greu ne-am putut găsi cu toții 
cîte un locuşor. Volantul avea spiţe, iar obada, destul de 
voluminoasă, era construită sub forma unei lăzi goale în 
interior. In acest gol era plasat mecanismul care constituia 
secretul inventatorului. Desigur că secretul nu era cine ştie ce 
complicat: erau un fel de saci umpluţi cu nisip, care trebuiau 
să se echilibreze reciproc. Una dintre spiţe era străpunsă de 
un băț care imobiliza roata. | 

— Noi am auzit că aţi aplicat legea mișcării eterne în 
practică, am zis eu. 

— Nu ştiu ce să spun, a răspuns el intimidat; s-ar părea, 
ca și cum .... 

— Îmi daţi voie să văd? 

— Cu plăcere! Mă simt onorat .... 

Ne-a invitat să ne apropiem de roată, apoi s-o ocolim. Am 
constatat că și în față și în spate era roată. 

— Se învîrtește? 

— Se pare că ar trebui să se învîrtească. Face, se pare, 
nazuri ... 

— [i putem scoate piedica? 

Prezentov a scos băţul : roata nici nu s-a mișcat. 

— Face nazuri | a repetat el, îi trebuie un impuls. 

A apucat obada cu ambele mîini, a rotit-o de cîteva ori 
în sus și în jos și, în sfîrşit, i-a dat un impuls puternic: roata 
a început să se învîrtească. A făcut cîteva ture destul de repede 
şi de lin (se auzea totuşi cum în interiorul obezii sacii cu nisip 
se mișcau şi ei), iar apoi şi-a încetinit tot mai mult mișcarea; 
un scriîșnet, un scîrțiit şi roata s-a oprit. 

— Un clenci, prin urmare, ne-a explicat ruşinat inventa- 
torul, și i-a mai dat un impuls roții. Dar şi a doua oară totul 
s-a repetat. 

— Poate nu aţi ţinut seama de frecare? 

— Şi de frecare am ținut seama... Dar ce contează frecarea ? 
Nu e din cauza frecării, ci așa ... Uneori parcă se hotărăște 
să mă bucure, iar apoi deodată ... face nazuri, se încăpățînează 
și gata. Ei, dacă roata ar îi fost făcută din material adecvat 
și nu din deşeuri!“ 

Desigur că aici nici nu poate fi vorba despre un „clenci“ 
sau despre „material neadecvat“, ci de faptul că însăși ideea 
care a stat la baza construirii mecanismului era falsă. Roata 
era pusă în mişcare prin impulsul dat de inventator, dar se 
oprea îndată ce energia comunicată dinafară era consumată 
prin frecare. 


FORȚA PRINCIPALĂ E ÎN BILE 


Despre un alt inventator rus de perpetuum mobile,ţăranul 
Lavrentie Goldîrev din Perm (decedat în 1884), ne povestește 
scriitorul Karonin (N. E. Petropavlovski). El îl descrie în 
povestirea sa Perpetuum mobile, sub numele de Pîhtin. Inven- 

ţia acestui autodidact este descrisă destul de amănunţit de 
literatul care-l cunoştea personal pe Goldirev: 

„In fața noastră se afla o mașină stranie de dimensiuni 
mari, asemănătoare la prima vedere cu masa pe care se pot- 
covesc caii ; se vedeau stîlpi prost neteziţi, traverse şi un întreg 
sistem de roți volante şi dințate; toate acestea erau greoaie, 
grosolane, dizgraţioase. Jos, lîngă maşină, zăceau nişte bile 
de fontă; o grămadă de astfel de bile era ceva mai deoparte. 

— Ea e? a întrebat administratorul. 

— Fae. 

— Şi cum, se învîrteşte? 

— Desigur, se învîrteşte ..... 

— Dar ce, ai cal ca s-o învîrtesti? 

— Ce să fac cu calul? Ea singură se învîrteşte, a răspuns 
Pîhtin şi a început să demonstreze construcția monstrului. 

Rolul principal le revenea bilelor de fontă, care erau arun- 
cate aici grămadă. 

— Forţa principală e în aceste bile ... Priviţi: întîi se 
lovește aici ... apoi zboară şuierînd, asemenea unui fulger, 
prin acest jgheab, de aci este prinsă de cupă și-i aruncată în 
viteză nebună pe roata aceea și iar o împinge bine, adică atît 
de bine încît începe să zumzăie .... Și cît zboară această bilă, 
acolo alta deja îşi face treaba .... Acolo ea deja zboară iar și ... 
bang! aici. De aici iar o ia prin jgheab ... se aruncă în cupă, 
sare pe acea roată și dă-il Şi tot aşa. lată cum stă treaba... 
lată că-i dau drumul .... 

Pîhtin se agita prin încăpere, adunînd bilele împrăștiate. 
În sfîrșit, îngrămădindu-le lîngă el, a luat una din ele în 
mînă și a aruncat-o într-una din cupele roții, apoi repede alta, 
a treia... A început o simfonie de nedescris: bilele loveau 
cupele de fier, lemnul roţilor scîrțiia, stîlpii gemeau. Un 
șuierat infernal, zumzet, scrîșnet au umplut de îndată în- 
câperea sumbră...“ 

Scriitorul afirmă că maşina lui Goldîrev funcționa. Aici 
el se face vinovat de o evidentă inexactitate. Rotirea era 
posibilă doar atît timp cît sferele, care fuseseră ridicate în 
sus, erau în cădere; în acest timp ele puteau mişca roata 
asemenea greutăților unui ceas de perete, în contul energiei 
acumulate în sfere atunci cînd ele au fost ridicate în sus. 
Dar o astfel de mișcare nu putea dura decît un timp scurt; 
îndată ce toate sferele vor cădea „rostogolindu-se“ în cupele 

de jos, mașina se va opri, și aceasta doar dacă ea nu se va 
opri şi mai devreme, fiind frînată de contraacțiunea tutu- 
ror sferelor pe care mașina mai trebuia să le ridice. 

Însuşi inventatorul a fost dezamăgit ulterior de creația 
sa, atunci cînd, expunîndu-şi mecanismul la Ekaterinburg, 
a avut ocazia să vadă la aceeași expoziţie nişte mașini indus- 
triale veritabile. Fiind întrebat despre maşina inventată de 
el, a răspuns mohoriît: l 

— Dă-o încolo! Dați dispoziție să fie sfărîmată şi folo- 
sită ca lemne de foc... 


ACUMULATORUL LUI UFIMŢEV 


Cît de uşor putem cădea în eroare dacă ne formăm o idee 
despre „mișcarea eternă“ numai după aspectul exterior, ne 
putem da seama examinînd așa-numitul acumulator de ener- 
gie mecanică al lui Ufimţev. A. G. Uifimţev, un inventator 
rus din orașul Kura, a creat un nou tip de centrală energe- 
tică eoliană cu un acumulator „de inerție“ ieftin, construit 
după principiul volantului. In 1920 Ufimţev a construit 
un model al acumulatorului său, care avea forma unui disc 
ce se rotea pe un ax vertical cu rulmenţi într-un manșon 
din care era evacuat prin pompare aerul. Imprimîndu-i-se 
o mișcare de rotație cu 20 000 de ture pe minut, discul își 
conserva mişcarea timp de 15 zile! Privind arborele unui 
astiel de disc, care-și continua mișcarea zile de-a rîndul 
fără a primi energie de afară, un observator superficial ar 
putea conchide că în fața lui se află întruchiparea reală a 
unui perpetuum mobile. 


O MINUNE CARE NU E MINUNE 


Goana deznădăjduită după perpetuum mobile i-a făcut pe 
mulți oameni să devină profund nefericiți. Eu l-am cunos- 
cut pe un muncitor care-și cheltuia întregul cîştig și toate 

economiile pentru construirea unui astfel de motor. Sărma- 
nul om a ajuns victima ideii lui nerealizabile. Prost îmbră- 
cat, totdeauna îlămînd, era în veșnică căutare de mijloace 
care să-i permită construirea „modelului definitiv“, care de 
această dată „se va mișca negreșit“. Era trist să-ți dai seama 
că omul acesta îndura lipsuri atît de mari numai pentru că 
nu cunoștea bazele elementare ale fizicii. 

Este interesant de semnalat faptul că, dacă căutarea 
unui perpetuum mobile a fost întotdeauna sortită eșecului, 
dimpotrivă înțelegerea profundă a imposibilității de reali- 
zare a unui astfel de motor a dus adeseori la descoperiri in- 
teresante. 

Drept un excelent exemplu poate servi metoda cu aju- 
torul căreia savantul olandez Stevin (sfîrşitul sec. XVI şi 
începutul sec. XVII) a descoperit legea echilibrului forțe- 
lor pe plan înclinat. Acest matematician merită să se bucure 
de un renume mult mai mare decît cel care i-a revenit pentru 
că a făcut multe descoperiri importante de care ne folosim 
astăzi la tot pasul: a inventat fracțiile zecimale, a introdus 
în algebră folosirea indicilor, a descoperit legea hidrosta- 
ticii, redescoperită mai tîrziu de Pascal. 

El a descoperit legea echilibrului forţelor pe un plan în- 
clinat, fără a avea la bază regula paralelogramului forțelor, 
folosindu-se exclusiv de desenul reprezentat aici (fig. 47). 
Pe deasupra unei prisme drept- 
unghiulare trece un lanț for- 
mat din 14 sfere identice. Ce 
se va întîmpla cu acest lanţ? 
Partea de jos, care atîrnă ca o 
ghirlandă, se echilibrează de 
la sine. Dar celelalte două 
părți ale lanţului se echili- 
brează oare? Cu alte cuvinte: 
oare cele două sfere din dreapta 
sînt ţinute în echilibru de cele- 
Figura 47 — „O minune care nu e lalte patru din stinga? Desi- 

minune.“ gur că da, pentru că în caz 

contrar lanțul ar luneca veşnic 

de la sine dinspre dreapta spre stînga, pentru că locul sfere- 
lor care ar luneca ar fi luat de fiecare dată de alte sfere și 
astfel echilibrul nu s-ar mai stabili niciodată. Deoarece însă 


78 


ştim că lanțul aşezat astiel nu se deplasează de la sine, este 
evident că primele două sfere sînt ţinute într-adevăr în echi- 
libru de cele patru din stînga. E un fel de minune: două 
sfere exercită tot atîta forță cît patru ! 

Din această minune aparentă, Stevin a dedus o impor- 
tantă lege a mecanicii. El a raționat în felul următor. Ambele 
părți ale lanțului, cea lungă şi cea scurtă, au greutăţi dife- 
rite; una din ele este mai grea decît cealaltă de atîtea ori 
de cîte ori latura lungă a prismei este mai lungă decît latura 
scurtă a ei. De aici decurge că, în general, două greutăți 
legate între ele cu un şnur se echilibrează reciproc pe 
planuri înclinate dacă greutăţile lor sînt proporționale cu 
lungimile acestor plane. 

În cazul particular cînd planul scurt este perpendicular, 
atunci obținem o cunoscută lege a mecanicii: pentru a men- 
ține un corp pe un plan înclinat, trebuie să acționăm în di- 
recția acestui plan cu o forță care este de atîtea ori mai 
mică decît greutatea corpului de cîte ori lungimea planului 
este mai mare decît înălțimea lui. 

Astfel, pornind de la ideea imposibilității realizării unui 
perpetuum mobile, s-a făcut o descoperire importantă în do- 
meniul mecanicii. 


ALTE PERPETUUM MOBILE 


În figura 48 vedeţi un lanţ greu trecut astfel peste roți, 
încît în orice poziție jumătatea lui din dreapta să fie mai 
lungă decît cea din stînga. Prin urmare, îşi zicea inventatorul 
această parte a lanţului fiind mereu mai grea va cădea mereu 
și va pune în mişcare întregul mecanism. Avea el oare drep- 
tate? 

Desigur că nu. Am văzut ceva mai sus că un lanț greu 
poate fi echilibrat de unul mai uşor dacă asupra lor forțele 

acţionează sub unghiuri diferite. În mecanismul despre care 
vorbim, lanţul cade vertical în stînga, pe cînd în partea 


Figura 48 — Este oare aces- 
ta un „perpetuum mobile“? 


dreaptă are o poziţie înclinată; 
de aceea, deşi partea din dreapta 
este mai grea, ea totuşi nu antre- 
nează după sine partea mai ușoară a 
lanţului. . 

Pare-se că soluția cea mai inte- 
ligentă a adoptat-o inventatorul 
care şi-a prezentat un perpetuum 
mobile în deceniul al șaselea al 
secolului trecut la expoziția din 
Paris. Motorul era constituit din- 
tr-o roată mare în care se rostogo- 
leau niște bile. Inventatorul afir- 
ma că nimeni nu poate opri mișcarea 
roții. Vizitatorii au încercat s-o 
oprească, dar ea îşi reîneepea ro- 
tirea imediat ce ridicau mîna de 
pe ea. Nimănui nu i-a venit în 
minte că roata se mișca tocmai da- 
torită eforturilor pe care vizitatorii 
le depuneau pentru a o opri; îm- 
pingînd-o înapoi, ei întorceau ar- 
cul unui mecanism ascuns cu multă 
abilitate... 


PERPETUUM MOBILE DIN TIMPUL LUI PETRU I 


S-a păstrat corespondența pe care a purtat-o, între anii 
1715 şi 1722, Petru I cu privire la achiziționarea din Ger- 
mania a unui perpetuum mobile inventat de un oarecare doc- 
tor Orfiyreus. Inventatorul care datorită „roții“ sale „auto- 
motoare“ devenise cunoscut în întreaga Germanie, se învoise 
să-i vîndă țarului această maşină, cerîndu-i pe ta o sumă 

imensă de bani. Savantul bibliotecar Schuhmacher, trimis 
de Petru în Occident pentru achiziţionarea obiectelor rare, 
i-a comunicat lui Petru I următoarele: 

„Ultimul cuvînt al inventatorului a fost: veți pune de 
o parte 100 000 de efimoci!, iar de partea cealaltă vă voi 
aşeza mașina“. 

După spusele bibliotecarului, inventatorul spunea des- 
pre mașina sa: „Ea este sigură și nimeni nu poate afirma 
contrarul decît cel mult din răutate, iar lumea întreagă 
este plină de oameni răi, în care este imposibil să te încrezi“ 

În ianuarie 1725, Petru intenționa să plece în Germania 
pentru a examina personal acest perpetuum mobile despre 
care se vorbea atît de mult, dar moartea ţarului a împiedicat 
realizarea acestei intenții. 

Cine era acest misterios doctor Orfiyreus și ce reprezenta 
oare această „mașină minunată“? Am reuşit să culeg infor- 
maţii care au dat răspuns la ambele întrebări. 

Adevăratul nume al lui Orifyreus a fost Bessler. El s-a 
născut în Germania în 1680, a studiat teologia, medicina, 
pictura și, în sfîrșit, s-a ocupat de construirea unui perpetuum 
mobile. Din miile de inventatori, Orifyreus este cel mai 
cunoscut și pare-se cel mai norocos. Pînă la sfîrșitul zilelor 
sale (a murit în 1745) el a trăit în belşug, din veniturile pe 
care le primea arătîndu-şi mașina. 

În figura 49, luată dintr-o carte veche, este reprezentată 
mașina lui Orffyreus, aşa cum se prezenta ea în 1714. Vedeţi 
aici o roată mare, care, pe lîngă faptul că se rotea de la sine, 
mai şi ridica o greutate destul de mare la o înălțime consi- 
derabilă. 

Vestea despre minunata invenţie, pe care doctorul sa- 
vant o prezenta la început numai la bilciuri, s-a răspîndit 
repede prin întreaga Germanie și în curînd Oriiyreus şi-a 
găsit protectori influenți. El a trezit interesul regelui Polo- 
niei, apoi al landgraifului din Hessen-Cassel. Acesta din urmă 
şi-a pus castelul la dispoziţia inventatorului şi a supus ma- 
şina la tot felul de încercări. 

Astfel, la 12 noiembrie: 1717, motorul instalat într-o 
cameră retrasă a fost pus în funcțiune; apoi camera a fost 
încuiată, sigilată şi lăsată sub paza vigilentă a doi grenadieri. 


1 Un efimoc (Joachimsthaler) valora aproximativ o rublă. 

Timp de paisprezece zile nimeni nu a îndrăznit nici măcar 
să se apropie de camera în care funcționa misterioasa roată. 
Numai la 26 noiembrie sigiliile au fost rupte şi landgraiul 
a intrat în cameră, urmat de suita sa. Şi ce i-a fost dat să 
vadă? Roata își continua mişcarea cu „o viteză neslăbită“... 
Maşina a fost oprită, examinată cu atenție şi pusă din nou 
în mişcare. Timp de patruzeci de zile camera a rămas din 
nou sigilată; timp de patru zeci de zile uşa a fost păzită cu 
strășnicie de grenadieri. Şi cînd, la 4 ianuarie 1718, sigiliul 
a fost rupt, comisia de experți a constatat că roata nu şi-a 
încetat mişcarea ! 

Landgraîul nu s-a mulțumit nici cu acest rezultat: s-a făcut 
o a treia verificare. Motorul a fost încuiat pentru două luni 
încheiate. Și totuși, după scurgerea acestui timp el mai 
funcţiona încă ! 

Plin de admiraţie, landgraful i-a eliberat inventatorului o 
adeverinţă în care se menţiona că perpetuum mobile efectu- 
ează 50 de turații pe minut şi poate ridica 16 kg la o înăl- 
time de 1,5 m; în același timp el poate pune în mișcare foa- 
lele de fierărie şi un polizor. Cu această adeverinţă inventa- 
torul şi-a început peregrinările prin Europa. 

Figura 49 — Roata automotoare a lui Oriiyreus, care era pe cale să o achizi- 
ționeze Petru I. (După un desen vechi). 


Probabil că cîştigul lui era mare dacă a acceptat să-şi 
cedeze lui Petru I mașina numai cu condiţia să i se plătească 
100 000 de ruble. 

Vestea acestei minunate invenții a doctorului Orfiyreus 
s-a răspîndit cu o mare iuţeală prin Europa, depăşind cu 
mult granițele Germaniei. Ea a ajuns și pînă la Petru I 
care manifesta un interes deosebit față de orice fel de 
„curiozități“. 

Petru I și-a manifestat interesul față de roata lui Orffy- 
reus încă în 1715, în timpul unei călătorii întreprinse în străi- 
nătate, și încă de atunci el l-a însărcinat pe cunoscutul di- 
plomat A. I. Osterman să examineze mai îndeaproape 
această invenţie; curînd după aceea, Osterman i-a trimis 
țarului un raport amănunţit despre motor, deşi n-a reuşit 
încă să-l vadă. Petru intenționa chiar să-l invite pe Orffyreus, 
ca pe un inventator de seamă, în serviciul său și a dispus 
să se ceară despre el informaţii de la Cristian Wolf, un cunos- 
cut filozof din acele timpuri (dascălul lui Lomonosov). 

Cunoscutul inventator primea din toate părţile oferte 
măgulitoare. Maimarii lumii îl copleșeau cu tot felul de 
favoruri; poeții compuneau ode şi imnuri în cinstea minu- 
natei lui roți. Dar se găseau şi răuvoitori care-l bănuiau pe 
inventator de o înşelătorie abilă. Se găseau oameni îndrăz- 
neți care-l învinuiau deschis pe Orifyreus de escrocherie; 
s-a făgăduit 1 000 de mărci aceluia care va descoperi în ce 
constă înșelătoria. Într-unul din pamfletele scrise cu un 
scop demascator găsim desenul reprodus în figura 50. Du- 
pă părerea demascatorului, secretul acestui perpetuum mobile 
consta în aceea că un om ascuns cu grijă trage de un 
capăt al sforii înfăşurate, într-un fel care rămîne invizibil 
pentru vizitator, pe acea parte a axei roții care este mas- 
cată în stelaj. 

Înșelătoria abilă a fost descoperită doar întîmplător, 
numai datorită faptului că savantul doctor s-a certat cu 
soția şi cu servitoarea sa, care-i cunoșteau secretul. Dacă 
această ceartă nu ar fi avut loc, atunci noi, probabil, am fi 
rămas şi astăzi plini de nedumerire în ceea ce privește acest 

perpetuum mobile care a făcut atîta vîlvă. S-a constatat că 
într-adevăr perpetuum mobile era pus în mișcare de niște 
oameni ascunși care trăgeau pe neobservate de un șnur 
subțire. Acești oameni erau fratele și servitoarea inventa- 
torului. 

Inventatorul demascat nu a vrut să recunoască nimic; 
pînă la moartea sa el a continuat să afirme că soția și servi- 
toarea l-au pîrît din răzbunare. Dar încrederea în el era deja 
subminată. Nu este întîmplătoare afirmaţia sa față de Schuh- 
macher, trimisul lui Petru, că oamenii sînt răuvoitori. şi 


Figura 50 — Descoperirea secretului lui Orfiyreus. (După un 
desen vechi). 


că „lumea întreagă este plină de oameni răi în care este im- 
posibil să te încrezi“. 


Pe timpul lui Petru mai era bine cunoscut în Germania 
încă un perpetuum mobile, cel al unui oarecare Gertner. 

Schuhmacher scria următoarele despre această maşină: 
„Perpetuum mobile al domnului Gertner, pe care l-am văzut 
la Dresda, este format dintr-o pînză peste care s-a așternut 
nisip și dintr-o maşină asemănătoare cu o piatră de polizat, 
care se mișcă de la sine înainte și înapoi, dar care, după 
spusele domnului inventator, nu poate fi făcută de dimensiuni 
foarte mari“. Este neîndoielnic faptul că nici acest „motor“ 
nu-şi atingea scopul şi, în cel mai bun caz, era un mecanism 
ingenios, cu un motor real, ascuns cu multă abilitate, și 
care era departe de a îi perpetuum. Schuhmacher avea deplină 
dreptate cînd îi scria lui Petru că francezii şi englezii „nu 
pun nici un preţ pe toate aceste perpetuum mobile și afirmă 
că ele sînt contrare principiilor matematice“. 


) lov y A ji “dă Ap 


| \ | Bip V K 
R eiiiai 
Liu Ul 
E | | 

W | x | A t 

Mihi A` il nay - La Z. M 

ba- jil DDA 

_, (5, pa 


m: H. UNY ani ii AAN 
irs "4 ratie iii | | il l | í ii 
fi aa Mon (0A ALA 


| 
pr 


WU 
P d 

PROPRIETĂȚILE LICHIDELOR 
ȘI ALE GAZELOR 


PROBLEMA CELOR DOUĂ CAFETIERE 


Aveţi în fața dumneavoastră (fig. 51) două cafetiere egale 
ca grosime, una dintre dle fiind însă mai înaltă decît cealaltă. 
Probabil că mulți dintre dumneavoastră vor spune fără 
să stea pe gînduri că cea mai înaltă este mai încăpătoare. 
Dacă însă veţi turna un lichid în ea, atunci vă veţi putea 
da seama că-l puteţi tur- 
na numai pînă la nivelul 
la care se găsește deschi- 
zătura ciocului ei. Dacă 
apa depășește acest ni- 
vel, atunci ea curge afa- 
ră. Avînd în vedere fap- 
tul că nivelul la care se 
Figura 51 — În care din cele două cafetiere ù . i 
se poate turna mai mult lichid? găsesc ciocurile celor 
două cafetiere este ace- 
laşi, se constată că în cafetiera cea joasă se poate turna 
aceeași cantitate de lichid ca și în cea înaltă. 
Acest lucru este evident: atît în cafetieră, cît şi în cio- 
cul ei, la fel ca în toate vasele comunicante, lichidul trebuie 

să fie la acelaşi nivel, cu toate că greutatea lichidului din 
cioc este mult mai mică decît cea a lichidului din corpul 
cafetierei. Dacă însă ciocul este insuficient de înalt, atunci 
în nici un caz nu puteți umple cafetiera: apa se va vărsa. 
De obicei, ciocul cafetierei depăşeşte chiar buza acesteia, 
pentru ca vasul să poată îi înclinat puțin fără a-i vărsa con- 
ținutul. 


CEEA CE NU ȘTIAU OAMENII DIN ANTICHITATE 


Pînă în zilele noastre, locuitorii Romei moderne folosesc 
rămășițele apeductelor construite încă în antichitate; sclavii 
romani construiau instalaţii de canalizare trainice. 

Nu putem spune același lucru despre cunoștințele ingine- 
rilor romani care dirijau aceste lucrări; este evident faptul 

Figura 52 — Instalaţiile de canalizare ale Romei antice în forma lor iniţială. 


că ei cunoșteau insuficient bazele fizicii. Priviţi figura 52, 
care este o reproducere de pe un tablou din Muzeul german 
din München. Observaţi că ţevile nu se îngropau în pămînt, 
ci erau plasate deasupra lui, pe nişte stîlpi de piatră înalți. 

Ştiţi pentru ce? Oare nu era mai simplu să se procedeze 
ca în zilele noastre? Desigur că este mai simplu, dar inginerii 
romani din acele timpuri aveau cunoștințe cu totul insufi- 
ciente despre legile vaselor comunicante. Ei se temeau că 
în bazinele legate între ele cu țevi foarte lungi apa se va 
afla la un nivel diferit. Dacă ţevile sînt instalate în pămînt, 
linia lor urmînd toate pantele terenului, atunci în unele 
locuri apa urmează să curgă în sus, iată de ce romanii se 
temeau că apa nu va voi să curgă în sus. De aceea, de obicei, 
ei își construiau apeductele astfel încît ţevile să fie uniform 
înclinate pe întreaga lor lungime (pentru aceasta adesea 
era necesar fie să se facă un ocol mare, fie să se înalțe piloni 
de sprijin foarte înalți). Unul dintre apeducţele Romei, 
Aqua Marcia, are o lungime de 100 km, deși distanța directă 
dintre capetele lui este de două ori mai mică. 

Au fost necesare cu 50 de kilometri mai multe construcții 
de piatră din cauza necunoașterii principiului elementar 
al fizicii. 


LICHIDELE PRESEAZĂ ... ÎN SUS! 


Faptul că lichidele presează de sus în jos pe fundul vasu- 
lui şi lateral pe pereţii lui este cunoscut chiar de cei care nu 
au studiat niciodată fizica. Dar sînt mulți cei care nici nu 
bănuiesc că această presiune se exercită și de jos în sus. O 
simplă sticlă de lampă ne va ajuta să ne convingem de faptul 
că această presiune există cu adevărat. Decupaţi dintr-o 
bucată de carton gros un disc care să aibă astiel de dimen- 
siuni încît să poată acoperi gura sticlei de lampă. Aşezaţi 
discul ca în figura 53 și cufundaţi sticla de lampă în apă. 
Ca să nu cadă, discul poate fi suspendat în centru de un fir 
de aţă sau pur și simplu apăsat cu degetul. După ce aţi cu- 
fundat sticla pînă la o anumită adîncime, veți observa că 
discul se ține bine și singur fără a mai fi presat cu degetul 
sau susținut cu ajutorul aţei: el se sprijină pe apa care-l pre- 
sează de jos în sus. 

Puteţi chiar măsura mărimea acestei presiuni. Turnaţi 
încetişor apă în sticlă; îndată ce nivelul ei în interiorul 

sticlei se va apropia de nivelul din vas, discul va cădea. 
Prin urmare, presiunea exercitată de apă asupra discului de 
jos în sus este echilibrată 
de presiunea exercitată 
asupra lui de o coloană de 
apă, a cărei înălțime este 
egală cu adîncimea la care 
este plasat discul sub apă. 
Aceasta este legea presiunii 
exercitate de un lichid asu- 
pra oricărui corp culundat. 
De altfel, aceasta este și 
explicația faptului că în li- 
chide corpurile pierd din 
greutatea lor, consemnat în 
cunoscuta lege a lui Arhi- 
mede. 

Avînd la îndemînă cîteva 
sticle de lampă de forme Figura 53 — Un procedeu simplu 
diferite, dar cu deschideri care ne demonstrează că lichidul pre- 

A ii d ad Aa sează de jos în sus. 
egale, puteți verifica încă o 
lege care privește tot lichi- 
dele, şi anume presiunea N 
exercitată de lichid pe fun- 
dul vasului depinde numai 
de suprafața fundului şi de 
înălțimea nivelului şi nu 
depinde de loc de forma 
vasului. Verificarea va con- 
sta în aceea că veți efec- 
tua experiența descrisă mai 
sus cu sticle diferite, cufun- 
dîndu-le pe toate la ace- 
eaşi adîncime (pentru acea- 
sta va trebui să lipim în 
prealabil de fiecare sticlă, 
la aceeași înălțime, cîte un 
semn de hîrtie). Veţi ob- 
serva că de fiecare dată Figura 24, Presiunea e pe pupe 
discul va cădea la acelaşi ni- fundului şi de înălțimea nivelului lichi- 


; >A = sp f: dului. Pe desen se arată cum se poate 
vel al apel IN sticlă (fig. 54). verifica această regulă. 


Prin urmare, presiunea coloanelor de apă cu forme diferite 
este egală dacă sînt egale bazele și înălțimile lor. Observaţi 
că aici este importantă tocmai înălțimea şi nu lungi- 
mea, pentru că o coloană înclinată lungă presează 
fundul la fel ca o coloană mai scurtă verticală, care are 
însă aceeaşi înălţime (suprafeţele bazelor fiind şi ele 
egale între ele). 


CE ESTE MAI GREU? 


/ 

Pe un taler al balanței este aşezată o. găleată plină cu 
apă, pe celălalt o găleată identică plină şi ea pînă 
la margini, dar în care plutește o bucată de lemn 
(fig. 55). Care din găleți va cîntări mai mult? 

Eu am încercat să pun această întrebare mai multor 
persoane şi am primit răspunsuri contradictorii. Unii răs- 
pundeau că este mai grea găleata în care plutește o bucată 
de lemn, pentru că „în afară de apă, în găleată se mai află 
și lemnul“. Alţii, dim- 
potrivă, spuneau că mai 
grea este prima găleată, 
„pentru că apa este mai 
grea decît lemnul“. 

Dar ambele răspun- 
suri sînt greşite: ambele 
găleți au aceeaşi 
greutate. Este drept 
că în cea de-a doua este 
= $ apă mai puțină decît în 
= > = VEIE prima, pentru că bucata 


= de lemn care pluteşte 

Figura 55 — Ambele găleți sînt identice şi : z : ? 
umplute dela margine cu apă; într-una dislocă o parte din vo- 
in ele pluteşte iati lemn. Care este lumul ei. Dar, conform 
legii plutirii, orice corp 
care pluteşte dislocă cu partea cufundată în apă tot 
atît lichid (ca greutate), cît cîntărește întregul corp respec- 


tiv. lată de ce balanța trebuie să rămînă în echilibru. 

Rezolvaţi acum o altă problemă. Așezăm pe talerul ba- 
lanței un pahar cu apă și alături de pahar o greutate mică. 
După ce stabilim echilibrul balanței, aşezînd pe celălalt 
taler greutăţi, aruncăm greutatea cea mică în paharul cu 
apă. Ce se va întîmpla cu balanța? 

Conform legii lui Arhimede, în apă greutatea devine mai 
ușoară decît era înainte. S-ar părea că este de așteptat ca ta- 
lerul să salte în sus. În realitate însă echilibrul nu a fost 
tulburat. Cum se explică acest fapt? 

Greutatea a dislocat în pahar o parte din apă, care s-a 
ridicat astiel peste nivelul inițial; de aceea crește presiunea 
exercitată pe fundul vasului, astfel încît asupra fundului 
se apasă cu o forță suplimentară egală cu pierderea de greu- 
tate de către greutatea aruncată în apă. 


FORMA NATURALĂ A LICHIDULUI 


Ne-am obișnuit să credem că lichidele nu au nici o formă 
proprie. Această părere nu este justă. Forma naturală 
a unui oarecare lichid este o sferă. De obicei, forța de gravi- 
tație împiedică lichidul să ia această formă și lichidul fie 
că se împrăștie sub formă de strat subțire, dacă este vărsat 
liber, fie că ia forma vasului, dacă este turnat în acesta. 
Aflîndu-se în interiorul unui alt lichid cu aceeași greutate 
specifică, conform legii lui Arhimede, lichidul îşi „pierde“ 
greutatea: parcă nu mai are greutate, forța de gravitație 
nu acționează asupra lui și atunci lichidul ia forma sa firească, 
sferică. 

` Untdelemnul pluteşte în apă, dar se cufundă în spirt. De 
aceea se poate prepara un astfel de amestec din apă şi spirt 
în care untdelemnul nici nu cade la fund şi nici nu se ridică 
la suprafaţă. Introducînd puţin ulei într-un astiel de amestec 
vedem un fenomen curios: uleiul se strînge într-o picătură 
mare rotundă, care nici nu se ridică la suprafaţă și nici nu 
cade la fund, ci stă suspendată imobil! (fig. 56). 


1 Pentru ca sfera să nu apară deformată, este necesar ca experienţa să 


fie efectuată într-un vas cu pereţii plani (sau într-un vas de orice formă, 
dar așezat în interiorul unui vas cu pereţii umpluți cu apă). 


91 


Experienţa trebuie făcută cu răbdare și cu grijă, pentru că, 
în cazul contrar, în locul unei picături mari obţinem cîteva 
picături mai mici. Dar chiar şi așa, experienţa este destul 
de interesantă. 

Figura 56— Uleiul din interiorul Figura 57 — Dacă sfera de ulei din spirt 
vasului cu spirt diluat se adună sub este rotita repece cu ajutorul unui beţi- 
formă de sferă, care nici nu se sor subțire înfipt în ea, atunci din sferă 
culundă şi nici i, se ridică la supra- se cesprinde un inel. 

aţă. 


Dar aceasta încă nu este totul. Străpungem sfera de ulei, 
spre centru, cu un beţișor lung de lemn sau cu o bucată de 
sîrmă şi  rotim bețişorul între degete. Sfera de ulei parti- 
cipă la această rotaţie (experienţa este mai reușită dacă 
aşezăm pe un ax un mic cerculeț de carton impregnat cu 
ulei, care să rămînă în întregime în interiorul sferei). Sub 
influența mişcării de rotație, sfera începe întîi să se tur- 
tească, iar apoi, după cîteva secunde, din ea se desprinde un 
inel (fig. 57). Rupîndu-se, acest inel nu formează niște frag- 
mente diforme, ci noi picături de formă sferică ce continuă 
să se rotească lîngă sfera centrală. 

Această experienţă interesantă și instructivă a fost făcută 
pentru prima dată de fizicianul belgian Plateau. Aici expe- 
riența este descrisă în forma ei clasică. Este mult mai uşor 
şi tot atît de convingător dacă o efectuăm altfel. Un pahar 
mic se clăteşte cu apă, se umple cu untdelemn și se așază pe 
fundul unii pahar mare; în acesta din urmă se toarnă. înce- 
tişor și cu grijă atît spirt încît păhărelul să fie cufundat în 
el în întregime. Apoi pe peretele paharului mare se lasă să 
se prelingă din linguriţă puţină apă. Suprafața apei din 

păhărel devine convexă; această convexitate crește treptat 
Și dacă cantitatea de apă adăugată este suficientă, atunci 
se ridică din pahar formînd o sferă de dimensiuni destul de 
mari, care se află în suspensie în interiorul amestecului de 
spirt și apă (fig. 58). 
Neavînd la  îndemînă 
spirt, aceeaşi experiență se 
poate face cu ajutorul ani- 
iinei, un lichid care la tem- 
peratura obişnuită este mai 
greu decît apa, iar la 75— 
85°C este mai ușor decît 
aceasta. Prin urmare, încăl- 
zind apa putem sili anilina Figura 58 — Simplilicarea experienţei 
să plutească în interiorul ei, 
luînd forma unei picături sferice mari. La temperatura camerei 
picătura de anilină se echilibrează într-o soluție de sarel. 


DE CE ALICELE SINT ROTUNDE? 


Am vorbit despre faptul că orice lichid eliberat de acţiu- 
nea forței de gravitație îşi ia forma sa firească, sferică. Dacă 
vă amintiţi cele spuse mai înainte referitor la imponderabili- 
tatea unui corp în cădere și veţi ţine seama de faptul că la 
începutul căderii se poate neglija rezistența neînsemnată a 
aerului?, atunci vă veţi da seama că lichidul care cade tre- 
buie să capete forma de sferă. Şi, într-adevăr, picăturile de 
ploaie în cădere au formă de sfere. Alicele nu sînt altceva 


1 Dintre celelalte lichide este comod ortotoluidinul, un lichid de cu- 
loare roşie închis; la 240 C el are aceeași densitate ca și apa sărată, în care 
se și cufundă ortotoluidinul. 

2 Picăturile de ploaie coboară accelerat numai la începutul căderii 
lor; încă în aproximativ cea de-a doua jumătate a primei secunde de cădere 
se stabileşte mișcarea uniformă: greutatea picăturii este echili- 
brată de forța de rezistență a aerului, care creşte o dată cu mărirea vitezei 
picăturii. 

decît niște picături răcite de plumb topit, care, în condiţiile 
de producție industrială, sînt lăsate să cadă în picături de 
lafo înălțime mare în apă; acolo ele se solidifică sub forma 


Figura 59 — Turnul 
fabricii producătoare 
de alice. 


unor sfere perfect regulate. 

Alicele astfel turnate se numesc „de 
turn“, pentru că la turnarea lor ele sînt 
silite să cadă din vîrful unui turn înalt 
„de turnare a alicelor“ (fig. 59). Turnu- 
rile fabricii producătoare de alice sînt 
construite din metal şi ating o înălțime 
de 45 m; în partea lor superioară se află 
încăperea turnătoriei cu cazanele topito- 
riei, iar jos un rezervor cu apă. Alicele 
urmează a fi sortate și finisate după 
turnare. Picătura de plumb topit se soli- 
difică încă în timpul căderii; rezervorul 
este necesar numai pentru a amortiza 
căderea alicelor, preîntîmpinînd astfel 
deformarea lor (alicele cu un diametru 
de peste 6 mm, aşa-numitele mitralii, 
se fabrică altfel: se taie bucățele de sîr- 
mă, care apoi se rotunjesc.) 


CUPA „FĂRĂ FUND“ 


Umpleţi cu apă o cupă. Ea este plină. 
Lîngă cupă aveți niște ace cu gămălie. 
Poate că s-ar mai găsi puţin loc în cupă 
pentru două-trei ace? Încercaţi. 

Aruncaţi în cupă acele unul cîte unul 
și număraţi-le. Cufundaţi în apă acele 
cu multă grijă: întîi vîrful, apoi lăsaţi 
acul să lunece ușor din mînă fără şoc sau 
presiune pentru a nu împroşca apa. La 
fund au căzut unul, două, trei ace, 


fără ca nivelul apei să se schimbe. Zece, douăzeci, trei- 
zeci de ace... Lichidul nu se varsă. Cincizeci, şaizeci, şapte- 

zeci ... O sută de ace zac la fund și apa încă nu se varsă 
(fig. 60). 

Apa nu numai că nu s-a vărsat, dar nici nu s-a ridicat 
peste buza cupei. Continuaţi să cufundaţi ace. Aţi introdus 
o sută, a doua, a treia, a patra și totuși nicio picătură de apă 
nu s-a revărsat peste margini; acum însă se observă că supra- 
fața apei s-a umflat, s-a înălțat întrucîtva deasupra margini- 
lor cupei. Tocmai în aceasta rezidă secretul acestui fenomen 
curios. Apa umezeşte numai puţin sticla dacă aceasta este 
acoperită cu cît de puţină grăsime. Marginile paharului, ca 
de altiel toate vasele pe care le folosim, se acoperă inevita- 
bil cu puțină grăsime lăsată de degetele noastre ce le ating. 
Neumezind marginile, apa dislocată din pahar de ace se 
ridică, formînd o uşoară convexitate. Ochiul nostru percepe 
cu greutate această umflătură, dar dacă vă osteniți să cal- 
cuiați volumul unui ac și-l veţi compara cu volumul acelei 
convexități care s-a înălțat puțin peste marginile paharu- 
lui, vă veţi convinge de faptul că primul este de sute de ori 
mai mic decît cel de-al doilea, și de aceea într-o cupă „plină“ 
se mai poate găsi loc pentru cîteva sute de ace. Cu cît este 
mai larg vasul, cu atît mai multe ace poate cuprinde el, pen- 
tru că cu atît mai mare este volumul con- 
vexităţii. 

Pentru ca lucrurile să fie cît mai clare, 
să facem un mic calcul. Lungimea acului 
este de circa 25 mm, iar grosimea lui de 
aproximativ o jumătate de milimetru. Nu 
este greu de calculat volumul unui astfel 
de cilindru, folosind cunoscuta formulă geo- 


metrică (F) el este egal cu 5 milimetri 


cubi. Împreună cu gămălia, volumul acu- 
lui nu depășește 5,5 milimetri cubi. 
Să calculăm acum volumul stratului de 
apă care se înalță deasupra marginilor cu- 
pei. Diametrul cupei este de 9cm = 90 mm. A pi ia în ata 
Suprafața unui astfel de cerc este de aproxi-  șantă cu ace cu- 
: : E S ; undate într-o cu- 
mativ 6400 mm?. Considerînd că grosimea pă cuapă. 
umilăturii este numai de 1 mm, pentru vo- 
lumul ei găsim 6400 mm3; aceasta depășește de 1 200 de 
ori volumul acului. Cu altecuvinte o cupă „plină“ cu 

apă mai poate cuprinde peste o mie de ace. Și, într-adevăr, 
culundînd acele cu grijă, putem introduce o mie întreagă, 
astfel încît ele ocupă parcă întregul vas, depăşind chiar 
marginile lui, fără ca apa să se verse cîtuși de puțin. 


O PROPRIETATE INTERESANTĂ A PETROLULUI 


/ 


Cei care au avut de-a face cu lămpi cu petrol cunosc, 
desigur, surprizele neplăcute datorate unei anumite parti- 
cularități a petrolului. Umpleţi rezervorul, îl ștergeţi pe 
dinafară bine, iar peste o oră îl găsiți din nou umed. 

Aceasta se datorește faptului că nu ați înșurubat sufi- 
cient de bine arzătorul, şi petrolul, căutînd să se întindă pe 
sticlă, s-a scurs pe suprafața exterioară a rezervorului. Dacă 
doriți să evitați astfel de „surprize“, trebuie să înșurubați 
cît mai bine arzătorul!. 

Umoristul englez Jerome nu a exagerat prea mult cînd, 
în povestirea sa Trei într-o barcă, spunea următoarele des- 
pre petrol: 
= „Nimic nu se prelinge mai uşor ca petrolul lampant. 
Il ţineam în botul bărcii și de acolo se prelingea în jos câtre 
cîrmă,  îmbibînd întreaga barcă și tot ce întîlnea în cale; 
își făcea drum înspre fluviu, satura peisajul și vicia atmos- 
fera. Uneori ne gîdila nările o adiere de vînt dinspre apus 
încărcată de mirosul petrolului; alteori una asemănătoare 
dinspre răsărit, dinspre miazănoapte sau miazăzi; dar de 
oriunde venea, fie că venea dinspre zăpezile arctice, fie că se 
ridica din nesiîrşitele nisipuri ale deșertului, purta aceeași 
mireasmă de petrol lampant. 

Petrolul făcea ce făcea şi strica pînă şi frumusețea apusu- 
rilor de soare; cît despre clarul de lună, hotărît lucru, acesta 
duhnea a petrol. 


1 Dar, înşurubînd bine arzătorul, nu uitaţi să aveți grijă ca rezer- 
vorul să nu fie umplut pînă la margini; încălzindu-se, petrolul se dilată 
destul de mult (volumul lui crește cu aproximativ o zecime cînd tempera- 
tura crește cu 100°C), şi pentru ca rezervorul să nu explodeze este necesar să 
lăsăm loc pentru dilatare. 

Am încercat să ne descotorosim de el la Marlow. Am lă- 
sat barca lîngă pod şi am dat o raită prin oraș, doar-doar 
ne-a pierde urma, dar degeaba — nu ne-a slăbit un pas. 

Tot orașul duhnea a petrol“. 

(În realitate, doar hainele călătorilor erau impregnate cu el.) 

Proprietatea petrolului de a umezi suprafața exterioară a 
rezervoarelor a dat ocazia să se formeze părerea greșită că 
petrolul poate pătrunde prin metale și sticlă. 


O MONEDĂ CARE NU CADE LA FUND 


Nu există numai în poveste, dar și în realitate. Vă veţi 
convinge de acest fapt făcînd cîteva experiențe uşor de efec- 
tuat. Începem cu obiecte mai 
mici, cu ace de exemplu. S-ar 
părea că este imposibil să forțăm 
un ac de oţel să plutească pe su- 
prafața apei și totuși acest lucru 
nu este atît de greu de realizat. 
Așezaţi pe suprafața apei o foiţă 
de țigară, iar peste ea un ac per- 
fect uscat. Acum trebuie doar să 
scoatem foița de ţigară de sub ac. 
Acest lucru se face în felul urmă- 
tor: înarmîndu-ne cu un alt ac, 
marginile hîrtiei se cufundă puţin 
în apă, apropiindu-ne treptat 3 
spre mijloc; cînd foița se va uda | 
complet, va cădea la fund, iar ZE ÎI 
acul va continua să plutească = 
(fig. 61). Cu ajutorul unui mag- 
net apropiat de pereţii paharului 
la nivelul apei, putem chiar dirija Figura 61 — Acul care pluteşte 
mişcarea acestui ac plutitor. Š A E lotul Ma e a 

Avînd o oarecare experienţă, forma exactă a adînciturii din 


apă (mărit de 2 ori). Jos este ară- 


ne putem lipsi de foița de ţigară: tată modalitatea de a face acul 
e A .. easc a utoru 

loc, lăsaţi-l să cadă în poziţie orizontală, de la o înălțime 
mică, pe suprafața apei. 

In locul acului putem face să plutească un ac cu gămălie 
(ambele cu o grosime de cel mult 2 mm), un nasture uşor, 
mici obiecte metalice plane. După ce ați căpătat o oarecare 
abilitate, încercați să faceți să plutească o monedă. 

Cauza plutirii acestor obiecte metalice constă în aceea că 
apa umezește doar metalul pe care l-am ținut în mînă, aco- 
perit astfel cu un strat subţire de grăsime de pe piele. De 
aceea la suprafața apei, în jurul acului plutitor, se formează 
o adîncitură vizibilă chiar cu ochiul liber. Pelicula super- 
jicială de lichid, căutînd să se destindă, exercită asupra 
acului o presiune de jos în sus, susținîndu-l astfel la supra- 
față. Acul mai este susținut și de forța de împingere a lichi- 
dului, conform legii de plutire: acul este împins de jos în 
sus cu o forță egală cu greutatea apei dislocate de el. 

Plutirea acului se obţine cel mai ușor dacă-l ungem cu 
ulei; un astfel de ac poate fi așezat direct pe suprafața apei, 
fără să cadă la fund. 


APĂ IN CIUR 


Se constată că apa poate fi transportată cu ciurul nu 
numai în poveste, ci și în realitate. Cunoaşterea fizicii ne 
va_ajuta să realizăm un astiel de lucru considerat cu totul 
imposibil. Pentru aceas- 
ta trebuie să luăm o sită 
de sîrmă, cu un diametru 
de aproximativ 15 centi- 
metri şi cu ochiuri nu 

prea mici (de circa | mm). 
Figura 62- De ce apa nu se. vâjsă din sita Cufundăm această sită în 

parafină topită. Scoatem 
sita din parafină şi constatăm că sîrma este acoperită 
cu un strat subţire, aproape invizibil, de parafină. 

Sita a rămas tot sită; ea este ciuruită şi prin ochiurile 
ei trece liber un ac, dar acum puteţi duce, în adevăratul sens, 

apă în ciur. Într-o astfel de sită puteţi lua destul de multă 
apă fără ca vreo picătură să se scurgă prin ochiurile ei; 
trebuie doar să turnaţi apa cu grijă şi să feriți sita de șocuri. 

Dar de ce nu se varsă apa? Pentru că ea nu udă parafina și 
formează în ochiurile sitei pelicule subțiri îndreptate cu 
convexitatea lor în jos, susținînd astfel masa apei (fig. 62). 

O astiel de sită acoperită cu parafină poate îi așezată pe 
apă fără a se cufunda. Prin urmare, nu numai că putem duce 
apă cu ciurul, dar mai și putem pluti în el! 

Această experienţă paradoxală explică un șir de fenomene 
cu care ne-am obișnuit atît de mult, încît nu le mai băgăm 
în seamă. Smolirea butoaielor și a bărcilor, ungerea cu gră- 
sime a dopurilor şi a bucșelor, vopsirea cu vopsele de ulei 
şi, în general, acoperirea cu substanțe uleioase a tuturor 
obiectelor pe care vrem să le facem impermeabile, precum 
şi cauciucarea țesăturilor nu este altceva decît confecţionarea 
de site într-un mod asemănător celui de mai sus. Și acolo și 
aici esența este una şi aceeaşi, numai că la sită ea apare sub 
un aspect neobişnuit. 


SPUMA ÎN SLUJBA TEHNICII 


Experiența plutirii acului de oţel şi a monezii de cupru 
pe apă se aseamănă cu fenomenul folosit în industria minieră 
şi metalurgică pentru „îmbogățirea“ minereurilor, adică pen- 
tru a mări în ele conținutul părţilor componente valoroase. 
Tehnica cunoaşte multe metode de îmbogățire a minereuri- 
lor; metoda pe care o avem în vedere acum și care se numește 
flotație este cea mai eficace; ea se folosește cu succes chiar 
în cazurile cînd toate celelalte nu-şi ating scopul. 

Esenţa flotației (adică a plutirii la suprafaţă) constă în 
următoarele. Minereul bine frămîntat se cufundă într-un vas 
cu apă şi substanţe uleioase, care au capacitatea de a acoperi 
particulele de mineral util cu pelicule foarte subțiri ce nu 
pot fi udate cu apă. Amestecul este energic amestecat cu 
aerul, formînd o mulţime de bule mici: spumă. Particulele 
de mineral util acoperite cu o peliculă subțire de ulei, venind 

în contact cu învelișul bulei de aer, se lipesc ue acesta, 
agățîndu-se de bulă, cu care se ridică împreună la suprafaţă, 
așa cum în atmosferă un balon cu aer ridică o gondolă (fig. 63). 
Particulele de rocă neutilă, nefiind acoperite cu substanţe 
uleioase, rămîn în lichid. Tre- 
buie să menţionăm faptul că 
bula de aer este mult mai 
mare decît particula de mine- 
ral util, astiel încît forţa ei 
de plutire este suficient de 
mare pentru a antrena spre 
suprafață bucăţica de corp so- 
lid. Ca rezultat, aproape toate 
particulele de metal util se 
găsesc în spuma care acoperă 
lichidul. Această spumă se cu- 
Figura 63 — Cum are loc flotaţia? lege și se trece apoi la pre- 

lucrare pentru obținerea așa- 
numitului „concentrat“, care este de zeci de ori mai bogat 
în mineral util decît minereul extras iniţial. 

Tehnica flotaţiei a fost elaborată atît de bine, încît prin 
alegerea cuvenită a lichidelor din amestec se poate separa 
fiecare mineral util de roca inutilă, oricare i-a fost compo- 
ziția inițială. 

Ideea îlotației nu a avut la baza ei teoria, ci observația 
atentă a unui fapt întîmplător. La sfîrşitul secolului trecut, 
o profesoară americană (Carry Ewerson), spălînd nişte saci 
pătaţi cu ulei în care se păstra înainte minereu de cupru, a 
observat că particulele de minereu se ridică la suprafață o 
dată cu spuma de săpun. Acest fapt a servit drept punct de 
plecare pentru dezvoltarea metodei flotaţiei. 


UN PERPETUUM MOBILE IMAGINAR 


Cîteodată în cărți se descrie drept perpetuum mobile real 
un dispozitiv (fig. 64) cu următoarea construcție: uleiul 
(sau apa) turnate într-un vas sînt ridicate cu ajutorul unor 

fitiluri întîi într-un alt vas aşezat mai sus, iar de acolo, cu 
ajutorul altor îitiluri, mai sus; vasul superior are un jgheab 
pentru scurgerea uleiului ce cade pe paletele unei roți pe care 
o pune în mișcare. Uleiul care a curs jos se ridică din nou, 

cu ajutorul fitilurilor, pînă 
la vasul de sus. Astfel, ṣu- 
vița de ulei ce se scurge prin 
jgheab pe paletele roții nu 
se întrerupe nici o clipă și 
roata trebuie să se afle în- 
tr-o mişcare eternă... 

Dacă autorii care descriu 
această morișcă s-ar fi oste- 


(i Mn W | 


nit s-o și construiască, a- Figura 64 — Morișca irealizabilă. 


tunci ei s-ar fi convins nu 
numai că roata nu se învîrteşte, 


lichid nu poate ajunge măcar 


dar că nici o picătură de 
în vasul de sus! 


De altfel ne putem da seama de acest lucru chiar fără a 
construi morișca. Într-adevăr, de ce- și închipuie inventatorul 


IA 


AÑ 


Figura 65 — Un proiect vechi de „perpe- 


tuum mobile“ hidraulic pentru piatra de 
polizor. 

că uleiul trebuie să curgă. 
de pe partea de sus, răsu- 
cită a fitilului? Tensi- 
unea capilară, învingînd 
forța de gravitație, a ri- 
dicat lichidul în sus de-a 
lungul fitilului; dar ace- 
eași cauză va reţine li- 
chidul în porii fitilului 
ud, fără a-i permite să 
picure. Dacă admitem 
că, în urma acţiunii for- 
telor capilare, în vasul 
de sus al moriștii imagi- 
nare poate nimeri lichid, 
atunci trebuie să recunoaşg 
tem că aceleaşi fitiluri 
care chipurile l-au trans- 
portat aici l-ar fi trans- 
portat și înapoi în vasul 
de jos. 


Acest perpetuum mobile ne aminteşte o altă maşină hidrau- 
lică cu acţiune perpetuă, inventată în 1575 de mecanicul 
italian Stradius Major. Reprezentăm aici acest proiect nostim 
(fig. 65). Şurubul lui Arhimede, rotindu-se, ridică apa în 
rezervorul superior, de unde ea se scurge printr-un jgheab, 
căzînd pe paletele unei roți hidraulice (dreapta jos). Roata 
hidraulică învîrteşte polizorul și totodată, cu ajutorul unui 
sistem de roți dinţate, acționează şurubul lui Arhimede, 
care ridică apa în rezervorul de sus. Şurubul pune în funcțiune 
roata, iar roata şurubul!... Dacă ar fi fost posibile astfel 
de mecanisme, atunci ele ar îi putut fi construite mult mai 
simplu: s-ar putea trece o frînghie peste un bloc, legîndu-se 
la capetele ei două greutăţi identice; cînd una din greutăți 
ar cobori, ea ar ridica cea de-a doua greutate, iar aceasta, 
căzînd de la înălțime, ar ridica-o pe prima. Acesta n-ar fi 
şi el un perpetuum mobile? 


BALOANE DE SĂPUN 


Știţi să faceţi baloane de săpun? Nu este chiar atît de 
simplu pe cît se pare. Și mie mi se părea că pentru aceasta 
nu este necesară nici o abilitate deosebită, pînă nu m-am 
convins din experiență că obținerea unor baloane mari şi 
frumoase este şi ea un fel de artă care cere exercițiu. Dar 
ce rost are să ne ocupăm de astfel de fleacuri cum ar fi suflarea 
unor baloane de săpun? 

Prin cămine ele se bucură de un renume prost; cel puţin 
în discuţii le pomenim pentru a face unele comparații nu 
tocmai măgulitoare. Cu totul altfel le priveşte fizicianul. 
„Suflaţi un balon de săpun, scria marele savant englez Kelvin, 
i priviţi-l: vă puteți consacra întreaga viață studierii lui 
fari a epuiza lecțiile de fizică ce decurg din studiul lui.“ 

Într-adevăr, jocul minunat de culori de pe suprafața 
peliculelor subțiri ce le acoperă îi permite fizicianului să 
măsoare lungimea undelor luminoase, iar studiul forței de 
întindere a acestor pelicule fine permite să se studieze legile 
acțiunii forţelor ce există între particule, acele forțe de coezi- 

une în lipsa cărora în lume nu ar exista nimic afară de o 
pulbere Ană. 

Cele cîteva experienţe care sînt descrise mai jos nu urmă- 
resc țeluri atît de serioase. Este vorba doar de o distracţie 
interesantă, care ne va face cunoștință cu arta de a face baloane 
de săpun. Fizicianul englez Ch. Boys, în cartea sa Baloane 
de săpun, a descris un şir de experienţe cu ele. Pe cei pe care 
îi interesează astfel de experienţe îi sfătuim să apeleze la car- 
tea menţionată. Aici vom descrie doar cîteva experienţe simple. 

Ele pot fi făcute cu ajutorul unei soluții de săpun simplu 
de rufe 1, dar pentru cei care doresc vom indica săpunul pur 
de ulei de măsline sau migdale, cel mai indicat pentru 
obținerea unor baloane de săpun mari și frumoase. Se dizolvă 
o bucată de astfel de săpun în apă rece curată pînă la obți- 
nerea unei soluții destul de dense. Mai potrivit este să se 
folosească apa curată de ploaie sau de zăpadă, iar în lipsa 
acesteia apa fiartă şi răcită. Pentru ca baloanele să reziste 
mai multă vreme, Plateau indică folosirea a 1/3 glicerină 
(ca volum), care se amestecă cu soluția de săpun. Se înde- 
părtează cu lingura de pe suprafaţa soluţiei spuma și bulele, 
iar apoi se cufundă în această soluţie un tub subţire de argilă, 
al cărui capăt a fost în prealabil dat cu săpun atît în interior, 
cît și în afară. Rezultatele bune se obțin şi cu ajutorul firelor 
de pai cu lungimea de circa 10 cm, crestate la capăt în formă 
de cruce. 

Baloanele se suflă astfel: cufundînd tubul în soluție și 
ținîndu-l în poziție verticală, astfel încît la capătul lui să se 
formeze o peliculă de lichid, se suflă încet în el. Deoarece 
balonul se umple astfel cu aerul cald din plămînii noștri, care 
este mai uşor decît aerul înconjurător din cameră, el se înalță 
imediat. 

Dacă reușiţi dintr-o dată să faceţi un balon cu un diametru 
de 10 cm, atunci soluția este gata; în caz contrar, trebuie 
să mai adăugaţi săpun pînă cînd reușiţi să suflaţi baloane 
cu dimensiunea indicată. Dar această verificare este încă 
insuficientă. Suilînd balonul, muiaţi degetul în soluția de 
săpun și căutați să străpungeţi balonul; dacă el nu plesnește, 
atunci puteţi trece la efectuarea experienţelor; dacă însă 
el va plesni, atunci mai trebuie adăugat săpun. 


l Săpunul de toaletă poate fi folosit cu mai puţină eficacitate. 

Experiențele trebuie făcute încet, cu grijă, liniștit. Lumina 
trebuie să fie cît mai vie, pentru că, în caz contrar, baloanele 
nu vor apărea în toată splendoarea culorilor lor. 

lată cîteva exerciții distractive cu baloanele de săpun. 


Figura 66 — Experienţe cu baloane de săpun: balonul pe floare; 
balonul în jurul unei vaze; cîteva baloane concentrice; balonul 
pe statueta din interiorul unui alt balon. 


Balonul de săpun în jurul unei flori. Se toarnă pe o far- 
furie sau într-o tavă atîta soluţie de săpun încît fundul far- 
furiei să fie acoperit cu un strat de 2—3 mm. La mijloc se 
așază o floare sau o vază care se acoperă cu o pîlnie de sticlă. 
Apoi, ridicînd încet pîlnia, se suflă în tubul ei îngust și se 
formează un balon de săpun; cînd acest balon atinge dimen- 
siuni suficiente, atunci se înclină pîlnia așa cum se arată în 
figura 66, eliberînd astiel balonul. Floarea de pe farfurie 
este acum așezată sub o boltă transparentă emisferică, for- 
mată din peliculă de săpun care strălucește în toate culorile 
curcubeului. 

În locul florii: putem aşeza o statuetă, căreia îi putem 
încununa capul cu un balonaş de săpun (fig. 66). Pentru aceasta 

trebuie să picurăm pe capul statuetei puțină soluţie, iar apoi, 
cînd balonul mare este gata, îl străpungem pentru a sufla 


un balon mic pe capul statuetei. 
Citeva baloane unul lingă altul 
(fig. 66). Cu ajutorul pîlniei folosite 
și în experiența descrisă mai sus, se 
suflă un balon mare. Apoi se cufundă 
în soluție un pai, astfel încît numai 
capătul lui care urmează a fi luat în 
gură să rămînă uscat și se împinge 
ușor paiul prin peretele primului balon 
pînă la centru; se trage apoi încet 
paiul înapoi fără a se ajunge însă 
pînă la margine și se suflă cel de-al 
doilea balon cuprins în primul, în 
acesta balonul al treilea ș.a.m.d. 
Cilindrul de săpun (fig. 67) se ob- 
ține între două inele de sîrmă. Pentru 
aceasta, pe inelul de jos se lasă un ba- 
lon sferic obișnuit, apoi pe balon se 


Figura 67 — Cum se ob- 
ţine un balon de săpun în 
formă de cilindru. 


lasă cel de al doilea inel umezit şi se ridică apoi astiel în- 
cît să întindă balonul nostru, făcîndu-l cilindric. Este intere- 
sant faptul că, dacă ridicaţi 


baloane. 


inelul superior la o înălțime 
mai mare decît lungimea cir- 
cumferinței inelului, atunci o 
jumătate de cilindru se îngus- 
tează, iar cealaltă se lăţeşte 
şi apoi se împarte în două 


Pelicula balonului de săpun 
se află tot timpul sub acțiunea 
unei forţe de întindere și exer- 
cită presiune asupra aerului 


h E lia i închis în el; îndreptînd pîlnia 

sia iri aa il adaa spre focul unei lumînări, ne 

= Piesa Se ZE = ş i 

i = => E putem convinge de faptul că 

A Sp - — — “ZE rezistența acestor pelicule ex- 
qr = a uefa 


Sara > trem de subţiri nu este chiar a- 
tît de mică; flacăra se va încli- 
Figura 68 —_ Aerul este impins de na vizibil într-o parte (fig. 68). 


pereții balonului de săpun. 

Este interesant să urmărim un balon atunci cînd nime- 
rește dintr-o încăpere caldă într-una rece: el se micșorează 
vizibil ca volum; dimpotrivă, crește nimerind dintr-o cameră 
rece într-una caldă. Cauza este, desigur, compresiunea şi 
dilatarea aerului închis în interiorul balonului. Dacă, de 
exemplu, în ger (la —15%C) volumul balonului este de 1 000 cm? 
și apoi îl mutăm într-o cameră unde temperatura aerului este 
de +15%C, atunci el trebuie să crească cu aproximativ: 


1 000 x 30 x | az 110 cm?. 
273 


Trebuie să mai menţionăm că baloanele de săpun nu 
sînt chiar atît de fragile cum se crede: dacă știm să le mînuim 
le putem păstra chiar timp de zeci de zile. Fizicianul englez 
Dewar (care este cunoscut prin lucrările sale în domeniul 
rarefierii aerului) păstra baloanele de săpun în sticle speciale, 
bine ferite de praf, de uscăciune și de mișcarea aerului; în 
aceste condiții el a reușit să păstreze unele baloane o lună 
şi chiar mai mult timp. Lawrence, în America, a reuşit să 
păstreze baloane de săpun sub clopote de sticlă timp de ani 
de zile. 


CE-I MAI SUBȚIRE DECIT ORICE? 


Probabil sînt puţini cei care știu că pelicula balonului 
de săpun este unul dintre obiectele cele mai subţiri vizibile 
cu ochiul liber. Obiectele de comparație obişnuită care 
servesc în limbajul nostru pentru a exprima subțirimea unor 
lucruri sînt foarte mari în comparație cu pelicula balonului 
de săpun. „Subţire ca un fir de păr“, „subţire ca foița de 
țigară“ prezintă o grosime uriașă față de grosimea peretelui 
balonului de săpun, care este de 5 000 de ori mai subțire 
decît firul de păr şi decît foiţa de țigară. 

Firul de păr omenesc mărit de 200 de ori are o grosime 
de aproape | cm, iar pelicula balonului de săpun în secțiune 
nu este vizibilă cu ochiul liber nici dacă este mărită de 200 de 
ori. Trebuie s-o mărim de încă 200 de ori pentru a putea observa 

secțiunea peliculei ca pe o linie subțire; dacă am mări îirul 
de păr tot de atîtea ori (4 0001), atunci am obţine o grosime 
de peste 2 m. In figura 69 sînt date aceste relaţii. 

Figura 69 — Sus — urechea acului, firul de păr omenesc, 

bacilii și firul de păianjen mărite de 200 de ori. Jos — ba- 

cilii și grosimea peliculei de săpun mărite de 40.000 ori 
(1 u = 0,0001 cm). 


A IEȘIT USCAT DIN APĂ 


Aşezați o monedă pe o farfurie mare plană, turnaţi atîta apă 


încît să acopere moneda și propuneţi-le musafirilor s-o scoată 
cu mîna fără a-și uda degetele. 


107 


Această problemă, aparent de nerezolvat, se rezolvă 
destul de simplu cu ajutorul unui pahar și al unei bucăţi 
de hîrtie aprinsă. Aprindeţiobucată de hîrtie, întroduceţi-o în 
pahar și așezați paharul repede cu fundul în sus în apropierea 
morezii. Hîrtia se va stinge, paharul se va umple cu un fum 
alb, iar apoi sub el se va aduna de la sine apa din toată far- 
furia. Moneda va rămîne, desigur, pe loc şi, după un minut, 
cînd ea se va usca, o puteţi lua fără să vă udaţi degetele. 

Ce forță a făcut ca apa să intre sub pahar, ţinînd-o ridicată 
la o anumită înălțime? Presiunea atmosferică. Hîrtia aprinsă 
a încălzit aerul din pahar, presiunea lui a crescut din această 
cauză şi o parte din gaz s-a scurs în afară. Cînd hîrtia s-a 
stins, aerul s-a răcit din nou; prin răcire presiunea a scă- 
zut și sub pahar a pătruns apa împinsă de presiunea aerului 
înconjurător. 

În locul hîrtiei putem folosi chibrituri înfipte într-un 
cerculeţ de dop, după cum este arătat în figura 70. 

Adesea auzim și chiar citim explicația greșită a acestei 
experienţe vechi +. Astfel se spune că „arde oxigenul“ şi de aceea 
scade cantitatea de gaz de sub pahar. Această explicaţie 
este complet greșită. Cauza principală constă numai în 
încălzirea aerului şi nu în consumul parțial al oxige- 
nului de către hîrtia aprinsă. Aceasta rezultă în primul 
rînd din faptul că ne putem lipsi de.hîrtia aprinsă, încălzind 
doar paharul (clătindu-l cu apă clocotită). În al doilea rînd, 
dacă în loc de hîrtie 
luăm o bucată de vată 
muiată în spirt, care 
arde mai mult timp 
şi încălzeşte mai pu- 
ternic aerul, atunci 
apa se ridică aproape 
pînă la jumătatea pa- 
harului; şi, totuși, se 
știe că oxigenul for- 


TOENE A on mează doar 1/5 parte 
igura 70 — Cum putem aduna întreaga apă su A 
paharul răsturnat cu gura în jos pe o farfurie, din întregul volum de 


1 Prima ei descriere și explicaţie justă o găsim la Philon din Bizanţ, 
fizicianul din antichitate, care a trăit prin secolul I î.e.n. 

aer. În sfîrșit, trebuie să avem în vedere faptul că în locul 
oxigenului „ars“ se formează bioxidul de carbon şi vapori 
de apă. Este drept că primul se dizolvă în apă, dar vaporii 
rămîn, ocupînd în parte locul oxigenului. 


CUM BEM? 


Oare trebuie să ne punem și această întrebare? Desigur. 
Noi ducem la gură paharul sau lingura cu lichidul și „sorbim“ 
conținutul. Tocmai această „sorbire“ simplă a lichidului, cu 
care ne-am obișnuit atît, trebuie explicată. De ce lichidul 
curge în gură? Ce-l atrage? Cauza este următoarea: atunci 
cînd bem, lărgim cavitatea toracică, rarefiind astfel aerul 
din gură; sub presiunea aerului exterior 
lichidul pătrunde în spaţiul în care presiunea este mai scă- 
zută şi astfel pătrunde în gura noastră. 

Aici are loc același fenomen ca şi în vasele comunicante 
cînd deasupra unuia dintre ele este rarefiat aerul: în acest 
vas nivelul lichidului se urcă sub acțiunea presiunii atmosfe- 
rice. Dimpotrivă, dacă luăm în gură gîtul unei sticle, nu 
reuşim cu nici un fel de eforturi „să sorbim“ din ea apă, pentru 
că atît în gură, cît și deasupra apei presiunea este aceeaşi. 

Astfel, strict vorbind, noi nu bem numai cu gura, dar şi cu 
plămînii; numai dilatarea plămînului este cauza care per- 
mite pătrunderea apei în gura noastră. 


PÎLNIA PERFECȚIONATĂ 


Cel care a turnat vreodată un lichid în sticlă cu ajutorul 
unei pîlnii știe că trebuie să ridice din cînd în cînd piîlnia, 
pentru că altfel lichidul nu mai curge. Aerul din sticlă care 
nu are pe unde să iasă reține în pîlnie lichidul. Este drept 
că o parte din lichid curge cîte puțin, astfel încît aerul din 

sticlă se comprimă puțin sub acţiunea lichidului. Dar aerul 
comprimat într-un volum mai mic are o elasticitate mai 
mare, suficientă pentru a echilibra cu presiunea sa greutatea 
lichidului din pîlnie. Este uşor de înţeles că, ridicînd pîlnia, 
permitem ca aerul comprimat să iasă și lichidul începe atunci 
să curgă din nou. 

De aceea este foarte practică o astfel de construcție a 
pîlniei încît partea ei îngustă să aibă nişte creste exterioare 
care să împiedice ca suprafața pîlniei să vină în contact 
total cu gîtul sticlei. 


O TONĂ DE LEMN ȘI O TONĂ DE FIER 


Este bine cunoscută întrebarea care se pune în glumă: 
ce este mai greu —o tonă de lemn sau o tonă de,fier? De 
obicei, răspunsul necugetat urmează imediat, provocînd riî- 
sete vesele: se afirmă că o tonă de fier este mai grea decît 
una de lemn. 

Probabil că se va rîde cu o poftă și mai mare dacă se 
va răspunde că o tonă de lemn este mai grea decît una de 
fier. O astfel de afirmaţie apare cu totul absurdă şi totuși, 
strict vorbind, ea este justă! 

Este vorba de faptul că legea lui Arhimede nu e valabilă 
numai pentru lichide, ci şi pentru gaze. In aer, fiecare corp 
„pierde“ din greutatea sa atît cît cîntărește volumul de aer 
dislocat de corpul respectiv. 

Desigur că și lemnul şi fierul pierd în aer o parte din 
greutatea lor. Pentru a obține greutatea lor reală trebuie 
adăugată această pierdere. Prin urmare, în cazul nostru 
greutatea reală a lemnului este egală cu o tonă + greutatea 
aerului ce ar îi cuprins în volumul ocupat de ele, iar greu- 
tatea reală a fierului este egală cu 1 tonă + greutatea fieru- 
lui cuprins într-un volum egal cu' volumul fierului. 

Dar o tonă de lemn ocupă un volum mult mai-mare decît 
o tonă de fier (de vreo 15 ori), de aceea greutatea reală a 
unei tone de lemn este mai mare decît greutatea reală a unei 
tone de fier! Mai exact vorbind, noi ar fi trebuit să spunem: 

greutatea reală a acelei cantități de lemn care în aer 
cîntăreşte o tonă este mai mare decît greutatea reală a 
acelei cantități de fier care cîntărește în aer de aseme- 
nea o tonă. 

Deoarece tona de fier ocupă un volum de 1/8 m, iar o 
tonă de lemn circa 2 m3, diferenţa în greutate a aerului dis- 
locat de ele trebuie să fie de aproximativ 2,5 kg. lată cu cît 
este de fapt mai grea o tonă de lemn decît una de fier! 


OMUL CARE ŞI-A PIERDUT GREUTATEA 


Visul de a deveni uşori ca un fulg sau chiar mai uşori 
decît aerul 1, pentru ca, eliberaţi de povara greutății noastre, 
să ne putem înălța liber deasupra pămîntului la cele mai 
mari înălțimi, ne ispitește încă din copilărie. Dar, visînd 
la această plutire uşoară în spaţiu, uităm de obicei faptul 
că omul se poate mișca liber pe Pămînt numai pentru că este 
mai greu decît aerul. 

De fapt „noi trăim pe fundul oceanului aerian“, după 
cum a afirmat Torricelli, şi dacă dintr-o cauză oarecare 
am deveni dintr-o dată de o mie de ori mai uşori, mai ușori 
deci decît aerul, atunci ar trebui în mod inevitabil să ne ridi- 
căm la suprafaţa acestui ocean aerian. Cu noi s-ar întîmpla 
ceea ce s-a petrecut cu husarul lui Pușkin: „Băui sticluţa toată 
şi ca un fulg mă înălțai“. Noi ne-am înălța pînă cînd am a- 
junge în acele regiuni unde densitatea aerului rarefiat este 
egală cu densitatea corpului nostru. Visul dea pluti liber 
deasupra munţilor şi văilor s-ar risipi ca un fum, pentru că, 
eliberîndu-ne de povara greutății noastre, am deveni prizo- 
nierii unei alte forțe, şi anume ai curenților atmosferici. 

Scriitorul Wells a ales o astfel de situație neobișnuită 
drept subiect al uneia dintre povestirile lui ştiințifico-fan- 
tastice. 

b 


1 Contrar concepției obişnuite, fulgul nu numai că nu este mai ușor 
decît aerul, dar este chiar de sute de ori mai greu decît acesta. El pluteşte 
în aer numai pentru că suprafața sa este foarte mare, astfel încît rezistența 
pe sale o opune aerul mişcării lui este mare în comparaţie cu greutatea 

ulgului. i 

Un om prea gras dorea să scape cu orice preț de grăsimea 
lui. lar povestitorul deținea, pasămite, o reţetă miraculoasă 
care putea diminua greutatea oamenilor graşi. Grăsunul 
a obținut rețeta, a luat medicamentul și iată ce surpriză 
l-a așteptat pe povestitor a- 
tunci cînd i-a făcut o vizită 
cunoscutului său: 

p.. Dar timp îndelungat 
ușa nu s-a deschis. 

În cele din urmă s-a în- 
vîrtit cheia și s-a auzit vo- 
cea lui Pyecraft. 

— Intră! 5 

Am apăsat pe clanță și am 
deschis uşa. Fireşte, mă aştep- 
tam să-l văd pe domnul Pye- 
craft. 

Aflaţi că nu era acolo. 

Niciodată în viața mea nu 
am mai fost atît de surprins. 
Camera era într-o dezordine 
de neînchipuit, farfurii şi vase 
printre cărți şi obiecte de scris, 


Figura 71 — Hai, prietene, închide i ý : 
uşa, spuse Pyecraft. cîteva scaune răsturnate, lar 
Pyecrait... 
— Hai, prietene, închide uşa, spuse el, şi atunci l-am 


descoperit. 

Era tocmai sus, lîngă cornișă în colț, aproape de ușă, de 
parcă l-ar fi lipit cineva de plafon. Pe față i se citeau îngri- 
jorarea și furia. Gîffia și gesticula. 

— Închide uşa, repetă el. 

Am închis ușa, am mai făcut cîțiva pași, dar m-am 
oprit departe de el, cu privirile ațintite în sus. 

— Dacă se rupe ceva şi cazi? l-am întrebat. O să-ţi frîngi 
gîtul, Pyecraft! 

— Tare aş dori să se întîmple una ca asta, horcăi el. 

— Un om de vîrsta şi greutatea dumitale să ajungă să 
se dedea la exerciții copilărești de gimnastică! 


112 


— Nu vorbi așa! mă mustră, aruncindu-mi o privire 
chinuită. Blestemata dumitale de străbunică... 

— la seama! l-am prevenit. 

— Las’ că am să-ţi povestesc eu! exclamă el și gesticulă. 

— Cum naiba te ţii agățată acolo sus? m-am mirat. 

Apoi deodată mi-am dat seama că nu se ține de nimic, 
că plutea acolo sus exact așa cum ar fi plutito bășică umplută 
cu gaz. Începu să se lupte, să se smulgă de lîngă plafon și 
să se tîrască de-a lungul peretelui pînă la mine. 

— lată efectul rețetei! gîfii el. Străbunica dumi... 

— Nu se poate! am strigat. 

Pe cînd vorbea, se prinse cam neatent de o gravură în- 
rămată, care nu rezistă, şi-l văzui zburînd deodată din nou 
spre plafon, în timp ce tabloul căzu pe sofa și se sparse în 
bucăţi. Se opri cu o izbitură în plafon și de abia atunci 
înțelesei de ce se albise peste tot pe părțile mai proeminente 
ale persoanei sale. Incercă din nou mai grijuliu, să coboare, 
ţinîndu-se de policioara căminului. 

Era într-adevăr un spectacol dintre cele mai extraordinare 
să-l vezi pe omul acela uriaș, gras, cu figura apoplectică, 
încercînd să coboare cu capul în jos din plafon pe podea. 

— Reţeta aceea, spuse el, a reușit prea bine. 

— Cum ? 

— Am pierdut greutatea... aproape în întregime. Atunci, 
bineînțeles, am priceput. 

— Pentru dumnezeu, Pyecraift! am exclamat. Ceea ce-ţi 
trebuia dumitale era un remediu împotriva grăsimii. Dar 
totdeauna o numeai greutate. Insistai s-o.numeşti greutate... 

Intr-un fel eram deosebit de încîntat. Atunci Pyecraft 
mi-a plăcut într-adevăr. i 

— Lasă-mă să te ajut! i-am spus şi, apucîndu-l de mînă, 
l-am tras jos. Dădea din picioare încoace și încolo, încercînd 
să se prindă de ceva. Era ca şi cum aș fi ținut un steag 
într-o zi cu vînt. 

— Masa aceea, spuse el arătind cu mîna, este de mahon 
masiv şi foarte grea. Dacă mă poți băga sub ea... 

l-am îndeplinit dorința. In timp ce el se bălăbănea sub 
masă ca un balon captiv, eu stăteam pe covorul din fața 
căminului şi-i vorbeam... 

— Un lucru este evident că nu trebuie să-l faci, i-am spus. 
Dacă o să ieşi afară din casă, te vei înălța din ce în ce mai sus... 

l-am sugerat să se adapteze noilor sale condiții. Astfel 
am ajuns la partea cu adevărat practică a chestiunii. L-am 
asigurat că nu poate fi greu să înveţe a merge încoace şi încolo 
pe plafon în mîini. 

— Nu pot dormi, mi-a spus el. 

l-am arătat că problema aceasta nu-i prea dificilă. Putem 
fixa pe plafon o somieră metalică, de care să legăm apoi cu 
niște benzi o pătură, cearceai şi o cuvertură care se încheie 
cu nasturi într-o parte. 

] s-a adus în cameră o scară de bibliotecă şi toate mesele i 
se serveau sus, pe bibliotecă. De asemenea am descoperit un 
mijloc ingenios cu ajutorul căruia putea să coboare pe podea ori 
de cîte ori dorea. A fost pur şi simplu pusă în raîtul de sus Enci- 
clopedia britanică (ediția a zecea). El n-avea decît să scoată 
cîteva volume, să le țină în mînă şi începea să coboare. 

Mi-am petrecut două zile întregi în apartamentul său. Sînt 
un om îndemînatic, care știe să se servească de şurubelniţă, 
şi i-am făcut tot felul de adaptări ingenioase: am întins o 
sîrmă, pentru ca soneria să-i vină la îndemînă, am întors 
toate lămpile electrice astfel încît să lumineze în sus și aşa 
mai departe. 

Şedeam în camera lui lîngă foc, bîndu-i whisky-ul, iar el 
sus, în colțul preferat, lîngă cornișă, fixa de tavan cu ţinte 
un covor pluşat. Deodată îmi veni o idee. 

— Dumnezeule, Pyecrait! am strigat. Dar toate astea 
sînt cu desăvîrşire inutile! 

Şi înainte de a putea calcula toate consecinţele ideii mele, 
am lăsat să-mi scape secretul. 

— Lenţeria de plumb! i-am spus și răul era făcut. 

Pyecrait a primit proiectul meu aproape în lacrimi. 

— Să fiu din nou pe picioare, normal! ... exclamă el. 

l-am destăinuit întreg secretul înainte de a-mi da seama 
unde mă va duce. 

— Cumpără plumb în foi, l-am sfătuit. Ştanţează-l în 
formă de discuri. Coase cîte poţi peste tot, pe lenjerie. Pro- 
cură-ți ghete cu talpă de plumb, poartă o servietă plină cu 
plumb masiv şi gata! În loc să fii aici un prizonier, poți ieşi 
din nou afară, Pyecrait, poți călători... 

O idee și mai fericită îmi trecu prin minte. 

— Şi nu va trebui să te temi niciodată de un naufragiu. 
Tot ce ai de făcut este să-ţi dezbraci repede o parte din haine, 

să iei în mînă cantitatea necesară de bagaje şi să pluteşti 
în aer...“ 

La prima privire, toate acestea apar ca niște fenomene ce 
concordă întru totul cu legile fizicii. Dar unele dintre amănun- 
tele povestirii nu pot fi acceptate fără obiecții. Obiecţia cea 
mai serioasă este următoarea: chiar dacă grăsunul şi-ar fi 
pierdut greutatea, el totuşi nu s-ar fi înălțat spre tavan! 

Într-adevăr, conform legii lui Arhimede, Pyecraft ar fi 
trebuit „să se înalțe“ spre tavan în cazul cînd greutatea 
îmbrăcăminţii lui, cu întregul conţinut al buzunarelor, ar fi 
fost mai mică decît greutatea aerului dislocat de corpul lui 
voluminos. Nu este greu să calculăm greutatea aerului 
cuprins într-un volum egal cu volumul unui corp omenesc, dar 
să nu uităm că greutatea corpului nostru este aproape 
egală cu greutatea aceluiaşi volum de apă. Noi cîntărim în 
medie 60 de kilograme, apa cu același volum aproximativ 
tot atît, iar aerul cu densitatea obişnuită este de aproximativ 
770 de ori mai uşor decît apa; prin urmare, într-un volum egal 
cu volumul corpului nostru aerul cîntăreşte 80 g. Oricît de gras 
ar fi fost mister Pyecraft, nu credem să fi cîntărit peste 100 kg şi, 
prin urmare, nu putea disloca peste 130 g. Oare hainele, încăl- 
țămintea, ceasul, portofelul şi toate celelalte obiecte ce le 
purta Pyecrait nu cîntăreau peste 130 g ? Desigur că ele cîn- 
tăreau mai mult. Prin urmare, grăsunul âr îi trebuit să rămînă 
pe podea, ce-i drept într-o poziţie nu tocmai stabilă, dar to- 
tuși fără să se înalțe spre tavan „asemenea unui balon“. Numai 
complet dezbrăcat, Pyecrait s-ar îi putut înălța spre tavan. 
Fiind însă îmbrăcat, el ar fi trebuit să fie asemenea unei mingi 
legate de un elastic; cel mai mic efort muscular, cea mai mică 
săritură l-ar fi ridicat mult deasupra Pămîntului, de unde el, 
în zilele fără vînt, ar fi coborit iarăși lin pe suprafața Pămîntu- 
lui, 


CEASUL PERPETUU 


Am examinat deja în această carte cîteva modele de per 
petuum mobile imaginare și am ajuns la concluzia imposibi- 
lității realizării lor. Vom vorbi acum despre un motor care 

poate funcționa un timp nedeterminat fără să-i purtăm de 
grijă, pentru că el se alimentează cu energia necesară din 
rezervele inepuizabile existente în mediul înconjurător. 

Figura 72 — Construcția 


motorului „perpetuum“ 


din secolul al XVIII-lea. 


Desigur că ați văzut cu toții un 
barometru cu mercur sau metalic. În 
barometrul cu mercur, coloana cu 
mercur cînd se înalță, cînd scade, în 
funcție de variațiile presiunii atmosfe- 
rice; în cel metalic, din aceeași cauză, 
acul indicator oscilează mereu. În se- 
colul al XVIII-lea un inventator a 
folosit aceste mişcări ale barometru- 
lui pentru a întoarce acul unui me- 
canism de ceasornic, construind astfel 
un ceas care mergea neîntrerupt, fără 
a mai fi nevoie să fie întors. Cunoscu- 
tul mecanic şi astronom englez Fergus- 
son a văzut această invenție intere- 
santă, despre care a spus (în 1774) ur- 
mătoarele: „Am examinat ceasul descris 
mai sus, care este pus în mişcare conti- 
nuă de variațiile nivelului mercurului 
dintr-un barometru cu construcţie ori- 
ginală; nu am nici un motiv să cred 
că se va opri vreodată, pentru că forța 
motoare acumulată în el ar fi sufici- 
entă pentru a-l face să meargă încă un 
an întreg chiar după înlăturarea totală 
a barometrului. Trebuie să spun cu 
toată sinceritatea că, așa cum arată 
cunoașterea amănunţită a acestui ceas, 
el reprezintă mecanismul cel mai inge- 
nios văzut vreodată de mine, atît ca 
idee, cît şi ca execuţie“. 

Din păcate, acest ceas nu s-a pă- 
strat pînă în vremurile noastre. El a 
fost furat și nu se știe unde se află. 


Au rămas însă schiţele construcţiei lui, făcute de susmen- 
ționatul astronom, așa încît există o posibilitate de recon- 


struire. 

În componenţa mecanismului acestui ceas intră un baro- 
metru cu mercur de dimensiuni mari. Intr-o urnă de sticlă 
suspendată într-un cadru şi într-un balon mare răsturnat cu 
gura în jos, deasupra ei,se găseau aproximativ 150kg de mercur. 
Ambele vase erau mobile unul față de celălalt; cu ajutorul 
unui sistem ingenios de pîrghii se făcea ca, la o creştere a pre- 
siunii atmosferice, balonul să coboare, iar urna să urce, iar 
la o descreștere a presiunii să se producă mișcarea inversă. 
Ambele mișcări fac să se rotească, totdeauna în aceeași parte, 
o mică roată dințată. Roata este imobilă numai cînd presi- 
unea atmosierică rămîne constantă, dar în timpul pauzelor 
mecanismul ceasului continuă să funcționeze, datorită ener- 
giei acumulate anterior prin căderea greutăților. Nu este uşor 
să se realizeze ca greutăţile să se ridice simultan şi să pună în 
funcțiune mecanismul prin căderea lor. Dar ceasornicarii din 
vechime aveau un spirit destul de inventiv pentru a rezolva 
această problemă. S-a constatat chiar că energia de oscilație 
a presiunii atmosierice depășește considerabil nevoile, adică 
greutățile se ridicau mai repede decît coborau; de aceea a 
fost necesară construirea unui dispozitiv special pentru deco- 
nectarea periodică a greutăților atunci cînd ele atingeau punc- 
tul superior. k 

Este ușor de observat deosebirea dintre acest ceas şi cele- 
lalte motoare „perpetue“ asemănătoare față de perpetuum mo- 
bile. In motoarele perpetue energia nu se creează din nimic, 
cum visau inventatorii pentru perpetuum mobile al lor; ea 
este luată din afară, în cazul nostru din atmosfera înconjură- 
toare, unde este acumulată de razele solare. Motoarele „per- 
petue“ practice ar fi fost tot atît de utile ca ṣi nişte perpetuum 
mobile reale dacă construcția lor nu ar fi fost prea scumpă 
în comparație cu energia pe care ar fi dat-o (după cum se şi 
întîmplă în majoritatea cazurilor). 

Ceva mai departe vom face cunoștință cu alte tipuri de 
motoare „perpetue“ și vom arăta printr-unexemplu de ce 
folosirea industrială a unor asemenea mecanisme este, de 
regulă, cu totul dezavantajoasă. 

Capitoiul 6 
FENOMENE TERMICE 


CIND ESTE MAI LUNGĂ CALEA FERATĂ MOSCOVA- 
LENINGRAD VARA SAU IARNA? 


La întrebarea: Ce lungime are calea ferată Moscova-Lenin- 
grad? cineva a răspuns: 
În medie 640 km ; vara cu 300 m mai mult decît iarna. 
Acest răspuns neașteptat nu este atît de stupid cît .s-ar 
părea la prima vedere. Dacă, vorbind despre lungimea căii 
ferate, ne referim la lungimea totală a şinelor, atunci ea trebuie 
cu adevărat să fie vara mai lungă decît iarna. Să nu uităm 
că la căldură șinele se dilată, lungindu-se cu peste1/100 000 din 
lungimea lor la ocreştere a temperaturii cu 1°C. În zilele toride 
de vară, temperatura ş şinei poate atinge 30— 40°C şi chiar mai 
mult; uneori şina este atît de puternic încălzită de soare, încît 
frige mîna. În timpul gerurilor de iarnă șinele se răcesc pînă 
la —250 C și mai jos. Dacă considerăm că diferența dintre 
temperatura de vară şi cea de iarnă este de 550C, atunci înmul- 
tind lungimea totală a căii ferate de 640 km cu 0,00001 şi 
cu 59, obținem aproximativ 1/3 km. Deci, într-adevăr, vara 
lungimea şinelor căii ferate care leagă Moscova de Leningrad 
este cu o treime de kilometru, adică cu aproximativ 300 m 
mai mare decît iarna. 

Desigur că nu este vorba depre o schimbare a lungimii 
căii ferate, ci numai a sumei lungimilor tuturor şinelor. 
Aceste două lucruri nu sînt identice, deoarece șinele căii ferate 
nu sînt puse cap la cap, ci între ele sînt lăsate spaţii de re- 
zervă pentru dilatarea lor liberă atunci cînd sînt încălzite de 


Figura 73 — Curbarea șinelor de tramvai ca rezultat al 
încălzirii lor puternice. 


Soare!. Calculul nostru arată că suma lungimii tuturor şine- 
lor creşte pe seama lungimii totale a acestor spaţii de rezervă; 
în zilele calde de vară, alungirea totală atinge 300 m în com- 


1 La 0°C, pentru şinele cu lungimea de 8 m, acest spaţiu de sigu- 
ranță trebuie să fie de 8 mm. Pentru umplerea completă a unui astfel 
de spațiu este necesară o încălzire a şinelor pînă la 65°C. La constru- 
irea şinelor de tramvai nu se pot lăsa, din motive tehnice, astfel de 
spaţii. De obicei aceasta nu duce la curbarea şinelor, pentru că, ele 
fiind îngropate în pămînt, variațiile de temperatură nu sînt atît de 
mari; pe lîngă aceasta, însăşi metoda folosită pentru legarea între ele 
a şinelor împiedică curbarea lor laterală. Totuşi, dacă temperatura este 
foarte ridicată, atunci şinele de tramvai se curbează după cum arată 
figura 73 desenată după o fotografie. 

Același lucru se întîmplă uneori şi cu șinele de cale ferată. Astfel 
în pante, vagoanele trenului trag după ele în timpul mișcării lor şinele 
(uneori chiar împreună cu traversele), ca rezultat, în aceste sectoare 
spaţiile de rezervă dintre șine dispar adesea şi capetele șinelor se alătură. 

paraţie cu lungimea totală a şinelor în timpul gerului. Astfel, 
partea de fier a căii ferate Moscova-Leningrad este 
într-adevăr mai lungă vara cu 300 m. 


UN FURT NEPEDEPSIT 


În fiecare iarnă, pe linia Leningrad-Moşcova dispar fără 
urmă cîteva sute de metri de cablu telefonic și telegrafic prețios, 
fără ca cineva să se sesizeze, deși vinovatul este bine cunoscut. 

Desigur că-l cunoaşteţi și dumneavoastră: hoțul este gerul. 
Cele spuse despre șine sînt pe deplin valabile şi pentru cabluri, 
cu singura deosebire că firul telefonic realizat din cupru se 
lungeşte prin încălzire de 1,5 ori mai mult decît oţelul. Aici 
însă nu mai există nici un fel de spaţii de rezervă, de aceea 
putem afirma fără nici un fel de rezerve că linia tele- 
ionică Leningrad-Moscova este iarna 
cu vreo 500 de metri mai scurtă decît 
vara. În fiecare iarnă gerul fură, nepedepsit, aproape o 
jumătate de kilometru de cablu, fără a perturba însă în vreun 
fel funcționarea telefonului sau a telegrafului și înapoind cu 
regularitate cele furate o dată cu sosirea zilelor mai călduroase. 

Dar dacă asemenea compresiuni suferă podurile şi nu cablu- 
rile, atunci consecințele se fac uneori puternic simțite. Iată 
ce comunicau în 1927 “ziarele despre un asemenea caz: 

„Gerurile neobișnuite pentru Franța, care au durat cîteva 
zile, au fost cauza unei serioase deteriorări a podului de peste 
Sena, chiar din centrul Parisului. Scheletul metalic al 
podului s-a comprimat din cauza frigului şi din această cauză 
dalele s-au ridicat, iar apoi au căzut. Podul este temporar 
impracticabil“. 


ÎNĂLȚIMEA TURNULUI EIFFEL 


Dacă vom fi întrebaţi acum care este înălțimea turnului 
Eiffel, atunci, înainte de a răspunde: „300 m “, ne vom inte- 
resa desigur: 

— Pe ce timp: rece sau cald? 

Doar înălțimea unei asemenea construcții uriașe din fier 
nu poate fi aceeași la orice temperatură. Știm că o tijă de 
fier cu lungimea de 300 m se lungeşte cu 3 mm atunci cînd 
este încălzită cu un grad. Aproximativ tot cu atîta trebuie să 
crească şi înălțimea turnului Eiffel atunci cînd temperatura 
creşte cu 10 C. Pe timp cald și însorit, la Paris, materialul 
metalic al turnului se poate încălzi pînă la aproximativ +400%C, 
în timp ce în zilele reci şi ploioase temperatura lui scade 
pînă la +100C, iar iarna pînă la O şi chiar —10°C (gerurile 
mari sînt rare la Paris). După cum vedem, oscilaţiile de tempe- 
ratură ating 40 şi chiar mai multe grade. Prin urmare, înălți- 
mea turnului Eiffel poate varia cu 3 x 40 = 120 mm sau 
cu 12 cm (cam cît lungimea acestui rînd de carte). 

Măsurătorile făcute direct au arătat'că turnul Eiffel este 
însă și mai sensibil la variațiile de temperatură decît aerul: 
el se încălzește și se răceşte mai repede și reacționează mai 
devreme la apariția neașteptată a Soarelui într-o zi înno- 
rată. Variațţiile înălțimii turnului Eiffel au fost descoperite 
cu ajutorul unei sîrme dintr-un oțel special cu nichel, care 
are proprietatea de a nu-și schimba aproape de loc lungimea 
la variațiile de temperatură. Acest aliaj se numește invar (de la 
cuvîntul latin care înseamnă „neschimbat. 

Astfel, într-o zi călduroasă, vîrful turnului Eiffel se 
înalță față de zilele reci cu o porțiune de fier lungă cît un rînd 
de carte şi care nu costă nici o centimă în plus. 


DE LA PAHARUL DE CEAI LA HIDROMETRU 


Înainte de a turna ceaiul în pahare, o gospodină cu expe- 
rienţă, avînd grija de a nu le sparge, nu uită niciodată să 
pună în ele lingurițele, mai ales dacă acestea sînt de 
argint. Experiența de toate zilele a dus la folosirea unei me- 
tode foarte juste. Pe ce se bazează ea? 

Să lămurim înainte de toate de ce în general jaharele ples- 
nesc cînd vin în contact cu apa fierbinte. 

Cauza constă în dilatarea neuniformă a sticlei. Apa fier- 
binte turnată în pahar nu-i încălzeşte dintr-o dată pereții: 

întîi se încălzește stratul interior al pereţilor, în timp ce 
stratul exterior nu reușește încă să se încălzească. Stratul 
interior încălzit se dilată imediat, în timp ce stratul exterior 
rămîne deocamdată neschimbat şi, prin urmare, suferă o 


puternică presiune din interior. Are loco ruptură: sticla ples- 
nește. 


Să nu credeţi că vă veţi asigura împotriva 'unor astfel de 
„surprize“ folosind pahare din sticlă groasă. Tocmai astiel 
de pahare prezintă siguranța minimă; ele plesnesc mai des 
decît paharele subțiri. Acest lucru este firesc, pentru că pere- 
tele subțire se încălzeşte mai repede, în el se stabilește mai 
repede o temperatură uniformă și o dilatare egală, în timp ce 
în sticla groasă, care se încălzește mai greu, acest proces de- 
curge mai încet. 

Alegîndu-ne vasele din sticlă subţire, nu trebuie să uităm 
un lucru: trebuie să fie subţire şi fundul, nu numai pereţii 
laterali. Cînd se toarnă apă fierbinte, se încălzește mai ales 
fundul paharului; dacă el este gros, atunci paharul va plesni 
oricît de subţire i-ar fi pereţii laterali. Plesnesc ușor și 
paharele și ceştile de porțelan care au la bază o ieşitură ine- 
lară groasă. 

Cu cît vasul de sticlă este mai subţire, cu atît mai puțină 
grijă trebuie să avem la încălzirea lui. Chimiștii folosesc vase 
din sticlă foarte subțire şi fierb apa în ele fără a-și face griji 
în privința integrităţii lor. 

Desigur că un vas ideal ar fi acela care nu s-ar dilata de loc 
la încălzire. Extrem de puţin se dilată cuarțul: 15 — 20 de ori 
mai puţin decît sticla. Un vas gros din cuarț transparent 
poate fi încălzit oricît de mult: el nu va plesni. Putem arunca 
fără grijă vasul de cuarţ, încălzit pînă la incandescenţă, 
apă recel. Aceasta se datorește în parte și faptului că conducti- 
bilitatea termică a cuarțului este mult mai mare decît cea a 
sticlei. 

Paharele plesnesc nu numai dacă sînt încălzite, ci şi dacă 
sînt răcite brusc. Cauza constă în comprimarea neuniformă: 
stratul exterior răcindu-se se comprimă și apasă puternic asupra 


1 Vasele de cuarț sînt convenabile pentru utilizare în laborator și 
pentru faptul că temperatura de topire a cuarțului este de 17000%C. 

stratului interior care nu a reuşit încă să se răcească 
și să se comprime. De aceea nu trebuie să punem la rece un 
borcan cu dulceaţă fierbinte etc. 

Să ne întoarcem însă la lingurița din pahar. Pe ce se ba- 
zează acțiunea ei protectoare? 

O diferență mare de temperatură între stratul interior şi 
cel exterior al pereţilor se creează numai atunci cînd în pahar 
se toarnă dintr-o dată apă foarte fierbinte; apa 
potrivit de caldă nu produce o diferență de temperatură mare 
și, prin urmare, nici diferența de tensiune între diferitele 
părți ale sticlei. Vasele nu plesnesc din cauza apei calde. Ce se 
întîmplă însă cînd în pahar se află lingurița? Atingînd fun- 
dul, lichidul fierbinte, înainte de a încălzi sticla (care este 
rău conducătoare de căldură), reuşeşte să cedeze o parte din 
căldura lui unui bun conducător de căldură, metalul; tem- 
peratura lichidului scade: din fierbinte el devine cald şi, prin 
urmare, aproape inofensiv. Restul de ceai fierbinte turnat în 
pahare nu mai prezintă prea mult pericol pentru sticlă, întru- 
cît aceasta este acum încălzită într-o oarecare măsură. 

Prin urmare, lingurița metalică (mai ales dacă ea este masivă) 
nivelează neuniformitatea de încălzire a paharului, preîntîm- 
pinînd plesnirea sticlei. 

Dar de ce este mai bine ca lingurița să fie de argint? 
Fiindcă argintul este un bun conducător de căldură; linguriţa 
de argint absoarbe mai repede căldura din apă decît cea de cu- 
pru. Amintiţi-vă cît de tare frige mîna o linguriţă de argint 
așezată în paharul cu ceai fierbinte! După acest indiciu 
puteți chiar determina fără greş materialul linguriţei: cea 
de cupru nu frige degetele. 

Dilatarea neuniformă a pereților de sticlă ameninţă nu 
numai integritatea paharelor de ceai, dar şi a părților celor 
mai importante ale cazanelor cu abur, a aporietrelor acestora, 
cu ajutorul cărora se stabilește nivelul apei în cazan. Stra- 
turile interioare ale acestor tuburi de sticlă, încălzite de 
aburii fierbinți și de apă, se dilată mai mult decît cei ex- 
teriori. La tensiunea determinată de această cauză se mai 
adaugă presiunea puternică a aburului și a apei în tub, 
lucru care poate duce cu ușurință la spargerea acestuia. 
Pentru a preîntimpina aceasta, tuburile apometrelor se con- 

fecționează uneori din două straturi de sticlă de calități 
diferite: stratul interior are un coeficient de dilatare mai 
mic decît stratul exterior. 


LEGENDA DESPRE CIZMA CARE NU POATE 
FI ÎNCĂLȚATĂ DUPĂ BAIE 


„De ce iarna ziua este scurtă şi noaptea lungă, iar vara 
este invers? [arna ziua este scurtă pentru că, asemenea 
tuturor obiectelor vizibile şi invizibile, ea se comprimă din 
cauza frigului, iar noaptea se dilată, încălzindu-se de la lumi- 
nările şi felinarele aprinse.“ 

Acest raționament curios al unuia dintre eroii dintr-o 
povestire a lui Cehov ne amuză prin naivitatea lui. Dar oame- 
nii care-şi bat joc de asemenea raționamente „savante“ cre- 
ează ei înşişi uneori teorii care uneori nu sînt cu mult mai 
reușite. Cine nu a auzit sau chiar citit despre cizma care, se 
spune, nu poate fi trasă pe piciorul înfierbîntat pentru că 
„prin încălzire a crescut volumul piciorului“? Acest exemplu 
a devenit aproape clasic, cu toate că i se dă o explicație cu 
totul eronată. 

Inainte de toate, în baie temperatura omului nu se 
schimbă aproape de loc. Creşterea temperaturii corpului în baie 
nu depăşeşte 1°C și numai la baia cu abur atinge 20°C. Orga- 
nismul uman luptă cu succes împotriva influențelor calo- 
rice ale mediului înconjurător şi-și menţine temperatura pro- 
prie la un anumit nivel. 

Dar la o încălzire cu 1—20C, creșterea volumului corpului 
nostru este atît de mică, încît ea nu poate fi observată la încăl- 
tarea cizmei. Coeficientul de dilatare a părților tari și moi 
ale corpului omenesc nu depășește cîteva zecimi de miimi. Prin 
urmare, lățimea tălpii şi lățimea gleznei nu au putut crește 
decît cu o sutime de centimetru. Oare cizmele se confecțio- 
nează cu o exactitate de pînă la 0,01 cm (grosimea unui 
fir de păr)? 

Faptul este totuşi incontestabil: după baie îţi tragi greu 
cizmele. Cauza însă nu constă într-o dilatare termică, ci în 

ailuxul de sînge, în umflarea învelișului exterior, în faptul 
că suprafaţa pielii este umedă şi în alte fenomene asemănă- 
toare, care nu au nimic comun cu dilatarea termică. 

Figura 74 — Adevărul asupra unei „minuni“ a preoţilor egipteni: ușile 
templului sînt deschise datorită acţiunii focului sacru. 


CUM SE ARANJAU MINUNILE 


Învățatul grec din antichitate Heron din Alexandria, 
inventatorul Îîntînii care-i poartă numele, ne-a lăsat descri- 
erea a două metode ingenioase cu ajutorul cărora preoții egip- 
teni amăgeau poporul, insuflîndu-i credința în minuni. 

In figura 74 vedeţi un altar metalic gol în interior, iar 
sub el, la subsol, un mecanism mascat care pune în mişcare 
ușile templului. Altarul se află în exterior. Cînd se făcea foc, 
atunci aerul din interiorul lui, fiind încălzit, apăsa mai puter- 
nic asupra apei din vasul ascuns sub podea; din vas, apa era 
împinsă în tub şi curgea în căldarea care, coborînd, punea în 
funcțiune mecanismul ce deschidea ușa (fig. 75). Asistența 

uimită, care nu bănuia că sub podea ar exista o instalaţie de 
acest fel, vedea o „minune“: îndată ce focul se aprindea pe 
altar, porțile templului, „înduplecate de rugăciunea preo- 
ților“, se deschideau singure .... 


Figura 75 — Schema dispozi- Figura 76 — O altă „minune“ din 
tivului cu care erau prevăzute antichitate: uleiul curge singur 
porţile templului ce se deschi- în focul sacru. 


deau de la sine cînd pe altar 
era arpins focul (compară cu 
fig. 74). 


O altă „minune “ pusă la cale de preoți este reprezentată 
în figura 76. Cînd pe altar ardea focul, atunci aerul, dilatîn- 
du-se, apăsa asupra uleiului din rezervorul de sub el, acesta 
se ridica pe ţevile mascate în interiorul figurinelor de preoți și 
atunci uleiul începea să curgă singur în foc... Dar dacă preotul, 
în a cărui grijă era acest altar, scotea pe neobservate dopul din 
capacul rezervorului, atunci uleiul înceta să mai curgă (pen- 
tru că surplusul de aer ieşea liber prin orificii); preoții re- 
curgeau la acest subteriugiu atunci cînd prinosul credincio- 
şilor era prea sărăcăcios. 


UN CEAS CARE NU TREBUIE ÎNTORS 


Am descris mai înainte un ceas care nu trebuie întors 
(mai exact, care nu necesită să fie întors în mod special) 
și al cărui dispozitiv se bazează pe variațiile presiunii atmo- 

sferice. Descriem acum un ceas asemănător, bazat pe dila- 
tația termică. 

Mecanismul lui este reprezentat în figura 77. Partea prin- 
cipală, tijele Z, și Za, sînt confecţionate dintr-un aliaj metalic 
special, cu un coeficient de dilatare mare. Tija Z, se sprijină 
pe dinții roții X, astfel încît, la o alungire a acestei tije de 
pe urma creșterii temperaturii, roata dințată se rotește puţin. 
Tija Z, prinde dinţii roții Y și, atunci cînd se scurtează din 
cauza frigului, o roteşte în același sens. Ambele roți sînt 
așezate pe același arbore W, la a cărui rotire se mişcă și roata 
mare cu cupe. Cupele prind mercurul aflat în jgheabul de jos 
şi-l transportă în cel de sus; de aici mercurul curge spre roata 
din stînga, care este prevăzută și ea cu cupe; umplîndu-le 
pe acestea din urmă, mercurul pune în mișcare roata; totodată 
se pune în mișcare şi lanțul KK, care este trecut prin roțile 
K, (de pe arborele W, comun cu roata mare) și Ka; aceasta 
din urmă întoarce arcul ceasului. 

Ce se întîmplă cu mercurul care s-a scurs din cupele roții 
din stînga? El se scurge pe jgheabul înclinat R, şi vine din 
nou sub roata din dreapta pentru a-şi reîncepe circuitul. 

După cum vedem, mecanismul trebuie să funcționeze fără 
oprire atît timp cît se vor 
lungi sau se vor scurta 
tijele Z, și Z,. Prin ur- 
mare, pentru ca ceasul 
să fie întors este necesar 
doar ca temperatura ae- 
rului să varieze, crescînd 
şi descrescînd. Dar acea- 
sta se întîmplă de la sine, 
fără a necesita vreun efort 
din partea noastră; orice 
variație de temperatură 
a aerului înconjurător 
provoacă o alungire sau 
o scurtare a tijei, întor- 
cînd astfel încet, dar Figura 77 — Ceasul care se întoarce singur. 
continuu, arcul ceasului. 

Poate fi numit un astfel de ceas perpetuum mobile? Desigur 
că nu. Ceasul va funcționa un timp nedeterminat de lung, 
pînă cînd se va uza mecanismul, dar sursa lui de energie este 

căldura aerului înconjurător; lucrul de dilataţie termică este 
acumulat de acest ceas în porții mici, pentru a fi consumat 
continuu pentru mișcarea acelor de ceasornic. Acesta este un 
motor „fără cheltuieli“, pen- 
tru că nu necesită nici o în- 
grijire și nici cheltuieli pen- 
tru întreținerea mişcării 


N 


Figura 78 — Schema construcției unui Figura 79 — Ceas care se întoarce sin- 
alt model de ceas cu autoîntoarcere. gur; în soclul lui este închis un tub 
cu glicerină. 


æ 


sale. El nu creează însă energie din nimic: sursa primară a 
energiei sale este căldura Soarelui care încălzeşte Pămîntul. 

Un alt model de ceas care nu trebuie întors este reprezen- 
tat în figurile 78 și 79. Aici partea principală o constituie 
glicerina, care se dilată o dată cu creşterea temperaturii 
aerului și ridică o mică greutate, căderea acestei greutăți 
pune în mișcare mecanismul ceasului. Deoarece glicerina 
se solidilică la 30°C şi fierbe la 290°C, acest mecanism este 
utilizabil în piețele publice și în alte locuri descoperite. 
O variaţie de 20 Ceste deja suficientă pentru a asigura funcţio- 
narea unui astfel de ceas. Un exemplar de acest gen a fost expe- 
rimentat timp de un an, dînd rezultate pe deplin satisfăcătoare, 
deși mecanismul lui nu a fost atins în acest timp de nici o mînă. 

Este oare avantajoasă construirea după acest principiu a 
unor motoare mai mari? La prima privire s-ar părea că un 
astfel de motor „fără cheltuieli“ ar trebui să fie foarte econo- 
mic. Calculul indică însă un rezultat cu totul diferit. Pentru 
a întoarce un ceas să meargă 24 de ore este necesară doar o 

energie de 1/7 kgf.m. Revine deci o a 600 000-a parte de kilo- 
gram forță metru pe secundă; deoarece un cal-putere 
este egal cu 75 kgf.m/s, înseamnă că puterea unui mecanism 
de ceas reprezintă doar o a 45 000 000-a parte dintr-un cal- 
putere. Prin urmare, dacă presupunem că tijele dilatabile ale 
primului ceas sau al dispozitivului ceasului al doilea costă 
cel puțin o copeică, atunci investiţiile de capital pentru un 
cal putere al unui asemenea motor ar fi de 


o copeică x 45 000 000 = 450 000 de ruble. 


Aproape o jumătate de milion de ruble pentru un cal- 
putere! Cam prea mult pentru un motor „fără cheltuieli“... 


O ŢIGARĂ INSTRUCTIVĂ 


Pe cutia de chibrituri este aşezată o ţigară (fig. 80). Fumul 
iese la ambele capete. Dar fumul care iese prin carton c o- 
boară, în timp ce la capătul celălalt el se înalță. 
De ce? S-ar părea că la ambele capete iese acelaşi fum. 


Figura 80 — De ce fumul ţigării se ridică la un 
capăt în sus, iar la celălalt coboară? 


Da, fumul este același, dar la capătul aprins al țigării 
există un curent ascendent de aer încălzit care antrenează 
particulele de fum. Aerul însă care trece împreună cu fumul 
prin cartonul ţigării, se răcește şi nu se mai înalță, iar par- 
ticulele de fum, fiind mai grele decît aerul, coboară. 

GHEAȚA CARE NU SE TOPEŞTE ÎN APĂ CLOCOTITĂ 


Luaţi o eprubetă, umpleţi-o cu apă, cufundați în ea a 
bucăţică de gheaţă și, pentru ca aceasta să nu se ridice la 
suprafață (gheața e mai ușoară decît apa), apăsaţi-o cu o alice 
de plumb, o mică greutate de cupru etc.; aveţi totuși grijă 
ca apa să aibă accesul liber 
la gheață. Apropiaţi acum 
eprubeta de flacăra unei 
lămpi cu spirt, astfel încît 
flacăra să încălzească doar 
partea de sus a eprubetei 
(fig. 81). In curînd apa în- 
cepe să fiarbă, degajînd nori 
de vapori. Dar se întîmplă 
un lucru curios: gheața de 
la fundul eprubetei nu se 
topește! Parcă am avea în 
fața noastră o mică minune: 


“| gheaţă care nu se topeşte în 


Figura 81 — În partea de sus apa fier- apa clocotită... aa e 
be, dar gheața de la fund nu se topește. Secretul constă în aceea 


că la fundul eprubetei apa 
nu fierbe, ci rămîne rece; ea fierbe numai în partea superi- 
oară. Nu avem „gheaţă în apă clocotită“, ci „gheaţă sub apă 
clocotită“. Dilatîndu-se din cauza căldurii, apa devine mai 
ușoară și nu coboară la fund, ci rămîne în partea de sus a 
eprubetei. Curenţii de apă caldă și amestecarea straturilor 
se vor produce numai în partea de sus a eprubetei, fără a 
cuprinde şi păturile dense din partea de jos. Încălzirea poate 
fi transmisă în jos numai prin conductibilitatea termică, 
care la apă este foarte mică. 


PE GHEAȚĂ SAU SUB GHEAŢĂ? 


Dorind să încălzim apa, aşezăm vasul cu apă pe flacără 
şi nu alături de ea. Astfel procedăm pe deplin corect, pentru 
că aerul încălzit de flacără devine mai uşor, este împins 
din toate părțile în sus și se înalță în jurul vasului nostru. 

Prin urmare, așezînd corpul care urmează a fi încălzit 
deasupra flăcării, folosim în modul cel mai util căldura 
dată de sursă. 

Dar cum trebuie să procedăm dacă vrem, dimpotrivă, să 
răcim un corp oarecare cu ajutorul gheții? In virtutea 
obișnuinței, mulți așază obiectul deasupra gheții, de 
exemplu vasul cu lapte direct pe gheață. Procedeul acesta 
nu este corect: aerul de deasupra gheții, răcindu-se coboară, 
fiind înlocuit cu aerul înconjurător, care este cald. De aici 
rezultă o concluzie practică: dacă vreţi să răciţi o băutură 
sau omiîncarenuoașezațipe gheaţă, ci sub gheaţă. 

Să dăm o explicaţie mai amănunțită. Dacă așezăm vasul 
cu apă pe gheaţă, atunci se va răci numai pătura inferioară 
de lichid, restul fiind înconjurat de aèr nerăcit. Dimpotrivă 
dacă așezăm o bucată de gheață pe capacul vasului, atunci 
răcirea conținutului va decurge mai repede. Straturile supe- 
rioare de lichid răcite vor coborî, fiind înlocuite de lichidul 
cald care se ridică în sus, pînă cînd se va răci întregul conţinut 
al vasuluit. Pe de altă parte, aerul răcit din jurul gheții va 
coborî și el și va înconjura vasul. 


DE CE „TRAGE“ DE LA O FEREASTRĂ ÎNCHISĂ 


Adesea constatăm că de la o fereastră bine închisă și care 
nu are nici cea mai mică crăpătură „trage“. Acest lucru pare 
straniu. Cu toate acestea, nu este nimic de mirare. 

Aerul camerei nu se află niciodată în repaus, în el există 
curenţi invizibili, generați de încălzirea și de răcirea aerului. 
În urma încălzirii, aerul se rarefiază, devenind, prin urmare, 
mai ușor, din cauza răcirii, dimpotrivă, el devine mai dens 
şi, ca atare, mai greu. Aerul ușor, încălzit de caloriier sau 
de sobă, este împins de aerul rece în sus, spre tavan, iar 
aerul rece de lîngă ferestre sau pereţii reci, fiind mai greu, 
se scurge în jos, spre podea. 


1 Apa distilată nu se răceşte pînă la 0°C, ci numai pînă la o tempe- 
ratură de 4°C, la care ea are densitatea maximă. Dar, în practică, nici nu 
este nevoie ca băutura să fie răcită pînă la zero grade. 

Aceşti curenți din cameră pot îi descoperiți uşor cu aju- 
torul unui balon umplut cu aer dacă atîrnăm de acesta o 
greutate mică pentru ca să nu urce spre tavan, ci să plutească 
liber. Lansat în apropierea sobei încălzite, un astfel de balon 
călătorește prin cameră antrenat de curenții de aer invizibili: 
de la sobă spre tavan în direcția ferestrei, de unde coboară 
spre podea, înapoindu-se spre sobă, reluîndu-şi apoi drumul 
parcurs. 

lată de ce avem iarna senzația că „trage“ de la fereastră, 
mai ales la picioare, deși ea este atît de bine închisă încît 
aerul rece de afară nu poate pătrunde prin crăpături. 


O MORIŞCĂ CU MISTERE 


Tăiaţi un dreptunghi dintr-o foiţă subțire de ţigară, în- 
doiți-l de-a lungul medianelor și îndreptați-l din nou; veţi 
ști acum unde este centrul de greutate al figurii astfel obținute. 
Aşezați acum foiţa pe vîrful unui ac înfipt într-un suport, 
astfel încît vîrful să vină exact în centrul de greutate. 

Hîrtia este în echilibru. Dar la un suflu cît de mic, ea 
începe să se rotească pe vîrful acului. 

Deocamdată nu găsim nimic misterios în acest dispozitiv 
simplu. Dar apropiaţi de el mîna așa cum se arată în figura 82; 

apropiaţi-o încet, astfel încît hîr- 

d, tia să nu fie împinsă de curentul 

de aer. Veţi vedea un lucru sur- 

prinzător: îoița începe să se ro- 

tească, întîi încet, apoi tot mai 

repede. Depărtaţi mîna și miş- 

carea va înceta. Apropiaţi-o și 
mișcarea va începe. 

Figura 82 — De ce se învirteşte Prin deceniul al optulea al St 

foița? colului trecut, această rotire mis- 

terioasă îi făcea pe mulți să creadă 

că corpul nostru posedă proprietăți supranaturale. Amatorii 

de lucruri mistice găsea:: în această experiență confirmarea 

învăţăturii lor nebuloase despre un fluid misterios pe care-i 

emană corpul omenesc. Și, totuși, cauza acestui fenomen 
este cît se poate de firească și de simplă: aerul încălzit de 
mina noastră se ridică în sus și, presînd hiîrtia, o forțează 
să se rotească, asemenea binecunoscutului „șarpe“ în spirală 
care se rotește deasupra lămpii, pentru că, îndoind hiîrtia, 
suprafețele ei au căpătat o oarecare înclinare. 

Un observator atent poate remarca că morișca descrisă 
mai sus se rotește într-o anumită direcție: de la încheietură, 
de-a lungul palmei, spre degete. Aceasta se explică prin dife- 
rența de temperatură a diferitelor părți ale mîinii: degetele 
sînt mult mai reci decît palma; de aceea în apropierea palmei 
se formează un curent de aer ascendent mai puternic, care 
loveşte deci mai puternic foița decît curentul produs de căldura 
degetelor 1. 


ŞUBA ÎNCĂLZEŞTE? 


Ce-aţi spune dacă cineva ar încerca să vă convingă că 
şubanuvă încălzește de loc? Aţi crede, desigur, 
că este o glumă. Dar dacă această afirmaţie v-ar fi demon- 
strată cu o serie de experienţe? Faceţi, de exemplu, experiența 
următoare. 

Notaţi-vă cîte grade indică termometrul şi înveliți-l într-o 
şubă. După cîteva minute scoateţi-l. Vă veţi convinge că el 
nu indică nici un sfert de grad mai mult decît înainte. lată 
o demonstrație a afirmației că şuba nu încălzește. Aţi putea 
ajunge chiar la o concluzie că şuba răcește. Luaţi două 
baloane cu gheaţă; înveliţi unul din ele în şubă, iar celălalt 
lăsaţi-l descoperit în cameră. Cînd gheaţa din cel de-al doilea 
balon se topeşte, desiaceţi şuba; veţi vedea că în acest balon 
gheața abia a început să se topească. Prin urmare, şuba nu 


1 Se poate de asemenea menționa că dacă avem frisoane sau, în 
general, o temperatură ridicată, atunci morişca se roteşte mult mai repede. 
Intr-un timp acestui mic dispozitiv, care-i deruta pe mulţi, i-a fost chiar 
consacrat un mic studiu fizico-fiziologic, prezentat la o sesiune a Societă- 
ţii medicale din Moscova în 1876. 

numai că nu a încălzit gheața, dar parca a şi răcit-o, înce- 
tinindu-i topirea. 

Ce se poate obiecta aici? Cum pot fi infirmate aceste 
dovezi? 

In nici un fel. Este o realitate faptul că şubele nu încăl- 
zesc, desigur dacă prin cuvîntul „a încălzi“ înțelegem o tran s- 
mitere a căldurii. Lampa încălzește, soba în- 
călzește, încălzește şi corpul omenesc, pentru că toate aceste 
obiecte sînt surse de căldură. Dar, în acest înţeles al cuvîntu- 
lui, şuba nu încălzeşte de loc. Ea nu-şi cedează 
căldura proprie, ci împiedică doar în- 
depărtarea căldurii corpului nostru. lată 
de ce un animal cu sînge cald, al cărui corp este el însuşi 
o sursă de căldură, simte mai multă căldură dacă e învelit 
cu şuba decît dacă nu o are. Dar.termometrul nu generează 
căldură proprie şi temperatura lui nu se schimbă în urma 
învelirii cu şuba. Gheaţa învelită în șubă își păstrează mai mult 
timp temperatura ei scăzută pentru că șuba, care este foarte 
rău conducătoare de căldură, împiedică pătrunderea căldurii 
dinafară, de la aerul camerei. 

Tot ca o şubă, în același înțeles al cuvîntului, zăpada 
încălzește pămîntul; asemenea tuturor corpurilor sub formă 
de pulbere, ea este rău conducătoare de căldură şi împiedică 
degajarea căldurii din solul pe care-l acoperă. În solul aco- 
perit cu zăpadă, termometrul indică uneori cu vreo zece grade 
mai mult decît în solul neacoperit. 

Astiel, la întrebarea dacă vă încălzește sau nu șuba, 
trebuie să răspundeți doar că şuba ne ajută să ne încălzim pe 
noi înşine. Ar fi fost mai corect să spunem că noi încălzim 
şuba și nu ea pe noi. 


CE ANOTIMP AVEM SUB PICIOARE? 


Cînd la suprafața Pămîntului este vară, ce anotimp avem, 
de exemplu, la o adincime de trei metri? 

Credeţi că și acolo este vară? Vă înșelați! La suprafaţa 
Pămîntului și în adîncurile lui nu sînt aceleași anotimpuri, 


134 


după cum s-ar crede. Solul este foarte rău conducător de căl- 
dură. La Leningrad, conductele de apă așezate la adîncimea 
de 2 m nu îngheaţă nici în lunile de iarnă cele mai reci. 
Oscilaţiile de temperatură care au loc pe suprafața Pămîntului 
se propagă în adîncime foarte încet şi ajung la diferitele lui 
straturi cu o întîrziere foarte mare. Măsurătorile directe efec- 
tuate, de exemplu, la Sluțk (regiunea Leningrad) au arătat 
că momentul cel mai cald al anului ajunge la adîncimea de 
3 m cu o întirziere de 76 de zile, iar cel mai rece cu o întîr- 
ziere de 108 zile. Aceasta înseamnă că dacă pe Pămînt ziua 
cea mai călduroasă a anului a fost, să zicem, la 25 iulie, atunci 
la adîncime de 3 metri ea va îi marcată numai la 9 octombrie! 
Dacă ziua cea mai rece a fost la 15 ianuarie, atunci, la 
adîncimea indicată, ea va ajunge abia în mai! Pentru 
păturile mai adînci ale scoarței aceste întîrzieri vor fi și 
mai mari. 

O dată cu adîncimea, oscilațiile de temperatură nu numai 
că întîrzie, dar și slăbesc, atenuîndu-se complet la o anumită 
adîncime: tot anul, de-a lungul veacurilor, acolo este o tem- 
peratură constantă, egală cu temperatura medie anuală a 
locului respectiv. În pivnițele Observatorului din Paris, aflate 
la o adîncime de 28 m, este păstrat de un veac și jumătate un 
termometru, aşezat aici încă de Lavoisier, și în acest răstimp 
el nici nu s-a clintit din loc, indicînd aceeași temperatură 
(—-11,70C). 

Astiel, în solul pe care pășim nu este niciodată acelaşi 
anotimp ca şi pe suprafaţa lui. Cînd pe suprafața Pămîntului 
este iarnă, la o adîncime de trei metri este încă toamnă, ce 
e drept nu acea toamnă pe care am avut-o la suprafață, ci 
cu o temperatură ceva mai ridicată; cînd pe pămînt 
e vară, în adîncurile lui ajung ecourile slabe ale gerului 
de iarnă. 

Este important să avem în vedere acest fapt ori de cîte 
ori este vorba despre condițiile de viață ale animalelor sub- 
pămîntene (de exemplu larva cărâbușului) și a părților sub- 
terane ale plantelor. Nu trebuie să ne mire, de exemplu, 
faptul că în rădăcinile copacilor înmulțirea celulelor are loc 
tocmai în jumătatea rece a anului şi activitatea cambiului 
încetează în aproape întreg sezonul cald, adică exact invers 
față de tulpina ce se înalță deasupra solului. 

O OALĂ DIN HIRTIE 


Priviţi figura 83: un ou fierbe în apa dintr-un pahar de 
hîrtie. „Dar hîrtia se va aprinde imediat și apa va stinge 
lampa“, veți exclama dumneavoastră. Încercaţi să faceţi această 
experiență, folosind o hîrtie 
groasă de pergament fixată 
bine de o sîrmă. Vă veţi con- 
vinge că hiîrtia nu va avea de 
suferit din cauza focului. 
Cauza acestui fenomen este 
faptul că, într-un vas des- 
chis, apa nu poate fi încăl- 
zită decît pînă la tempera- 
tura de fierbere, adică 100°C; 
de aceea apa încălzită avînd 
totodată și o mare capaci- 
tate de absorbție a căldurii, 
absorbind surplusul de căl- 
pe ae dură a hiîrtiei, nu-i permite 
Figura 83 — Oul fierbe în oală de hîrtie. să depăşească cu mult 1000C, 

adică să fie în pericol să se 
aprindă. (Mai practică este folosirea unei cutii de hîrtie de di- 
mensiuni nu prea mari, cu forma reprezentată în figura 84.) 
Hiîrtia nu se aprinde chiar dacă vine în contact cu flacăra. 


Din aceeaşi categorie 1 
a | 
We 


fără voia lor unii oameni 
distraţi, punînd să se în- 
călzească un samovar fără a 
apă: samovarul se to- ji i i, 
pește. Cauza este ușor de Hi 
înțeles: aliajul de lipit se 
topește relativ uşor şi 
numai contactul direct Figura 84—Cutia de hîrtie pentru fierberea apei. 
cu apa îl fereşte de creș- 

terea periculoasă a temperaturii. De asemenea nu trebuie 
încălzite fără apă cratițele lipite. La vechile mitraliere 
Maxim, încălzirea apei ferea arma de topire. 


de fenomene face parte şi 
experiența pe care o fac 
H 

Puteți de asemenea să topiţi o plombă de plumb într-o 
cutioară confecționată dintr-o carte de joc. Trebuie doar să 
supuneţi la acțiunea flăcării tocmai acea parte a hîrtiei care 
vine în contact direct cu plumbul: metalul, ca un bunzcondu- 


Figura 85 — Hiîrtia neinfla- Figura 86 — Aţa  neinila- 
mabilă. mabilă. 


cător de căldură, preia repede căldura de la hîrtie, nepermi- 
țîndu-i să se încălzească cu mult peste temperatura de topire, 
adică 335°C (pentru plumb); această temperatură nu este 
suficientă pentru aprinderea hîrtiei. 

Este asigurată de asemenea reuşita următoarei experienţe 
(fig. 85): înfășurați strîns pe un cui gros sau pe o vergea 
de fier (sau mai bine de cupru) o fîşie îngustă de hîrtie, în 
spirală. Apoi introduceți vergeaua cu hîrtie în flacără. Focul 
va trece pe lîngă hîrtie, o va afuma, dar nu o va arde, pînă 
cînd vergeaua nu va ajunge la incadescență. Secretul expe- 
rienţei constă în buna conductibilitate a metalului; dacă am 
fi folosit o vergea de sticlă, atunci experiența nu ar fi reușit. 
In figura 86 este reprezentată o experiență asemănătoare cu 
un fir de aţă „neinilamabil“, strîns înfăşurat pe o cheie. 


DE CE ESTE LUNECOASĂ GHEAȚA? 


Este mai uşor să luneci pe o podea bine lustruită decît pe 
una obişnuită. S-ar părea că același lucru ar trebui să se 
întîmple pe gheață, adică gheața netedă ar trebui să 
fie mai alunecoasă decît cea cu asperități, cu neregularități. 

Dar dacă ați avut ocazia să trageţi o săniuță încărcată 
pe o suprafață de gheaţă cu asperități, v-aţi convins cu uşu- 
rință că, contrar așteptărilor dv.,pe o astfel de suprafaţă 

sania lunecă mult mai uşor decît pe o suprafață netedă. Gheaţa 
cu asperități este mai lunecoasă decît cea netedă ca oglinda! 

Aceasta se explică prin faptul că capacitatea de lunecare 
a gheții nu depinde în special de netezimea ei, ci de o cauză 
cu totul diferită: de faptul că temperatura de topire a gheții 
scade atunci cînd crește presiunea. 

Să vedem ce se întîmplă cînd ne dăm cu săniuța sau pa- 
tinăm. Stînd pe patine, ne sprijinim pe o suprafaţă foarte 
mică, doar de cîțiva milimetri pătrați. Asupra acestei supra- 
fețe mici apasă în întregime greutatea corpului nostru. Dacă 
vă amintiţi cele spuse în capitolul 2 despre presiune, atunci 
veți înțelege că patinatorul presează gheața cu o forță destul 
de mare. Supusă la presiune mare, gheața se topește la o 
temperatură mai scăzută, dacă de exemplu, gheața are o 
temperatură de —5%C, iar presiunea exercitată de patine a 
făcut ca punctul de topire a gheții presate de patine să coboare 
cu mai mult de 5°C, atunci aceste părți ale gheții se vor topi. 
Și, ce se întîmplă atunci? Între muchea patinei și gheață se 
află un strat subţire de apă; deci nu este de mirare că patina- 
torul lunecă. Din toate corpurile existente, această proprie- 
tate o are numai gheața; un fizician sovietic a denumit-o 
„singurul corp lunecos din natură“. Celelalte corpuri sînt 
netede, dar nu lunecoase. 

Ne putem întoarce acum la întrebarea: care gheață este 
mai lunecoasă: cea netedă sau cea cu asperități? Știm că 
una şi aceeași greutate apasă cu atît mai mult, cu cît este 
mai mică suprafața pe care se sprijină. În ce caz omul exer- 
cită o presiune mai mare pe suprafața sa de sprijin: cînd 
stă pe gheața netedă sau cînd stă pe cea cu asperități? Este 
clar că în cazul al doilea: aici el se sprijină doar pe puţine 
ieşituri și neregularități ale suprafeţei cu asperități. Cu cît 
este mai mare apăsarea pe gheaţă, cu atît este mai abundentă 
topirea şi, prin urmare, cu atît mai lunecoasă este gheața 
(dacă tălpile saniei sînt suficient de late; pentru muchia 
ascuțită a patinelor care taie neregularitățile, acest lucru nu 
este valabil; aici energia de mișcare este consumată pentru 
tăierea asperităților). 

Prin coborîrea punctului de topire a gheşii o dată cu creş- 
terea presiunii se explică multe alte fenomene din viața 
cotidiană. Datorită acestei particularități a gheții se pot 
lipi, printr-o presare puternică, mai multe bucăți de gheaţă 

într-un singur bloc. Copiiul care presează în mînă un bulgăre 
de zăpadă foloseşte în mod inconștient tocmai această parti- 
cularitate a grăunților de gheaţă (fulgii de zăpadă): contopirea 
sub acţiunea unei presiuni puternice, care micșorează tem- 
peratura lor de topire. Rostogolind bulgărele de zăpadă pentru 
realizarea „omului de zăpadă“, recurgem la aceeași particulari- 
tate a gheții: în locurile de contact, în partea de jos a bulgă- 
relui, fulgii de zăpadă se contopesc sub greutatea masei care 
îi presează. lInţelegeţi desigur acum de ce atunci cînd gerul 
este mare zăpada devine afînată, iar un „om de zăpadă“ se 
construiește greu. Sub presiunea picioarelor trecătorilor, zăpada 
de pe trotuare se transformă treptat în gheaţă: fulgii de zăpadă 
se contopesc într-un strat compact. 

Se poate calcula teoretic că pentru coborîrea punctului de 
topire a gheții cu 1°C este necesară o presiune destul de mare, 
de 130 kgf pe cm2. Avem în vedere totodată faptul că la topire 
atît gheața, cît și apa se află la aceeași presiune. In exemplele 
descrise mai sus însă la presiune puternică este supusă numai 
gheața, iar apa ce se formează prin topire se află sub pre- 
siunea atmosferică; în aceste condiţii, influența presiunii 
asupra temperaturii de topire a gheții este mult mai mare. 


PROBLEMĂ DESPRE ȚURȚURII DE GHEAȚĂ 


V-aţi gîndit vreodată cum se formează țurțurii de gheaţă 
pe care-i vedem atîrnînd adesea pe streșini? 

Pe ce timp se formează țurțurii: cînd se topește zăpada 
sau pe ger? Dacă aceasta s-a întîmplat în zilele călduroase, 
atunci cum de a putut îngheţa apa la o temperatură mai 
ridicată decît zero grade? Dacă s-a întîmplat în zilele geroase, 
atunci de unde putea să apară apă pe acoperiş? 

Vedeţi că problema nu este chiar atît de simplă cum pare 
la început. Pentru a se putea forma țurțuri de gheaţă trebuie 
să avemsimultan două temperaturi: pentru topire 
mai mare decît zero, iar pentru îngheț mai joasă decît zero. 

Intr-adevăr așa se şi întîmplă: zăpada de pe panta acoperi- 
şului se topește, deoarece razele solare o încălzesc pînă la o 

temperatură mai ridicată decît zero grade, iar picăturile de 
apă de la marginea acoperişului îngheaţă, pentru că aici 
temperatura este sub zero (desigur că nu vorbim despre acel 
caz de formare a ţurțurilor care se datorește căldurii încăperii 
încălzite de sub acoperiș). 

] 


Wy 


Figura 87 — Razele solare încălzesc acoperişul înclinat mai 
mult decît suprafața orizontală a pămîntului (cifrele indică 
mărimea unghiurilor). 


Imaginați-vă următorul tablou. O zi luminoasă; un ger 
de numai 2—3 grade. Soarele scaldă totul în razele sale; 
totuşi aceste raze oblice nu încălzesc pămîntul într-atît încît 
zăpada să se poată topi. Dar pe panta acoperişului îndreptat 
spre soare, razele nu cad oblic, ca pe pămînt, ci 
aproape vertical, sub un unghi mai apro- 
piat de cel drept. Se știe că razele luminează şi 
încălzesc cu atît mai mult cu cît este mai mare unghiul pe 
care-l formează cu suprafața pe care cad. (Acțiunea razelor 
este proporțională cu sinusu l acestui unghi; pentru cazul 
reprezentat în figura 87, zăpada primeşte de 2,5 ori mai multă 
căldură decît aceeași suprafață de zăpadă plasată pe o întin- 
dere orizontală, pentru că sinusul de 60° este mai mare decît 
sinusul de 20° de 2,5 ori.) Iată de ce panta acoperişului se 
încălzeşte mai puternic şi zăpada de pe ea se poate topi. Apa 
topită se scurge de pe acoperiş şi picură de pe marginea lui. 
Dar sub acoperiş temperatura este sub zero grade și pică- 

tura, răcită şi prin evaporare, îngheață. Pe picătura înghețată 
se scurge următoarea picătură, care îngheaţă și ea, apoi pică- 
tura a treia ș.a.m.d.; se formează treptat o mică ieșitură de 
gheață. Altă dată, cînd timpul este asemănător, aceste forma- 
ţii se lungesc şi în rezultat se formează ţurțuri, care cresc 
asemenea cunoscutelor stalactite din peşteri. Astfel apar tur- 
turii de pe marginea acoperișurilor magaziilor şi, în general, 
ale încăperilor neîncălzite. 

Aceeași cauză provoacă şi fenomene mai grandioase pe 
care avem ocazia să le vedem: doar deosebirea dintre zonele 
climatice şi dintre anotimpuri se datorește în mare parte! 
variației unghiului de incidență al razelor solare. larna, 
Soarele este aproape tot atît de îndepărtat de noi ca şi vara; 
el este egal îndepărtat de poli și de ecuator (diferențele de 
distanță sînt atît de mici, încît nu au importanţă). Dar în 
apropierea ecuatorului înclinarea razelor solare față de supra- 
fața Pămîntului este mai mare decît la poli; vara acest unghi 
este mai mare decît iarna. Aceasta creează diferențe mari de 
temperatură în timpul zilei și, prin urmare, în viața întregii 
naturi. 


1 Nu în întregime; o altă cauză importantă este durata inegală a 
zilei adică a acelui interval de timp în decursul căruia Soarele încălzește 
Pămîntul. De altfel ambele cauze se explică prin același fapt astronomic: 
înclinarea axei globului pămîntesc față de planul de rotaţie a Pămîntului 
în jurul Soarelui. 


Capitolul 7? 


RAZELE DE LUMINĂ 


UMBRELE PRINSE 


„O, umbre, umbre negre, 

Pe cine nu-l fugăriţi ? 

Pe cine nu-l ajungeţi? 

Pe voi doar, umbre negre, 

Nu vă pot prinde-îmbrățişa !“ 
Nekrasov 


Străbunii noștri știau, dacă nu să-și prindă umbrele, cel 
puțin să tragă foloase de pe urma lor: cu ajutorul umbrelor 
ei desenau „siluete“, imagini ale umbrei figurii umane. 

In zilele noastre, datorită fotografiei, fiecare are posibili- 
tatea de a-și obține portretul sau să imprime trăsăturile oameni- 
lor ce-i sînt dragi. Dar în secolul al XVIII-lea oamenii nu 
erau atît de fericiţi: portretele comandate pictorilor costau 
bani mulți şi erau accesibile numai unui număr mic de oameni. 
lată de ce erau atît de răspîndite siluetele: pînă la 
un anumit grad ele înlocuiau atunci fotografiile de astăzi. 
Siluetele erau prinse și fixate. Ele se obțineau pe cale mecanică 
şi sub acest aspect amintesc imprimarea cu ajutorul luminii. 
Noi folosim lumina, iar strămoșii noștri foloseau în 
acelaşi scop absenţa ei, umbra. 


142 


Privind figura 88, ne dăm seama cum erau desenate silue- 
tele. Capul era astfel întors, încît umbra să dea un profil 
caracteristic, care apoi putea fi conturat cu creionul. Pe urmă, 


TIS Pl (A 


NE map 


fi 


e, 
iii 
AMn 


`x 


Figura 88 — O metodà veche de realizare a por- 
tretelor-siluete. 


acest contur era umplut cu tuș, decupat și lipit pe o hîrtie 
albă: silueta era gata. La dorință, ea putea fi redusă cu 
ajutorul unui dispozitiv special, pantograful ( (fig. 89). 


Figura 89 — Micșorarea portre- Figura 90— Silueta lui 
tului-siluetă. Schiller (anul 1790). 


Să nu credeţi că o simplă siluetă întunecată nu poate da 
o imagine cu trăsăturile caracteristice ale originalului. Dim- 

potrivă, o siluetă reușită se distinge uneori prin asemănarea 
ei uimitoare cu originalul. 

Această particularitate a reprezentării umbrelor — de a 
realiza, în ciuda simplităţii contururilor, o mare asemănare 
cu originalul — a trezit interesul unor pictori care au început 
să picteze în această manieră scene întregi, peisaje ș.a. Trep- 
tat, desenarea siluetelor a creat o şcoală întreagă de pictori. 

Este curioasă însăşi originea cuvîntului „siluetă“: el a 
fost împrumutat de la numele de familie al ministrului francez 
de finanţe de la mijlocul secolului al XVIII-lea, E. de Silhoue- 
tte, care-i îndemna pe contemporanii săi risipitori la o econo- 
mie rațională și făcea reproșuri aristocrației franceze pentru 
cheltuielile nesăbuite pe tablouri şi portrete. Preţul scăzut 
al portretelor-siluete le-a dat ocazia glumețţilor să le numească 
portrete à la Silhouette. 


PUIUL ÎN OU 


Puteţi folosi proprietățile umbrei pentru a arăta prie- 

tenilor o glumă interesantă. Faceţi un ecran din hîrtie im- 

pregnantă cu ulei; pentru 

illi J | aceasta este suficient să aco- 

perim cu o astfel de hîrtie o 
tăietură pătrată făcută din- 
tr-o foaie de carton. În spa- 
tele ecranului aşezaţi două 
lămpi; spectatorii vor sta în 
fața lui de partea cealaltă. 
Aprindeţi una dintre lămpi, 
de exemplu pe cea din 
stînga. 

Între lampa aprinsă şi 
ecran așezați pe o sîrmă o 
bucată ovală de carton și 
atunci pe ecran va apărea, 
z desigur, silueta unui ou 
Figura 91—O „roentgenogra mă“ imaginară. (prima lampă deocamdată 

nu este aprinsă). Acum declarați musafirilor că veți pune 
în funcțiune un „aparat Roentgen“ care va descoperi în 
interiorul oului... un pui! Şi, într-adevăr, după o clipă oaspe- 
ţii văd cum silueta oului se luminează parcă pe margini, iar 
în mijlocul lui apare destul de clar silueta unui pui (fig. 91). 

Dezlegarea scamatoriei este simplă: aprindeţi lampa din 
dreapta, în calea razelor căreia este aşezat conturul de car- 
ton al unui pui. O parte din umbra ovală peste care se su- 
prapune umbra „puiului“ este luminată de lampa din dreapta, 
de aceea marginile „oului“ sînt mai luminoase decît mij- 
locul. Spectatorii, care stau de partea cealaltă a ecranului 
şi nu bănuiesc nimic, își pot închipui —dacă nu posedă 
noțiuni de fizică şi de anatomie — că într-adevăr razele 
Roentgen au trecut prin oul de găină. 


FOTOGRAFI I-CARICATURĂ 


Nu sînt mulţi cei care știu că aparatul fotografic poate fi 
construit și fără obiectiv, folosindu-se în acest scop doar un 
mic orificiu circular. În acest caz, imaginile obținute sînt 


Figura 92 — Fotografia-caricatură Figura 93 — Fotografia - 
obţinută cu ajutorul camerei cu fantă. caricatură alungită vertical 
Imaginea este lăţită. (realizată cu ajutorul ca- 


merei cu fantă) 

mai puțin luminoase. O interesantă variantă a unei astfel 
de camere fără obiectiv este camera cu „fantă“, în care, în 
locul unui orificiu, există două fante ce se intersectează. 
In partea din față a camerei se plasează două plăci; una 
este prevăzută cu o pantă verticală, iar cealaltă cu o fantă 
orizontală. Dacă ambele plăci sînt atît de apropiate una de 
alta încît se ating, atunci imaginea obţinută este asemenea 
celei obținute în camera cu orificiu, adică nedeformată. Cu 
totul altul este rezultatul obţinut în cazul cînd cele două 
plăci sînt așezate la o distanță oarecare una față de cealaltă 
(ele se fac în mod special mobile); atunci imaginea este de- 
formată într-un mod caraghios (fig. 92 şi 93). Se obţine mai 
curînd o caricatură decît o fotografie. 

Cum se explică această deformație? 

Să examinăm cazul cînd fanta orizontală se află în faţa 
celei verticale (fig. 94). Prin prima fantă C razele de la liniile 
verticale ale crucii de pe placa D vor trece ca printr-un ori- 
ficiu simplu; fanta din spate nu schimbă de loc drumul aces- 
tor raze. Prin urmare, pe sticla mată A obţinem imaginea 
liniei verticale cu dimensiunile care corespund distanţei 
sticlei A de peretele C. 

Cum se prezintă lucrurile cu imaginea liniei orizontale 
cînd fantele sînt aşezate în aceeaşi poziție? Prin prima 
fantă (cea orizontală) razele trec liber, fără a se încrucişa, 
pînă cînd sosesc la fanta verticală B; prin această fantă 
razele trec ca printr-un orificiu şi dau pe sticla mată A ima- 
ginea cu dimensiunile corespunzătoare distanței A de la cea 
de-a doua placă B. 


Figura 94 — De ce camera cu fantă dă imagini deformate. 


Cu alte cuvinte, la o astfel de amplasare a îantelor, pentru 
liniileverticale nu există, parcă, decît fanta din fa ț ă; 
pentru cele orizontale, dimpotrivă, doar cea din spate. 

Deoarece fanta din față este mai depărtată de sticla 
mată decît de cea din spate, toate dimensiunile verticale 
se obțin pe sticla A mai mari decît cele orizontale: imaginea 
obținută este lungită pe verticală. 

Dacă aşezarea fantelor este inversă, atunci se obţin ima- 
gini lăţite pe orizontală (vezi fig. 92 şi 93). 

Se înțelege că imaginile obținute vor fi deformate în mod 
corespunzător dacă fantele vor fi aşezate oblic. 

O astfel de cameră poate fi folosită nu numai pentru obți- 
nerea caricaturilor. Ea este utilă și pentru scopuri practice 
mai serioase, de exemplu pentru pregătirea unor variante 
de ornamente arhitecturale, desene pentru covoare, tapete 
etc. și, în general, pentru realizarea ornamentelor și a dese- 
nelor alungite sau scurtate într-o anumită direcţie. 


PROBLEMĂ DESPRE RĂSĂRITUL SOARELUI 


Să presupunem că ați observat răsăritul Soarelui exact 
la ora 5. Dar se ştie că lumina nu se propagă instantaneu: 
este necesar un timp oarecare pentru ca razele să poată ajunge 
de la sursa de lumină pînă la ochiul observatorului. De aceea 
se poate pune întrebarea: la ce oră aţi fi urmărit acelaşi răsă- 
rit de Soare dacă lumina s-ar fi propagat instantaneu? 

Lumina parcurge distanța de la Soare pînă la Pămînt în 
8 minute. S-ar părea că la propagarea instantanee 
a luminii răsăritul Soarelui ar fi fost văzut cu 8 minute mai 
devreme, adică la ora 4 şi 52 de minute. 

Mulţi dintre dumneavoastră vor fi uimiţi auzind că acest 
răspuns nu este corect. Se știe doar că Soarele „răsare“ deoa- 
rece globul nostru pămîntesc îşi expune în spațiul deja lumi- 
nat noi puncte ale suprafeţei sale. De aceea, chiar dacă 
lumina s-ar propaga instantaneu, noi am observa răsări- 
tul Soarelui în acelaşi moment ca la propagarea 

succesivă, adică la ora 5t. Astfel decurg lucrurile dacă urmă- 
riți (în telescop) apariţia la marginea discului solar a unei 
protuberanţe oarecare; la o propagare instantanee a luminii, 
ați fi observat-o cu 8 minute mai devreme. 


1 Dacă ținem însă seama de „refracția atmosferică“, atunci rezultatul 
ar fi şi mai neașteptat. Reiracţia schimbă drumul razelor în aer şi astfel 
ne permite să vedem răsăritul Soarelui înaintea apariţiei sale geome- 
trice deasupra orizontului. Dar la o propagare instantanee a luminii refrac- 
ţia nu poate avea loc, pentru că ea este condiţionată de viteza diferită a 
luminii în medii diferite. Lipsa refracției are drept rezultat faptul că obser- 
vatorul vede răsăritul Soarelui ceva mai tîr z i u decît în cazul propagă- 
rii instantanee a luminii ;această diferență, depinzînd de latitudinea locului 
de observație, de temperatura aerului şi de alte condiţii, variază între 2 
minute şi cîteva zile (la latitudinile polare). Rezultă un paradox curios: 
la o propagare instantanee (adică infinit de rapidă) a luminii am obser- 
vat răsăritul Soarelui mai tîrziu decît la cea neinstantanee! Analiza mai 
amănunțită a acestei probleme o găsiţi în volumul ,,Cunoașteţi fizica ?“ 


RI 


Daia taia bakaa 


Capitolul 8 


REFLEXIA ȘI REFRACȚIA LUMINII 
A VEDEA PRIN PEREȚI 


În ultimul deceniu al secolului trecut se vindea un aparat 


care purta denumirea pompoasă de aparat Roentgen. Îmi 
amintesc cît de contrariat am fost cînd, fiind încă elev de liceu, 
am luat pentru prima dată în mînă acest obiect ciudat: 

Figura 95 — Imaginarul aparat Roentgen 


tubul permitea să vezi prin obiecte opace! Vedeam obiectele 
înconjurătoare nu numai prin hîrtia groasă, dar și prin oţe- 
lul cuțitului: opac chiar pentru adevăratele raze Roentgen! 

imediat 


Secretul structurii acestei jucării simple vă va fi 
dezvăluit dacă veți privi figura 95, în care este reprezentat 

prototipul tubului descris. Patru oglinjoare înclinate sub 
un unghi de 450 reflectă razele de cîteva ori, făcînd, cum s-ar 
zice, ocolul obiectului opac. 

În armată sînt folosite pe scară largă astfel de aparate. 
Stînd în tranșee poți urmări mișcările inamicului fără a-ţi 

Figura 96 — Periscopul 


Figura 97—Sche- 
ma periscopului 
unui subarin 


înălța capul deasupra 
nivelului pămîntului, 
deci fără a risca să 
atragi asupra ta focul 
inamic, folosind un 
aparat numit periscop 
(fig. 96). 

Cu cît este mai lung 
drumul razelor de lu- 
mină de la locul in- 
trării lor în periscop şi 
pînă la ochiul obser- 
vatorului, cu atît mai 
mic este cîmpul vizual 
cuprins de aparat. 
Pentru a lărgi cîmpul 
vizual se folosește un 
sistem de sticle optice. 
Dar sticlele absorb o 
parte din lumina care 
pătrunde în periscop; 
de aceea claritatea 
imaginiiobiectelor lasă 
de dorit. Cele spuse 
arată că înălțimea pe- 
riscopului este limi- 
tată; periscoape mai 
înalte dau un cîmp 


vizual prea mic și imagini neclare,mai ales în zilele puţin senine. 

Căpitanul submarinului urmăreşte un vas inamic cu aju- 
torul periscopului: un tub lung al cărui capăt se înalță dea- 
supra apei. Aceste periscoape sînt mult mai complexe de- 

cît cele terestre, dar principiul lor este acelaşi; razele se 
reflectă de la oglinda (sau prisma) fixată în partea de sus a 
periscopului, trec de-a lungul tubului, se reflectă în partea 
lui de jos şi ajung la ochiul observatorului (fig. 97). 


CAPUL „RETEZAT“ VORBEŞTE 


Această „minune“ a fost de multe ori arătată în „muzeele“ 
şi „panopticumurile“ din provincie. Pe cei neiniţiaţi ea îi 
lasă cu gura căscată: în fața lor este o măsuţă cu o farfurie... 
un cap omenesc viu, care-și rotește ochii, vorbeşte, mănîncă! 
Sub masă corpul nu ar putea fi ascuns. Deşi nu vă puteţi 
apropia de masă — de ea vă desparte o barieră — vedeţi 
clar că sub ea nu este nimic. 

Cînd veţi fi martorul unei astfel de „minuni“, încercați 
să aruncați în golul de sub măsuţă o bucată de hîrtie moto- 
tolită. Secretul va îi imediat dezvăluit: hîrtia va fi trimisă 
înapoi de ... oglindă! Chiar dacă ea nu se va lovi de oglindă, 
îi veți descoperi totuşi existența, pentru că va reflecta 
ghemul de hîrtie (fig. 98). 

Este suficient să se așeze cîte o oglindă între picioarele 
mesei, ca spațiul de sub ea să pară de departe gol (bineînţe- 
les cu condiţia ca în oglindă să nu se 
reflecte obiectele din încăpere sau pu- 
blicul). Iată de ce camera trebuie să fie 
goală, pereţii absolut identici, podeaua 
vopsită uniform, fără modele, iar pu- 
blicul trebuie să fie la o distanţă sufi- 
cient de mare. 

Secretul este caraghios de simplu, 
dar înainte de a afla în ce constă el 
te pierzi pur şi simplu în supoziţii. 

Uneori această „minune“ este MOn- pigura 98— Secretul capu- 
tată cu mai mult efect. Vi se arată întîi lui „retezat“ 

o măsuță goală; nici pe ea și nici sub 
ea nu este nimic. Apoi se aduce din culise o ladă închisă, în 
care se păstrează, cică, „capul viu fără corp“ (de fapt lada 

este goală). Această ladă se aşază pe masă, se dă deoparte 
peretele ei din față și în fața spectatorilor uimiţi apare un 
cap omenesc vorbitor. Cititorul a înțeles, desigur, că în plan- 
șeta mesei există o parte mobilă care închide deschizătura 
pe unde omul care stă sub masă, în spatele oglinzilor, îşi 
scoate capul atunci cînd pe masă se așază o ladă goală fără 
fund. Aranjamentul „,minunii“ poate diferi, dar nu intenţio- 
năm să enumerăm aici toate variantele; văzîndu-le citito- 
rul le va descifra singur. 


ÎN FAȚĂ SAU ÎN SPATE ? 


Există multe obiecte de uz casnic pe care oamenii nu 
ştiu să le folosească corect. Am arătat mai înainte că unii 
nu știu să folosească gheața pentru răcire: așază lichidele 
care urmează a fi răcite pe ghiață. Se constată de asemenea 
că nu toți ştiu să folosească o oglindă obişnuită. Mulţi sînt 
cei care, dorind să se vadă mai bine în oglindă, așază sursa 
de lumină în spatele lor pentru „a-și lumina imaginea“, 
în loc de a se lumina pe ei înşiși. Multe femei procedează 
astfel. Sîntem siguri că cititoarele noastre aşază lampa în 
fața lor. 


OGLINDA POATE FI VĂZUTĂ? 


lată încă o demonstraţie a faptului că oglinda obișnuită 
nu este destul de bine cunoscută: la întrebarea din titlul 
acestui paragrai, majoritatea răspund incorect, deşi se pri- 
vesc zilnic în oglindă. 

Cei convinşi de faptul că oglinda poate fi văzută, se în- 
şală. O oglindă bună și limpede este invizibilă. Pot fi văzute 
cadrul oglinzii, marginile ei, obiectele care se reflectă în 
ea, dar însăşi oglinda, dacă ea este curată, nu poate fi văzută. 

Orice suprafață reilectantă, spre deosebire de cea 
difuzantă, este vizibilă prin ea însăşi (se numește 
„difuzantă“ acea suprafaţă care împrăștie razele de lumină 
în toate direcțiile; în viața de toate zilele numim suprafețele 
reflectante lucii, iar pe cele difuzante mate). 

Toate scamatoriile, trucurile, iluziile bazate pe folosi- 
rea oglinzilor, chiar experiența cu capul, descrisă mai sus, 
se bazează tocmai pe faptul că însăşi oglinda este invizibilă, 
vizibile fiind doar obiectele care se reflectă în ea. 


PE CINE VEDEM PRIVIND ÎN OGLINDĂ? 


„Desigur că ne vedem pe noi înșine — vor răspunde 
mulți — imaginea noastră în oglindă, adică copia noastră, 
asemănătoare cu noi în toate amănuntele.“ 

N-aţi vrea totuși să vă convingeţi de această asemănare? 
Pe obrazul drept aveţi un mic neg, iar obrazul drept al ima- 
ginii dumneavoastră este neted, avînd în schimb un neg pe 
obrazul stîng, pe care nu aveţi nimic. 
Aveţi cărarea în stînga, iar alter-ego 
dumneavoastră o are în dreapta. 
Sprînceana dreaptă vă este așezată 
mai sus şi este mai deasă decît cea 
din stînga, copia din oglindă avînd 
aceeaşi sprînceană așezată mai jos 
şi mai rară decît stînga. Purtaţi cea- 
sul în buzunarul din dreapta, iar 
blocnotesul în cel din stînga; ima- 
ginea din oglindă are obiceiuri exact 
opuse. Dar observați și cadranul 
ceasului! Niciodată nu ați avut un 
astfel de ceas: cifrele sînt scrise şi 
aşezate într-un mod neobișnuit; de Ea Si ea es act 
exemplu cifra opt este reprezentată ala „Oglindă; 
așa cum nu o reprezintă nimeni — 

IIX și este așezată în locul cifrei XII; cifra douăspre- 
zece nu o avem de loc; după șase urmează cinci ș.a.m.d.; 

alară de aceasta, sensul de deplasare a acelor de ceasornic 
ale imaginii dumneavoastră este invers. 

În sfîrșit, dublura dumneavoastră din oglindă are şi un 
defect fizic, pe care bănuim că nu-l aveţi: este stîngaci. 
Imaginea scrie, coase, mănîncă cu mîna stîngă şi, dacă îi 
veți întinde mîna dreaptă, ea o va întinde pe-cea stîngă. 

Nu este uşor de stabilit dacă imaginea dumneavoastră 
știe sau nu știe să scrie și să citească. Veţi citi însă doar cu 
multă greutate rîndurile cărții pe care o ţine în mînă sau cu- 
vintele scrise de mîna neiscusită a stîngaciului din oglindă. 

lată omul care are pretenția de a vă fi copia fidelă! Şi 
iată că-l consultați pentru a vă da seama despre înfățișarea 
dumneavoastră... 

Să vorbim serios: dacă, privind în oglindă, vă imaginați 
că vă vedeți pe voi înşivă, atunci vă înșelați. La majoritatea 
oamenilor, fața, corpul şi îmbrăcămintea nu sînt strict si- 
metrice (deşi, de obicei, nu observăm acest lucru): jumăta- 
tea dreaptă nu este perfect identică cu cea stîngă. În oglindă 
toate particularităţile părții drepte i se transferă celei stîngi şi 
invers, astfel încît vă apare în față o figură care adesea pro- 
duce o cu totul altă impresie decît a noastră. 


DESENUL ÎN FAȚA OGLINZII 


Lipsa identității’ dintre imaginea din oglindă și original 
apare și mai evidentă dacă electuăm următoarea experienţă. 

Așezați-vă în fața unei oglinzi plasate în poziţie verticală 
pe masă, puneţi în fața ei o foaie de hirtie și încercaţi să 
desenați pe ea o figură oarecare, de exemplu un dreptunghi 
cu diagonale. Dar nu vă uitaţi direct la mîna dumneavoastră; 
urmăriți-i doar mișcările reflectate în oglindă. 

Vă veţi convinge de faptul că o astfel de problemă, apa- 
rent atît de uşoară, este aproape irealizabilă. De-a lungul 
a mulţi ani impresiile noastre vizuale şi senzațiile motoare 
au venit într-o oarecare concordanță. Oglinda vine s-o tul- 
bure, pentru că ne arată mișcările mîinii într-un mod dife- 
rit. Vechile obişnuințe vor protesta împotriva oricărei miş- 

cări a dumneavoastră: vreţi să trasaţi o linie spre dreapta, 
iar mîna se mișcă spre stînga etc. 

Greutăţi şi mai mari veţi întîmpina dacă în locul unui 
desen simplu veţi încerca să desenați în fața oglinzii figuri 
mai complexe sau veți 
încerca să scrieţi ceva 
privind rîndurile din | 
oglindă: ce încurcă- ji 
tură comică! | 

Acele trăsături pe 
care le obținem pe hîr- 
tia sugativă sînt de 
asemenea imagini si- 
metrice în oglindă. 
Examinaţi inscripţiile 
de pe hîrtia dumnea- 
voastră şi încercați să 
le citiți. Nu veţi reuși 
să descifrați nici un 
cuvînt, nici chiar pe 
cel care pare a fi scris Figura 100 — Desenul în fața oglinzii. 
cît se poate de clar: li- 
terele au o înclinare spre stînga și, mai ales, succesiunea 
liniilor nu este cea cu care sînteți obișnuiți. Dar îndată ce 
aşezaţi pe hîrtie o oglindă plasată în unghi drept veţi vedea 
în ea literele scrise aşa cum sînteți obişnuiţi a le vedea. 
Oglinda dă imaginea simetrică a ceea ce este, la rîndul său, 
imaginea simetrică a scrierii obişnuite. 


— 


O GRABĂ BINE CALCULATĂ 


Ştim că în mediul omogen lumina se propagă rectiliniu, 
adică pe drumul cel mai scurt. Dar lumina alege drumul 
cel mai scurt chiar dacă nu merge direct de la un punct la 
altul, ci-l atinge pe acesta numai după ce s-a reflectat de 
pe o oglindă. 

Să-i urmărim drumul. Notăm cu litera A (fig. 101) sursa 
de lumină, linia MN oglinda, iar linia ABC drumul razei 
de la lumînare pînă la ochiul C. Dreapta KB este perpendicu- 
lară pe MN. 

După legile opticii, unghiul de reflexie 2 este egal cu un- 
ghiul de incidenţă 1. Cunoscînd acest lucru, este uşor de demon- 
strat că din toate drumurile 
posibile de la A la C, cu condi- R 0 
ţia ca să fie atinsă oglinda MN, 


Figura 101 — Unghiul de refle- Figura 102 — Reflectîndu-se, lumina 
xie 2 este egal cu unghiu) de alege drumul cel mai scurt. 
incidență 


drumul A BC este cel mai scurt. Pentru aceasta comparăm dru- 
mul razei ABC cu un oarecare alt drum, de exemplu cu ADC 
(fig. 102). Coborîm perpendiculara AE din punctul A pe MN 
şi o prelungim pînă la intersecția cu prelungirea razei BC în 
punctul F. Unim de asemenea punctul F cu D. Ne convin- 
gem înainte de toate de faptul că dreptunghiurile ABE și 
EBF sînt egale. Ele sînt triunghiuri dreptunghice și au 
cateta EB comună; afară de aceasta, unghiurile EFB și 
EAB sînt egale între ele, pentru că sînt, respectiv, egale cu 
unghiurile 2 şi 1. Prin urmare AE = EF. De aici decurge 
egalitatea celor două catete ale triunghiurilor dreptun- 
ghice AED şi EDF și, prin urmare, egalitatea dintre AD 
şi DF. 

De aceea putem înlocui calea ABC cu calea egală CBF 
(pentru că AB = FB), iar ADC cu CDF. Comparînd între 
ele lungimile CBF şi CDF, vedem că linia dreaptă CBF 
este mai scurtă decît linia îrîntă CDF. De aici rezultă că 
drumul ABC este mai scurt decît ADC, ceea ce şi era de 
demonstrat ! 

Oriunde s-ar afla punctul D, drumul ABC va îi totdea- 
una mai scurt decît drumul ADC dacă unghiul de reflexie 
este egal cu cel de incidență. Prin urmare, lumina alege 
într-adevăr calea cea mai scurtă și mai rapidă dintre sursa 
de lumină, oglindă și ochi. Acest lucru a fost remarcat 
încă de Heron din Alexan- 
dria, renumitul matemati- 
cian și fizician din secolul 
al II-lea. 


ZBORUL CIORII 


Priceperea de a găsi dru- 
mul cel mai scurt în cazu- — Figura 104, Problema despre cicari Să 
rile asemănătoare celui de la gard. 
mai sus poate servi şi pen- 
tri rezolvarea unor pro- 
bleme distractive. lată un 
exemplu de astiel de pro- 
blemă. 

Pe ramura unui copac 
stă o cioară. Jos în curte 
sînt risipite nişte grăunțe. 
Cioara coboară din pom, a- 
pucă un grăunte și se aşază 
pe gard. Se pune întreba- 
rea: de unde anume trebuie 
să culeagă grăuntele pentru Figura 104 — Soluția problemei cespre 
ca drumul străbătut de ea să cioară. 
fie cel mai scurt (fig. 103)? 

Această problemă este perfect identică cu cea pe care 
am examinat-o mai sus. De aceea nu este greu să dăm un 
răspuns corect: cioara trebuie să imite raza de lumină, 
adică să zboare astfel încît unghiul 1 să fie egal cu unghiul 2 
(fig. 104). Am văzut deja că în astfel de cazuri drumul este 


cel mai scurt. 

VECHIUL ȘI NOUL DESPRE CALEIDOSCOP 


Este bine cunoscută jucăria care poartă denumirea de ca- 
leidoscop: un pumn de cioburi colorate se reflectă de la două 
sau trei oglinzi plane constituind niște figuri deosebit de 
frumoase, care se schimbă mereu la 
cea mai mică mişcare a caleidosco- 
pului. Deşi caleidoscopul este des- 
tul de bine cunoscut, sînt puţini 
cei care-și dau seama ce număr imens 
de diverse figuri poate îi obţinut cu 
ajutorul lui. Să presupunem că aveţi 
în mînă un caleidoscop cu 20 de 
bucățele de sticlă colorată și-l rotii 
de zece ori pe minut pentru a obţine 
o nouă poziţie a sticlelor. Cît timp 
v-ar trebui oare pentru a putea ve- 
dea toate figurile ce se pot obţine? 

——. Nici chiar imaginaţia cea mai bo- 
IERTA gată nu va putea prevedea răspunsul 
ici iasă corect la această întrebare. Vor seca 
Figura 103 — Caleidoscop. oceanele şi vor îi distruse de erozi- 
uni lanțurile de munți înainte de a fi 
epuizate toate figurile închise în mod miraculos în spaţiul 
restrîns al jucăriei dumneavoastră, pentru că, pentru com- 
pleta lor epuizare, v-ar trebui cel puţin 500 000 de milioane 
de ani. Caleidoscopul nostru ar trebui rotit peste cinci sute 
de milioane de milenii pentru a-i putea vedea toate com- 
binaţiile de desene! 

Desenele infinit de variate, în continuă schimbare, ale 
caleidoscopului îi interesează de multă vreme pe pictorii 
decoratori, a căror fantezie nu poate concura cu inventivi- 
tatea inepuizabilă a acestui dispozitiv. Caleidoscopul creează 
uneori desene de o neasemuită frumusețe, care pot servi 
ca model pentru ornamentarea tapetelor, pentru realizarea 
imprimeurilor pe diferite țesături etc. 

Dar, în publicul larg, caleidoscopul nu mai trezeşte intere- 
sul viu cu care a fost primit în urmă cu vreo sută de ani, 


cînd mai prezenta încă o noutate. El a fost cîntat în proză 
şi în versuri. 

Caleidoscopul a fost inventat în Anglia în 1816 şi doar 
după aproximativ un an şi jumătate a pătruns în Rusia, 
unde a fost primit cu admiraţie. Fabulistul A. Izmailov 
scria în revista  „Blagonamerennii“ (iulie 1818) despre 
caleidoscop următoarele: 

„Citind anunțul despre caleidoscop, iau în mînă acest 
instrument minunat 

Privesc, și-n ochii mei, 

In diierite forme, se-nmănunche 
In stele graţioase: safire, 
Rubine și topaze, 

Și diamante, şi smaralde, 

Și perle, şi-ametiste, 

Și sideful roz. 

Printr-o mişcare doar 

Noi iorme se-niiripă ! 

Ceea ce vezi în caleidoscop nu se poate descrie nici în proză 
şi nici în versuri. Figurile se schimbă la fiecare mișcare a 
mîinii și nici una nu se aseamănă cu alta. Ce desene ferme- 
cătoare! Ah! dacă ele ar putea fi brodate pe canava! Dar 
unde poţi găsi astfel de mătăsuri splendid colorate? lată 
ocupația cea mai plăcută care te lecuiește de plictiseală și 
de trîndăvie. Este mult mai bine să priveşti în caleidoscop 
decît să faci grande patience. 

Se spune că caleidoscopul era cunoscut încă din secolul 
al XVII-lea. El a fost de curînd redescoperit și perfecționat 
în Anglia, de unde acum vreo două luni a pătruns în Franța. 
Unul dintre bogătașşii de acolo şi-a comandat un caleidoscop 
în valoare de 20 000 de franci. El a dispus ca în locul sticle- 
lor colorate și al mărgelelor să fie folosite perle și pietre pre- 
țioase“. 

Mai departe fabulistul povestește o anecdotă nostimă des- 
pre caleidoscop și, în sfîrşit, își încheie articolul cu o obser- 
vație melancolică foarte caracteristică pentru epoca iobă- 
giei și a rămînerii în urmă: 

„Fizicianul mecanician imperial Rospini, cunoscut prin 
excelentele sale instrumente optice, construiește şi vinde 
caleidoscoape cu 20 de ruble bucata. Este neîndoielnic fap- 
tul că ele vor avea mult mai mult succes decît lecţiile lui 
de fizică şi de chimie, care, spre regretul şi uimirea noastră, 
nu i-au adus nici un fel de avantaje bine intenţionatului 
domn Rospini“. 

Mult timp caleidoscopul a rămas doar o jucărie nostimă 
şi numai în zilele noastre el a început să fie folosit în practică 
pentru schițarea diferitelor ornamente. A fost inventat un 
aparat cu care pot fi fotografiate figurile caleidoscopului, 


creîndu-se astiel o posibilitate mecanică de realizare a orna- 
mentelor. 


PALATELE CU ILUZII ȘI MIRAJE 


Ce am simți noi dacă, reduși pînă la dimensiunile unui 
ciob de sticlă, ne-am trezi în interiorul unui caleidoscop? 
Există o posibilitate de a efectua realmente o astfel de expe- 
riență. In 1900 vizitatorii Expoziţiei internaţionale de la 
Paris au avut această posibilitate; la această expoziție, de un 
succes deosebit s-a bucurat așa-numitul „Palat al iluziilor“, 
un fel de caleidoscop imobil. Imaginaţi-vă o sală exagonală 
în care toți pereții sînt formaţi din oglinzi perfect șlefuite ! 
In colțurile sălii erau plasate niște ornamente arhitecturale 
sub formă de coloane și cornișe, 
care se contopeau cy ornamentele 
tavanului. Vizitatorul unei astfel 
de săli se simțea rătăcit într-o 
mulțime de oameni care-i semănau, 


ij într-o amfiladă nesiîrşită de săli și 
WII coloane care-l înconjurau din toate 
| a părțile şi se întindeau cît vedeai 

figura 106 se obţin în urma pri- 
mei reflexii; în urma dublei re- 
flexii se obțin imaginile haşu- 
Figura 106 — Reflexia triplă a rate perpendicular pe primele, 
pereților săli centrale dà 36 dică incă 12 săli. Reflexia tri. 

plă mai adaugă încă '18 săli 
(hașurarea oblică); sălile se înmulţesc la fiecare reflexie 
şi numărul lor total depinde de perfecțiunea șlefuirii și de 
faptul dacă oglinzile opuse din sala prismatică sînt sau nu 

suficient de paralele. Practic puteau fi distinse şi sălile 
obținute din rezultatul celei de a 12-a reflexii, adică ori- 
zontul vizibil cuprindea 468 de săli. 
Explicaţia „minunii“ este clară 
pentru oricine care cunoaşte legile 
reflexiei luminii: avem aici trei 
perechi de oglinzi paralele și zece 
perechi de oglinzi așezate sub un 
unghi unele față de celelalte; prin 
urmare, nu este de mirare faptul cá 
ele dau atît de multe imagini. Sînt 
și mai interesante efectele optice 
care au fost atinse la expoziţia de 
la Paris în așa-numitul „Palat al 
mirajelor“. Organizatorii acestui 
„palat“ au adăugat la şiragul ne- 
rșit al imaginilor şi schimbarea 
rapidă a întregulu: tablou. Ei au 
construit un fel de caleidoscop m o- 
bil de dimensiuni uriașe, în in- 
teriorul căruia se aflau spectatorii. 
In acest „Palat al mirajelor“, 
schimbarea de decor se realiza în 

Figura 107. Figura 108 — Secretul „Pa- 
latului mirajelor“. 


modul următor: pereţii de oglindă erau tăiați pe verticală 
la o oarecare distanță de muchia lor și colțul astfel detaşat 

se putea roti în jurul axei, fiind înlocuit cu altul. Din 
figura 107 se vede că se pot face trei înlocuiri, corespun- 
zătoare unghiurilor 1, 2 și 3. Imaginaţi-vă acum că toate 
unghiurile notate cu cifra 1 reprezintă o pădure tropicală, 
toate unghiurile 2 aspecte dintr-o sală arabă, iar 3 dintr-un 
templu indian. Printr-o simplă mișcare a unui mecanism 
mascat, care rotește colțurile sălii, pădurea tropicală se 
transformă într-un templu sau într-o sală arabă. Intregul 
secret al „minunii“ se bazează pe un fenomen fizic atît de 
simplu ca reflexia razelor de lumină. 


DE CE ȘI CUM SE REFRACTĂ LUMINA 


Faptul că la trecerea luminii dintr-un mediu într-altul 
raza ei se refractă, multora le apare ca un capriciu straniu 
al naturii. Pare de neînțeles de ce lumina nu-și păstrează 
direcția inițială și într-un mediu nou, ci preferă să-şi aleagă 
un drum frînt. Cine gîndeşte în felul acesta va afla, probabil, 
cu satisfacție că, în esenţă, cu raza de lumină se întîmplă 
același lucru care se petrece cu o coloană de ostași care trece 
peste granița dintre un teren comod pentru marșuri și unul 
incomod. lată ce spune despre aceasta un cunoscut astronom 
și fizician din secolul 
trecut. 

„Imaginaţi-vă un de- 
tașament de ostași care 
mărşăluieşte pe un teren 
împărțit printr-o graniță 
dreaptă în două zone: 
una din ele este netedă 
Figura 109 — Experienţa care explică re-. ȘI comodă pentru ES; 

fracția luminii. iar cealaltă este acciden- 

tată, incomodă pentru 

un marş rapid. În afară de aceasta, să mai presupunem că 
frontul detașamentului formează un unghi cu linia de de- 
marcaţie dintre cele două zone, astfel încît nu toți ostașii 
o ating în același moment, ci succesiv unul după altul. Pă- 

şind peste această graniță fiecare soldat se va trezi pe un 
teren pe care nu se mai poate deplasa tot atît de repede 
ca pînă atunci. El nu se mai poate menţine pe aceeaşi 
linie cu restul frontului aflat încă pe terenul cel bun și 
va rămîne cu fiecare secundă tot mai mult în urmă. Deoa- 
rece, atingînd granița, fiecare din ostași întîmpină aceleași 
greutăți, în cazul că ostaşii nu se vor risipi, ci vor căuta să 
mărșăluiască păstrînd rîndurile, acea parte a coloanei care a 
depășit granița va rămîne inevitabil în urma celeilalte 
părți, formînd cu aceasta un unghi obtuz la punctul de in- 
tersectare a graniţei. Şi deoarece necesitatea de a merge în 
acelaşi pas pentru a nu sta în drumul celorlalţi îl va sili pe 
fiecare ostaș să pășească drept în fața sa sub un unghi drept 
față de noul front, drumul pe care-l va parcurge la trecerea 
graniței va fi, în primul rînd, perpendicular pe noul front, 
iar în al doilea rînd se va raporta la drumul care ar fi fost 
parcurs în cazul cînd ar fi lipsit încetinirea ca și noua viteză 
la cea de dinainte“. 

Această imagine a modului cum se reflectă lumina o 
puteți reproduce în mic la dumneavoastră pe masă. După 
ce acoperiți pe jumătate masa cu o față de masă (fig. 109) 
și o înclinați puţin, faceţi să se rostogolească pe ea o pereche 
de rotițe bine fixate pe un același ax (de la o locomotivă sau 
altă jucărie de copil). Dacă direcția de deplasare a roților 
formează un unghi drept cu marginea feței de masă, atunci 
nu va avea loc nici o devierea drumului parcurs. În acest caz 
aveţi o ilustrare a următoarei reguli optice: raza perpendicu- 
lară pe planul de separare a mediilor nu se refractă. Cînd 
direcția este înclinată pe marginea feței de masă, atunci 
drumul rotițelor se îrînge pe această margine, adică la gra- 
nița dintre mediile cu viteza de mișcare diferită. Este uşor 
de observat că, la trecerea din acea parte a mesei unde viteza 
de mișcare este mai mare (partea neacoperită) în acea parte 
unde viteza este mai mică (fața de masă), direcția de depla- 
sare („raza“) se apropie de perpendiculara de incidenţă. In 
cazul contrar se observă depărtarea de la această perpendi- 
culară. 

Din această experiență se poate de altfel desprinde o 
indicație importantă care dezvăluie esența fenomenului 
analizat, şi anume că refracția este condiționată de diferența 
de viteză a luminii în cele două medii. Cu cît este mai mare 

diferența de viteză, cu atît este mai mare refracția ; așa-nu- 
mitul „indice de refracție“ care caracterizează mărimea de 
refracție a razelor nu este altceva decît raportul dintre aceste 
viteze. Cînd citiți că la trecerea din aer în apă indicele de 
refracție este 4/3, aflați cu această ocazie că lumina se depla- 
sează în aer de aproximativ 1/3 ori mai repede decît în apă. 

In legătură cu aceasta mai există încă o particularitate 
interesantă a propagării luminii. Dacă în cazul reflexiei 
raza de lumină caută drumul cel mai scurt, în cazul 
refracției ea alege drumul cel mai rapid; nici o 
altă direcție de deplasare nu poate face ca raza să ajungă 
la „punctul de destinație“ mai repede decît această cale îrîntă. 


CIND ESTE PARCURS UN DRUM LUNG MAI 
REPEDE DECIT UNUL SCURT? 


Oare este posibil ca un drum îrînt să ducă la ţintă mai 
repede decît unul drept? Da, acest lucru este posibil atunci 
cînd viteza de deplasare în diferitele zone ale drumului 
este diferită.  Amintiţi-vă cum sînt nevoiți să procedeze 
locuitorii satului situat între două gări în apropierea uneia 
dintre ele. Pentru a ajunge mai repede în stația vecină ei 

1 merg întîi în direcția 

C inversă spre stația cea 
mai apropiată, luînd apoi 
trenul spre locul de desti- 
nație. Desigur că drumul 
direct spre stația vecină ar 
fi mai scurt; ei preferă însă 
să-și lungească drumul, du- 
cîndu-se pe jos sau cu căruța 
A p la gara vecină și luînd apoi 
Figura 110 — Istoria cavaleristului. De trenul, pentru Sa astfel a- 
găsit drumul cel mai scurt între A ṣi C. jungla țintă mai repede. 
Să acordăm o clipă de 

atenție încă unui exemplu. Un cavalerist trebuie să plece cu 
un mesaj din punctul A și să-l ducă la cortul comandantului 
în punctul C (fig. 110). De cort îl separă o zonă de nisip 


8 


Nisipul 

aşezat în strat gros şi o zonă de luncă, separate între ele 
prin linia dreaptă EF. Prin nisip calul aleargă de două 
ori mai încet decît prin luncă. Deci ce drum trebuie să aleagă 
cavaleristul pentru a ajunge la cort în timpul cel mai scurt? 

La prima vedere s-ar părea că drumul cel mai rapid ar fi 
de-a lungul liniei drepte care leagă A de C. Dar această con- 
cluzie este complet greşită și nu cred că ar exista vreun cava- 
lerist care să aleagă acest drum. Deplasarea înceată prin nisip 
îl va face să încerce să scurteze cît mai mult această parte 
mai grea a drumului, traversînd zona de teren nisipos de-a 
lungul unei linii mai puțin oblice; desigur că în felul acesta 
se va lungi cea de-a doua parte a drumului, cea prin luncă; 
deoarece prin luncă èl se poate deplasa de două ori mai re- 
pede, înseamnă că lungimea drumului nu va depăşi avantajul 
obținut și, în rezultat, drumul va îi parcurs într-un interval 
de timp mai scurt. Cu alte cuvinte, drumul cavaleristului 
trebuie să se îrîngă la granița dintre cele două feluri 
de teren, și aceasta astfel încît drumul prin luncă să formeze 
cu perpendiculara la graniță un unghi mai mare decît drumul 
prin zona de nisip. 

Cine cunoaște geometria, și anume teorema lui Pitagora, 
acela poate verifica că într-adevăr drumul drept AC nu 
este cel mai rapid şi că, avînd dimensiunile alese pentru 
zonele și distanțele din exemplul nostru, ținta poate fi atinsă 
urmînd de exemplu linia irîntă AEC (fig. 111). . 

În figura 110 se arată că lățimea zonei nisipoase este de 
2 km, iar a celei de luncă de 3 km, iar distanța BC de 7 km. 
Atunci întreaga lungime AC (fig. 111) este egală, conform 
teoremei lui Pitagora, cu V52 + 72 = 74 = 8,60 km. 
După cum ne dăm seama cu uşurinţă, partea de drum AN, 
care traversează terenul nisipos, formează 2/5 din această 
mărime, adică 3,44 km. Deoarece prin nisip calul aleargă de 
două ori mai încet decît prin luncă, înseamnă că acești 3,44 
km sînt parcurși în acelaşi interval de timp care este necesar 
pentru a parcurge 6,88 km prin luncă. Prin urmare, întregul 
drum de-a lungul dreptei AC, egal cu 8,60 km, echivalează 
cu 12,04 km prin luncă. 

Facem acum aceeași „reducere la luncă“ și pentru drumul 
frînt AEC . Partea AE = 2 kmsșicorespundecu4km de drum 


165 


prin luncă. Partea AC = V32? + 72 = V58 = 7,6 km. Deci 
întregul drum îrînt AEC corespunde cu 4 + 7,6 = 11,6 km. 
Deci drumul drept „scurt“ corespunde la 12,04 km prin 


D 
Figura 111 — Soluția problemei cavale- Figura 112 — Ce este „si- 
ristului. Drumul cel mai scurt este AMC. nusul“? Raportul! dintre 


m şi rază este sinusul un- 

ghiului 1; raportul din- 

tre n şi rază este sinusul 
unghiului 2. 


luncă, iar cel „lung“, frînt, doar la 11,6 km. După cum vedeți, 
drumul „lung“ dă un cîştig de 12,0 — 11,6 = 0,4km, adică 
de aproape o jumătate de km. Dar nu am găsit încă drumul 
cel mai rapid. 

După cum ne învață teoria, drumul cel mai rapid va fi 
acela pentru care (aici sîntem nevoiți să apelăm la trigono- 
metrie) sinusul unghiului b se raportează la sinusul unghiului 
a după cum viteza prin luncă se raportează la viteza prin 
nisip, adică 2:1. Cu alte cuvinte, direcția trebuie să fie astfel 
aleasă, încît sin b să fie de două ori mai mare decît sin a. 
Pentru aceasta granița trebuie să fie atinsă într-un punct 
M care se află la un kilometru de E. Într-adevăr, în acest caz 


. 6 Lă . | 
sin b ===, iar sin a = ———— 
V32 +6 V12+ da” 
raportul 
sin b 6 | 6 , 1 9 


sina Vas ` Y5 375: Vs 
adică exact raportul vitezelor. 

Care va fi în această situaţie lungimea „redusă la luncă“ 
a drumului? Calculăm AM = 22 + 12, ceea ce corespunde 


cu 4,47 km prin luncă. MC = V3 i e 6? = 6,49 km. Lun- 
gimea întregului drum este 4,47 + 6,49 = 10,96, adică cu 
1,08 km mai scurt decît drumul rectiliniu, care, după cum 
ştim, corespunde cu 12,04 km. 

Vedeți acum ce avantaje prezintă în astfel de situații un 
drum frînt. Raza de lumină alege și ea drumul cel mai scurt, 
pentru că legea refracției luminii satisface cu strictețe cerin- 
tele de soluționare matematică a problemei: sinusul unghiului 
de refracție se raportează la sinusul unghiului de incidență, 
aşa cum se raportează viteza luminii în mediul cel nou la 
viteza luminii în mediul pe care-l părăseşte; pe de altă parte, 
acest raport este egal cu indicele de refracție a luminii în 
aceste medii. 

Imbinînd într-o singură regulă particularitățile reflexiei 
și cele ale refracției, putem spune că în toate cazurile 
raza de lumină parcurge drumul cel mai rapid, 
adică urmează regula pe care fizicienii o numesc „principiul 
acțiunii minime“ (principiul lui Fermat). 

Dacă mediul este neomogen și capacitatea lui de refracție 
variază treptat, cum se întîmplă, de exemplu, în atmosfera 
noastră, atunci și în acest caz se realizează sosirea cea mai 
rapidă. Prin aceasta se explică acea deviere ușoară în atmosferă 
a razelor aștrilor cereşti, pe care astronomii o numesc „Te- 
îracție atmosferică“. În atmosiera care devine treptat mai 
densă cu cît se apropie de suprafața Pămîntului, raza de 
lumină deviază astfel încît cavitatea ei este îndreptată spre 
Pămînt. Atunci raza rămîne mai multă vreme în straturile 
superioare, în care drumul ei este mai puțin încetinit şi 
petrece mai puţin timp în straturile inferioare „încetinitoare“ 
în final, ea sosește la țintă mai repede decît dacă ar parcurge un 
drum strict rectiliniu. | 

Principiul acțiunii minime (principiul lui Fermat) este 
valabil nu numai pentru fenomenele luminoase: el este vala- 
bil şi pentru propagarea sunetului, precum şi, în general, 
pentru toate mișcările ondulatorii, oricare ar fi 
natura acestor unde. 

Desigur că cititorul ar dori să afle cum se explică această 
proprietate a mișcărilor ondulatofii. De aceea citez aici 

considerațiile expuse de cunoscutul fizician contemporan 
Schrödinger 1. El pornește de la același exemplu al ostașilor 
în marş dat mai sus şi are în vedere cazul de deplasare a 
razei luminoase într-un mediu cu densitate variabilă. 

„Presupunem — scrie el — că, pentru a păstra regulari- 
tatea strictă a frontului, ostașii se țin cu toţii deo prăjină 
lungă. Comanda glăsuieşte: să alerge cu toții cît se poate 
de repede! Dacă caracterul terenului variază încet de la 
un punct la altul, atunci, să zicem, întîi aripa dreaptă, iar 
apoi mai tîrziu cea stîngă a frontului se va deplasa mai re- 
pede şi o rotire a frontului va avea loc de la sine. Vom 
observa totodată că drumul parcurs nu este rectiliniu, ci 
curbiliniu. Faptul că acest drum coincide strict cu drumul 
cel mai scurt din punct de vedere al timpului de sosire în 
punctul dat este uşor de înțeles, pentru că fiecare dintre 
ostași s-a deplasat cît a putut de repede.“ 


NOII ROBINSONI 


Cred că nu ați uitat cum eroii lui Jules Verne din roma- 
nul Insula misterioasă, nimerind pe o insulă nelocuită, au 
reuşit să obţină foc fără chibrituri şi fără cremene. Robinson 
a folosit fulgerul care aprinsese un copac, iar noii Robinsoni 
ai lui Jules Verne nu au mai fost ajutaţi de o simplă întîm- 
plare, ci de spiritul inventiv al unui inginer instruit şi de 
cunoașterea profundă de către acesta a legilor fizicii. Vă 
amintiți cum s-a mirat naivul marinar cînd, întorcîndu-se 
de la vînătoare, i-a găsit pe inginer și pe jurnalist în fața 
unui foc care înveselea totul în jur. 

„— Dar cine a aprins focul? întrebă Pencroff. 

— Soarele. 

Gedeon Spilett spunea adevărat. Soarele le dăruise căldura 
de care se minuna atît de mult Pencroff. Marinarului nu-i 
venea să-și creadă ochilor și era atît de uimit, încît nici 
nu-i trecea prin minte să pună întrebări inginerului. 


1 Aceste consideraţii au fost expuse în referatul prezentat la Stoch- 
holm la decernarea Premiului Nobel (anul 1933). 

— Aţi avut o lentilă, domnule Smith? întrebă Herbert 
pe Cyrus Smith. 

— Nu, copilul meu, răspunse acesta, dar mi-am făcut una. 

Le arătă apoi instrumentul care-i servise drept lentilă. 
Scoase pur şi simplu geamurile de la ceasul lui și de la ceasul 
reporterului. După ce le umpluse cu apă, le lipise marginile 
cu puțină humă, făcînd astfel o adevărată lentilă, cu aju- 
torul căreia aprinsese un mănunchi de muşchi uscat, concen- 
trînd asupra lui razele Soarelui“. 

. Bănuiesc că cititorul va dori să afle de ce a trebuit să 
fie umplut cu apă spațiul dintre sticlele de ceas: oare lentila 
biconvexă de sticlă umplută cu aer nu poate concentra ra- 
zele solare? 

Răspunsul este negativ. Sticla de ceasornic este limitată 
de două suprafețe paralele (concentrice): cea exterioară şi 
cea interioară; din fizică însă se ştie că, trecînd printr-un 
mediu limitat de astfel de suprafețe, razele nu-şi schimbă 
aproape de loc direcția. Trecînd apoi prin cea de-a doua 
sticlă identică ele nu sînt deviate nici aici și, prin urmare, 
nu se concentrează în focar. Pentru a concentra razele în- 
tr-un punct, este necesar ca spaţiul dintre sticle să fie umplut 
cu o oarecare substanță transparentă care să reiracte razele 
mai puternic decît aerul. Astiel a procedat și inginerul din 
romanul lui Jules Verne. 

O carafă obişnuită cu apă, dacă are formă sferică, poate 
servi de asemenea drept lentilă pentru concentrarea razelor 
solare. Lucrul acesta era cunoscut deja în antichitate, cînd 
s-a observat că apa însăşi rămîne totuşi rece. Au fost chira 
cazuri cînd carafele cu apă aflate pe pervazul geamului au 
aprins perdele, fețe de mese, au carbonizat mesele. Uriaşele 
damigene cu apă colorată care, conform unor obiceiuri vechi, 
decorau pe timpuri vitrinele farmaciilor puteau fi uneori cauza 
unor adevărate catastrofe, provocînd aprinderea unor supra- 
fețe uşor inflamabile așezate în apropiere. 

Cu ajutorul unui mic balon sferic de sticlă umplut cu apă 
se poate aduce pînă la temperatura de fierbere apa turnată 
pe o sticlă de ceas; pentru aceasta este de ajuns un balon cu 
diametrul de 12 cm. La 15 cm, în focar 1 se obține o tempera- 
tură de 120°C. Este tot atît de uşor de aprins o ţigară cu 


1 Focarul se află în acest caz foarte aproape de balon. 

ajutorul unui balon cu apă ca și cu ajutorul acelei lentile 
de sticlă, despre care încă Lomonosov, în poezia lui Despre 
utilitatea sticlei, scria: 

„Imitîndu-l cu succes pe Prometeu, 

Cu aju orul sticlei îi iurăm Soarelui flacăra 

Și, demascînd ale unora josnice minciuni, 


Ne aprindem cu focul cel ceresc 
Al pipelor tutun fără de păcat“. 


Trebuie totuși să menționăm faptul că puterea de aprin- 
dere a lentilelor cu apă este mult mai mică decît a celor de 
sticlă. Aceasta se datorește, în primul rînd, faptului că 
refracția luminii în apă este mult mai mică decît în sticlă, 
iar în al doilea rînd că apa absoarbe în mare măsură razele 
infraroşii, care joacă un rol mare în încălzirea corpurilor. 

Este interesant faptul că acțiunea inflamantă a lentilelor 
de sticlă era cunoscută încă grecilor antici cu peste o mie de 
ani înaintea inventării ochelarilor și a lunetelor. Ele sînt 
menționate de Aristofan în cunoscuta lui comedie Norii. 
Socrate îi propune lui Strepsiade rezolvarea următoarei 
probleme: dacă cineva ar scrie împotriva lui o reclamaţie, 
cum ar distruge-o? 


„Strepsiade 
Găsii un mijloc de minune să anulez procesul. Ştii? 
Tu însuţi o să-mi dai dreptate. 
Socrate 
Ce mijloc? 
Strepsiade 
Uneori desigur 
Că ai văzut un fel de piatră frumoasă pe la spiţerii, 
O piatră tare străvezie cu care se aprinde focul. 
Socrate 
Crotalul vrei să zici? 


„Strepsiade 
Ei da. Să iau o piatră dintre acestea 
Şi-n clipa în care grefierul ar fi să scrie reclamația 
Să stau, așa, mai la o parte și să topesc frumos la soare, 
Cu piatra, textul acuzării!!“ 

Vă reamintesc că pe vremea lui Aristofan grecii scriau 
pe nişte tăblițe acoperite cu ceară, care se topea cu uşurinţă 
ia căldură. 


CUM POATE FI OBŢINUT FOCUL 
CU AJUTORUL GHEȚII? 


Ca material pentru lentila biconvexă, prin urmare pentru 
obținerea focului, poate servi și gheaţa, bineînţeles dacă ea 
este suficient de transparentă. Gheaţa, refractînd razele, 
nu se încălzeşte şi nu se topește. Indicele de refracție al 
gheții este doar puţin mai mic decît al apei și dacă, după 
cum am văzut, se putea obține foc cu ajutorul unei sfere 
umplute cu apă, același lucru se poate realiza și prin mijlo- 
cirea unei lentile de gheaţă. 

Lentila de gheață a adus un serviciu bun în Călătoria 
căpitanului Hatteras a lui Jules Verne. Doctorul a aprins 
în felul acesta focul atunci cînd călătorii şi-au pierdut amnarul 
şi s-au trezit fără foc pe un ger năprasnic de —A80C: 

„— Este o nenorocire, i-a spus doctorului căpitanul. 

— Da, a răspuns acesta. 

— Nu avem nici măcar o lunetă a cărei lentilă s-o folo- 
sim pentru a aprinde focul. 

— Știu, răspunse doctorul, şi-mi pare foarte rău. Razele 
Soarelui sînt insuficient de tari ca să aprindă fitilul. 

— Ce să facem, va trebui să ne astîmpărăm foamea cu 
carne crudă, rosti căpitanul. 

— Da, răspunse doctorul, în cazul cel mai rău. Dar de ce 
n-am... 

— Ce-ţi trece prin minte? întrebă căpitanul. 

— Mi-a venit o idee... 

— O idee? a exclamat pilotul. Dacă ţi-a venit o idee, 
înseamnă că sîntem salvaţi ! 

— Nu ştiu dacă voi reuşi, spuse cu îndoială doctorul. 

— La ce te-ai gîndit? întrebă căpitanul. 

— N-avem lentilă, dar o vom confecţiona. 

— Cum? se interesă pilotul. 

”— Vom șlefui o bucată de gheaţă. 

„— Credeţi deci că... 

ad — De ce nu? Trebuie doar să concentrăm într-un singur 
punct razele solare, iar gheața poate înlocui în acest scop 
chiar și cel mai bun cristal. Doar că aș prefera gheața de apă 
dulce: e mai tare şi mai transparentă. 

— lată, dacă nu mă înșel, această bucată de gheață, 
spuse pilotul arătînd un bloc de gheaţă ce se înălța la vreo 
100 de pași de călători; judecînd după culoare, este exact 
ceea ce vă trebuie. 

— Ai dreptate. Ia-ţi toporul. Haidem, prieteni. 

Toţi trei s-au îndreptat spre blocul de gheaţă, care, într-a- 
devăr, se dovedi a fi de apă dulce. 

Doctorul a cerut să i se desprindă o bucată cu diametrul 
de un picior şi a început să niveleze cu toporul. Apoi a finisat-o 
cu cuțitul şi a șlefuit-o 
la urmă cu mîna. A 
obținut o lentilă trans- 
parentă, care nu era 
cu nimic mai prejos 
decît una din cel 
mai bun cristal. Soa- 
rele strălucea destul 
de puternic. Doctorul 
a aşezat lentila în ca- 
lea razelor lui, pe 
care le-a concentrat 
asupra fitilului. După 
cîteva secunde fitilul 
s-a aprins“. 

Povestirea lui Ju- 
les Verne nu este de 
loc fantastică: expe- 
riențe care au avut 
drept scop aprinderea 
lemnului cu ajutorul 


me 


A —D ] | N . e v 
A k Dotat a concentrat razele Soa- unei lentile de gheață 


au fost realizate cu 
succes în Anglia încă în 1763; de atunci ele au fost efectuate 
cu succes deplin de multe ori. Desigur că confecționarea unei 
lentile de gheață transparente cu ajutorul unor 

unelte ca toporul, cuțitul și chiar „mîna pur şi simplu“ (şi 
aceasta la un ger de —48° C!) nu este un lucru prea ușor, dar 
lentila de gheață poate îi obținută mult mai simplu: se toarnă 
apă într-un vas cu formă potrivită şi se îngheaţă, iar apoi 
încălzindu-se puţin vasul, 
se scoate lentila. 

E fectuînd o astfel de ex- 
periență, nu uitaţi că ea 
reuşeşte numai într-o zi se- 
nină şi geroasă, afară în aer _ 

; . A Ve CA Figura 114 — Vasul pentru  confecţioe 
liber ȘI Nu 1n camera, In do- narea lentilei de gheaţă. 

sul unui geam de sticlă: sti- 

cla absoarbe o mare parte din energia razelor solare, iar energia 
rămasă este insuficientă pentru a produce încălzirea necesară. 


CU AJUTORUL RAZELOR SOLARE 


Mai faceți o experienţă ușor de efectuat într-o zi de iarnă. 
Așezați pe zăpada inundată de lumina solară două bucățele 
de pînză: una de culoare deschisă și una de culoare închisă. 
După o oră sau două vă veţi convinge de faptul că bucățica 
de pînză de culoare închisă s-a afundat în zăpadă, pe cînd 
cea de culoare deschisă a rămas la același nivel. Nu este 
greu de descoperit cauza unei asemenea deosebiri: sub bucă- 
tica de pînză de culoare închisă zăpada se topeşte mai mult 
pentru că ea absoarbe o mare parte din razele solare care cad 
pe ea; cea de culoare deschisă, dimpotrivă, împrăștie cea 
mai mare parte dintre ele și de aceea se încălzeşte mai puţin 
decît cea de culoare închisă. 

Această experiență instructivă a fost făcută pentru prima 
dată de Benjamin Franklin, inventatorul paratrăsnetului. 
„Am luat de la croitor cîteva pătrăţele de stofă de culori 
diferite — scria el. Printre ele erau: negru, bleu, bleuma- 
rin, albastru-deschis, verde, purpuriu, roşu, alb și diferite 
alte culori şi nuanţe. Într-o dimineaţă însorită am aşezat 

aceste pătrăţele de stofă pe zăpadă. După cîteva ore, bucă- 
țica neagră, încălzindu-se mai puternic decît celelalte, s-a 
afundat atît de adînc în zăpadă, încît razele solare nu o mai 
puteau atinge; cea bleumarin s-a afundat aproape tot atît 
de mult; cea albastru-deschis mult mai puţin; pătrățelele 
de celelalte culori s-au afundat cu atît mai puţin, cu cît 
ele erau mai deschise. Pătrăţica albă a rămas la suprafaţă, 
adică nu s-a afundat de loc...“ 

„La ce ar servi teoria dacă dinea nu s-ar putea trage nici 
un fel de foloase?“ exclamă el cu această ocazie și continuă: 
„Oare din această experienţă nu putem trage concluzia că 
în clima caldă însorită o rochie neagră este mai puţin po- 
trivită decît una albă, pentru că la soare ea încălzeşte corpul 
nostru mai mult, şi, dacă în același timp vom face şi mișcări, 
care prin ele însele ne încălzesc, atunci se iormează o căldură 
de prisos? Oare pălăriile bărbătești și de damă pentru vară 
nu ar trebui să fie de culoare albă pentru a îndepărta acea 
căldură care poate provoca insolaţia?... Mai departe, oar+ 
pereţii înnegriți nu pot absoarbe în timpul zilei atîta căldură 
solară încît să rămînă întrucîtva calzi și noaptea, ferind 
astfel fructele de îngheț? Oare un observator mai atent nu 
poate trage şi alte concluzii particulare de o importanţă 
mai mare sau mai mică?“ 

Care pot fi aceste concluzii şi aplicaţii utile ne arată exem- 
plul experienței germane întreprinse cu corabia „Gauss“. 
Nava a fost imobilizată de gheaţă și nici una dintre metodele 
obișnuite de eliberare a ei nu au dus la vreun rezultat. Explo- 
zivele şi ferăstraiele puse în funcțiune n-au reușit să îndepăr- 
teze decît cîteva sute de metri cubi de gheață fără ca vasul 
să poată fi urnit din loc. Atunci s-a recurs la ajutorul razelor 
solare: din cenușă întunecată şi din cărbune a fost aşternută 
pe gheață o bandă cu lungimea de 2 km și lățimea de vreo 
10 metri; ea ducea de la navă pînă la crăpătura cea mai 
largă în gheața din apropierea navei. Era în perioada zilelor 
însorite de iarnă polară şi razele solare au făcut ceea ce nu 
au putut face dinamita şi ferăstraiele: gheața, topindu-se 
puțin, s-a fărîmițat de-a lungul pistei aşternute şi nava 
a putut porni. 

VECHIUL ȘI NOUL DESPRE MIRAJE 


Probabil că toți cunosc cauzele fizice ale mirajului obiş- 
nuit. Nisipul deşertului, înfierbîntat de razele solare, capătă 
proprietăţi de oglindă, pentru că stratul adiacent de aer încălzit 
are o densitate mai mică decît straturile de aer situate mai 
sus. Raza de lumină oblică, venită de la un obiect foarte 
îndepărtat, atingînd acest strat de aer, își deviază drumul, 
astiel încît, urmărindu-și calea, ea se depărtează din nou 
de Pămînt şi nimerește în ochiul observatorului ca și cum ar 
fi reflectată de o oglindă pe care a căzut cu un unghi de in- 
cidență foarte mare. Şi observatorului i se pare că are în 
fața ochiului, în mijlocul pustiului, un' ochi de apă care 
reflectă obiectele de pe malul lui (fig. 115). 

De altfel ar fi fost mai corect să spunem că stratul de 
aer încălzit din preajma solului reflectă razele nu asemenea 
unei oglinzi, ci asemenea suprafeței apei privite din adîncul 
acesteia. Aici nu are loc o simplă reflexie, ci ceea ce în lim- 

Figura 115 — Cum ia naștere mirajul în deşert? Acest desen, 
reprezentat de obicei în manuale, arată drumul razei de lumină, 
oblic față de pămînt, prea curbat față de forma lui reală. 


bajul fizicii se numește „reflexie internă“. Pentru aceasta 


este necesar ca raza de lumină să intre în straturile de aer 
mult mai oblic decît este arătat simplificat în figura 115; 

în cazul contrar nu va fi depășit „unghiul maxim“ de inci- 
dență a razei, iar fără aceasta nu are loc reflexia internă. 

Menţionăm în treacăt un punct al acestei teorii care ar 
putea produce nedumerire. Explicația expusă mai sus nece- 
sită o astfel de amplasare a straturilor de aer, încît straturile 

Figura 116 — Mirajul pe o șosea gudronată. 


mai dense să se afle la o înălțime mai mare decît cele mai puțin 
dense. Ştim însă că aerul dens, greu, caută totdeauna să 
coboare și să disloce în sus stratul de gaz mai ușor de sub el. 
Deci cum poate exista acea aşezare a straturilor de aer dens 
și rarefiat care este necesară pentru formarea mirajului? 

Secretul constă în faptul că această amplasare a stratu- 
rilor de aer nu există în aerul static, ci în cel aflat în mişcare. 
Stratul de aer încălzit de sol nu rămîne în apropierea acestuia, 
ci este mereu împins în sus şi înlocuit imediat de un nou 
strat de aer încălzit. Această înlocuire continuă are drept 
rezultat existența permanentă în apropierea nisipului incan- 
descent a unui strat oarecare de aer rarefiat, pentru că pentru 
drumul parcurs de razele de lumină nu are nici o importanţă 
faptul că acest aer nu este mereu unul și același. 

Genul de miraj examinat mai.sus este cunoscut din anti- 
chitate. In meteorologia modernă el este numit miraj „inie- 
rior“ (spre deosebire de cel „superior“, generat de reflectarea 
razelor de lumină pe straturile superioare de aer rarefiat din 
zonele superioare ale atmosferei). Majoritatea oamenilor au 
convingerea că acest miraj clasic poate fi observat numai în 

aerul supraîncălzit din deşerturile Sudului, fără a avea loc 
vreodată la latitudini nordice. Cu toate acestea, miraju. 
inferior poate fi urmărit adesea și în ţinuturile noastre. 
Astfel de fenomene sînt deosebit de dese vara pe șoselele 
asfaltate şi gudronate care, datorită culorii lor închise, se 
încălzesc puternic la Soare. Atunci, din depărtare, suprafaţa 
mată a şoselei pare udă şi reflectă obiectele îndepărtate. 
Drumul razelor de lumină care generează acest miraj este 
reprezentat în figura 116. Dacă aveţi un spirit de observaţie 
mai dezvoltat, puteţi urmări asemenea fenomene mai des 
decît s-ar crede. 

Există încă un gen de miraj, mirajul lateral, despre 
care mulți nu au nici măcar o idee cît de vagă. Este vorba 
de reflexia pe un perete vertical încălzit. Un astiel de caz 
a fost descris de un autor francez. 
Apropiindu-se de fortul unei cetăți, 
el a observat că deodată peretele de 
beton al fortului a început să strălu- 
cească ca o oglindă, reflectînd natura 
înconjurătoare: solul, cerul. Făcînd 
încă vreo cîţiva paşi, el a observat ace- 
eași schimbare intervenită la celălalt 
zid al fortului. Părea că suprafața 
cenușie zgrunțuroasă 'se transforma, 
într-o clipă, în una şleijuită. Era o 
zi toridă de vară, zidurile luminate de 
soare au fost puternic încălzite, acesta 
era „misterul“ transformării lor în 
oglindă. În figura 117 este arătată 
amplasarea zidurilor fortului (F şi F’) - 
și locul ocupat de observator (A și Figura 117 — Planul for- 


tului din care s-a obser- 


A”). S-a constatat că mirajul putea fi vat mirajul. Peretele F 
óns : x i sa a dee 7 părea făcut din oglindă 
urmărit ori de cîte ori zidul era încăl- cind era privit din punc- 
3 PRI ; tul A, iar peretele F/ — 
zit suficient de razele solare. S-a reușit privit din A”. 


chiar fotografierea acestui fenomen. 

În figura 118 este reprezentat (stînga) zidul F al fortului: 
întîi mat, iar apoi lucios (dreapta) ca o oglindă (fotografiat 
din punctul A”). În fotografia din stînga vedem un beton 

cenuşiu obişnuit, în care, desigur, nu se pot oglindi figurile 
celor doi ostași aflați lîngă zid. În dreapta este acelaşi zid 
care, pe cea mai mare parte a suprafeţei sale, a căpătat pro- 


prietăți de oglindă și figura ostașului celui mai apropiat este 

Figura 118 — Peretele zgrunțuros (stînga) devine dintr-o ‘dată șlefuit 
o oglindă (dreapta). 


reflectată, obținîndu-se astfel imaginea lui simetrică 
Desigur că aici razele nu sînt reflectate de însăși suprafața 


zidului, ci de stratul de aer încălzit din imediata lui 


apropiere. 
În zile:e foarte calde de vară ar trebui să observați zidu- 


rile încălzite ale marilor clădiri și s-ar putea să descoperiți 
fenomene de miraj mult mai des decît ați crede. 


„RAZA VERDE“ 
„Aţi urmărit vreodată Soarele care coboară dincolo de 
orizontul mării? Fără îndoială că da. L-aţi urmărit pînă 


în clipa cînd marginea superioară a discului lui atinge linia 

orizontului și apoi dispare? Probabil că da. Dar aţi observat 
fenomenul care are loc în clipa cînd strălucitorul astru îşi 
aruncă ultima rază, cînd cerul este complet senin şi trans- 
parent? Poate că nu. Să nu pierdeţi însă ocazia să observați 
această clipă: ochiul dumneavoastră nu va intercepta o 
rază roșie, ci una verde de un verde superb, cum nu poate 
îi obținut pe paleta nici unui pictor, care nu a fost reprodus 
nici chiar de măiastra natură, nici în variatele nuanţe ale 
vegetației, nici în culorile celei mai transparente mări“. 

O asemenea notiță apărută într-un ziar englezesc a entu- 
ziasmat-o pe tînăra eroină din romanul Raza verde a lui Jules 
Verne și a determinat-o să întreprindă un șir întreg de călă- 
torii al căror unic scop era să vadă cu propriii ei ochi minu- 
nata rază verde. După cum povesteşte romancierul, tînăra 
scoțiană nu a reuşit să observe acest superb fenomen al na- 
turii şi totuși el există. Raza verde nu este o legendă, deși 
de ea sînt legate multe lucruri din domeniul legendar. 
Este un fenomen pe care-l poate admira orice amator al 
naturii dacă-l va căuta cu răbdarea necesară. 

De ce apare raza verde? 

Veţi înțelege cauza fenomenului dacă vă veţi aminti 
sub ce formă ne apar obiectele cînd le privim printr-o prismă 
de sticlă. Faceți următoarea experiență: ţineţi prisma în 
fața ochiului, orizontal, cu latura lată în jos şi priviţi prin 
ea o foaie de hîrtie prinsă cu un cui de perete. Veţi observa, 
în primul rînd, că foaia s-a ridicat mult mai sus de poziţia 
sa reală, iar în al doilea rînd că are în partea de sus o şuviță 
de culoare violetă-albastră, iar în cea de jos una galbenă- 
roșie. Înălțarea obiectului se datorește refracției luminii, 
iar marginile colorate dispersiei sticlei, adică proprietăţii 
sticlei dea reflecta în mod inegal razele deculori 
diferite. Razele violete şi albastre sînt reiractate mai puternic 
decît celelalte, de aceea vedem în partea de sus o fîşie violetă- 
albastră. Cele roşii sînt reîractate cel mai slab şi de aceea 
la marginea de jos a hîrtiei noastre apare o îîşie roșie. 

Pentru o mai bună înţelegere a celor ce urmează trebuie 
să ne oprim puțin asupra originii acestor benzi colorate. 
Lumina albă reflectată de hîrtie este descompusă de prismă 
în toate culorile spectrului, dînd o mulțime de imagini 
colorate ale foii de hîrtie, aranjate, în parte suprapunîndu-se, 
în ordinea indicelui lor de refracție. In urma acţiunii simul- 

tane a acestor imagini colorate suprapuse, ochiul intercep- 
tează senzaţia de lumină albă (compunerea culorilor spectru- 
lui), dar sus şi jos rămîn benzi ale culorilor ce nu s-au compus. 
Cunoscutul poet Goethe, care a făcut această experienţă 
fără să-i înțeleagă cauzele, şi-a închipuit că a demascat astfel 
falsitatea învățăturii lui Newton despre culori și a scris 
apoi propria sa lucrare, Știința despre culori, care se bazează 
aproape în întregime pe teorii eronate. Credem că cititorul 
nostru nu va repeta greșeala marelui poet și nu se va aștepta 
ca prisma să-i recoloreze toate obiectele. 

Pentru ochiul nostru, atmosfera terestră este un fel de 
prismă aeriană uriașă, cu baza îndreptată în jos. Privind 
Soarele la orizont, îl vedem prin această prismă de gaze. 
In partea de sus, Soarele ne apare cu o bandă de culoarea 
albastră şi verde, iar în cea de jos cu una roşie și galbenă. 
Atît timp cit Soarele se înalță deasupra orizontului, lumina 
discului solar, fiind mai puternică, nu ne permite să vedem 
aceste benzi mai puţin luminoase și de aceea nu le observăm. 
Dar în clipele cînd Soarele răsare sau apune, cînd discul lui 
este ascuns dincolo de orizont aproape în întregime, atunci 
putem să vedem banda albastră care-i colorează marginea 
lui de sus. Această bandă este bicoloră: în partea de sus ea 
este albastră, iar mai jos ea este bleu, în urma amestecării 
razelor albastre cu cele verzi. Cînd în apropierea orizontului 
aerul este pur şi foarte transparent, atunci vedem „raza 
albastră“. Dar de cele mai dese ori razele albastre sînt împrăș- 
tiate și rămîne numai banda verde: acesta este fenomenul 
„razei verzi“. In sfîrşit, în marea majoritate a cazurilor, 
razele albastre și cele verzi sînt împrăștiate de atmosfera 
tulbure, şi atunci nu mai este vizibilă nici o bandă: Soarele 
apune ca un glob purpuriu. 

Astronomul G.A.Tihov de la Pulkovo, care i-a consacrat 
„razei verzi“ un studiu special, comunică cîteva indicii 
ale vizibilității acestui fenomen. „Dacă Soarele are la 
apusul său o culoare roșie şi poate fi observat cu uşurinţă 
cu ochiul liber, atunci se poate spune cu siguranță că raza 
verde nu va apărea“. Cauza este evidentă: culoarea roşie 
a discului solar arată că razele albastre şi verzi, adică banda 
de sus de pe disc, sînt puternic împrăștiate de atmosferă. 
„Dimpotrivă — continuă astronomul — dacă culoarea obiş- 
nuită galben-deschisă a Soarelui se schimbă puţin şi la apu- 

sul său el continuă să strălucească puternic (adică dacă 
lumina este absorbită puțin de atmosferă), atunci ne putem 
aştepta ca fenomenul „razei verzi“ să aibă loc. Dar pentru 
aceasta este necesar ca orizontul să reprezinte o linie orizon- 
tală dreaptă, fără neregularități, păduri, construcţii etc. 
Aceste condiţii le îndeplinește cel mai bine marea; iată de ce 
raza verde le este atît de bine cunoscută marinarilor.“ 

Deci pentru a vedea „raza verde“ trebuie să observăm 
Soarele în momentul apusului sau răsăritului lui, în zilele 
cu cerul foarte senin. În ţările sudice, cerul la orizont este 
mai transparent decît la noi, de aceea acolo fenomenul „razei 
verzi“ este mai frecvent. Dar nici la noi el nu este chiar 
atît de rar, cum își imaginează unii, probabil sub influența 
romanului lui Jules Verne. Căutările perseverente ale „razei 
verzi“ sînt încununate, mai devreme sau mai tirziu, de 
succes. Acest minunat fenomen a putut fi urmărit chiar şi 
cu luneta. 

Doi astronomi alsacieni îl descriu astfel: 

»... In ultimul minut care precedă apusul Soarelui, cînd, 
prin urmare, el se mai vede parţial, discul lui, care are o 
margine ondulată, dar bine marcată, este înconjurat de un 
cerc verde. Pînă ce Soarele nu a dispărut dincolo de orizont, 
această bandă nu poate fi văzută cu ochiul liber. Ea devine 
vizibilă doar în momentul cînd Soarele dispare complet. 
Dacă privești însă printr-o lunetă cu o scară de mărire sufi- 
cientă (de aproximativ o sută de ori), atunci poţi observa 
în amănunt întregul fenomen: banda verde devine vizibilă 
cu cel mult 10 minute înainte de apusul Soarelui; ea mărgi- 
neşte partea de sus a discului, în timp ce marginea de jos 
este colorată în roşu. Lăţimea benzii, la început foarte mică 
(doar cîteva secunde de arc), crește pe' măsură ce Soarele 
apune; ea atinge uneori 1/2 de minut de arc. Deasupra benzii 
se observă adesea niște ondulaţii verzi, care, o dată cu dis- 
pariția treptată a Soarelui, lunecă parcă pe marginea lui 
pînă la punctul superior; uneori ele se rup pe o bandă şi 
licăresc cîteva secunde izolat pînă cînd se sting“ (fig. 119). 

De obicei fenomenul durează o secundă sau două. Dar 
în împrejurări deosebit de favorabile durata lui este mult 
mai mare. Se cunoaște un caz cînd „raza verde“ a fost obser- 
vată timp de 5 minute. Soarele apunea în spatele unui munte 

îndepărtat şi observatorul, care mergea cu pas grăbit, a putut 
urmări banda verde a discului solar care luneca parcă pe 
panta muntelui (fig. 119). 

Sînt interesante cazurile cînd „raza verde“ a fost observată 
la răsăritul Soarelui, cînd marginea de sus a astrului începe 

Figura 119 — Observarea îndelungată a „razei verzi“; observatorul a urmărit 
„raza verde“ de dincolo de lanţul de munţi timp de 5 minute. Sus în dreapta 
este reprezentată „raza verde“ văzută prin lunetă. Discul Soarelui are contu- 
ruri neregulate. În poziţia 1 strălucirea discului solar orbește ochiul împiedicînd 
perceperea cu ochiul liber a benzii verzi. În poziţia 2, cînd discul Soarelu' 
dispare aproape în întregime, „raza verde“ devine accesibilă pentru ochiul liber. 


să apară deasupra orizontului. Aceasta demonstrează fal- 
sitatea presupunerii că „raza verde“ este o iluzie optică 
datorită faptului că ochiul a fost obosit de strălucirea Soare- 
lui abia apus. 

Soarele nu este singurul astru care-şi trimite „razele 
verzi“ S-a observat acest fenomen și la apunerea planetei 
Venus !. 


1 Puteţi citi despre miraje și raza verde în excelenta carte a lui M.Min- 
naert, Lumina şi culoarea în natură, Bucureşti, Edit Științifică. (Nota trad.) 

Capitolul 9 
VEDEREA CU UNUL ȘI CU AMINDOI OCHII 


CIND NU EXISTA FOTOGRAFIE 


“În viaţa noastră, fotografia a devenit un lucru atît de 
obișnuit, încît nici nu ne putem imagina cum puteau trăi 
fáră ea străbunii noștri încă nu prea îndepărtați. In Docu- 
mentele postume ale clubului Pickwick, Ch. Dickens poves- 
teşte cu haz cum era imprimată înfățișarea unui om în in- 
stituțiile de stat ale Angliei acum 100 de ani. Acţiunea se 
petrece în închisoarea datornicilor unde a fost adus Pickwick. 

Lui Pickwick i s-a spus că el trebuie să stea jos pînă 
cînd i se va face portretul. 

„— Să pozez pentru un portret!? exclamă domnul 
Pickwick. 

— Ca să avem tabloul dv., domnule, spuse temnicerul 
cel zdravăn. Ne pricepem bine, nu glumă, la portrete. Le 
luăm într-o clipită și totdeauna exact. Intraţi, domnule, 
şi vă rog să vă simțiți ca la dumneavoastră acasă.... 

Temnicerul cel zdravăn, schimbîndu-și locul, se așezase 
şi-l privea cu indiferență din cînd în cînd, iar un alt bărbat 
înalt, subțire care-l înlocuise pe temnicer, proptit în faţă, 
cu mîinile sub pulpanele hainei, î] privea îndelung. Al trei- 
lea ins, care părea cam îmbuinat pentru că fusese pare-se 

deranjat de la ceai, căci tot mai mesteca un rest dintr-o coajă 
de pîine cu unt, luase loc foarte aproape de domnul Pickwick 
şi, cu mîinile în șolduri, îl inspecta din creștet pînă în tălpi... 

În cele din urmă, după terminarea portretului, domnul 
Pickwick fu informat că putea să intre în închisoare“. 

Mai înainte însă rolul acestor „portrete“ imprimate în 
memorie a fost jucat de o listă întreagă de „semne particu- 
lare“. Vă reamintesc descrierea lui Grigori Otrepiev în Bo- 
ris Gudunov. „E mic de statură, are pieptul larg, o mînă 
este mai scurtă decît cealaltă, are ochii albaştri, părul roşu, 
pe obraz un neg, pe îrunte altul.“ În zilele noastre se 
anexează pur şi simplu o fotografie. 


CE NU ȘTIU MULŢI 


Fotografia a pătruns la noi în deceniul al cincilea al seco- 
lului trecut, sub forma aşa-numitei „daghereotipii“t, imagini 
pe niște plăci metalice. 

Incomoditatea acestei metode constă în aceea că trebuia 
să se pozeze în fața aparatului un timp destul de îndelungat: 
zeci de minute... 

„Bunicul meu — povestea fizicianul leningrădean prof. 
B. P. Vainberg —a stat în fața camerei fotografice —și 
aceasta pentru a obține o singură daghereotipie, care de alt- 
fel nici nu poate fi multiplicată — 40 de minute!“ 

Totuşi, posibilitatea de a obține portrete fără participa- 
rea pictorului apărea atît de nouă, aproape miraculoasă, 
încît publicul nu s-a obişnuit prea repede cu această idee. 
Într-o veche revistă rusă (1845) s-a descris în legătură cu 
aceasta o întîmplare nostimă: 

„Sînt mulți cei care nici acum nu vor să creadă că daghe- 
reotipul funcționează singur. Un om pe deplin onorabil a 
venit să-și comande portretul. Stăpînul (adică fotograful — 
—n. aut.) l-a aşezat, a fixat sticlele, a aşezat placa, s-a 
uitat la ceas şi a ieşit. Atîta timp cît stăpînul a fost în cameră, 


1 După numele inventatorului acestei metode, Daguerre. 

onorabilul domn a stat jos fără mișcare, dar îndată ce a ieșit 
din cameră, domnul care dorea să-şi facă portretul a conside- 
rat că nu mai este necesar să rămînă nemișcat, s-a ridicat în 
picioare, a prizat tutun, a examinat din toate părțile daghe- 
reotipul (aparatul), și-a apropiat ochiul de sticlă, a clăti- 
nat din cap, a spus „interesantă şmecherie“ şi a început să 
se plimbe prin cameră. 

Stăpînul s-a înapoiat şi, oprindu-se mirat lîngă ușă, a 
exclamat: 

— Ce faceţi? v-am spus doar să staţi nemișcat! 

— Am şi stat. M-am sculat numai cînd ai ieşit dumneata. 

— Păi tocmai atunci trebuia să staţi. 

— De ce să stau degeaba?“ 

Dragă cititorule, ți se pare probabilcă sîntem acum de- 
parte de orice concepții naive despre fotograiie. Dar nici în 
timpurile noastre majoritatea oamenilor nu s-au obișnuit 
încă pe deplin cu fotografia și, printre altele, sînt puţini 
cei care știu să privească măcar o fotografie. Vi se pare că 
nu e aici nici o filozofie: iei fotografia în mînă ṣi o priveşti. 
Dar lucrul acesta nu este chiar atît de simplu: fotografiile 
fac parte din acele obiecte de uz curent pe care nu știm să 
le folosim corect, cu toate că răspîndirea lor este atît de largă. 
Majoritatea fotografilor amatori și profesioniști, fără a 
mai vorbi. despre ceilalți, nu ştiu să privească 
fotografiile aşa cum trebuie. De aproape o sută de 
ani se cunoaște arta fotografiei şi, cu toate acestea, puţini 
știu să privească fotografiile. 


ARTA DE A PRIVI FOTOGRAFIILE 


Prin structura sa, camera fotografică este un ochi mare: 
ceea ce se imprimă pe sticla ei mată depinde de distanţa din- 
tre obiectiv şi obiectele fotografiate. Aparatul fotografic 
fixează pe placă perspectiva care ar fi apărut în faţa ochiu - 
lui nostru (notaţi-vă: a unui ochi!) aşezat în locul obiec- 
tivului. De aici rezultă că dacă dorim să obţinem de la foto- 
grafie aceeași impresie vizuală ca și de la natură însăși trebuie ¿ 


185 


l) să privim fotografia cu un singur ochi şi 

2) să ţinem fotografia la distanţa cuvenită 
față de ochi. 

Nu este greu de înțeles că privind fotografia cu ambii 
ochi, noi trebuie să vedem inevitabil un tablou plan și nu o 
imagine care are adîncimi. Aceasta rezultă 
cu necesitate din particularitățile vederii 
noastre. Cînd privim un corp material, pe 
retina ochilor noștri nu se obţin imagini 
identice: ochiul drept nu vede exact ace- 
lași lucru ca cel stîng (fig. 120). Tocmai 
această deosebire dintre imagini este cauza 

principală a faptului că obiectele ne apar 
ete degetul gem SUb formă de corpuri: conștiința noastră 
tru ochiul stîng și  contopeşte ambele impresii într-o singură 
eg eră dept imagine în relief (după cum se știe, 
în apropierea feței. pẹ aceasta se bazează construcția stereosco- 

pului). Altfel stau lucrurile dacă în fața 
noastră se află un obiect plan, de exemplu suprafața unui 
perete; atunci ambii ochi capătă percepții cu totul iden- 
tice; pentru conștiință, această identitate este un indiciu 
al întinderii plane a obiectului. 

Acum este clar ce greșeală comitem cînd privim fotogra- 
fia cu ambii ochi; astfel noi trezim în conştiinţa noastră 
convingerea că în fața noastră se află un tablou plan! Cînd 
oferim ambilor ochi o fotografie care-i este destinată 
doar unuia, atunci nu putem vedea ceea ce ar trebui să 
ne sugereze fotografia; această greșeală împrăștie întreaga 
iluzie creată cu atîta perfecțiune de camera fotogenică. 


LA CE DISTANȚĂ TREBUIE ȚINUTĂ 
FOTOGRAFIA? 


Tot atît de importantă este și cea de a doua regulă: a 
ține fotografia la distanța cuvenită de ochi; în 
cazul contrar nu avem perspectiva corectă. 

Care trebuie să fie această distanță? 

Pentru a obţine impresia scontată, fotografia trebuie 
privită sub același unghi sub care obiectivul aparatului a 
„văzut“ imaginea de pe sticla mată a camerei, sau, ceea ce este 
acelaşi lucru, sub care „a văzut“ el obiectele fotografice 
(fig. 121). De aici rezultă că fotografia trebuie apropiată de 


Figura 121 — În aparatul fotografic unghiul 1 este egal cu unghiul 2. 


ochi la o distanță care este de atîtea ori mai mică decît dis- 
tanța de la obiect la obiectiv, de cîte ori imaginea obiectului 
este mai mică decît mărimea naturală. Cu alte cuvinte, foto- 
grafia trebuie ținută la o distanță aproximativ egală cu dis- 
tanța focală a obiectivului. 

Dacă ținem seama de faptul că la majoritatea aparate- 
lor de amatori distanța focală este egală cu 12—15 cm, 
vom înțelege că nu am privit niciodată astfel de fotografii 
la distanța cuvenită: distanța vederii distincte pentru ochiul 
normal (25 cm) este aproape de două ori mai mare decît 
cea indicată. Ne apar plane și fotografiile atîrnate pe perete, 
ele fiind privite de la o distanță şi mai mare. 

Numai oamenii miopi, cu lungimea de vedere distinctă 
redusă (precum şi copiii care au capacitatea de a vedea la 
distanță mică), își pot permite plăcerea de a admira efectul 
dat de o simplă fotografie privită în mod corespunzător (cu 
un singur ochi). Ținînd fotografia la 12—15 cm de ochi, ei 
nu văd un tablou plan, ci o imagine în relief, în care planul 
din față este detaşat de cel din spate, ca în stereoscop. 

Cred că acum cititorul va fi de acord că, în majoritatea 
cazurilor, numai necunoașterii noastre i se datorează faptul 


că nu obținem de la unele fotografii întreaga satisfacţie pe 


1 În textul care urmează autorul are în vedere aparatele fotografice 


de tipul celor care erau răspîndite în perioada scrierii Fizicii distractive. 
(Nota red. sovietice.) 


187 


care ele o oferă și ne plîngem adesea zadarnic de lipsa lor 
de viață. Totul se explică prin aceea că noi nu ne plasăm 
ochiul în punctul cuvenit și privim cuambii ochi imagi- 
nea destinată doar unuia singur. 


ACȚIUNEA CURIOASĂ A LUPEI 


După cum am observat mai sus, oamenii miopi pot vedea 
în relief fotografiile obișnuite. Dar ce să facă oamenii cu ve- 
derea normală? Ei nu pot apropia imaginea prea mult de 
ochi, dar pot folosi în schimb lupa. Privind fotografia printr-o 
lupă care mărește de două ori, oamenii cu vederea normală 
se pot bucura cu ușurință de avantajele celor miopi, adică, 
fără a-şi încorda privirea, pot vedea cum fotografia apare 
în relief şi în adincime. Deosebirea dintre impresia astfel 
obținută şi ceea ce vedem privind fotografia cu ambii ochi de 
la distanță este imensă. O astfel de metodă de a privi foto- 
grafiile obișnuite înlocuiește aproape efectele stereoscopului. 

Acum este clar de ce adesea fotografiile apar în relief 
dacă sînt privite cu un singur ochi prin lupă. Acest lucru este 
bine cunoscut. Dar rareori se dă explicaţia justă. In această 
privință, unul dintre recenzenţii Fizicii distractive mi-a 
scris: 

„In ediția următoare examinaţi problema: de ce printr-o 
lupă obişnuită fotografia apare în relief? Părerea mea este 
că întreaga explicație complicată a stereoscopului nu este 
invulnerabilă.  Incercaţi să priviţi prin stereoscop cu un 
singur ochi: impresia de relief se păstrează, în ciuda teoriei“. 

Desigur că acum cititorii își dau seama că teoria stereo- 
scopului nu este de loc infirmată prin acest fapt. 

Pe acelaşi fenomen se bazează interesantul efect al așeză- 
mintelor „panorame“ care se vînd prin magazinele de jucării. 
In aceste aparate mici, o fotografie obişnuită care repre- 
zintă un piesaj sau un grup de oameni este privită printr-o 
lupă cu un singur ochi. Aceasta este deja suficient pentru a 
avea impresia de relief: iluzia este de obicei intensificată 
prin decuparea unor obiecte din primul plan și plasarea lor 

în fața fotografiei; ochiul nostru este foarte sensibil față 
de relieful obiectelor apropiate și mult mai puţin sensibil 
față de cel al obiectelor mai depărtate. 


MĂRIREA FOTOGRAFIILOR 


Oare fotografiile nu pot fi astfel realizate încît un ochi 
normal să le poată vedea corect fără a recurge la lentile? 
Lucrul acesta este pe deplin posibil; pentru aceasta este su- 
ficientă folosirea camerelor ale căror obiective au distanța 
focală mare. După cele arătate mai sus este clar că fotogra- 
fia obținută cu ajutorul unui obiectiv cu distanța focală 
de 25—30 cm poate îi privită (cu un singur ochi) de la o dis- 
tanță obișnuită: ea ne va apărea suficient reliefată. 

Se pot obţine de asemenea fotografii care nu vor părea 
plane chiar privite cu ambii ochi de la o distanță 
mare. Am mai arătat că, în cazul cînd ambii ochi primesc 
de la un obiect oarecare două imagini identice, atunci con- 
știința noastră le contopește într-un singur tablou plan. Dar 
această tendință scade mult o dată cu creșterea distanţei. 
Practica ne arată că fotografiile obținute cu ajutorul unui 
obiectiv cu distanță focală de 70 cm potii privitecu ambii 
ochi fără a se pierde ceva din perspective. 

Dar necesitatea de a dispune de un obiectiv cu distanță 
focală mare prezintă o oarecare incomoditate. De aceea in- 
dicăm și o altă metodă: ea constă în mărirea fotogra- 
fiei obținute cu un aparat obișnuit. În.felul acesta se lun- 
geşte în mod corespunzător și distanța corectă de la care 
trebuie privită fotografia. Dacă o fotografie luată cu un 
obiectiv de 15 cm este mărită de 4 sau 5 ori, aceasta este 
deja suficient pentru obținerea efectului dorit: fotografia mă- 
rită poate fi privită cu ambii ochi de la o distanţă de 60—75 cm. 
O oarecare neclaritate a fotografiei nu dăunează impresie 
pentru că ea este puţin vizibilă de la distanţă. În schimb, 
fotografia cîștigă în ceea ce privește perspectiva și impresia 
de relief. 

LOCUL OPTIM ÎN SALA DE CINEMATOGRAF 


Cei care frecventează des sălile de cinema au observat 
probabil că unele filme dau o impresie mai puternică de re- 
lief decît altele: figurile se desprind din planul din fund 
și sînt atît de bombate, încît uiţi chiar de existența pînzei 
și vezi parcă aievea peisajul sau artiștii, ca pe scenă. 

Această impresie de reliefare a imaginilor nu depinde, 
după cum se crede adesea, de înseși proprietățile benzii res- 
pective, ci de locul pe care-l ocupă spectatorul. Filmele de 
cinema, deşi sînt realizate cu ajutorul unor camere cu dis- 
tanță focală foarte mică, se proiectează pe ecran după ce au 
fost mult mărite, de vreo sută de ori, astfel încît pot fi pri- 
vite cu ambii ochi de lao distanță mare (10cm X 100 = 10 m). 
Impresia maximă de relief se obține cînd vizionăm filmul 
sub acelaşi unghi sub care „privea“ aparatul în timpul 
filmării. În acest caz vom percepe o perspectivă ca în na- 
tură. 

Dar cum aflăm care este distanța corespunzătoare acestui 
unghi de vedere optim? Pentru aceasta locul trebuie ales 
astiel, încît, în primul rînd, el să fie drept în mijlocul fil- 
mului, iar în al doilea rînd la o astfel de distanță de ecran 
încît aceasta să fie de atîtea ori mai mare decît lățimea 
filmului de cîte ori distanța focală a obiectivului este mai 
mare decît lățimea benzii filmului de cinematograf. 

Pentru filme de cinema de cele mai multe ori sînt folosite 
camerele cu distanța focală de 35, 50, 75 și 100 mm, în func- 
ție de caracterul filmărilor. Lăţimea standard a filmului 
este de 24 mm. Astfel, de exemplu, pentru obiectivul cu 
distanța focală de 75 mm avem relaţia: 


distanța căutată distanţa focală _ 75 _, 3 


= a mam = — RI 


lățimea filmului lățimea benzii 24 


Astfel, pentru a afla la ce distanță de ecran trebuie să 
ne aşezăm în acest caz, este suficient să înmulțim lățimea 
filmului pe ecran cu 3. Dacă lățimea imaginii pe ecran este 
de 6 paşi, atunci locul cel mai bun pentru vizionarea acestor 
cadre este situat la 18 paşi de ecran. 

Acest fapt nu trebuie pierdut din vedere atunci cînd se 
experimentează diferitele propuneri care au drept scop de a 

face ca filmele să capete un aspect stereoscopic: este ușor 
să i se atribuie invenției experimentate ceea ce este datorat 
cauzelor arătate mai sus. 


UN SFAT DAT CITITORILOR DE REVISTE 
ILUSTRATE 


Reproducerile de fotografii din cărți şi reviste au, desi- 
gur, aceleași proprietăți ca și fotografiile originale: ele de- 
vin de asemenea mai reliefate dacă sînt privite cu un singur 
ochi și de la distanța cuvenită. Deoarece fotografiile au fost 
realizate cu ajutorul unor aparate cu distanţe focale dife- 
rite, distanța optimă pentru examinarea lor trebuie găsită 
prin încercări. Închizînd un ochi, ţineţi ilustrația în mîna 
întinsă, astfel încît planul ei să fie perpendicular pe raza 
vizuală, iar ochiul deschis să se afle în dreptul mijlocului 
fotografiei. Apropiaţi acum treptat fotografia, privind-o 
mereu; veți prinde cu ușurință momentul cînd el vă va apă- 
rea cel mai reliefat. 

Multe fotografii, neclare şi plane la prima privire, capătă 
profunzime și claritate dacă sînt privite aşa cum s-a reco- 
mandat mai sus. Adesea în felul acesta devin vizibile luciul 
apei și alte efecte pur stereoscopice. 

Este de mirare faptul că lucruri atît de simple sînt atît 
de puțin cunoscute, deşi aproape tot ce s-a expus aici s-a 
scris în cărțile de popularizare încă cu peste o jumătate de 
veac în urmă. În cartea lui W. Carpenter Bazele fiziologiei 
inteligenţei, editată în limba rusă încă din 1877, citim urmä- 
toarele despre felul cum trebuie privită o fotografie: 

„Este remarcabil faptul că efectul acestui mod de a privi 
tablourile fotografiate (cu un ochi!) nu se limitează la dega- 
jarea în relief a obiectului; alte particularități se manifestă 
cu o vioiciune și realitate incomparabi: mai mari, comple- 
tînd iluzia. Aceasta se referă mai ales la reprezentarea ape- 
lor statice, latura cea mai slabă a imaginilor fotografice 
în condițiuni obișnuite. Dacă o astfel de imagine a apei este 
privită cu ambii ochi, atunci suprafața pare ca de ceară; 

dar dacă o privim cuun singur ochi, îi percepem cu 
uimire transparenţa şi adîncimea. Acelaşi lucru se poate 
spune şi despre diferitele proprietăți ale suprafețe- 
lor care reflectă lumina. de exemplu bronzul și fildeșul. 
Materialul din care este făcut obiectul reprezentat în foto- 
grafie se recunoaște mult mai uşor privind cu un singur 
ochi“. 

Mai atragem atenția asupra unui fapt. Dacă prin mărire 
fotografiile capătă mai multă viaţă, atunci prin micşora- 
rea lor ele pierd în această privinţă. Este drept că fotografiile 
micșorate apar mai clare și cu un contrast mai puternic, dar 
ele sînt plane şi nu produc impresia de adincime și “le relief. 
După toate cele spuse mai sus, cauza este clară: v dată cu 
micșorarea fotografiei se micşorează şi „distanța de perspec- 
tivă“ corespunzătoare, care, de obicei, este și așa mică. 


CUM TREBUIE PRIVITE TABLOURILE 


Cele spuse despre fotografii sînt valabile în mare parte și 
pentru tablourile create de mîna pictorului: ele pot îi privite 
cel mai bine de la o distanță adecvată. Numai în acest caz 
veți percepe perspectiva și tabloul nu vi se va părea plan, 
ci adînc și bine reliefat. Este bine de asemenea să-l privim. 
tot cu un singur ochi, mai ales dacă el este de dimensiuni 
reduse. 

„se ştie de mult — scria în această privință psihologul 
englez W. Carpenter în lucrarea menţionată mai sus —că 
la o examinare mai atentă a tabloului, unde condiţiile de 
perspectivă, lumina, umbrele și amplasarea generală a deta- 
liilor corespund cu strictețe realității reprezentate, impre- 
sia produsă este mult mai vie dacă privim cuun singur 
ochi și nu cu amîndoi și că efectul se amplifică cînd 
privim printr-o lunetă care înlătură tot ce înconjură tabloul. 
Acest fapt era explicat cu totul greșit în trecut. «Noi vedem 
cu un ochi mai bine decît cu amîndoi — spunea Bacon — 
pentru că spiritele vieţii se concentrează astfel într-un loc 
şi acționează cu mai multă forță». 

De fapt însă, cînd privim tabloul cu ambii ochi de la 
o distanță moderată, atunci sîntem nevoiţi să-l considerăm 
drept o suprafață plană; cînd privim însă cu un singur ochi, 
atunci creierul nostru este mai sensibil la impresia de pers- 
pectivă, lumină, umbră etc. De aceea, dacă privim cu încor- 
dare, tabloul ne apare în curînd în relief şi poate atinge 
chiar materialitatea unui peisaj real. Deplinătatea iluziei 
va depinde mai ales de veridicitatea cu care a fost reprodusă 
în tablou proiecția reală a obiectelor de plan. Avantajele 
privirii cu un singur ochi depind în aceste cazuri de faptul 
că creierul nostru este liber să, înțeleagă tabloul atunci cînd 
nimic nu-l forțează să vadă în el un tablou plan“. 

Fotografiile micșorate după tablouri mari dau adesea o 
iluzie de relief mai deplină decît originalul. Veţi înţelege 
cauza acestui fenomen dacă vă veți aminti că la micșorarea 
tabloului se reduce acea distanță, de obicei mare, de la care 
urmează a privi imaginea; de aceea fotografia poate fi văzută 
în relief deja la o distanță mai apropiată. 


REPREZENTAREA ÎN PLAN A OBIECTELOR 
SPAȚIALE 


Toate cele spuse mai sus despre modul cum trebuie pri- 
vite fotografiile, precum şi picturile și gravurile, rămînînd 
juste în esenţă, nu trebuie totuşi înţelese în sensul că orice 
altă metodă de examinare a tablourilor plane nu poate pro- 
duce asupra spectatorilor impresia de spațiu. Fiecare artist, 
pictor, grafician sau fotograf îşi construiește imaginea ast- 
fel încît ea să-l impresioneze pe spectator, indiferent de mo- 
dul în care acesta o va examina; el nu poate conta pe faptul 
că vizitatorul expoziției va ocoli sălile cu un ochi închis 
şi va măsura distanţele de la care trebuie privit fiecare tablou. 

Tehnica oricărei arte interpretative, inclusiv a fotogra- 
tridimensional în plan. Neidentitatea imaginilor obiectelor 
inegal depărtate, date de ambii ochi, nu este pentru noi 
singura sursă de percepere a adîncimii imaginii. Posibili- 

tatea de a distinge diferitele planuri ale tabloului ne este 
oferită în mare măsură de așa-numita „perspectivă aeriană“, 
datorită căreia obiectele îndepărtate ne par mai puţin clare 
parcă sub vălul ușor de aer fumuriu. 

Dacă planurile mai îndepărtate sînt reprezentate mai puţin 
clar şi în tonuri mai deschise, atunci toate acestea, laolaltă 
cu dimensiunile diferite ale obiectelor situate la distanţe 
diferite, produc impresia de adîncime spațială independent 
de modul cum este privit tabloul. Pictorul poate crea o ast- 
fel de „perspectivă aeriană“ combinînd culorile și nuanțele 
într-un mod corespunzător. Fotograful artist obține un efect 
analog prin alegerea luminii, folosirea unui obiectiv cu con- 
traşt plăcut, precum și a unei hîrtii fotografice adecvate, 
care să permită realizarea unei varietăți suficiente de tonali- 
tăți luminoase. În fotografie, mare importanţă o are și buna 
centralizare focală: dacă planul frontal este mai contrastant, 
iar celelalte plane mai îndepărtate „nu sînt în focar“, atunci 
în multe cazuri deja aceasta este suficient pentru a crea im- 
presia de adîncime; dimpotrivă, dacă la folosirea unei dia- 
fragme înguste toate planurile apar la fel de contrastante, 
atunci imaginea pierde din adîncime şi apare plană. 

În general depinde de priceperea artistului acea influență 
psihică exercitată asupra spectatorului datorită căreia acesta 
din urmă percepe imaginea plană ca pe una spațială indepen- 
dent de condiţiile fiziologice ale impresiilor vizuale, uneori 
chiar dacă legile perspectivei geometrice au fost încălcate. 


CE ESTE STEREOSCOPUL? 


Trecînd de la tablouri la corpuri tridimensionale, ne punem 
întrebarea: de ce corpurile ne apar ca avînd un volum şi nu 
plane? Doar imaginea obținută pe retina ochiului nostru este 
plană. Cum se întîmplă deci că obiectele privite de noi ne 
apar ca tridimensionale şi nu plane? 

Aici acționează mai multe cauze. În primul rînd, gradul 
diferit de iluminare a diferitelor părți ale obiectelor ne per- 
mite să ne dăm seama de forma lor. În al doilea rînd, are 

importanţă şi încordarea pe care o simţim cînd ne acomodăm 
ochiul pentru a percepe clar diferitele părţi, inegal depărtate, 
ale obiectului cu trei dimensiuni: toate punctele unui tablou 
plan sînt egal depărtate de ochi, în timp ce diferitele puncte 
ale unui obiect volumetric se află la distanţe diferite, și, 


Figura 122 — Un cub de sticlă cu pete, privit cu ochiul 
stîng și cu cel drept. 


pentru a le putea vedea clar, ochiul trebuie „să se acomodeze“ 
în mod inegal. Dar serviciul cel mai mare ni-l face faptul că 
imaginile recepționate de fiecare ochi în parte nu sînt iden- 
tice. Este ușor să ne convingem de acest lucru privind un 
obiect oarecare din apropiere succesiv cu cîte un ochi. Ima- 
ginea percepută astiel nu este identică pentru ambii ochi; 
în fiecare dintre ei tabloul este întrucîtva altul, și tocmai 
această deosebire, interpretată de conștiința noastră, ne dă 
impresia de relief (fig. 120 și 122.) 

Imaginați-vă acum două desene ale aceluiaşi obiect: pri- 
mul reprezintă obiectul aşa cum apare el ochiului stîng, iar 
cel de-al doilea așa cum apare el ochiului drept. Dacă privim 
aceste imagini astiel încît fiecare ochi să-şi vadă numai dese- 
nul „său“, atunci în loc de două desene plane vedem unul în 
relief, chiar mult mai reliefat decît corpurile respective privite 
cu un singur ochi. Astfel de perechi de desene trebuie 
privite cu ajutorul unui dispozitiv special, numit stereoscop. 
Contopirea ambelor imagini se realizează în vechile stereo- 
scoape cu ajutorul unor oglinzi, iar în cele mai noi cu aju- 
torul unor prisme de sticlă convexe; ele refractă razele astfel 
încît prin prelungirea lor imaginară ambele imagini (puţin 
mărite datorită convexității prismelor) se suprapun. După 

cum vedem, ideea stereoscopului este foarte simplă, dar cu 
atît mai surprinzător este efectul obținut prin mijloace atît 
de simple. 

Este neîndoielnic faptul că majoritatea cititorilor noştri 
au avut ocazia să vadă fotografiile stereoscopice ale diferite- 
lor scene şi peisaje. Poate că unii dintre ei au privit prin 
stereoscop și unele desene ale diferitelor figuri, realizate în 
scopul studiului stereometriei. In cele ce urmează nu vom 
mai vorbi despre aceste aplicații mai mult sau mai puțin 
cunoscute ale stereoscopului, ci ne vom opri numai asupra 
acelora dintre ele pe care, credem, majoritatea cititorilor 
nu le cunosc. 


STEREOSCOPUL NOSTRU NATURAL 


La examinarea imaginilor stereoscopice ne putem lipsi 
chiar de orice aparat: trebuie doar să ne obişnuim să privim 
aceste imagini într-un mod corespunzător. Se obține acelaşi 
rezultat ca și cu ajutorul stereoscopului, cu deosebirea doar 
că imaginea nu este mărită. Inventatorul stereoscopului, 
Wheatstone, a recurs la început tocmai la aceste mijloace 
naturale. 

Alătur aici o serie întreagă de desene stereoscopice, din 
ce în.ce mai complexe, sfătuind pe cititori să caute să le pri- 
vească direct, fără stereoscop. Succesul se obține numai după 
mai multe exerciţii 2. 

Incepeţi cu figura 123, o pereche de puncte negre. Ţineţi 
desenul în fața ochilor și timp de cîteva secunde îixați-vă 
privirea asupra intervalului dintre cele două pete; faceţi 
totodată efortul pe care-l depuneți pentru a _ privi un obiect 
așezat mai departe în spatele desenului. In curînd după 
aceasta veţi observa deja patru pete în loc de două: fiecare 


l Trebuie să menționez faptul că abilitatea de a vedea stereoscopic 
chiar folosind stereoscopul, nu poate îi obținută de toţi oamenii; unii (de 
exemplu cei cu privire şaşie sau cei care s-au obișnuit să folosească un sin- 
gur ochi) sînt cu totul incapabili să vadă stereoscopic; alții reușesc după 
numeroase exerciții; în sfîrșit alţii, mai ales oamenii tineri. capătă această 
deprindere foarte repede, într-un sfert de oră. 

cerculeț se va dubla. Apoi punctele laterale se vor depărta, 
iar cele interioare se vor apropia şi se vor contopi. Dacă veţi 
repeta aceeași experiență cu figurile 124 şi 125, atunci în 
ultimul caz veţi avea în fața ochilor interiorul unei țevi 
lungi care se depărtează. 

Realizînd şi acest lucru, 
puteți trece la figura 126; 
aici trebuie să vedeţi nişte 
corpuri geometrice care sînt 
suspendate în aer. Figura 
127 ne reprezintă coridorul 
lung al unei clădiri de pia- 
tră sau un tunel, iar în fi- Figura 123 — Fixaţi privirea cîteva se- 
gira: 128 puteti admira-ilus. nepe aleea UI SIA poe Amis 
zia unei sticle transparente 
de acvariu. In sfîrșit, în figura 129 în fața noastră este 
deja un tablou întreg, un peisai marin. 


Figura 124 — Repetaţi experienţa cu Figura 125 — Cînd aceste imagini se 

această pereche de desene. Obţinînd contopesc, veţi vedea în fața voastră 

contopirea, treceţi la exercițiul ur- interiorul unei ţevi care pleacă în 
mător. depărtare. 


Figura 126 — Aceste 
patru corpuri geome- 
trice, la contopirea 
imaginilor, apar ca 
suspendate în aer. 


Este relativ ușor să ne obișnuim să privim astiel direct 
perechile de imagini. Mulţi dintre cunoscuții mei au deprins 
această artă într-un timp scurt, după un număr mic de încer- 

cări. Miopii şi prezbiţii, care poartă ochelari, pot să nu și-i 
scoată, ci să privească imaginea așa cum se priveşte orice 
- tablou. Incercați să apro- 
piaţi şi să depărtați dese- 
nul de ochi pînă găsiţi 
distanța necesară. [Ín 
orice caz, experiențele 
trebuie făcute la o lu- 
mină bună; aceasta con- 
tribuie la succes. 
Invăţîndu-vă să pri- 
Figura 127 — Un coridor lung, care pleacă în viți fără stereoscop dese- 
depărtare. nele reprezentate aici, 
puteți folosi experiența 


LA 
Figura 129 — Aspectul stereoscopic al mării. 


acumulată pentru a privi în general fotografiile stereosco- 
pice lipsindu-vă de un aparat special. Puteţi încerca să pri- 
viți cu ochiul liber şi desenele stereoscopice din figurile 130 

şi 133. Totuşi, nu trebuie să exageraţi în exerciţiile dum- 
neavoastră pentru a nu obosi ochii. 

Dacă nu veţi reuși să vă deprindeţi să vă comandaţi cum 
trebuie ochii, atunci, neavînd la îndemînă un stereoscop, 
puteţi folosi lentilele de ochelari pentru prezbiți; ele trebuie 
astfel lipite sub deschizăturile făcute într-un carton, încît să 
puteți privi numai prin marginile interioare ale sticlelor ; 
între desene trebuie să aşezăm un obstacol oarecare. Acest 
stereoscop simplu își atinge pe deplin scopul. 


CU UNUL ŞI CU DOI OCHI 


În figura 130 în stînga sus sînt reproduse niște fotografi 
care reprezintă trei sticle de farmacie care par a fi de aceleași 
dimensiuni. Oricît de atent veți privi aceste imagini, nu veți 
descoperi între aceste sticle nici o deosebire în ceea ce privește 
dimensiunile lor. Și totuşi există o deosebire, și încă una mare. 
Sticlele par egale numai pentru că nu se află la o distanță 
egală de ochi sau de aparatul fotografic: sticla cea mare este 
îndepărtată mai mult decît cele mai mici. Dar care anume 
dintre cele trei sticle reprezentate este mai apropiată și care 
mai îndepărtată? Acest lucru nu-l putem constata prin simpla 
examinare a imaginilor. 

Totuși, această problemă se rezolvă uşor dacă recurgem la 
serviciile stereoscopului sau la ajutorul acelei vederi stereo- 
scopice fără aparat despre care am vorbit mai sus. Atunci 
veți vedea clar că ultima sticlă din stînga este mult mai 
îndepărtată față de cea din mijloc, care, la rîndul ei, este mai 
îndepărtată decît cea din dreapta. Raportul real dintre di- 
mensiunile sticlelor este arătat în desenul din dreapta. 

Un caz şi mai interesant avem în figura 130 jos. Vedeţi 
aici o reproducere a unor fotografii de vaze, lumînări şi 
ceasuri, ambele vase și ambele lumînări apărînd ca absolut 
egale în mărime. În realitate însă, ele diferă foarte mult ca 
aimensiuni; vaza din stînga este de aproape două ori mai 
înaltă decît cea din dreapta, iar lumînarea din stînga este mult 
mai joasă decît ceasul şi decît lumînarea din dreapta. La 

Ceea ce se vede cu stereoscopul. 


Figura 130 — Ceea ce se vede cu ochiul liber. 


examinarea stereoscopică a aceloraşi desene se va descoperi 
imediat cauza metamorfozei: obiectele nu sînt așezate în 
acelaşi rînd, ci sînt plasate la distanţe diferite: cele mari 
mai departe, cele mici mai aproape. 

Aici apar și mai evidente avantajele privirii stereoscopice 
„cu doi ochi“ față de cea cu „un ochi“. 


UN MIJLOC SIMPLU DE A DESCOPERI FALSURILE 


Există două desene cu totul identice, de exemplu două 
pătrate negre egale. Privindu-le în stereoscop, vedem un singur 
pătrat, care nu se deosebeşte cu nimic de fiecare dintre cele 
două în parte. Dacă în centrul fiecăruia dintre gele două 
pătrate există un punct alb, atunci şi el se va găsi la locul 
lui în pătratul văzut în stereoscop. Dar îndată ce punctul 
acesta va fi puțin deplasat din centru într-unul dintre cele 
două pătrate, se obține un efect destul de neașteptat: ca și 
înainte, în stereoscop se va vedea un singur punct, dar el nu 
va apărea în cîmpul pătratului, ci în fața sau în 
spatele acestuia! Este suficient să existe cea mai mică 
deosebire între cele două desene, ca ele, privite cu stereoscopul, 
să ne producă impresia de adincime. 

Aceasta oferă un mijloc simplu de a descoperi bancnotele 
şi documentele falsificate. Este suficient să așezăm în stereo- 
scop bancnota dubioasă alături de cea bună, pentru a 
descoperi de îndată falsul oricît de abil ar îi el: cea mai mică 
deosebire între litere sau hașuri va apărea în fața sau în spatele 
fondului 1. 


1 Această idee, exprimată pentru prima dată la mijlocul secolului 
al XIX-lea de Dove, nu se poate aplica tuturor bancnotelor din zilele noas- 
tre. Condiţiile tehnice în care ele sînt tipărite sînt de aşa natură, încît 
imaginile obținute nu dau în stereoscop o imagine plană, chiar dacă nici 
una din bancnote nu este falsă. În schimb, metoda lui Dove este pe deplin 
utilizabilă pentru a deosebi două imprimări făcute cu litere de carte din 
aceeaşi casetă de una făcută cu un alt set de litere. 

VEDEREA URIAȘILOR 


Cînd obiectul se găseşte foarte departe de noi, la o distanţă 
de peste 450 m, atunci distanța dintre ochii noștri nu mai 
poate influența asupra deosebirii dintre impresiile vizuale. 
De aceea clădirile şi munții îndepărtați, precum şi întregul 


Figura 13l — Luneta stereoscopică. 


peisaj ni se par plane. De aceea și aștrii cerești ne apar la 
aceeași distanță, deși Luna este mult mai apropiată decît 
planetele, iar acestea, la rîndul lor, sînt mult mai apropiate 
decît stelele fixe. 

In general, pentru toate obiectele situate la o distanță de 
peste 450 m, noi ne pierdem total capacitatea de a le percepe 
în relief; atît ochiului drept, cît şi celui stîng ele le apar ca 
absolut identice, pentru că cei 6 cm care distanțează pupilele 
ochilor noștri sînt prea puţin în comparație cu 450 m. Se 
înțelege că şi fotografiile stereoscopice obținute în aceste 
condiții sînt absolut identice și nu pot da în stereoscop iluzia 
reliefului. 

Dar acest neajuns poate fi înlăturat cu ușurință: obiectele 
îndepărtate trebuie fotografiate din două puncte care să se 
afle între ele la o distanță mai mare decît distanța normală 
dintre ochi. Privind asemenea fotografii în stereoscop, peisa- 
jul ne apare așa cum l-am vedea dacă distanța dintre ochii 
noştri ar depăşi-o mult pe cea obişnuită. In aceasta stă se- 
cretul obținerii imaginilor stereoscopice ale peisajelor. De 
obicei ele sînt privite prin prisme cu laturi convexe, care 
măresc imaginea, astfel încît asemenea imagini stereoscopice 
ne apar în mărime naturală; se obţine un efect surprinzător. 

Probabil că cititorul a înţeles că este posibilă realizarea 
a două lunete care să permită vizionarea în relief a peisajului 
respectiv în natură și nu în fotografie. Aceste aparate —lu - 
nete-foar fece —există cu adevărat: cele două lunete 
sînt plasate la o distanță mai mare una de alta decît distanţa 
normală dintre ochi, iar ambele imagini cad pe retină prin 
intermediul unor prisme de reflecţie (fig. 131). Este greu de 
descris senzația pe care o ai atunci cînd foloseşti asemenea 
instrumente, într-atît de neobişnuite sînt ele! Întreaga natură 
se transformă. Munţii îndepărtați capătă relief, totul din jur — 
copacii, stîncile, clădirile, corăbiile de pe luciul mării — se 
bombează, se reliefează, se situează într-un spaţiu infinit, 
încetează de a mai fi plasate pe un ecran plan. Vedeţi cu 
ajutorul acestor aparate cum se mişcă nava îndepărtată, care 
de obicei vă pare imobilă. Aşa le-ar îi apărut lumea noastră 
terestră uriașilor din po- 
veste. 

Dacă lunetele măresc 
de 10 ori, iar distanța 
dintre obiective este de 
şase ori mai mare decit 
distanța normală dintre 
pupile (adică este egală N | 
cu 6,5 X 6 = 39 cm), a- | 
tunci imaginea percepută TRI 
este de 6 X 10 = 60 ori 
mai expresivă decit a- 
tunci cînd este privită 
cu ochiul liber. Aceasta 
îşi găseşte expresia în 
faptul că chiar și obiec- 
tele îndepărtate cu 25 km 
mai sînt suficient de re- 


7 


liefate. ATN 

Pentru geodezi, ma- Li | | 
rinari, artilerişti, călă- 
tori, asemenea lunete Figura 132 — Binoclul cu prisme. 


sînt pur şi simplu de l 
neînlocuit, mai ales dacă sînt prevăzute cu o scară cu ajuto- 
rul căreia se pot măsura distanţele (telemetrele stereoscopice). 

Binoclul cu prisme Zeiss dă şi el acelaşi efect, deoarece 
distanța dintre obiectivele lui este mai mare decît distanța 
normală dintre ochii noștri (fig. 132). In binoclurile de teatru, 
dimpotriva, distanța dintre obiective este micșorată, pentru 
a slăbi reliefarea (pentru ca culisele să nu apară împrăștiate). 


UNIVERSUL ÎN STEREOSCOP 


Dacă îndreptăm luneta-foarfece spre Lună sau spre un 
oarecare alt corp ceresc, atunci nu vom observa nici un fel 
de relief. Acest lucru era şi de așteptat, pentru că distanţele 
astrale sînt prea mari chiar și pentru lunetele-foarfece. Ce 
înseamnă cei 30—50 cm care separă între ele obiectivele 
aparatului în comparaţie cu distanța de la Pămînt pînă la 
aştri? Dacă ar fi posibilă construirea unui aparat în care 
distanța dintre cele două lunete să fie de zeci și chiar sute 
de kilometri, nici chiar atunci nu s-ar obţine nici un efect 
în urmărirea aștrilor aflați la o distanță de zeci de milioane 
de kilometri. | 

Aici din nou ne vine în ajutor fotografia stereoscopică. 
Presupunem că am fotografiat ieri o planetă oarecare și azi 
am fotografiat-o a doua oară; ambele fotografii au fost reali- 
zate din acelaşi punct terestru, dar din puncte diferite ale 
sistemului solar, pentru că în 24 de ore Pămîntul a parcurs 
pe orbită milioane de kilometri. Este firesc faptul că fotogra- 
fiile nu vor fi identice. Şi dacă astfel de fotografii le veți 
aşeza în stereoscop, atunci nu veți mai vedea o imagine plană, 
ci una în relief. 

Prin urmare, folosind mişcarea Pămîntului pe orbita sa, 
putem obține fotografii ale corpurilor cerești din două puncte 
foarte îndepărtate; aceste fotografii vor fi stereoscopice. 
Imaginaţi-vă un uriaș cu un cap atît de gigant, încît distanţa 
dintre ochii lui se măsoară cu milioane de kilometri şi veți 
înțelege ce rezultate uimitoare obțin astronomii cu ajutorul 
stereofotografiei cerești. 

Examinînd fotografiile stereoscopice ale Lunii, vedem cum 
imaginea se bombează vizibil; s-ar părea că mîna unui sculp- 

tor gigant a dat viață unor mase informe, plane, lipsite de 
viață. Relieful este atît de clar, încît cu ajutorul acestor foto- 
grafii s-a putut chiar măsura înălţimea munților din 
Lună. 

In prezent stereoscopul este folosit pentru descoperirea 
unor noi planete, tocmai a acelor mici planete (asteroizi) 
care se rotesc în număr mare între orbitele lui Marte și 
a lui Jupiter. Încă nu de mult găsirea lor se datora unor 
întîmplări fericite. Acum însă este suficient să se compare 
stereoscopic două fotografii ale sectorului de cer respectiv 
(fotografiile fiind obţinute în diferite timpuri); stereoscopul 
va scoate imediat în evidenţă asteroidul dacă acesta există 
în proba luată, pentru că el se va detașa de pe fondul general. 

Stereoscopul reușește să arate nu numai diferența dintre 
poziția punctelor, dar şi deosebirile de luminozi- 
tate. Astfel astronomul are la dispoziție o metodă comodă 
de a găsi aşa-numitele stele alternative, care-și variază 
periodic strălucirea. Dacă pe două fotografii ale cerului lumi- 
nozitatea nu apare aceeași, atunci stereoscopul îi va arăta 
astronomului această stea care și-a schimbat strălucirea. 

În sfîrşit, s-a reușit să se obțină şi stereofotograiia nebu- 
loaselor (Andromeda, Orion); pentru astfel de fotografii, sis- 
temul solar este prea mic și astronomii au folosit mișcarea sis- 
temului nostru printre stele; datorită acestei mișcări în spaţiul 
cosmic, vedem mereu universul astral din puncte de vedere 
mereu noi şi, după scurgerea unui interval de timp suficient, 
această deosebire poate deveni simţitoare chiar pentru apara- 
tul fotografic. Şi atunci căpătăm posibilitatea ca, făcînd două 
fotografii distanțate între ele printr-un. interval de timp 
îndelungat, să le examinăm în stereoscop. 


VEDEREA CU TREI OCHI 


Să nu credeți că cel de-al treilea ochi este aici o scăpare 
din vedere, cum este cea de-a treia ureche în gura lui Ivan 
lgnatievici din Fata căpitanului: „El vă lovește, iar dumnea- 
voastră îi trageţi una la o ureche, la a doua, la a treia și vă 

despărțiți“. Noi dorim să vorbim într-adevăr despre felul cum 
se poate vedea cu trei ochi. 

A vedea cu trei ochi? Oare este posibil acest lucru? 

Avem intenția să vorbim aici tocmai de o astfel de vedere. 
Știința nu are posibilitatea de a-i da omului un al treilea 
ochi, dar poate oferi posibilitatea de a vedea obiectul astfel 
cum ar apărea el unei ființe cu trei ochi. 

Începem cu aceea că omul care şi-a pierdut un ochi are 
pe deplin posibilitatea de a privi fotografiile stereoscopice şi 
de a obține acea impresie de relief pe care nu o poate căpăta 
direct. Pentru aceasta trebuie să se proiecteze pe ecran, într-o 
succesiune rapidă, fotografiile realizate pentru ochiul drept 
și cel stîng; ceea ce omul cu doi ochi vede simultan, cel 
cu un singur ochi vede succesiv, alternîndu-se rapid. Dar 
rezultatul obținut este unul și același, pentru că impresiile 
vizuale ce se succed foarte repede se contopesc și ele într-o 
singură imagine ca și cele simultane 1. 

Dar dacă este așa, atunci omul cu doi ochi poate vedea 
simultan: cu un ochi două fotografii care se succedă rapid, 
iar cu celălalt încă o fotografie, luată dintr-un al treilea punct 
de vedere. 

Cu alte cuvinte, se fac trei fotografii ale unuia și aceluiași 
obiect, corespunzător la trei puncte diferite, ca și cum ar fi 
văzute cu trei ochi. Apoi două dintre aceste fotografii sînt 
făcute să acționeze într-o succesiune rapidă asupra unui ochi 
al observatorului; succedîndu-se rapid, imaginile se contopesc 
într-o imagine complexă în relief. La această imagine 
se adaugă o a treia impresie, de la cel de-al doilea ochi, care 
“priveşte cea de-a treia fotografie. 

În aceste condiţii noi, deși privim numai cu doi ochi, 
obținem exact aceeași impresie pe care am îi avut-o privind 
cu trei ochi. În acest caz, senzaţia de relief este maximă. 


l Este posibil că reliefarea, uneori uimitoare, a filmelor cinemato- 
grafice se explică, în parte, afară de cauzele arătate înainte. și prin acel efect 
despre care se vorbeşte acum: dacă aparatul care a fost folosit la filmare se 
leagănă ritmic în timpul filmărilor (cum se întîmplă adesea în urma func- 
ționării mecanismului care deplasează banda), imaginile nu s-au obținut 
identice; prin succesiunea rapidă a cadrelor pe ecran, ele se contopesc în 
conștiință într-o imagine în relief. 

CE ESTE LUCIUL? 


Stereofotografia reprodusă în figura 133 reprezintă nişte 
poligoane: unul cu negru pe alb, celălalt cu alb pe negru. 
Ce am vedea privind aceste desene în stereoscop? Este greu 
de prevăzut. Să-l ascultăm pe Helmholtz: 

„Cînd, într-un desen stereoscopic, un plan oarecare este 
reprezentat în alb și altul în negru, atunci în imaginea lui 
contopită el apare strălucitor, chiar cînd pentru desen s-a 
folosit o hîrtie cu totul mată. Desenele stereoscopice ale 
modelelor de cristale (astfel realizate) produc impresia că 
modelul cristalelor este făcut din grafit lucios. Prin această 
metodă se obțin și mai bine pe fotografiile stercoscopice luciul 
apei, al frunzelor ş.a.“. 

În cartea veche, dar care este încă departe de a se îi în- 
vechit, a marelui nostru fiziolog Secenov, Fiziologia organe- 
lor de simţ. Vederea (1867), găsim o excelentă explicaţie a 
acestui fenomen. Iat-o: 

„In experienţele de contopire stereoscopică artificială a 
suprafețelor luminate sau colorate într-un mod diferit se 
repetă condiţiile reale ale vederii corpurilor lucioase. Prin 
ce se deosebește de fapt suprafața mată de cea lucioasă (şle- 
fuită)? Prima reflectă difuz lumina în toate părţile şi de aceea 
îi apare ochiului totdeauna egal luminată din orice parte ar 
fi privită; suprafața șlefuită însă reflectă lumina numai în 
anumite direcţii; de aceea sînt posibile chiar acele cazuri 
cînd unul dintre ochii omului care priveşte o astiel de supra- 
față primește de la ea multe raze reflectate, iar celălalt aproape 
nimic (aceste condiţii corespund tocmai cazului contopirii 
stereoscopice a suprafeței albe cu cea neagră); cazurile de 
distribuire inegală a luminii reflectate între ochii observatoru- 
lui (adică cazurile cînd într-un ochi vine mai multă lumină 
decît în celălalt) la examinarea suprafeţelor șlefuite lucioase 
sînt, evident, inevitabile. 

Astfel cititorul vede că luciul stereoscopic reprezintă o 
demonstrație în folosul ideii că experienţa joacă un rol primar 
în actul de contopire materială a imaginilor. Lupta dintre 
cîmpurile de vedere îşi cedează imediat locul percepţiei sta- 
bile îndată ce aparatul vizual, educat prin experienţă, capătă 

posibilitatea de a raporta deosebirile dintre ele la un oarecare 
caz cunoscut de percepție vizuală reală“. 


Figura 133 — Luciu stereoscopic. Contopindu-se la examinarea în stereoscop, 
aceste desene dau imaginea unui cristal lucios pe un fond negru. 


Astfel, cauza faptului că vedem luciu (cel puțin una 
dintre cauze) constă în luminozitatea imaginilor primite de 
ochiul drept și de cel stîng. Credem că fără stereoscop această 
cauză nu ne-ar fi putut fi dezvăluită. 


VEDEREA ÎN TIMPUL MIŞCĂRII RAPIDE 


Am arătat mai sus că diferitele imagini ale unuia şi 
aceluiași obiect, contopindu-se în ochiul nostru atunci cînd 
se succedă rapid, creează impresia vizuală a reliefului. 

Se naşte întrebarea: se întîmplă aceasta numai cînd ima- 
gini fixe sînt percepute de un ochi imobil sau același lucru 
se va observa și în cazul echivalent cînd imaginile fixe sînt 
rapid percepute de un ochi care se deplasează? Se constată, 
cum era și de aşteptat, că şi în acest caz se obține efect stereo- 
scopic. Probabil că mulţi cititori au observat că filmele cine- 
matografice realizate dintr-un tren care se deplasează cu vi- 

teză sînt puternic reliefate, în orice caz nu sînt cu nimic mai 
prejos decît imaginile obținute în stereoscop. Noi putem să 
ne convingem de aceasta și direct dacă acordăm suficientă 
atenție imaginilor vizuale pe care le percepem cînd ne depla- 
săm rapid cu trenul sau cu automobilul: peisajele astiel 
observate se caracterizează prin stereoscopicitate, prin de- 
sprinderea distinctă a planului îrontal din planul din spate. 
Senzaţia de profunzime crește rapid, se adîncește peste 
cei 450 m care sînt limita vederii stereoscopice pentru ochiul 
imobil. 

Dar oare nu în aceasta se ascunde cauza impresiei plăcute 
pe care o produce asupra noastră peisajul privit din fereastra 
unui vagon care se deplasează rapid? Depărtarea gonește în 
urmă şi noi distingem clar imensitatea tabloului naturii care 
se desfășoară în jurul nostru. Cînd trecem cu automobilul 
printr-o pădure, atunci, din aceeaşi cauză, fiecare copac, 
creangă, frunză ne apar clar delimitate în spaţiu, separate 
una de alta, fără a se contopi într-un tot întreg, cum se în- 
tîmplă pentru un observator imobil. Iar la o deplasare rapidă 
pe şosea într-o țară muntoasă, întregul relief al terenului 
este perceput direct de ochi, munții și văile sînt percepute 
cu o plasticitate senzorială. Toate acestea sînt accesibile și 
pentru oamenii cu un singur ochi, pentru care senzațiile des- 
crise sînt cu totul noi, necunoscute încă. Am mai menționat 
faptul că pentru a vedea în relief nu este de loc necesară, după 
cum se crede de obicei, perceperea simultană a diferitelor 
tablouri neapărat cu doi ochi dacă diferitele ta- 
blouri se contopesc la o succesiune destul de rapidă 1. 

Nimic nu este mai uşor decît să verificăm cele spuse; 
pentru aceasta este necesar să fim doar puţin atenţi la ceea 
ce percepem stînd în vagonul de tren sau în autobuz. Veţi 
observa poate totodată şi un alt fenomen curios, despre care 
a scris încă Dove cu o sută de ani în urmă (într-adevăr este 
nou ceea ce este complet uitat!): obiectele apropiate care 
străfulgeră prin faţa ochilor par micşorate. Acest fapt 
se explică printr-o cauză care are puţină legătură cu vederea 


l Astfel se explică stereoscopia pronunțată a filmelor cinematogra- 
fice dacă ele au fost filmate dintr-un tren care face o curbă cînd obiectele 
filmate se aflau în direcţia razei curburii. „Efectul de cale ferată“, pe care-l 
avem în vedere aici, este bine cunoscut operatorilor de cinematograf. 

stereoscopică, și anume prin aceea că, văzînd nişte obiecte 
care se mișcă atît de repede, tragem concluzii greşite despre 
distanța la care se află ele; în mod inconștient noi ne facem 
greșit următoarea socoteală: dacă obiectul este mai aproape 
de noi, atunci în natură el trebuie să fie mai mic decît obiş- 
nuit pentru a părea de aceeaşi mărime ca totdeauna. Această 
explicaţie a fost dată de Helmholtz. 


PRIN OCHELARI COLORAȚI 


Dacă veţi privi printr-o sticlă roşie o inscripţie făcută cu 
roșu pe alb, atunci veţi vedea doar un fond roşu și atît. Nu 
veți distinge nici o urmă de inscripție, pentru că literele roșii 
se confundă cu fondul roşu. Privind prin aceeași sticlă o 
inscripţie făcută cu albastru pe alb, veți vedea clar nişte 
litere negre pe fondul roşu. De ce ele sînt negre, este ușor de 
înțeles: sticla roșie nu permite trecerea razelor albastre (ea 
este tocmai de aceea roșie pentru că permite să treacă numai 
razele roșii); prin urmare, în locul literelor albastre apare 
lipsa luminii și, ca atare, literele par negre. 

Pe această proprietate a sticlelor colorate se bazează ac- 
țiunea așa-numitelor anaglife, adică a unor tablouri 
imprimate într-un anumit fel şi care dau același efect ca şi 
fotografiile stereoscopice. În anaglife ambele imagini, cea 
corespunzătoare ochiului drept şi cea corespunzătoare ochiu- 
lui stîng, sînt imprimate suprapus, dar cu culori diferite: 
albastru și roşu. 

Pentru a vedea în locul acestor două imagini colorate una 
singură, dar în negru şi relief, este suficient să folosim ochelari 
colorați. Ochiul drept, prin sticla roşie, vede numai imaginea 
albastră, adică aceea care corespunde ochiului drept (această 
imagine apare acum neagră). Ochiul stîng, prin sticla albastră, 
vede numai imaginea roșie ce-i.corespunde. Fiecare ochi vede 
o singură imagine, şi anume pe aceea care-i corespunde. Avem 
aici aceleași condiţii ca şi în stereoscop și, prin urmare, rezul- 
tatul trebuie să fie același: se obține impresia de relief. 

„MIRACOLUL UMBRELOR“ 


Pe principiul examinat mai sus se bazează și efectul acelor 
„miracole ale umbrelor“, redate uneori în cinematografe. 

„Miracolul umbrelor“ constă în aceea că umbrele unor 
figuri în mişcare, proiectate pe ecran, le apar spectatorilor 
(înarmați cu ochelari bicolori) sub forma unor imagini în 
relief plasate în fața ecranului. Aici iluzia se obţine prin 
folosirea efectului stereoscopiei bicolore. Obiectul, a cărui 
umbră urmează a fi arătată, este plasat între ecran și două 
surse de lumină, roşie și verde, așezate alături. Pe ecran se 
obțin două umbre colorate: una în roșu şi una în verde care se 
suprapun parțial. Spectatorii nu privesc aceste umbre direct, 
ci prin niște ochelari cu sticle plane, colorate în roșu și în 
verde. 

S-a explicat mai sus în ce condiţii se obține iluzia unei 
imagini în relief care apare în fața planului ecranului. Ilu- 
ziile oferite de „miracolul umbrelor“ sînt foarte nostime: 
uneori pare că un obiect aruncat zboară direct spre spectator; 

Figura 134 — Secretul „miracolului umbrelor“. 


un păianjen uriaș păşeşte prin văzduh, făcînd ca publicul 
să tresară şi să țipe involuntar. Aparatura folosită este foarte 
simplă; ea este ușor de înțeles din figura 134, unde Vd și 
Rş indică lampa verde și cea roşie (stînga), P și Q sînt obiec- 

tele așezate între lampă și ecran, p și q cu indicele Vd şi Rș 
umbrele colorate ale acestor obiecte proiectate pe ecran, 
P, şi Q, locurile din care aceste obiecte sînt văzute de specta- 
tor prin ochelarii lui colorați: în verde (Vd) și în roşu (Rẹ). 
Cînd „păianjenul“ din spatele ecranului este deplasat din Q 
în P, atunci spectatorului i se pare că el aleargă din Q, în P.. 

In general, apropierea obiectului de dincolo de ecran de 
sursa de lumină, condiţionînd creşterea umbrei pe ecran, 
creează iluzia că obiectele se deplasează dinspre ecran spre 
spectator. Tot ce spectatorului i se pare că zboară spre el se 
deplasează, de fapt, în direcţia opusă; de la ecran înapoi, 
spre sursa de lumină. 


TRANSFORMĂRILE INEDITE ALE CULORILOR 


Găsim de cuviință să vorbim aici despre un șir de expe- 
riențe care le-au plăcut foarte mult vizitatorilor „Pavilionu- 
lui de știință distractivă“, organizat pe insulele Kirov din 
Leningrad. Unul dintre colțurile pavilionului este mobilat 
ca un salon. Se vede mobila acoperită cu huse de culoare 
portocalie-închis; masa este acoperită cu o față de masă 
verde; pe ea este o carafă cu un lichid roșu și flori; rafturile 
sînt pline cu cărți, pe ale căror cotoare titlurile sînt imprimate 
în diferite culori. Toate acestea sînt arătate întîi la o lumină 
albă obișnuită. Apoi, printr-o simplă răsucire a întrerupătoru- 
lui, lumina albă este înlocuită cu una roșie; întregul aspect 
al salonului se schimbă instantaneu; husele devin de culoare 
roz, fața de masă mov-închis, lichidul din carafă își pierde 
culoarea, devenind ca apa, florile îşi schimbă și ele coloritul, 
părînd a fi cu totul altele, o parte din titlurile de pe cotoarele 
cărţilor dispare fără urmă... 

Din nou este răsucit întrerupătorul şi o lumină verde se 
revarsă spre salonul care din nou devine de nerecunoscut. 

Toate aceste metamorfoze ilustrează bine învățătura lui 
Newton despre culoarea corpurilor. Esenţa învățăturii constă 
în aceea că suprafața corpului nu are niciodată culoarea acelor 
raze pe care ea le absoarbe, ci a acelora pe care ea le difuzează, 

trimițîndu-le în ochiul observatorului. Fizicianul englez 
Tendal, cunoscutul compatriot al lui Newton, formulează ast- 
fel acest principiu: 

„Cînd asupra obiectelor cade lumina albă, atunci culoa- 
rea roșie se formează de pe urma absorbției razelor verzi, iar 
cea verde de pe urma absorbției celor roșii, în timp ce, în 
ambele cazuri, celelalte culori apar. Prin urmare, corpurile 
își capătă culoarea în mod negativ: culoarea nu este un rezul- 
tat al adăugirii, ci al eliminării“. 

Prin urmare, fața de masă de culoare verde este verde la 
lumina albă tocmai pentru că ea împrăștie în principal razele 
verzi și pe cele alăturate din spectru; celelalte raze le disipează 
în cantități mici, absorbind cea mai mare parte din ele. Dacă 
asupra unei astfel de fețe de masă îndreptăm un amestec de 
raze roșii și violete, atunci fața de masă va împrăștia aproape 
exclusiv numai pe cele violete, absorbind cea mai mare parte 
din razele roşii. Ochiul va percepe culoarea mov-închis. 

Aproximativ aceeași este cauza tuturor celorlalte meta- 
morfoze .coloristice din colţul salonului. Apare inexplicabilă 
doar decolorarea lichidului din carafă: de ce un lichid roşu, 
în lumină de asemenea roşie, pare incolor? Secretul constă 
în aceea că carafa cu lichidul este aşezată pe un şerveţel alb 
așternut peste fața de masă verde. Dacă caraia este ridicată 
de pe masă, se observă imediat că lichidul apare roșu şi nu 
incolor. El apare incolor numai în vecinătatea șerveţelului, 
care devine roşu în lumina roșie, dar pe care, din obișnuință 
şi prin contrast cu fața de masă de culoare mai închisă, con- 
tinuăm să-l considerăm alb. lar deoarece culoarea lichidului 
din carafă este identică cu aceea a şerveţelului pe care-l con- 
siderăm alb, ni se pare că lichidul este alb și el. 

Experiențe asemenea celei descrise se pot face și într-o 
ambianţă simplificată: este suficient să facem rost de sticle 
colorate prin care să privim obiectele înconjurătoare. 


ÎNĂLȚIMEA UNEI CĂRŢI 


Propuneţi-i unui musafir să vă arate cu degetul pe perete 
pînă lace nivel va ajunge cartea pe care o ţine el în mînă, 
dacă o va așeza în picioare pe podea. Cînd va face acest lucru, 

aşezaţi cartea pe podea: se va constata că înălțimea ei este 
aproape de două ori mai mică decît cea apreciată! 

Experiența reușește deosebit de bine dacă cel întrebat 
nu se apleacă pentru a indica înălțimea respectivă, ci vă 
arată numai prin cuvinte în ce loc anume trebuie făcut 
semnul pe perete. Se înțelege că această experiență poate fi 
făcută nu numai cu cartea, ci și cu o lampă, o pălărie sau 
cu alte obiecte pe care ne-am obişnuit să le vedem cam la 
nivelul ochilor noştri. 

Cauza greșelii constă în aceea că toate obiectele par mai mici 
dacă sînt privite în lungul lor. 


DIMENSIUNILE CEASURILOR DIN TURNURI 


Greşeala pe care a făcut-o musafirul dumneavoastră apre- 
ciind înălțimea cărții o facem noi mereu atunci cînd deter- 
minăm mărimea obiectelor așezate la o înălțime mare. 
Este deosebit de frecventă greșeala pe care o facem la 
determinarea dimensiunilor 
ceasurilor din turnuri. Știm, 
desigur, că astfel de cea- 
suri sînt foarte mari, și, cu 
toate acestea, aprecierile 
noastre asupra mărimii lor 
sînt foarte departe de rea- 
litate. In figura 135 este 
reprezentat cadranul renu- 
mitului ceas de pe turnul 
catedralei Westminster din 
Londra, ca și cum ar fi 
transportat pe caldarîmul 
străzii. 

Oamenii par niște fur- 
nici în comparație cu el. 

Privind însă turnul ce se 
«| înalță în depărtare, nu vă 
ya] vine să credeţi că deschide- 
| a ___ rile sale sînt de dimensiu- 
Pevti nul catedrale; Westminster, ` Nile acestui ceas. 

ALB ŞI NEGRU 


Priviţi de la distanţă figura 136 şi spuneţi cîte 
cerculețe negre ar putea încăpea în intervalul liber dintre 
cerculețul de jos și oricare dintre cele două cerculețe de sus: 
patru sau cinci? Veţi răspunde, 
probabil, că patru cerculețe vor 
încăpea liber, iar pentru cel de-al 
cincilea, pe cît se pare, nu s-ar mai 
găsi loc. 

Cînd vi se va spune că în acest 
interval încap exact trei cerculețe 
şi nu mai mult, sînt sigur că nu 
veți crede. Luaţi o bucăţică de hîr- 
tie sau un compas şi vă veţi con- 
vinge că nu aveți dreptate. 

Această iluzie stranie, datorită 
căreia părțile negre par ochiului 
nostru mai mici decît cele albe de 
aceleași dimensiuni, poartă denu- 


mirea de ,iradiație“. Ea depinde 
de imperifecțiunea ochiului nostru, 
care, ca aparat optic, nu cores- 
punde pe deplin cerințelor rigu- 
roase ale opticii. Mediile lui de re- 
fracție nu dau pe retină contururile 


Figura 136 — Intervalul liber 
dintre cerculețul de jos și 
fiecare dintre cele de sus pare 
mai mare decît distanța din- 
tre marginile exterioare ale 


cerculețelor de sus. În rea- 
litate, însă, distanțele sînt 
egale. 


clare care se obțin pe sticla mată a 

unui aparat fotografic bine reglat; ca urmare așa-numitei 
aberaţii sferice, fiecare contur luminos este 
încercuit de o bandă luminoasă care-i măreşte dimensiu- 
nile pe retina ochiului nostru. De aceea părțile de culoare 
deschisă ne par totdeauna mai mari decît cele negre, egale 
ca mărime. 

In Știința despre culori, marele poet Goethe, care a fost 
un observator fin al naturii (deși nu totdeauna un fizician- 
teoretician destul de prudent), scrie astfel despre acest fe- 
nomen: 

„Un obiect întunecat pare mai mic decît altul deschis 
la culoare, dar cu aceleaşi dimensiuni. Dacă privim simultan 
un cerc alb pe un fond negru și un cerc negru cu același dia- 

metru pe un fond alb, atunci acesta din urmă ne pare cam 
cu 1/5 mai mic decît primul. Dacă cercul negru este mărit 
în mod corespunzător, atunci ambele cercuri ni se vor părea 
egale. Secera îngustă a Lunii noi dă impresia că face parte 


ete 
ERT 
Seesseeesess” 


Figura 137 — La o distanță Figura 138 — Cerculețele negre par 
oarecare cerculețele par hexa- de departe hexagoane. 
goane. 


dintr-un cerc cu diametrul mai mare decît restul întunecat 
al Lunii, care uneori se poate distinge pe cer („lumina cenușie“ 
a Lunii. —n. aut.). În haine de culoare închisă, oamenii 
par mai zvelți decît în cele de culoare deschisă. Sursele de 
lumină văzute de după o margine parcă o crestează. O riglă 
în spatele căreia apare flacăra unei lumînări pare ciobită 
în acel loc. Soarele, cînd răsare și cînd apune, parcă îşi sapă 
lăcaşul în orizont“. 

Totul este just în aceste afirmații, în afară de observaţia 
că cerculețul alb pare mai mare, totdeauna în același raport 
decît unul negru egal. Mărirea depinde şi de distanța de la 
care este privit cerculețul. Veţi înțelege imediat de ce 
este așa. 

Depărtaţi de ochi figura 136: iluzia va deveni și mai pu- 
ternică, şi mai uimitoare. Aceasta se explică prin faptul că 
lățimea benzii luminoase ce se adaugă rămîne mereu aceeași ; 
de aceea, dacă la distanță mică ea mărea lățimea părții de 
culoare deschisă doar cu 10%, acum, la distanță mare. cînd 
însăşi imaginea se micșorează, aceeași creştere va constitui 
30% sau chiar 50% din lățime. Prin aceeași particularitate a 
ochiului nostru este explicată de obicei proprietatea stranie 
a figurii 137. Privind-o de aproape, vedeţi multe cerculeţe 
albe pe un cîmp negru. Dar îndată ce depărtaţi cartea de 

ochi și priviţi desenul de la o distanță de 2—3 pași, iar dacă, 
aveţi o vedere foarte bună chiar de la 6—8 pași, figura se va 
transforma în mod vizibil: în locul cerculeţelor veți vedea 
niște hexagoane albe, asemănătoare unor faguri de albină. 

Pe mine nu mă satisface pe deplin explicarea acestei 
iluzii prin iradiație, şi aceasta de cînd am observat că şi cer- 
culețele negre pe fond alb par de la distanţă tot 
hexagoane (fig. 138), deși aici iradiația nu măreşte, ci mic- 
șorează cerculeţele. Trebuie spus că, în general, explicaţiile 
existente ale iluziilor optice nu pot fi considerate ca defini- 
tive, iar majoritatea unor astfel de iluzii nici nu-și au încă 
explicația. 


CARE DINTRE LITERE ESTE MAI NEAGRĂ ? 


Figura 139 ne dă posibilitatea să mai cunoaştem o imper- 
fecțiune a ochiului nostru: astigmatismul. Dacă priviți cu 
un singur ochi, atunci probabil că nu toate cele patru litere 
vă vor apărea la fel de negre. Să rețineți care dintre ele vi 
se pare cea mai neagră și apoi întoarceți desenul şi priviţi-l 
lateral. Va avea loc o schimbare neașteptată: litera cea mai 
neagră va deveni cenușie și acum o altă literă va apărea ca 
cea mai neagră. 

De fapt însă toate cele patru litere sînt la fel de negre, 
ele fiind hașurate doar în direcții diferite. Dacă ochiul ar fi 
de o construcție tot atît 


de impecabilă ca şi cele gr g N 
mai bune obiective de aE 

AVER 

sticlă, atunci direcția di- am 

ferită a hașurilor nu ar Z f = N 
influența culoarea litere- 

1 Figura 139 — Priviţi această inscripţie cu 
lor. Dar ochiul nostru un singur ochi. Una din litere va apare mai 
nu rejractă în mod egal neagră decit celelalte. 
razele în diferite direcții 
și de aceea nu putem vedea la fel de clar, în acelaşi 
timp, liniile verticale, orizontale și oblice. 

Sînt foarte puţini cei ai căror ochi nu au acest defect, iar 
la unii oameni astigmatismul atinge un grad atît de avansat, l 

încît împiedică vederea normală, clară. Pentru a vedea bine, 
astiel de persoane sînt nevoite să poarte ochelari cu lentile 
speciale. 

Ochiul are și alte defecte organice, pe care meşterii sticlari 
ştiu să le evite la fabriaarea aparatelor optice. In legătură 
cu aceste defecte, Helmholtz a spus următoarele: „Dacă un 
optician oarecare ar fi îndrăznit să-mi vîndă un instrument 
cu astfel de defecte, atunci m-aș fi crezut îndreptățit să-mi 
exprim în cuvintele cele mai aspre indignarea cu privire la 
neglijența de care a dat dovadă în munca sa și să-i înapoiez 
aparatul“. 

Dar și în afară de aceste iluzii, care se datoresc imper- 
fecțiunii structurii lui, ochiul nostru ne înşală adesea, da- 
torită unor cauze cu totul diferite. 


PORTRETELE VII 


Probabil că aţi văzut cu toţii portrete care nu numai că ne 
privesc direct, dar chiar ne urmăresc cu ochii după direcția 
în care ne aflăm. Această particu- 
laritate interesantă a unor astfel de 
portrete a fost observată de mult 
timp și multora li se părea că as- 
cunde un mister; pe oamenii cu ner- 
vii mai slabi, ea pur și simplu îi 
înspăimînta. In Portretul lui Gogol 
este excelent descris un astfel de 
Caz: 

„Ochii înspăimîntători parcă se 
uitau prin pînză... Portretul se uita 
drept la el, pătrunzîndu-l pînă în 
adîncul sufletului...“ 

Multe legende și superstiții sînt 
legate de această particularitate mis- 
terioasă a ochilor de pe portrete 


pia pla e cui i FOR 
{amintiți-vă același Portret), dar Figura 140, e oriretul cu 

întregul mister constă pur și simplu într-o iluzie 
optică. 

Totul se explică prin faptul că la astfel de portrete pupila 
este plasată în mijlocul ochiului. Tocmai așa ne apar 
ochii unui om care ne privește direct; cînd însă el priveşte 
în lături, atunci pupila și întregul iris nu ne mai apar la mij- 
locul ochiului, ci deplasate întrucîtva spre margine. Cînd 
ne depărtăm de portret, pupilele, bineînţeles, nu-și schimbă 
locul, rămînînd în mijlocul ochiului din portret. Deoarece 
continuăm să vedem și fața întreagă în aceeași poziţie față 
de noi, este firesc să ni se pară că portretul a întors capul 
după noi și ne urmăreşte. Tot astfel se explică și alte particu- 
larități curioase ale unor tablouri: calul se îndreaptă spre 
noi, oricare ar fi punctul din care privim tabloul; omul 
din tablou ne arată cu degetul: mîna lui întinsă este direct 
îndreptată spre noi etc. Un model de astfel de portret vedeţi 
în figura 140. Afișe de acest gen sînt folosite adesea la unele 
reclame. 

Dacă ne gîndim bine la cauza unor asemenea iluzii, atunci 
ne dăm seama nu numai că ele n-ar trebui să ne mire, ci, 
dimpotrivă, ar fi de mirare dacă tablourile nu ar avea aceas- 
tă particularitate. 


LINIILE ÎNFIPTE ŞI ALTE ILUZII OPTICE 


Grupul de ace cu gămălie schițat în figura 141 nu pre- 
zintă la prima vedere nici o curiozitate. Dar ridicați cartea 
pînă la nivelul ochilor şi, închizînd un ochi, priviți aceste 
linii astiel încît privirea să vă lunece de-a lungul lor (ochiul 
trebuie plasat în punctul unde se intersectează prelungirile 
acestor drepte). Privind astfel, vi se va părea că acele cu gă- 
mălie nu sînt desenate pe hîrtie, ci sînt înfipte vertical în 
ea. Deplasînd capul puțin în lături, veţi vedea că acele se 
apleacă în aceeași parte. 

Această iluzie se explică prin legile perspectivei: liniile 
sînt astfel desenate cum ar trebui să se proiecteze pe hîrtie 
acele înfipte vertical cînd sînt privite în felul descris mai sus.. 

Capacitatea de a fi supuși unor iluzii optice nu trebuie 
privită numai ca o imperfecţiune a ochiului. Ea oferă și un 
avantaj mare, care adesea este uitat.“Este vorba de faptul că, 
dacă ochiul nostru n-ar îi fost capabil să aibă iluzii, atunci 

nu ar fi existat pictura și am 
fi fost lipsiţi de desfătările pe 
care ni le oferă artele plas- 
tice. Pictorii folosesc din 
plin aceste imperfecțiuni ale 
ochiului. 

In renumitele sale Scrisori 
despre diferite materii fizice, 
genialul savant din secolul 
al XVIII-lea Euler scria: „Pe 
aceste iluzii se bazează în- 

| treaga artă a picturii. Dacă 

ne-am fi obișnuit să judecăm 

despre lucruri numai după 

realitate, atunci această artă 

Figura 141 — Închizînd un ochi (adica piciura) aN puu 
plasați-l pe celălalt aproximativ în exista, tot astiel ca ȘI cum 
punctul unde se intersectează pre- am fi fost orbi. Zadarnic pic- 


lungirile acestor linii. Veţi vedea . f SI 2 
parcă niște ace cu gămălie înfipte în torul şi-ar fi dăruit toată 


parte si fa alla, vi se va Părea că arta sa amestecînd culorile; 
acele se Claude am fi spus: iată pe scîndura 
aceasta o pată roşie, iată una 
albastră, dincoace alta neagră, iar dincolo cîteva linii albi- 
cioase: toate se află pe aceeaşi suprafață, nu sînt deosebiri 
de distanță și nu s-ar putea reprezenta nici un obiect. Orice 
ar fi pictat ne-ar fi apărut ca și scrisul pe hîrtie... Oare în 
perfecțiunea noastră nu am fi fost vrednici de milă, lipsiți 
fiind de desfătarea ce ne-o aduce zilnic această artă atît de 
plăcută şi de utilă?“ l 
Sînt foarte multe iluzii optice; cu exemple de astfel de 
iluzii poate fi umplut un album întreg. Multe dintre ele sînt 
bine cunoscute, altele mai puțin. Iată încă vreo cîteva exem- 
ple de iluzii optice interesante, mai puțin cunoscute. Cele 
mai de efect sînt reprezentate în figurile 142 și 143, cu linii 
pe un fond de rețea; ochiul pur și simplu refuză să creadă 
că literele din figura 142 sînt aşezate drept. Şi mai greu este 
de crezut că în figura 143 nu avem în fața noastră o spirală. 

Figura 143 — Liniile curbe din această figură par a fi spirale; ele 


sînt, de fapt, cercuri, lucru de care ne convingem cu ușurință urmă- 
rindu-le linia cu vîrful unui băț de chibrit. 

l Figura 145 — Linia oblică 
Figura 144 — Distanțele AB și AC sînt care intersectează benzi- 
egale, deși prima pare mai mare. le pare îrîntă. 


Figura 146 — Pătratele albe şi ne- Figura 147 — La intersecţia dintre 
gre sînt egale; la fel și cercurile. benzile albe apar și dispar nişte 
pete pătrate, cenușii. De fapt, ben- 
zile sînt albe pe întreaga lor lungi- 
me. lucru de care ne putem convinge 
ușor acoperind cu o hîrtie şirurile 
de pătrate negre alăturate. Este un 
rezultat al contrastelor. 


Trebuie să ne convingem printr-o încercare directă, plasînd 
vîrful creionului pe una dintre ramurile spiralei aparente 
şi urmărind linia, care nici nu se apropie şi nici nu se depăr- 
tează de centru. Tot astfel, 
numai cu ajutorul compasului 
ne putem convinge că în figu- 
ra 144 dreapta AC nu este mai 
scurtă decît AB. Esenţa tutu- 
ror celorlalte iluzii create din 
figurile 145, 146, 147, 148 este 
explicată în legendele respec- 
tive. Cît de puternică este ilu- 
zia din figura 147 o arată 
următoarea întîmplare: edito- 
rul uneia dintre ediţiile mai 
vechi ale cărții mele, primind 
de la zincografie Capoa clişe- Figura 148 — La intersecția benzilor 
ului, a crezut că acesta este negre apar pete cenușii. 
nefinisat și era gata să-l trimi- 

tă înapoi în laborator, ca să fie curățate petele cenușii 
din locurile de intersecție a benzilor albe, dacă eu, intrînd 
întîmplător în cameră, nu i-aș fi explicat despre ce este vorba. 


CUM VĂD MIOPII 


Fără ochelari miopul vede slab; dar ce anume vede el 
şi cum îi apar obiectele sînt lucruri despre care oamenii cu 
vederea normală au o idee foarte vagă. Totuşi, sînt destui 
oameni miopi și nu este lipsit de interes să aflăm cum le 
apare lumea înconjurătoare. 

* Înainte de toate, mipoul (bineînţeles fără ochelari) nu 
vede niciodată contururi clare: pentru el toate obiectele au 
contururi difuze. Omul cu vederea normală, privind un copac, 
îi distinge frunzele și crenguţele care se conturează distinct 
pe fondul cerului. Miopul nu vede decît o masă informă cu con- 
tururi neclare, fantastice; detaliile mărunte dispar pentru el. 

Oamenilor miopi feţele omeneşti li se par, în general, 
mai tinere și mai frumoase decît oamenilor cu vederea nor- 
mală; ridurile şi micile defecte ale feței rămîn neobservate; 

roşeața pronunţată a pielii (naturală sau artificială) le apare 
de un roz diafan. Ne uimeșşte cîteodată naivitatea unor cunos- 
cuţi de-ai noştri care greşesc aproape cu 20 de ani cînd vor 
să determine vîrsta oamenilor și ne miră uneori gustul lor 
“curios în aprecierea frumuseţii; alteori le reproșăm că sînt 
nepoliticoși, fiindcă, privindu-ne drept în față, se prefac 
că nu ne cunosc. Adesea toate acestea au drept cauză doar 
miopia. 

„La liceu —își aminteşte Delvig, contemporanul și 
prietenul lui Puşkin — îmi era interzis să port ochelari, în 
schimb toate femeile mi se păreau fermecătoare; ce dezilu- 
zie am avut după absolvire“. Cînd miopul (fără ochelari) 
stă de vorbă cu dumneavoastră, el nu vă vede fața, în orice 
caz nu vede ceea ce presupuneţi: în fața lui se află un chip 
difuz şi nu este de mirare că, întîlnindu-vă a doua oară, 
chiar și peste numai un ceas, el nu vă mai recunoaște. In majo- 
ritatea cazurilor, miopul îi recunoaște pe oameni nu atît după 
aspectul lor exterior, cît după voce: insuficiența văzului 
este compensată prin fineţea auzului. 

Este de asemenea interesant de văzut cum îi apare miopu- 
lui lumea noaptea. In luminile nopții, toate obiectele viu 
luminate, ca felinarele, lămpile, ferestrele etc., cresc pentru 
miop la dimensiuni uriașe, transformînd tabloul într-un haos 
de pete luminoase diforme și de siluete întunecate și nebu- 
loase. În locul unui șir de felinare pe stradă, miopii văd două 
trei pete luminoase imense, care acoperă pentru ei tot 
restul străzii. Ei nu disting automobilul care se apropie; în 
locul lui ei văd doar două aureole luminoase (farurile), iar 
în spatele acestora o masă întunecată. 

Nici chiar cerul înstelat nu i se prezintă miopului sub 
aspectul obișnuit pentru ochiul normal. Miopul nu vede 
decît stelele de primele trei-patru mărimi; prin urmare, 
în locul a cîtorva mii de stele nu-i sînt accesibile decît 
cîteva sute. În schimb, aceste stele puţine îi apar ca niște 
bulgări mari de lumină. Luna e văzută imensă şi foarte apro- 
piată; semiluna capătă contururi fantastice. 

Cauza tuturor acestor deformări și a dimensiunilor sporite 
ale obiectelor o constituie, desigur, structura ochiului miop. 
El este prea adînc, astfel încît razele care pătrund în el nu 
cad pe retină, ci ceva mai în față. Pe retină ajung fascicule 
de raze divergente, care dau aici imagini difuze, neclare. 


Capitolul 10 
SUNETUL ȘI AUZUL 


CUM TREBUIE CĂUTAT ECOUL? 


„Nimeni nu l-a văzut, 
Dar l-a auzit oricine. 
E fără corp, dar trăiește; 
E fără glas, dar strigă.“ 


Nekrasov 


Printre povestirile umoristice ale lui Mark Twain există 
una nostimă despre pățaniile unui colecționar care şi-a pus 
în gînd să-și alcătuiască o colecţie de... ce credeți? Ecouri ! 
Acest zurbagiu cumpăra toate terenurile unde se constata 
existența unor ecouri repetate sau ieșite în vreun fel din comun. 

„Înainte de toate el a cumpărat un ecou în statul Georgia, 
care repeta de patru ori, apoi unul care repeta de şase ori în 
Maryland, apoi unul cu o repetiție de 13 ori în Maine. A urmat 
cumpărarea ecoului din Kansas, apoi a celui din Tennesse, 
achiziționat ieftin pentru că necesita reparaţii: o parte din 
stîncă s-a prăbuşit. El a crezut că-l poate repara, dar arhi- 
tectul care s-a oferit s-o facă nu a construit niciodată ecouri, 
de aceea l-a stricat de tot. După reconstituire, locul putea 
servi doar drept azil pentru surdomuțţi ...“ 

Aceasta este desigur o glumă, dar minunate ecouri repe- 
tate există în diferite locuri, mai ales muntoase, ale globului 
pămîntesc, și unele din ele au căpătat un larg renume încă din 
timpurile cele mai vechi. 

Enumerăm cîteva locuri cu ecouri renumite. În castelul 
Woodstock din Anglia, ecoul repeta clar 17 silabe. Ruinele 
castelului Derenburg de lîngă Halberstadt dădeau un ecou 
de 27 de silabe, care însă a tăcut după ce unul dintre ziduri 
a fost dărîmat. Stîncile aşezate în semicerc pe lîngă Adersbach 
din Cehoslovacia repetă într-un anumit loc de trei ori cîte 
7 silabe, dar la cîţiva pași de acest punct nici chiar focul de 
armă nu produce ecou. Un ecou repetat de multe ori a fost 
observat şi într-un fost castel din apropierea Milanului: focul 
de armă tras de la una dintre ferestre este repetat de ecou de 
40—50 de ori, iar un cuvînt rostit tare de vreo 30 de ori. 

Nu este doar simplu să descoperi locul unde ecoul se aude 
clar măcar o dată. Există podişuri înconjurate cu păduri, poiene 
în aceste păduri; este suficient să strigăm destul de tare în- 
tr-o astfel de poiană ca din partea pădurii să ne sosească un 
ecou mai mult sau mai puțin clar. 

În munți ecoul este mai variat, dar, în schimb, mai rar decît 
în podişuri. Auzi mai greu un 
ecou într-o regiune muntoa- 
să decît într-un șes mărginit 
de păduri. 

Veţi înţelege imediat de 
ce lucrurile stau astfel. 
Ecoul nu este altceva decît 
întoarcerea undelor acustice 
care s-au reflectat de la un 
obstacol oarecare; ca și la 
reflexia luminii, unghiul de 
incidență a „razei sonore“ 
este egal cu unghiul său de 
reflexie (raza sonoră este 
direcția în care se propagă 
undele acustice). Acum ima- 
ginaţi-vă că vă aflaţi la 
poalele unui munte (fig. 
149), iar obstacolul care 
Figura 149 — Ecoul lipseşte. trebuie să reflecte sunetul 

se află mai sus, de exemplu în punctul AB. Este ușor 
de văzut că undele acustice care se propagă pe liniile Ca, Cb, 
Cc, reîlectîndu-se, se vor dispersa în spaţiu în direcţiile aa, 
bb, cc, fără a vă atinge urechea. Altceva se întîmplă dacă vă 
aflați la nivelul obstacolului sau chiar puțin mai sus decît 
acesta (fig. 150). Sunetul care se îndreaptă în jos, în direcțiile 

Figura 150 — Un ecou clar. 


Ca, Cb, se va înapoia la dumneavoastră de-a lungul liniilor 
frînte CaaC sau CbbC, reflectîndu-se o dată sau de două ori 
pe sol. Adîncitura terenului între ambele puncte contribuie 
și mai mult la claritatea ecoului, acționînd ca o oglindă con- 
cavă. Dimpotrivă, dacă terenul dintre punctele O și B este con- 
vex, ecoul va fi slab sau nu se va auzi de loc: o astfel de supra- 
față împrăștie razele sonore ca o oglindă concavă. 

Căutarea ecoului pe teren accidentat necesită o oarecare 
obișnuință. Chiar găsind un loc potrivit, mai trebuie să ne 
pricepem să producem ecoul. Inainte de toate nu trebuie să 
ne așezăm prea aproape de obstacolul respectiv: este necesar 
ca sunetul să parcurgă un drum suficient de lung pentru ca 
ecoul să nu se înapoieze prea repede şi să nu se contopească 
cu însuşi sunetul. Știind că sunetul parcurge 340 m/s este 
ușor de înțeles că, așezîndu-ne la o distanţă de 85 m de la obs- 
tacol, va trebui să auzim ecoul exact după o jumătate de 
secundă de la emiterea sunetului. 

Deși ecoul „răspunde în aer liber la fiecare sunet“, el nu 
o face la fel de clar pentru orice sunet. Cu cît sunetul este mai 

scurt şi mai pronunțat, cu atît ecoul este mai clar. Cel mai 
bine este să recurgem la bătutul din palme. Sunetul 
vocii omeneşti este mai puțin potrivit, mai ales al vocii 
bărbăteşti; notele mai înalte ale vocilor de femei şi de copii 
dau un ecou mai clar. 


SUNETUL ÎN LOCUL PANGLICII DE MĂSURAT 


Uneo!i putem folosi cunoștințele noastre cu privire la 
propagarea sunetului în aer pentru măsurarea distanţei pînă 
la un obiect inaccesibil. Un astfel de caz este descris în roma- 
nul lui Jules Verne Călătorie spre centrul Pămîntului. În timpul 
peregrinărilor lor subterane cei doi călători — profesorul 
și nepotul acestuia —s-au rătăcit unul de altul. Cînd, în 
sfîrşit, au reușit să se audă încă de departe, între ei-a avut 
loc următoarea conversaţie, redată de nepot: 

„— Unchiule ! 

— Ce-i, copilul meu? am auzit după un oarecare timp. 

— Înainte de toate, sîntem departe unul de altul? 

— Este uşor de aflat. 

— Cronometrul nu ți s-a stricat? 

— Nu 

— Ia-] în mînă. Pronunță numele și notează exact secunda 
cînd începi să vorbeşti. Eu voi repeta numele îndată ce sune- 
tul va ajunge pînă la mine, iar tu vei nota clipa cînd îmi vei 
auzi răspunsul. 

— Bine. Atunci jumătatea din timpul ce se va scurge între 
semnal şi răspuns va indica cîte secunde îi trebuie sunetului 
ca să ajungă pînă la tine. Eşti gata? 

— Da. 

— Atenţie! Îţi pronunţ numele. 

Am apropiat urechea de zid. Îndată ce cuvîntul „Axel“ 
(numele meu) mi-a ajuns la ureche, l-am repetat şi am aşteptat. 

— Patruzeci de secunde, mi-a spus unchiul, prin urmare 
sunetul a făcut pînă la mine 20 de secunde. Deoarece sunetul 

parcurge într-o secundă o treime de kilometru, aceasta cores- 
punde unei distanţe de aproape 7 km.“ 

Dacă aţi înțeles bine cele povestite în fragmentul de mai 
sus, atunci veţi rezolva cu ușurință următoarea problemă: 

Am auzit şuieratul unei locomotive îndepărtate o secundă 
și jumătate după ce am observat norişorul alburiu care s-a 
produs o dată cu acest sunet; la ce distanță mă găseam de 
locomotivă? 


OGLINZILE ACUSTICE 


Zidul format de pădure, gardul înalt, clădirea, muntele 
sau orice alt obstacol care reilectă ecoul consitituie o oglindă 
pentru sunet: ea reflectă sunetul la fel cum o oglindă plană re- 
flectă lumina. ~ 

Oglinzile acustice nu sînt numai plane, ci şi curbe. Oglinda 
acustică concavă acționează ca un reflector: ea strînge „razele 
sonore“ în focarul ei. 

Două farfurii adînci dau posibilitatea de a face o experi- 
ență interesantă de acest gen. Puneţi o farfurie pe masă şi 
ţineţi, la o distanţă de cîțiva centimetri de fundul ei, un ceas 
de buzunar. Cealaltă farfurie apropiaţi-o de ureche, ca în 
figura 151. Dacă s-a găsit poziţia bună 
a ceasului, a urechii şi a farfuriilor 
(acest lucru reuşeşte după cîteva în- 
cercări) veți auzi cum tictacul ceasului 
pornește parcă de la farfuria pe care o 
ţineţi apropiată de ureche. Iluzia este 
mai completă dacă închideţi ochii; 
atunci, pur și simplu, este imposibil 
de determinat, după auz, în ce mînă 
se află ceasul: în cea dreaptă sau în 
cea stîngă. 

Adesea constructorii vechilor cas- 
tele creau astfel de curiozităţi acustice, 
așezînd nişte busturi fie în focarul unei | IRI 

5 e y: : v Figura 151 — Oglinzi acus- 
oglinzi acustice concave, fie la capătul tice concave 

unui tub acustic mascat cu abilitate în zid. In figura 152, 
luată dintr-o carte veche din secolul al XVI-lea (a lui Atha- 
nase Kircher, 1560), se pot vedea astfel de dispozitive 
iscusite: tavanul, în formă de cupolă, dirijeză spre buzele 

Figura 152 — Curiozități acustice din vechile castele. Busturile vorbitoare 
(din cartea lui Athanase Kircher 1560). 


bustului sunetele aduse din afară de un tub acustic; nişte 
tuburi acustice uriașe, zidite în zidurile clădirii, aduc din 
curte diverse sunete pe care le dirijează spre busturile] de 
piatră plasate de-a lungul pereților uneia dintre săli etc. 
Vizitatorului unei astfel de galerii i se părea că busturile de 
marmură șoptesc, îngînă un cîntec etc. 


SUNETELE ÎN SĂLILE DE TEATRU 


Cei care frecventează adesea diferite teatre și săli de con- 
certe ştiu bine că unele săli au o acustică mai bună, iar altele 
mai proastă; în unele săli vocile artiştilor și sunetele instru- 

mentelor muzicale se aud clar şi la distanțe mari, iar în altele, 
chiar în apropierea scenei, acestea sînt nedistincte. Cauza 
acestui fenomen a fost bine expusă de fizicianul american 
Wood în cartea sa întitulată Undele acustice şi aplicaţiile lor. 

„Orice sunet produs într-o încăpere se aude destul de multă 
vreme după ce sursa a încetat să-l emită; datorită unor reflexii 
repetate, el înconjoară de cîteva ori încăperea. In timpul 
acesta se produc și alte sunete, și auditorul adesea nu le poate 
percepe în ordinea cuvenită pentru a le putea înțelege. Ast- 
fel, de exemplu, dacă sunetul durează 3 secunde și oratorul 
vorbește cu o viteză de 3 silabe pe secundă, atunci undele 
acustice corespunzătoare celor 9 silabe se vor deplasa prin 
încăpere toate în același timp, creînd o încurcătură și un 
zgomot care împiedică pe auditor să-l înțeleagă pe orator. 

Oratorul aflat într-o astfel de situație trebuie să vorbească 
rar şi nu prea tare. Dar, de obicei, oratorii caută, dimpotrivă, 
să vorbească şi mai tare, contribuind astfel la intensificarea 
zgomotului“. 

Nu mult timp în urmă, amenajarea unui teatru cu o acus- 
tică bună era considerată o întîmplare fericită. In prezent se 
cunosc mijloacele cu care se poate lupta împotriva duratei 
supărătoare a sunetului (numită „reverberaţie“), care dăunează 
unei sonorități bune. Nu este cazul ca în această carte să intrăm 
în amănunte care interesează numai pe arhitecți. Voi men- 
ționa doar că lupta împotriva unei acustici proaste constă în 
crearea unor suprafeţe care să absoarbă surplusul de sunete. 
Cel mai bun absorbant al sunetelor este fereastra deschisă (tot 
așa cum cel mai bun absorbant pentru lumină este o des- 
chizătură); metrul pătrat de fereastră deschisă este luat 
chiar ca unitate de măsură pentru absorbţia sunetului. Sune- 
tele sînt foarte bine absorbite, deşi de două ori mai puțin 
decît de o fereastră deschisă, de înşiși spectatorii teatrului: 
din acest punct de vedere fiecare om este echivalent cu 
aproximativ o jumătate de metru pătrat de fereastră deschisă. 
Și dacă este justă remarca unui fizician că „auditorul ab- 
soarbe cuvîntul  oratorului în sensul cel mai direct al 
cuvîntului“, este tot atît de just că şi o sală goală este de 
asemenea, în sensul cel mai direct al cuvîntului, neplăcută 
pentru orator. 

Dacă absorbția sunetului este prea mare, rezultă din 
nou o audibilitate scăzută. In primul rînd, o absorbție exa- 

gerată estompează sunetele, iar în al doilea rînd ea reduce 
reverberaţia într-o asemenea măsură, încît sunetele se aud 
parcă întrerupte și produc impresia unei oarecare rigidități. 
De aceea, dacă este necesar să evităm o reverberație prea înde- 
lungată, este tot atît de necesar să evităm şi o reverberație 
prea scurtă. Pentru diferitele săli, mărimea optimă a 
reverberaţiei este diferită şi trebuie stabilită la proiectarea 
fiecărei săli în parte. 

În teatru există şi un alt obiect interesant din punctul de 
vedere al fizicii. Este vorba de cușca suflerului. Ați obser- 
vat oare că ea are în toate teatrele aceeași formă? Aceasta 
se datorează faptului că cuşca suflerului este un fel de aparat 
de fizică. Cupola cușştii reprezintă un fel de oglindă acustică 
concavă, care are o destinaţie dublă: să împiedice ca undele 
acustice produse de sufler să ajungă la public și să reflecte 
aceste unde spre scenă. 


ECOUL DE PE FUNDUL MĂRII 


Multă vreme omul nu a tras nici un fel de foloase de pe 
urma ecoului pînă cînd a fost inventată o metodă de a măsura 
cu ajutorul ecoului adîncimea mărilor și a oceanelor. Această 
idee a venit întîmplător. În 1912 s-a scufundat, cu aproape 
toți pasagerii, uriaşul vapor transoceanic „Titanic“, care se 
ciocnise întîmplător cu un ghețar. Pentru a preîntîmpina 
asemenea catastrofe s-a încercat să se folosească ecoul, în 
timp de ceață sau noaptea, pentru reperarea ghețarilor din 
fața navelor. Procedeul nu s-a dovedit util în practică, în 
schimb a dat naștere la o altă idee: să se măsoare adîncimea 
mărilor cu ajutorul reflexiei sunetului pe fundul mării. Această 
idee s-a dovedit a fi rodnică. 

În figura 153 este reprezentată schema unei astfel de insta- 
lații. Lîngă unul dintre borduri, în interior, la baza navei se 
aşază un cartuș, care, explodînd, produce un sunet puternic. 
Undele acustice pătrund prin apă, ating fundul, se reflectă 
şi se înapoiază, aducînd cu ele ecoul. El este recepționat de 


232 


un aparat sensibil, instalat, ca și cartuşul, la fundul navei. 
Un ceas de precizie măsoară intervalul de timp dintre produ- 
cerea sunetului și recepționarea ecoului. Cunoscînd viteza 
sunetului în apă, este uşor de calculat distanţa de la obstaco- 


lul de la care s-a reflectat unda, 
adică de determinat adîncimea 
mării sau a oceanului. 

Sonda acustică, cum a fost 
denumită această instalație, a 
produs o adevărată revoluție în 
practica măsurătorii adîncimilor 
marine. Mijloacele de tip vechi 
pot fi folosite numai dacă nava 
stă pe loc şi, în plus, ele cer mult 
timp. Parîma sondei trebuie co- 
borîtă, cu ajutorul unei roți pe 
care e înfășurată, destul de încet 
(150 m pe minut); aproape tot 
atît de încet ea este ridicată. 
Astiel, prin acest procedeu sînt 
necesare trei sferturi de oră pen- 
tru măsurarea unei adîncimi de 
3 km. Cu ajutorul sondei acus- 
tice însă, aceeași măsurătoare se 
poate efectua în cîteva secunde, 
fără ca nava să-și înceteze mersul, 
iar rezultatul obţinut este mult 
mai sigur și mai exact. Eroarea la 
astfel de măsurători nu depășește 
un sfert de metru (intervalele de 
timp se determină cu exactitate 
de a 3 000-a parte dintr-o se- 
cundă). Dacă măsurarea adînci- 

Figura 153 — Schema de funcţio- 


nare a sondei acustice. 


milor mari are o importanță mare pentru oceanografie, atunci 
posibilitatea de a determina repede, sigur și precis adînci- 
mile mici este esenţială în navigaţie, asigurîndu-i securitatea: 
datorită sondei acustice, nava se poate apropia repede și în 


deplină siguranță de țărm. 


În sondele acustice moderne nu se folosesc sunetele obiș- 
nuite, ci „ultrasunetele“ foarte intense, imperceptibile pen- 

tru urechea umană, cu o frecvență de ordinul a cîtorva mili- 
oane de oscilații pe secundă. Astfel de sunete sînt emise de o 
placă de cuarț (piezocuarț) plasată într-un cîmp electric alter- 
nativ. 


ZUMZETUL INSECTELOR 


De ce insectele emit adesea un zumzet? În majoritatea cazu- 
rilor ele nu au organe speciale pentru emiterea acestor sunete; 
zumzetul, auzit doar în timpul zborului, rezultă numai de 
pe urma faptului că, zburînd, insectele își fîlfîie aripioarele 
de cîteva sute de ori pe secundă. Aripioara este o membrană 
care oscilează, iar noi știm că orice membrană sau placă care 
oscilează suficient de repede (mai mult de 16 ori pe secundă) 
emite un sunet de o anumită înălțime. 

Acum veți înțelege cum s-a putut stabili de cîte ori anume 
își îîlfîie aripioarele în timpul zborului o insectă sau alta. 
Pentru aceasta este suficient să se determine după sunet înăl- 
țimea tonului emis de insectă, pentru că fiecărui ton îi cores- 
punde o anumită frecvenţă a oscilaţiilor. Cu ajutorul „lupei 
de timp“ (vezi cap. 1) s-a putut stabili că frecvența de mişcare 
a aripioarelor fiecărei insecte este aproape constantă: reglîndu- 
şi zborul, insecta variază doar mărimea fîlffirii („amplitudinea” 
oscilaţiilor) şi înclinarea aripilor; numărul de bătăi pe secundă 
creşte doar sub influența frigului. lată de ce şi tonul emis de 
insectă în timpul zborului rămîne neschimbat. S-a constatat, 
de exemplu, că musca obişnuită (care în timpul zborului emite 
tonul F) îşi fîliiie aripioarele de 352 de ori pe secundă. Albina, 
care emite tonul A, are 440 de bătăi de aripă pe secundă cînd 
zboară liber și numai 330 (tonul B) cînd zboară încărcată cu 
miere. Cărăbușşii, care în timpul zborului produc tonuri şi mai 
joase, îşi fîlfiie aripile mult mai încet. Țînţarul, dimpotrivă, 
face cu aripile 500—600 de oscilații pe secundă. Pentru com- 
parație, menționăm că elicea avionului execută aproximativ 
25 de rotații pe secundă. 

ILUZII ACUSTICE 


Dacă din cine ştie ce motive ne-am imaginat că sursa unui 
zgomot ușornu se află în apropierea noastră, ci multmai 
departe, atunci sunetul ni se va părea mult mai pu- 
ternic. Asemenea iluzii sonore au loc destul de des, doar 
că nu totdeauna le băgăm în seamă. 


lată un caz interesant descris în cartea Psihologia a savan- 
tului american William James: 

„O dată, noaptea tîrziu, citeam; deodată, din catul de 
sus al casei s-a auzit un zgomot puternic, care a încetat, pentru 
a reîncepe după un minut. Am ieșit pe sală pentru a-l asculta 
mai bine, dar acolo el a încetat. Îndată ce m-am întors în 
cameră, m-am așezat și mi-am reluat cititul, zgomotul a 
reînceput puternic, alarmant, ca înainte de dezlănțuirea unei 
furtuni sau inundații. El venea de pretutindeni. Alarmat la 
culme, am ieșit din nou pe sală și zgomotul a încetat iarăşi. 

Inapoindu-mă iar în camera mea, am descoperit deodată că 
zgomotul era produs de sforăitul unui căţel care dormea pe 
podea |... 

Remarcabil este faptul că, descoperind adevărata cauză a 
zgomotului, nu mi-am mai putut reproduce cu nici un efort 
iluzia de adineauri“. 

Probabil că și cititorul își va aminti astfel de exemple 
din viața lui. Eu le-am observat de nenumărate ori. 


UNDE CINTĂ GREIERUL ? 


Adesea determinăm greşit nu distanța, ci direcţia în care 
se află obiectul ce emite sunetele. 

Urechile noastre disting destul de bine dacă detunătura 
unei arme a răsunat în dreapta sau în stînga noastră (îig.154). 
Dar adesea ele nu pot determina poziția sursei de sunet dacă 
aceasta se află drept în faţa sau în spatele nostru (fig. 155): 


detunătura armei produsă în fața noastră ni se pare adesea 
că vine din spate. 

În astfel de cazuri ne putem da seama doar, după intensi- 
tatea sunetului, dacă detunătura s-a produs aproape sau departe. 
lată o experiență din care putem învăța multe. Așezaţi pe 
cineva în mijlocul camerei cu ochii legați și rugaţi-l să stea 
liniștit, fără a-și întoarce capul. Apoi, luînd în mînă două 
monede, loviți-le una de alta, rămînînd mereu în cadrul pla- 
nului vertical care trece prin mijlocul capului musafirului 
dv., printre ochii lui. Să încerce acum musafirul dv. să ghiceas- 
că locul unde au fost lovite monedele. Rezultatul obținut pare 
de necrezut: sunetul este produs într-un colț al camerei, iar 
prietenul va indica un colț cu totul opus. 

Dacă veţi părăsi planul de simetrie al capului, despre care 
s-a vorbit mai sus, atunci erorile nu vor mai fi atît de mari. 
Acest lucru este și firesc: acum sunetul se aude ceva mai de- 
vreme și mai tare în urechea mai apropiată a musafirului dv. ; 
de aceea el poate indica acum direcţia în care s-a produs sunetul. 

Această experiență ne explică, printre altele, de ce este 
atît de greu să zărim greierul care cîntă în iarbă. Sunetul 
strident se aude la doi paşi de dv. în dreapta potecii. Vă uitaţi 

Figura 154 — Unde a detunat împuşcătura: în dreapta sau în stînga? 


236 


acolo, dar nu zăriţi nimic; sunetul se aude deja din stînga. 
Priviţi într-acolo, dar sursa sunetului s-a deplasat iar. Cu 
cît mai repede vă întoarceți în direcţia în care cîntă greierul, 
cu atît mai repezi sînt salturile executate de acest muzicant 
invizibil. De fapt însă insecta nu și-a părăsit 
locul; salturile lui uimitoare nu sînt decît ro- = 
dul imaginației dv., un rezultat al iluziei acus- ga 
tice. Greşeala constă în aceea că vă tot întoarceţi i 
capul, plasîndu-l astfel încît greierul se află în 
planul de simetrie al capului dumneavoastră. In 
aceste condiţii, după cum ştim, este uşor să 
greşim direcţia din care vine sunetul: cîntecul i 
greierului se aude din fața dv. și, din greşeală, i 
vă imaginați că el vine exact din partea opusă. Va 
De aici se poate trage şi o concluzie prac- ul 
tică: dacă vreţi să determinaţi direcția din 
care vine cîntecul greierului, al cucului şi alte 
sunete îndepărtate de acest fel nu vă întoarceți | 
cu fața spre sunet, ci, dimpotrivă, într-o parte. 
De altfel chiar așa şi procedăm cînd, cum se ra 


spune, „ciulim urechile“. Hon 
PR 
CURIOZITĂȚILE AUZULUI S 


i 
1 
Cînd ronțăim pesmeţi auzim un zgomot su- 
părător, în timp ce vecinii noștri îi mănîncă 
fără a produce același zgomot. Cum reuşesc ei 
să evite acest ronţăit neplăcut? 
Este vorba de faptul că zgomotul există 
doar în urechile noastre și deranjează prea pu- ' 
țin urechile vecinilor. Oasele craniului, ca în ge- z7 T 
neral corpurile solide elastice, conduc foarte 
bine sunetele, iar într-un mediu compact zgo-  Fig.155—Unde 
motele se amplifică uneori foarte mult. Ajun- 57 ngeus de” 
gînd la ureche prin aer, trosnetul pes- 
metului este perceput ca un zgomot uşor; dar acelaşi trosnet 
se transformă într-un zgomot puternic dacă ajunge la 
nervul auditiv prin oasele tari ale craniului. lată încă o 
experiență din acelaşi domeniu: strîngeți între dinţi inelul 

unui ceas de buzunar și astupaţi-vă urechile cu degetele: veţi 
auzi niște lovituri puternice, într-atît se va amplifica ticta- 
cul ceasului. 

Se spune că Beethoven, asurzind, „auzea“ pianul așezînd 
pe acesta un capăt al unui baston, iar capătul celălalt îl 
ținea între dinţi. Tot astfel, surzii la care s-a păstrat urechea 
internă pot dansa în ritmul muzicii: sunetele ating nervii 
auditivi prin podea și prin oase. 


MIRACOLUL VENTRILOCULUI 


„Miracolele“ uimitoare ale ventrilocilor se bazează pe ace- 
leași particularități ale auzului despre care am vorbit ceva 
mai sus. 

„Dacă cineva umblă pe creasta acoperișului — scrie prof. 
Hampson —atunci, în interiorul casei, glasul lui produce im- 
presia unei șoapte slabe. Pe măsură ce el se îndepărtează spre 
marginea clădirii, șoapta slăbește tot mai mult. Dacă ne aflăm 
în vreo cameră din casă, atunci urechea noastră nu ne va putea 
spune nimic despre direcția sunetului și distanța pînă la per- 
soana care vorbește. Dar, după modulaţiile vocii, rațiunea 
noastră va trage concluzia că persoana care vorbește se depăr- 
tează de noi. Dacă însă aceeași voce ne va spune că proprie- 
tarul ei se deplasează pe acoperiș, atunci noi credem cu uşu- 
rință această afirmaţie. In sfîrșit, dacă cineva ar începe să 
vorbească cu această persoană, aflată pasămite afară, şi ar 
primi răspunsuri raționale, atunci s-ar obține o iluzie 
totală. 

Acestea sînt condiţiile în care acţionează ventrilocul. Cînd 
îi vine rîndul să vorbească omului de pe acoperiș, atunci ven- 
trilocul bolboroseşte încet ; cînd însă îi vine lui rîndul, atunci 
vorbește cu o voce plină, sonoră, pentru a sublinia contrastul 
cu cealaltă voce. Conţinutul observațiilor și răspunsurilor 
interlocutorului lui imaginar adînceşte iluzia. Singurul punct 
slab în această iluzie ar putea fi faptul că vocea aparentă a 
persoanei aflată afară este, de fapt, produsul omului de pe 
scenă, adică are o direcţie greşită“. 

Mai trebuie să menționăm că denumirea de ventriloc 
este nepotrivită. Ventrilocul trebuie să le ascundă auditorilor 
lui faptul că, atunci cînd îi vine rîndul imaginarului partener, 
de fapt vorbeşte tot el. În acest scop el recurge la diferite 
șmecherii. Cu ajutorul a tot felul de gesturi el caută să dis- 
tragă atenția auditorului de la propria-i persoană. Plecîndu-se 
puțin și ținîndu-și mîna pîlnie la ureche, el se preface că ascultă, 
dar în timpul acesta caută pe cît posibil să-şi ascundă buzele. 
Cînd nu-şi poate ascunde obrazul, atunci el caută să facă numai 
mişcările cele mai necesare ale buzelor. În ajutor îi vine faptul 
că adesea este suficientă doar o șoaptă neclară, slabă. Miş- 
cările buzelor sînt atît de bine mascate, încît unii oameni îşi 
imaginează că vocea artistului iese de undeva din profunzi- 
mile trupului: de aici și denumirea de ventriloc. 

Astiel, „miracolul“ oferit de ventriloc se bazează în între- 
gime doar pe faptul că noi nu sîntem în stare să determinăm 
cu exactitate nici direcţia sunetului şi nici distanța pînă la 
corpul care emite sunetul. In ambianța obişnuită rea- 
lizăm aceasta doar cu aproximaţie; dar este suficient să ni 
se creeze niște condiții nu tocmai obişnuite de percepere a 
sunetului şi facem greșelile cele mai grosolane la determinarea 
direcției în care se află sursa lui. Eu însumi, urmărindu-l 
pe ventriloc, nu am putut să mă smulg iluziei, deşi înțelegeam 
bine despre ce era vorba. 


O SUTĂ DE ÎNTREBĂRI LEGATE DE ACEST 
VOLUM AL FIZICII DISTRACTIVE 


]. De cîte ori merge melcul mai încet decît pietonul? 

2. Care sînt vitezele avioanelor moderne? 

3. Poate oare omul să depăşească Soarele în cursa aces- 
tuia de 24 de ore pe bolta cerească? 

4. Care este originea cuvîntului clipă? 

5. Cum se realizează încetinirea nefirească a mișcării pe 
ecran? i 

6. Cînd se mișcă mai repede locuitorii globului pămîntesc 
în jurul Soarelui: la miezul zilei sau al nopții? 

7. De ce spiţele de sus ale unei roţi care se rostogolește 
par uneori contopite, în timp ce cele de jos se văd distinct? 

8. Ce puncte ale unei locomotive în mișcare se deplasează 
cel mai încet? Ce părți se mişcă înapoi? 

9. De ce stelele par deplasate înainte în sensul mișcării 
Pămîntului pe orbita lui? 

10. De ce, atunci cînd ne ridicăm de pe scaun, trebuie să 
aplecăm corpul înainte sau să punem picioarele sub scaun? 

11. Cum se explică mersul aparte al bătrînilor marinari? 

12. Prin ce se deosebește fuga de mers? 

13. Cum trebuie să sărim dintr-un vagon aflat în mişcare? 
Motivaţi-vă răspunsul. 

14. Cunoscutul mincinos Miinchhausen povestea că prin- 
dea cu mîna obuzele de tun. Este într-adevăr acest lucru 
cu totul imposibil? 

15. Este posibil oare ca, aflîndu-ne într-un automobil 
care gonește cu o viteză mare, să prindem fără nici un pericol 
obiectele aruncate în el? 

16. Un corp în cădere cîntărește mai mult sau mai puțin 
decît unul în repaus? 

17. Orice obiect aruncat în sus trebuie să cadă înapoi pe 
Pămînt? 

18. Este oare corect descris în romanul De la Pămînt la 
Lună al lui Jules Verne ceea ce se petrece în interiorul proiec- 
tilului în timpul zborului? 

19. Se poate oare cîntări exact cu o balanţă inexactă, dar 
avînd greutăți bune? Dar cu o balanţă exactă, avînd însă 
greutăţi inexacte? 

20. Este avantajos pentru noi faptul că oasele scheletu- 
lui lucrează ca nişte pîrghii în condiţii cînd o forță mare în- 
vinge o rezistență mică? 

21. De ce schiorul nu se afundă în zăpada afînată? 

22. De ce ni se pare moale un hamac împletit din sfoară? 

23. Cum a fost realizată tragerea ultralungă? 

24. De ce se înalță zmeul de hîrtie? 

25. Cînd o piatră cade în aer de la o înălțime mare, ea 
zboară mereu cu o viteză accelerată? 

26. Ce viteză maximă atinge corpul unui om care cade cu 
paraşuta închisă? 

27. Cum se explică zborul fantezist al bumerangului? 

28. Oare putem afla fără a sparge coaja oului dacă el este 
crud sau fiert? 

29. Unde sînt corpurile mai grele: în locurile apropiate de 
ecuator sau în cele apropiate de poli? 

30. Cînd sămînţa încolțeşte pe janta unei roţi aflate în 
mişcare, în ce parte se îndreaptă tulpina tinerei plante? 

31. Există vreo deosebire între „mişcare eternă“ şi perpe- 
tuum mobile? 

32. Încercările de a construi un perpetuum mobile au fost 
încununate de succes? 

33. Din ce parte suferă un corp cufundat în lichid o pre- 
siune mai mare : de sus, din lături sau de jos? 

34. Ce se întîmplă dacă într-un borcan cu apă aflat pe 
platanul unei balanţe și echilibrat cu greutăţi se cuiundă o 
greutate mică suspendată de un fir ținut în mînă? 

35. Ce formă trebuie să ia lichidul lipsit de greutate? Răs- 
punsul poate fi verificat prin experiență? 

36. De ce picăturile de ploaie sînt rotunde? 

37. Este adevărat că petrolul pătrunde prin sticlă şi me- 
tale? Pe ce se bazează această părere? 

38. Se poate realiza ca un ac de oțel să plutească pe apă? 

39. Ce este flotaţia? 

40. De ce săpunul spală murdăria? 

41. De ce se înalță balonul de săpun? În ce fel de încă- 
pere se înalță el mai repede: într-una rece sau într-una încăl- 
zită >? 

42. Ce este mai subțire şi aproximativ de cîte ori: un fir 
de păr omenesc sau pelicula balonului de săpun? 

43. Dacă pe o farfurie cu apă aşezăm un pahar cu fundul 
în sus în care arde o bucăţică de hîrtie, atunci apa se va aduna 
curînd sub pahar. De ce? . 

44. De ce se ridică apa în sus cînd este sorbită cu paiul? 

45. Pe balanţă, o bucată de lemn este echilibrată cu greu- 
tăți. Se va menține oare echilibrul dacă balanța este așezată 
sub clopotul unei pompe de vid şi dacă aerul este evacuat? 

46. Ce se va întîmpla cu balanţa din întrebarea precedentă 
dacă ea este așezată în aer comprimat? 

47. Dacă corpul dv. şi-ar pierde greutatea, dar hainele 
şi-ar păstra-o intactă, atunci ați mai rămîne pe suprafața Pă- 
mîntului sau v-aţi înălța? 

48. Există vreo deosebire între perpetuum mobile şi moto- 
rul „fără cheltuieli“? S-a reușit să se construiască asemenea 
motoare? 

49. Ce deteriorare ameninţă şinele de tramvai pe căldură 
mare? Dar în timpul gerului? De ce calea ferată nu este ame- 
nințată în aceeași măsură de acest pericol? 

50. In ce anotimp atîrnă mai mult sîrmele de telegraf și 
de telefon? 

51. Ce fel de pahare plesnesc mai des din cauza apei fier- 
binți: cele cu pereții groşi sau cele cu pereţii subțiri? Dar 
din cauza frigului? 

52. De ce paharele pentru limonadă se fac cu fundul gros 
şi de ce astfel de pahare nu pot fi folosite pentru ceai? 

53. Din ce material transparent este cel mai bine să se 
fabrice vesela pentru ca ea să nu se spargă la cald şi la rece? 

54. Decese încalţă greu o cizmă pe piciorul înfierbîntat? 

55. Este posibilă realizarea unui ceas care nu trebuie în- 
tors? 

56. Se pot construi pe același principiu şi mecanisme mari? 

57. De ce se înalță fumul? 

58. Cum veţi proceda dacă veți dori să folosiți gheaţă 
pentru răcirea unei sticle cu limonadă? 

59. Topirea gheții se va accelera dacă o învelim în blană? 

60. Este adevărat că zăpada încălzește Pămîntul? 

61. De ce în conductele subterane apa nu îngheaţă în tim- 
pul iernii? 

62. Unde anume în regiunea Moscovei este iarnă în iulie? 

63. De ce într-un vas sudat se poate fierbe apă fără ca 
aliajul de sudură să se topească? 

64. De ce cînd este ger puternic sania nu lunecă bine pe 
zăpadă? 

65. Dece în zilele mai calde se obțin bulgări de zăpadă mai 
buni decît atunci cînd este ger? 

66. De ce pe acoperişul clădirilor neîncălzite se formează 
țurțuri de gheaţă? 

67. De ce în ţinuturile ecuatoriale este mai cald decît în 
cele polare? 

68. Cum s-ar schimba momentul răsăritului de Soare dacă 
lumina s-ar propaga instantaneu? 

69. S-ar schimba oare acţiunea telescoapelor şi a micros- 
coapelor dacă lumina s-ar propaga instantaneu în orice mediu? 

70. Pot fi silite razele de lumină să ocolească obstacolele? 

71. Cum este construit periscopul? 

72. Pentru a vă vedea mai bine fața în oglindă, unde tre- 
buie așezată lampa: în fața sau în spatele dv.? 

73. Există o asemănare perfectă între fața noastră și ima- 
ginea ei reflectată în oglindă? 

74. Se poate trage vreun folos practic din caleidoscop? 

75. Cum se poate obţine focul cu ajutorul gheții? 

76. La latitudinile noastre se pot vedea miraje? 

77. Ce este „raza verde“? 

78. Cum trebuie privite fotografiile? 

79. De ce fotografiile apar în relief și capătă profunzime 
cînd sînt privite prin lupă sau într-o oglindă concavă? 

80. De ce filmele de cinematograf se vizionează cel mai 
bine stînd în rîndurile de la mijloc? 

81. De ce este mai bine să privim picturile închizînd un 
ochi? 

82. În ce constă esenţa acţiunii stereoscopului? 

83. Putem să ne asemuim vederea cu cea a uriașului din 
poveste? 

84. Ce este luneta-foarfece? 

85. Care este cauza luciului? 

86. De ce un peisaj pare mai profund dacă este privit prin 
fereastra unui vagon care se mișcă repede? 

87. Cum se obţin fotografiile stereoscopice ale corpurilor 
cerești ? 

88. Pe ce se bazează efectul așa-numitului „miracol al 
umbrelor“? 

89. Ce culoare pare să aibă un steag roșu în lumină al- 
bastră? 

90. Explicaţi sensul cuvintelor iradiație şi astigmatism. 

91. Există portrete care parcă ne urmăresc cu ochii. Cum 
se explică aceasta? 

92. Cui i se par stelele luminoase mai mari: omului cu 
vedere normală sau miopului? 

93. Aţi auzit ecoul la 1,5 secunde după ce aţi bătut din 
palme. Cît de departe de dumneavoastră este obstacolul? 

94. Există oglinzi acustice? 

95. Unde se propagă sunetul mai repede: în aer sau în 


96. Indicaţi aplicaţiile tehnice ale ecoului. 

97. De ce zumzăie albina? 

98. De ce este greu să descoperiți greierul care cîntă lîngă 
dumneavoastră? 

99. Prin ce se transmit mai bine sunetele: prin aer sau 
prin medii dense? 

100. În ce se rezidă secretul „ventrilocului“? 


INDICE DE NUME! 


Arhimede (287 —212 î.e.n.) 


Ilustrul matematician și fizician al antichităţii s-a năs- 
cut și a trăit în orașul Siracuza. 

A fost un talentat inventator și tehnician. A organizat 
apărarea oraşului Siracuza împotriva cotropitorilor, cons- 
truind în acest scop diferite maşini. 

Arhimede a murit la Siracuza în timpul războiului cu 
romanii. Legenda spune că un soldat roman a împlîntat pum- 
nalu în savantul adîncit într-o problemă. 


Aristofan (450—385 î.e.n.) 


Scriitor grec. Autor al multor comedii scrise cu tena:nţe 
politice. 

Cu un umor inepuizabil își bate joc de educaţia sofiştilor 
(nu-l cruță nici pe Socrate), de demagogie, de ambițiile nesă- 
buite ale atenienilor, precum şi de politicienii veroşi. 

Este unul dintre marii poeţi ai tuturor timpurilor. 


Bacon Francisc (1561 —1626) 

Om de stat, filozof şi naturalist englez. 

În lucrările sale filozofice pune bazele metodei inductive, 
plecînd de la considerentul că observarea şi cercetarea siste- 
matică a lucrurilor formează temeiul ştiinţelor. 

A scris şi lucrări istorice și literare. 

Beethoven Ludwig van (1770—1827) 


Compozitor german. 


1 Întocmit de traducători. 

Deşi la vîrsta de 30 de ani şi-a pierdut simțul auzului a con- 
tinuat să compună lucrări muzicale. 

Fiind un partizan al principiilor republicane, în compozi- 
tiile sale a exprimat frămîntările pentru libertate ale epocii 
sale şi lupta dusă pentru triumful dreptății. 


A compus 9 simfonii, 32 sonate, cantate, o dramă muzi- 
cală etc. 


Borda Jean Charles (1733—1779) ` 


Matematician și marinar francez. 

Ca marinar a călătorit mult acumulînd vaste cunoștințe. 
Mai tîrziu a fost funcţionar în Ministerul Marinei, unde a 
desfășurat o activitate științifică multilaterală. A construit 
mai multe instrumente astronomice. A colaborat la intro- 
ducerea noului sistem 'de măsuri și greutăți. 


Borrelli, Giovani Alfonso (1608—1679) 


Medic şi matematician italian. 

La început a fost profesor la Messina, apoi la Universi- 
tatea din Pisa, unde a predat matematica, fizica, astronomia 
şi medicina. Opera cea mai importantă a acestui învățat poartă 
titlul: De motu animalium (Despre mișcarea animalelor). 


Carpenter, William Benjamin (1813—1885) 


Fiziolog și psiholog englez. 

Profesor universitar de medicină la Londra. 

Sînt remarcabile, între altele, cercetările sale privind 
stările fizice şi biologice din fudul mărilor. 


Cehov, Anton - Pavlovici (1860—1904) 


Scriitor rus. 

S-a născut în orașul Taganrog. A studiat medicina pe care 
a practicat-o însă puţin. Activitatea literară şi-a început-o 
ca elev de liceu. A publicat numeroase nuvele, drame şi des- 
crieri de călătorie. În opera sa zugrăveşte cu talent contra- 
dicțiile din viața Rusiei țariste, dînd o imagine a claselor 
sociale în preajma revoluției burghezo-democratice. 

A exercitat o influență considerabilă asupra dezvoltării 
literaturii ruse şi mondiale. 

Este un reprezentant de seamă al realismului critic în 
literatura universală. 

Daguerre, Louis Jacques Mande (1789—1851) 


Pictor decorator francez. F 

A inventat prima metodă de fotografiat. In camera obscură 
a aşezat o placă de cupru argintată, expusă vaporilor de 
iod. Placa a developat-o cu vapori de mercur şi a fixat ima- 
ginea cu clorură de sodiu (dagherotipie). Expunerea a durat 
foarte mult. 

Tot el a inventat și diorama, un tablou pictat pe o pînză 
mare, întinsă pe un plan şi luminată astfel ca spectatorii 
să creadă că privesc un peisaj veritabil. 


Dewar, James (1842—1923) 

Fizician şi chimist englez. 

A fost profesor universitar de fizică și chimie la diferite 
instituții de învățămînt superior din Anglia. A publicat 
mai multe studii în domeniul fizicii și chimiei (despre gaze, 
lichide, magnetism etc.). 


“Dickens, Charles (1812—1870) 


Romancier englez foarte fecund. Reprezentant al realis- 
mului critic. 

A fost ucenic, apoi ziarist. 

În romanele sale biciuiește stările sociale din vremea 
sa. Înfăţişează mizeria cruntă a oamenilor asupriţi. 

Pentru a aduna material a călătorit mult. 


A scris şi comedii, precum și literatură pentru copii. 


Dove, Heinrich Wilhelm (1803—1879) 


Fizician şi meteorolog german. 

A fost profesor la Universitatea din Königsberg, apoi 
la cea din Berlin. S-a ocupat cu meteorologia, domeniu în 
care a obținut unele rezultate ce și-au păstrat valoarea pînă 
astăzi. 


Eiffel, Alexandre Gustave (1832—1923) 


Inginer constructor francez. 

Autorul a mai multor construcții mari din Franţa și din 
alte țări. Este vestit turnul Eiffel, construit pentru expoziţia 
din Paris din anul 1889. Turnul, așezat pe o temelie de 
beton, are o înălțime de 305 m şi o greutate de 9 000 000 kg. 

Euler, Leonhard (1707—1783) 

Matematician și fizician elveţian. 

Mult timp din activitatea sa ştiinţifică și-a desfășurat-o 
ca profesor la Universitatea din Petersburgl. 

In toate domeniile fizicii și matematicii a depus o acti- 
vitate intensă, pe care n-a întrerupt-o nici după ce a rămas orb. 

A adus contribuţii importante la calculul variațiilor, 
în teoria ecuațiilor diferențiale, în optică, mecanică, astro- 
nomie etc. 
. Fergusson, James (1710—1776) 


Astronom și mecanician englez. A publicat lucrări în 
domeniul astronomiei, mecanicii, hidrostaticii și opticii. 
A ţinut multe conferințe pentru popularizarea științei. 

Fermat, Pierre (1601 —1665) 


Matematician şi om de stat francez. Majoritatea lucră- 
rilor sale au fost editate după moartea sa. Cele mai valoroase 
rezultate le-a obținut în teoria numerelor și în calculul 
probabilităților. | 

Mare vîlvă a făcut teorema lui, încă nedemonstrată, că 
rădăcinile ecuației x” + y” = z”, unde n este un număr 
natural mai mare ca 2, nu pot îi numere întregi. 

In fizică, de numele lui este legat principiul de bază al 
opticii geometrice. 

Franklin, Benjamin (1706—1790) 


Om politic american, cercetător al naturii. 

La vîrsta de 12 ani a lucrat ca ucenic în tipografia fra- 
telui său, unde și-a însușit numeroase cunoștințe. A fost 
ziarist, librar și tipograf. 

La vîrsta de 40 de ani a început să se ocupe depolitică, 
luptînd pentru independenţa Statelor Unite ale Americii. 

De trei ori a fost ales guvernator al statului Pennsylvania. 
Personalitate cu vederi progresiste. 

A făcut multe experiențe în domeniul electricităţii. 
A inventat paratrăsnetul. 


Galilei, Galileo (1564—1642) 
Savant italian, născut la Pisa. La început s-a pregătit 


pentru medicină la Universitatea din Paris. Studiind fizica 


1 Leningradul de azi. 

lui Aristotel a semnalat- lipsurile ei. Pentru a le putea com- 
bate, a început să studieze matematica, considerînd-o ca 
bază în cercetarea naturii. A activat la Firenze. Incepînd 
din anul 1589 a fost profesor de matematică la Pisa, iar 
mai tîrziu la Universitatea din Padua. 

A desfăşurat o activitate multilaterală, studiind mișcarea 
pendulului, greutatea specifică a corpurilor, căderea liberă 
a corpurilor, legea inerţiei etc. 

A construit o lunetă care l-a ajutat la diferite descoperiri 
astronomice. 

Pentru descoperirile sale și ataşamentul la sistemul 
planetar al lui Copernic a suferit pînă la moarte persecuții 
din partea inchiziției papale. 

Din lucrările lui Galilei au fost traduse în limba română 
două: Dialoguri asupra ştiinţelor noi şi Dialog despre cele 
două sfteme principale ale lumii: ptolemeic şi copernician. 


Goethe, Johann Wolfgang (1749—1832) 


Poet german. 

Una dintre personalitățile marcante ale literaturii uni- 
versale. 

A studiat dreptul, obţinînd doctoratul în drept, dar l-au 
interesat mai mult artele frumoase şi științele naturii. A cunos- 
cut operele literaturilor eline şi romane, precum și tezaurul 
folcloric al poporului său. A călătorit mult. 

A desfășurat o activitate foarte vastă. A creat opere 
nepieritoare în domeniul liricii, epicii şi dramei. A publicat 
lucrări filozofice şi s-a ocupat de cercetări în domeniul științe- 
lor naturii. 


Gogol, Nikolai Vasilievici (1809—1852) 

Scriitor rus. 

Reprezentant al realismului critic rus. 

A scris romane, nuvele şi comedii. 

Ca umorist ocupă un loc de frunte în literatura universală. 


Creaţia sa literară a exercitat o influență asupra dezvol- 
tării lit raturii ruse şi universale. 


Helmholtz, Hermann Ludwig Ferdinand von (1821 —1894) 


Fizician și fiziolog german. 

A fost profesor de fiziologie, iar din anul 1871 profesor de 
fizică la Universitatea din Berlin. 

De numele lui se leagă mai multe descoperiri. 

A lucrat în toate domeniile fizicii, dar a desfăşurat o vastă 
activitate şi în domeniul fiziologiei. 


Heron din Alexandria (sec. I sau II î.e.n.) 

Tehnician, fizician, matematician grec. a 

In. lucrările sale, care ni-l prezintă ca pe o personalitate 
cu simț practic și inventiv deosebit, descrie instrumente 
acționate de aer cald şi de abur. A construit, între altele, 
jucării hidraulice și mecanice, apoi un instrument pentru 
măsurări de lungimi şi altitudini, numit dioptră. 

A cunoscut legile reflexiei luminii. 


Izmailov, Alexandr Efimovici (1779—1831) 


Scriitor și jurnalist rus. 
Este cunoscut mai ales ca fabulist. 
În fabulele lui critică aristocrația şi preamăreşte demni- 


tatea umană. 
James, William (1842—1910) 
Filozof şi psiholog idealist american. 
A fost profesor universitar de filozofie. 
Jerome, Jerome Klapka (1859—1927) 


Scriitor umorist englez. o. l 
A fost învățător şi mai tîrziu ziarist. A publicat romane, 


comedii şi descrieri de călătorii. 
Karonin, S. (1853—1892) 


Adevăratul nume: Petropavlovski Nikolai Epidiiorovici. 


Scriitor rus. E PE o 
În numeroase schițe și povestiri a zugrăvit în mod veridic 


viața satului rus după reforma din anul 1861. 
Lord Kelvin (numele inițial William Thomson) (1824 —1907) 


Naturalist englez. l 
A studiat la Universitățile din Glasgow, Cambridge, 


Paris. La vîrsta de 22 ani a devenit profesor de fizică la 
Universitatea din Glasgow. De atunci, pînă la sfîrșitul 
vieții a desfășurat o activitate ştiinţifică deosebit de vastă. 

Cercetările lordului Kelvin au privit mai multe capitole 
ale fizicii ca: optica, elasticitatea, electricitatea, termodi- 
namica şi magnetismul. A construit mai multe instrumente 
de mare precizie. 


Kerner von Marilaun, Anton Josef (1831 —1898) 


Botanist din Austria. 

A studiat medicina. A fost profesor universitar de bota- 
nică la universitățile din Innsbruck și Viena. A scris mai 
multe cărți din domeniul botanicii. Lucrarea sa Das Pflan- 
zenleben (Viaţa plantelor) a fost tradusă în mai multe limbi. 


Lavoisier, Antoine Laurent (1743—1794) 


Fizician şi chimist îrancez. 

A cercetat teoria arderii, a analizat apa, a elaborat prin- 
cipiul conservării materiei şi a folosit balanța pentru cerce- 
tările sale. 


A avut un sfîrșit tragic, fiind condamnat la moarte ca 
fost arendaș al impozitelor. 


Lomonosov, Mihail Vasilievici (1711—1765) 


Savant enciclopedist și scriitor rus. 

A fost profesor de chimie la Universitatea din Petersburg. 
A desfășurat o intensă activitate ştiinţifică în domeniul 
fizicii, chimiei şi geologiei, făcînd diferite descoperiri. 

A scris ode, cîntece și epistole. A scris prima gramatică 
sistematică a limbii ruse. 

Universitatea din Moscova îi poartă numele. 


Mendeleev, Dmitri Ivanovici (1834—1907) 


Chimist rus. 

Profesor la Universitatea din Petersburg. 

In activitatea sa de chimist cea mai importantă realizare 
a fost crearea sistemului periodic al elementelor, una din 
cele mai mari generalizări ale chimiei, prin care a prevăzut 
existența unor elemente atunci necunoscute, dar descoperite 


mai tîrziu. 
Nekrasov, Nikolai Alekseevici (1821 —1877) 
Poet rus. 

A continuat tradiţiile revoluţionare ale lui A. S. Pușkin 
și M. I. Lermontov, fiind și el un democrat revoluţionar. 
Activitatea lui a avut o influență considerabilă asupra for- 
mării poeziei sovietice. 


Newton, Isaac (1643—1727) 


Matematician, fizician şi astronom englez. 

A desfășurat o activitate științifică multilaterală. Şirul 
binomial, calculul diferențial, gravitația generală, legile 
fundamentale ale mecanicii, teoria luminii, diferite aparate 
optice şi numeroase alte lucrări teoretice şi experimentale 
l-au făcut nemuritor. 


Pascal, Blaise (1623—1662) 


Matematician, fizician și filozof francez. S-a născut în 
Clermont. La vîrsta de 16 ani a scris o lucrare despre secţiu- 
nile conice. A lucrat în diferite domenii ale matematicii şi 
fizicii. De numele lui se leagă mai multe descoperiri ca: 
spirala lui Pascal, paradoxul hidrostatic al lui Pascal, triun- 
ghiul lui Pascal etc. A folosit, pentru prima dată, barometrul 
la măsurarea înălțimilor. 


e 


Petropavlovski, Nikolai Epidiforovici 


Vezi Karonin. 

Philon din Bizanț (sec. I î.e.n.) 

Fizician grec. 

În lucrarea sa Mechanica syntaxis tratează mai multe 
probleme de mecanică. A construit mașini de aruncat. 


Plateau, Joseph (1801 —1883) . 


Fizician belgian. 

A fost profesor la Universitatea din Geneva. A cercetat 
fenomenele optice, capilare și suprafaţa lichidelor aflate în 
echilibru. 


Pușkin, Alexandr Sergheevici (1799—1837) 


Poet rus. 

A scris poezii lirice şi epice, romane, nuvele și piese de 
teatru. Pușkin este unul din marii lirici ai literaturii uni- 
versale. à 

A fost ucis într-un duel. 

Saltikov, Mihail Efgrafovici (1826—1889) (Pseudonimul 
său este N. Scedrin). 

Scriitor satiric rus. 

Ca patriot bun nu s-a putut împăca cu situaţia din Rusia 
țaristă și în scrierile sale satirice a criticat cu asprime mo- 
ravurile claselor conducătoare, contribuind astfel la îndrep- 
tarea unora din ele. 


Schiller, Friedrich von (1759—1805) 


Poet german. 

La începutul carierii a fost medic militar în Wiirttemberg. 
A scris piese cu caracter filozofic și cu tendinţă revoluționară. 
Mai tîrziu a fost numit profesor universitar la Jena. 

A publicat numeroase opere valoroase: drame istorice, 
poezii epice și balade. 

Schiller și prietenul său, Goethe, sînt consideraţi ca cei 
mai mari poeţi ai Germaniei. 


Secenov, Ivan Mihailovici (1829—1905) 


Biolog rus. Fondatorul şcolii biologice ruse. 

În studiile sale biologice s-a bazat pe concepţii materia- 
liste asupra lumii. 

A avut multe descoperiri importante în domeniul fizio- 
logiei sistemului nervos. 


Stevin (Stevinus), Simon (1548—1620) 


Matematician și fizician olandez. 

A intrat în serviciul principelui de Orania, Mauriciu 
de Nassau, care i-a încredințat organizarea artileriei și for- 
tificarea cetăților. 

A publicat o tabelă de dobînzi, mult apreciată de negus- 
tori. 

În anul 1585 a apărut lucrarea De thiende scrisă în limba 
olandeză și tradusă imediat în limba latină și franceză. 
Lucrarea, care este primul tratat sistematic al operațiilor cu 
fracții zecimale, conţine şi un apel către guvernele tuturor 
țărilor de a introduce un sistem zecimal de măsuri. S-a ocu- 
pat și cu hidrostatica. 

Torricelli, Evanghelista (1608—1647) e 

Fizician italian. 

După moartea lui Galileo Galilei (1642) a luat locul 
fostului său profesor, devenind matematician și fizician la 
curtea prințului de Toscana. 

Experiența lui Torricelli pentru demonstrarea presiunii 
atmosferice asupra obiectelor a servit ca punct de plecare 
pentru inventarea barometrului. 


S-a ocupat şi cu optica, îmbunătățind instrumentele 
pentru cercetarea corpurilor cerești. 


Twain, Mark (1835—1910) 


Adevăratul său nume a fost Samuel Langhorne Clemens, 

Scriitor și publicist american, celebru prin scrierile sale 
umoristice. 

A fost tipograf, marinar și apoi ziarist. A călătorit mult. 
A scris romane, nuvele, descrieri de călătorie, schițe umori- 
stice. 


Este fondatorul realismului critic în literatura americană. 


Verne, Jules (1828—1905) 


Scriitor francez foarte fecund. 

A scris romane de aventuri şi de popularizare a ştiinţei» 
cuprinzînd teorii considerate, pe vremea lui, fantastice, 
azi însă integral sau parțial realizabile. 

Este fondatorul romanului științifico-fantastic. 


Wells, Herbert George (1866—1946) 


Scriitor și publicist englez cu renume. Bun cunoscător 
al științelor naturii. 

Romanele și nuvelele sale, foarte răspîndite, conţin şi 
idei fantastice pe lîngă multe elemente reale din ştiinţele 
naturii. 


Wheatstone, Charles (1802—1875) ; 


Fizician englez. 

Inventator iscusit. Are mai multe descoperiri în domeniul 
fizicii. Un aparat pentru măsurarea rezistenței electrice poartă 
numele de punte a lui Wheatstone. A construit, între altele, 
şi maşini electromagnetice. Inventatorul stereoscopului. 

Wolf, Christian (1679—1745) 


Filozoi şi matematician german. 

A studiat teologia, filozofia și matematica. A fost pro- 
fesor de matematică și fizică la Halle. 

A fondat studiul logic al filozofiei germane. Lucrările 
sale de filozofie şi matematică, scrise în limbile germană 
şi latină, au fost mult răspîndite în Europa. 


